
Prakata 


Risalah yang berada di tangan pembaca ini adalah kata lisan yang 
telah dicatat dalam bentuk tulisan ringkas dan kemudian ditaip 
oleh setiausaha saya Cik Roselyn Hamzah ketika saya bertugas di 
Universiti Kebangsaan Malaysia sebagai Mahaguru Penyandang 
Kerusi Bahasa dan Kesusasteraan Melayu dan juga sebagai 
Pengasas serta Pengarah Institut Bahasa, Kesusasteraan dan 
Kebudayaan Melayu di Universiti itu. Kata-kata ini telah saya 
mulai pada awal tahun 1973 dan akhiri dengan perenggan 74 
pada bulan Mac tahun itu, dibiarkan begitu sahaja tanpa terusan. 
Ini disebabkan oleh perasaan saya dewasa itu bahawa banyak 
perkara yang dihurai serta dibincangkan dalam Risalah ini bukan 
sahaja penting bagi bangsa kita, bahkan bagi Kaum Muslimin 
sedunia, kerana permasalahan yang terhurai dalamnya itu 
mengenai masalah kekeliruan mendalam yang sama sedang 
dideritai oleh Kaum Muslimin di merata dunia. Sedangkan kini 
pun, dalam suasana keadaan yang semakin meruncing ini, bangsa 
kita serta Kaum Muslimin amnya belum tampak sedar akan 
kekeliruan diri yang mengharunginya, kekeliruan diri yang 
berpunca dari penyelewengan faham mengenai Islam dan 
pandangan hidupnya—apatah lagi pula dewasa itu yang hampir 
tiga puluh tahun telah berlalu, bolehkan tiba pada nazar akali 
dahulu itu kesedaran yang diharapkan sehingga dapat 
menggerakkan diri ke arah pemulihan? Temyata sekali kepada 
saya bahawa faham-faham yang terkandung serta terbayang 
dalamnya, yang merangkumi saujana luas yang terumus di situ 
dan yang belum pemah terlintas dalam renungan dewasa itu dan 
yang lampau, telah jauh mendahului masanya sehingga 
pelaksanaan kefahaman serta kesedaran mengenai kenyataannya 
memang luput dari pencapaian. Lagi pula keberanian jiwa. 



keyakinan dan kemampuan akali yang sudah semestinya 
dikehendaki bagi melaksanakan kefahaman serta kesedaran dan 
tindakan sewajamya belum terdapat. 

Sebab utama yang mengakibatkan terjadinya keadaan 
begini adalah kejahilan masharakat kita kaum Muslimin 
mengenai Islam sebagai agama yang sebenamya dan peradaban 
yang luhur lagi agung yang telah menghasilkan ilmu-ilmu 
Islamiah yang berdaya menayangkan pandangan alam yang 
tersendiri—kejahilan yang melenyapkan kesedaran akan 
tanggungjawabnya terhadap meletakkan amanah ilmu dan akhlak 
pada tempatnya yang wajar, sehingga sanggup membiarkan 
sahaja kekeliruan dan pelbagai macam penyelewengan dalam 
ilmu dan amal tems menghamngi pemikiran dan perbuatan para 
sarjana dan cendekiawan kita yang kebanyakannya masih 
terbelenggu pada gelang penghambaan ilmu-ilmu orientalis dan 
kolonial. 

Muslim tergenggam belenggu kafir, 

Akhirat luput, dunia tercicir, 

Budaya jahil luas membanjir, 

Banyak yang karam tiada tertaksir. 

Barus dan Singkel, Pasai dan Ranir 
Silam ditelan masa nan mungkir; 

Lupa Jawaban dihafal mahir 
Bagi menyangkal Munkar dan Nakir. 

Shair yang memmuskan dengan ringkas keadaan kita ini 
telah saya tulis pada tahun 1959. Memang sedari awal lagi firasat 
membisikkan bahawa Risalah ini bukan untuk telinga pasaran 
masatu mahu pun masani yang sedang ribut dicabuli wabak 
sekularisme, akan tetapi dicorongkan pada pendengaran 
mendatang—pendengaran yang akan dapat membangkitkan 
kesedaran yang mampu membawa pembahan pada alam fikiran 
kita yang sedang temmbang-ambing di lautan keraguan. 

Bagaimanapun, kita bukanlah kaum yang boleh putus 
harapan, dan dari itu maka tiada boleh berdiam sahaja 
membiarkan cabaran zaman berlalu berleluasa tanpa tantangan. 

Kini kita sudah tiba semula di ambang sejarah, dan kesedaran 
umat sedang mulai membangkit. Dalam kematangan suasana 
kesedaran ini kelak tentu akan lahir para ilmuwan sejati yang 
mampu memainkan peranannya menuntut-bela keadilan dan 
kebenaran. 

Sifat sejarah, menurut orang, 

Ibarat pentas bermain wayang; 

Cerita lampau dihurai dalang, 

'Pabila tamat segera diulang. 

Jika demikian mustahil pantang 
Giliran Islam pula mendatang; 

Lakonan lama indah gemilang, 

Di layar dunia semula terbentang. 

Kita harus insaf bahawa nilai-nilai yang merupakan daya 
penggerak ‘lakonan lama’ itu sebenamya bersifat kulli, ya‘ni 
universal, dan dari itu maka ia senantiasa baharu dan kekal dalam 
agama kita. Tetapi ‘lakonan lama’ itu pula tiada dapat dimainkan 
sekiranya para pelakonnya kaum Muslimin sudah kehilangan 
ma‘na-dirinya, kehilangan peribadi dan wataknya; sudah lupa 
akan peranannya, lupa akan sejarahnya, akan nilai-nilai 
anutannya, akan ilmu-ilmu yang menayangkannya. Dan apa yang 
telah hilang itu tiada mungkin didapati semula hanya dengan 
sekadar melaungkan semboyan kosong yang kini sedang bergema 
dengan tema ‘pembangunan’. Pembangunan, atau pembaharuan, 
atau pemulihan bukan bererti penyesuaian Islam dengan keadaan 
sejarah masakini; pembangunan bererti penentangan Islam 
terhadap keadaan sejarah masakini yang sudah jauh menyimpang 
dari jalan yang benar. Pembangunan yang saya maksudkan 
mensharatkan keberanian jiwa, keyakinan dan kemampuan akal 
nescaya berkuasa menjelmakan perubahan besar dalam sejarah 
sehingga bersesuaian dengan kehendak Islam. Dan ini semua 
mewajibkan bukan sahaja peijuangan jasmani, bahkan lebih dari 
itu pencapaian ilmu yang tulen yang mesti dipeijuangkan oleh 
tiap Muslim. 

Gerak-daya menuju ke arah pencapaian pembangunan 
yang saya maksudkan tentu akan mengambil masa yang lama 
justeru sebab pemikiran yang terbayang dalamnya merangkumi 
berbagai masalah ilmiah pokok yang belum ketara pada 
penglihatan batin sebahagian besar golongan ilmuwan kita; masih 
samar dalam pemikiran setengahnya; tiada disedari langsung oleh 
setengahnya lagi. Kemudian pula kepada mereka yang sedar akan 
terasa dengan jelas betapa besar dan hebatnya usaha yang harus 
dikerahkan demi menghadapi cabaran menggenting yang akan 
ketara pada penglihatan batinnya. Dan mereka inilah yang faham 
akan ertinya bersabar. Kepada mereka akan temyata ruginya 
bergopoh dan untungnya beratur-rapih dalam melaksanakan 
peijuangan yang memanjang ini. 

Oleh kerana firasat menggambarkan suasana dewasa itu 
belum sedia mengendahkan tujuan Risalah ini maka tiada saya 
temskan perkembangannya dalam bahasa kita, bahkan lebih 
sesuai demi dapat menyampaikan maksud serta amanahnya 
kepada dunia Islam sekiranya perenggan-perenggannya 
dikembangkan dalam bahasa Inggeris. Dan itulah yang telah saya 
jaksa nakan pada kebanyakannya. Perenggan mengenai agama 
telah dikembang serta diterbitkan dalam bahasa Inggeris dengan 
judul Isldm: The Concept of Religion and the Foundation of 
Ethics and Morality pada tahun 1976, dan disampaikan sebagai 
suatu Sharahan pada Mu’tamar Islam Antarabangsa yang 
dianjurkan oleh Majlis Islam Eropah pada 5 haribulan April, 1976 
di Dewan Besar Royal Commonwealth Society di London. Ini 
telah diteijemahkan ke dalam bahasa Turki, Jepun dan Korea. 
Kandungannya yang dikarang dalam bahasa Melayu dengan 
judul Islam: Faham Agama dan Asas Akhlak telah diterbitkan 
pada tahun 1977. Kemudian perenggan-perenggan lainnya 
hingga ke yang akhir telah saya kembangkan dalam buku-buku 
bahasa Inggeris seperti Islam and Secularism (1978) yang telah 
diteijemahkan ke dalam bahasa Arab, Turki, Farsi, Urdu, Hindi, 
Malayalam, Indonesia, Bosnia, Albania; The Concept of 
Education in Islam (1980) yang telah diteijemahkan ke dalam 
bahasa Arab, Turki, Farsi, Bosnia, Indonesia; Islam and the 
Philosophy ofScience (1989), yang telah diteijemahkan ke dalam 



bahasa Turki, Farsi, Bosnia, Indonesia; The Nature of Man and 
the Psychology of the Human Soul (1990), yang telah 
diterjemahkan ke dalam bahasa Farsi; The Meaning and 
Experience of Happiness in Islam (1993), yang telah 
diteijemahkan ke dalam bahasa Arab, Turki, Jerman, Itali, 
Melayu; Prolegomena to the Metaphysics of Islam (1995), yang 
telah diteijemahkan ke dalam bahasa Rusia dan Farsi. 

Tindakan saya untuk menyampaikan maksud serta amanah 
Risalah ini kepada dunia Islam dengan perantaraan bahasa 
Inggeris itu kini terbukti berkesan, memandangkan bahawa 
faham-faham yang telah saya kembangkan dari perenggan- 
perenggannya memang benar diakui mengandung ma‘na yang 
amat perlu diendahkan oleh para ilmuwan bangsa-bangsa Islam 
sendiri di merata dunia, sehingga telah diteijemahkan oleh 
mereka ke dalam empatbelas bahasa termasuk bahasa-bahasa 
agung Islam. 

Lebih-kurang tiga atau empat tahun yang lalu sebuah 
salinan naskhah asal Risalah ini telah saya amanahkan kepada 
Profesor Dr. Wan Mohd. Nor Wan Daud, Timbalan serta sahabat 
saya di Institut Antarabangsa Pemikiran dan Tamadun Islam 
(ISTAC), untuk simpanan dan perhatiannya peribadi. Beliau telah 
meneliti serta menggunakannya sebagai bahan rujukan dalam 
beberapa karyanya yang sangat bemilai dan seringkali 
menganjurkan masanya kini telah tiba untuk Risalah ini 
diterbitkan bagi bacaan umum. Begitu juga pendapat Dr. 
Muhammad Zainiy Uthman, Profesor Madya dan Pustakawan 
Ilmiah ISTAC dan beberapa Saijana Penyelidik kami Mohd. 
Zaidi Ismail, Mohd. Sani Badron, Wan Azhar Wan Ahmad, dan 
Md. Asham Ahmad, yang semuanya telah membaca dan ikhlas 
bemsaha menguruskan penerbitan Risalah ini. Patut saya ingati 
juga di sini Haji Mat Ali Mat Daud, Pendaftar ISTAC, yang telah 
mentaati keija di samping saya selama tigapuluh tahun, yang 
telah bersama menempuh pelbagai peristiwa genting dan 
mengenali benar riwayat lahimya Risalah ini. Kepada mereka ini 
semua, yang budi dan baktinya membuktikan nilai diri yang saya 
hargai, saya menaruh kepercayaan meletakkan amanah pada 
tempatnya yang wajar untuk melanjutkan lagi memperkembang- 

kan ilmu yang bermanfaat. 

Maka kini Risalah ini dihidangkan kepada para pembaca 
yang budiman, semata-mata hanya sebagai catatan, untuk 
pertama kali sejak hampir tigapuluh tahun berlalu ia dirakamkan, 
termaktub tanpa sebarang perubahan pada ma‘na dan kata dan 
gaya. 



jji 

Dengan Nama Allah 
Yang Mahapengasih, Mahapenyayang 


Segala pujian bagi Allah nan mahaesa 
Yang mahameliputi semesta semua, 

Yang liputanNya menyangkal bicara 
Dan Yang bagiNya tiada suatu pun tara. 
Mahasuci dan mahamumi 
Tiada terketika mahu pun terisi, 

Tiada tercurai sebarang peri 
Tiada tercapai sebarang budi; 

Tuhan sarwa alam berganda 
Yang mengambang hebat di angkasa, 
Terpamer indah teijelma nyata 
Dan yang terbunyi sunyi dalam rahasia; 
Yang empunya arash yang mahatinggi 
Pemilik kuasa yang mahakawi, 

Yang berbuat sekehendak diri 
Akan segala sesuatu mahamengetahui; 

Yang menjadikan kejadian semesta 
Mengadakannya daripada hal tiada 
Dengan hanya titah sepatah kata 
Kemudian memulangkannya kepada asalnya; 
Yang memperlihatkan di alam tabii 
Aneka tandaNya terlalu sani 
Dari ufuk berganda ke diri insani 
Menyatakan wajahNya yang mahaali; 
Meskipun luhurNya jauh terala 
Dari segala cita dan rasa dan indera, 

Namun hampirNya begitu mesra 
Lebih akrab dari aku dan kita. 

Dialah Yang memberi petunjuk kepada hambaNya yang 
terpilih nescaya menuturi arah yang lurus dan benar; Yang 
memberkati mereka yang mengikrarkan keesaanNya dengan 
memeliharakan baginya kalimah shahadah dari kekabutan bisikan 
shak dan waswas; Yang memimpin mereka agar mematuhi jejak- 
langkah nabiNya pilihan, dan menganuti tauladan para 
sahabatnya mulia dengan mengarahkan langkahnya ke Jalan yang 
benar; Yang menyatakan diriNya kepada mereka yang 
memasangkan telinga dalam mushahadah dengan zatNya dan 
afaalNya dan aneka sifatNya yang mahaindah dan seni-seni; 
Yang mengenalkan kepada mereka bahawa Dia esa pada pihak 
zatNya, dengan keesaan yang menafikan kemungkinan adanya 
sekutu; sendiri, dengan kesendirian yang dikenali hanya oleh 
diriNya; tunggal tiada berbagai tiada berbanding tiada berlawan; 
mahaesa dan kadim tiada yang mendahuluiNya, dan tiada 
‘dahulu’ bagiNya melainkan yang dahulu itu Ia jua; kekal azali 
tiada bermula, senantiasa wujud tiada yang kemudian 
daripadaNya, dan tiada ‘kemudian’ bagiNya melainkan yang 
kemudian itu pun Ia jua; kekal abadi tiada berkesudahan, wujud 
tiada hentinya, berada tiada akhimya—bahkan adaNya kini 
seperti dahulu jua; dan tiada Dia terhenti dan tiadakan berhenti 
bagiNya diperikan dengan gelaran-gelaran keagungan yang 
terala. 

Dan salawat yang tiada berputusan serta salam yang tiada 
berhabisan kepada abdi dan rasulNya junjungan kita Muhammad, 
pemilik panji kepujian yang mengikrarkan hakikat namanya 
sebagai mu‘jizat nyata yang terus berlaku; yang 

Meskipun zahir bentuk bashari, 

Batinnya bangsa terlalu safi, 

Kerana peri haknya ruhani 
Pemah berkata lisannya mumi: 

Sebagai nabi aku terkandung 
Dalam rahasia di Balai Agung, 

Padahal Adam masih terapung 
Antara air dan tanah lempung. 

Meskipun rupaku anak Adam, 

Daijatku asal terlebih kiram. 

Tatkala Adam belum teringat, 

Tatkala Kalam belum bersurat 
Dan Papantulis belum tercatat, 

Sudah terpandang oleh kunhi Zat 
Seri wajahku di dalam mirat. 

Sinaran sani cahaya kamalat, 

Pancaran mumi asma dan sifat, 

Rumusan seni segala makhlukat 
Yang zahir pada cermin hakikat— 

Dalam diriku semua terlibat. 

yang awal dicipta dan akhir menjelma, sehingga kedatangannya 
seperti yang datang dari Jauh ditunggu-tunggu; imam segala nabi 
dan khatimnya semua, laksana permata jawhar bercahayakan air 
asali menghiasi gelang para anbiya, laksana mohor Raja Agung 
yang pertama-mula menerapkan kalimah tawhid pada kalbu-diri 
Insan; yai^ terbit bagai bulan pumama cahayanya indah 
mengusir kegelitaan malam Jahiliah; yang katanya sungguh dan 
benar dan caranya betul belaka; tauladan terbaik bagi anak Adam 
dan rahmat Hahi bagi sekalian alam. 

Seterusnya kepada keluarganya yang dipersuci kesucian- 
nya, yang nasabnya tumbuh teguh dalam Sejarah, laksana pohon 
yang akamya membenam merangkum bumi dan daunnya 
melambai di langit mumi. 

Dan kepada para sahabatnya yang bagai bintang tetap 
bertabur menghiasi langit kelam, laksana lantera laut memandu 
bahtera ke pantai Salam. 

§1 Wahai Saudaraku!—seringkali telah kau tanyakan 
kepadaku perihal Islam dan Kaum Muslimin dewasa ini; 
seringkali telah kau tanyakan mengenai Islam dan peranannya 
sekarang di dalam dunia yang sedang giat berubah corak dan 
nilai, yang sedang pesat mengalami perubahan-perubahan meluas 
dan mendalam akibat perkembangan ilmu pengetahuan sains dan 
teknologi. Kau telah bertanya apakah ma‘na Islam bagi Kaum 
Muslimin dewasa ini: adakah Islam itu sesuai untuk zaman 
aneka-rupa yang sedang kita tempuh ini?; tiadakah patut Islam 
pun harus mengalami perubahan seperti yang dialami oleh 
agama-agama lain di dunia?; tiadakah patut pula kita, dalam 
berusaha mentafsir semula Islam demi memperoleh panduan 
kehidupan kita dewasa ini, kembali sahaja terus kepada Al- 
Qur’an dan Sunnah tanpa merujuk kepada sumber-sumber lain 
dalam perbendaharaan ilmu-ilmu agama Islam?; tiadakah harus 
kita kemukakan daripada hasil usaha kita sendiri faham-faham 
baharu, serta dalam pada itu kita ubah-gantikan petua-petua lama 
atau penunjuk nakali yang telah ditetapkan oleh beberapa Imam 
agung serta Mujtahidin kita penganut mazhab Ahlu’l-Sunnah 
wa’l-Jama‘ah?; mengapakah orang-orang Islam kini dikabuti 
kejahilan serta menderita kemunduran duniawi?; apakah 
sebabnya kita tercicir jauh ke belakang sedangkan bangsa-bangsa 
lain, khususnya orang-orang Kristian Barat, dapat berjaya 
menguasai kemajuan dunia dan hidup mewah sentosa?; di 
manakah letaknya keistimewaan mereka?; adakah kepercayaan 
kita terhadap qada dan qadar mempengaruhi daya kita berbuat 
dan bertindak, sehingga tiada sesuatu yang kita buat melainkan 
berdiam sahaja, kononnya membiarkan Allah, Subhanahu wa 
Ta‘ala, melancarkan TakdirNya?; sebab apakah Umat Islam 
mundur dalam bidang ekonominya?; adakah pendapat-pendapat 
serta hujah-hujah ilmu pengetahuan sains itu menggugat dasar- 
dasar kepercayaan Islam?; apakah peranan kita Muslimin, 
khususnya belia kita, di masa hadapan?—dan banyak lagi soal- 
soal seperti yang di atas ini telah timbul keluar, dan akan terus 
ditimbulkan oleh orang-orang Islam sendiri, bukan sahaja di 
negeri kita ini bahkan di negeri-negeri lain yang Islam. Dan 
sesungguhnya ini semua membayangkan merebaknya penyakit 

kekeliruan akal serta kesesatan kalbu, yang kini sedang 
menyerang dan menggemparkan Umat Islam dengan hebatnya. 
Apakah sebabnya hingga teijadi nampak seolah-olah demikian 
buruk nasib keadaan kita ini? Dan apakah jawapan yang harus 
dikemukakan bagi mengheningkan yang keruh-kelam, 
menjelaskan yang samar-keliru, meluruskan yang kusut dan 
menenteramkan jiwa yang tegang dan getar ini? 

§2 Maka sesungguhnya hajatku kini tiada lain daripada 
berdayausaha menyampaikan kepadamu sekalian—wahai 
saudaraku Muslimin yang dikasihi—suatu risalah yang kecil ini 
dengan maksud untuk mengemukakan suatu pandangan yang 
kiranya diizinkan Allah, Subhanahu wa Ta‘ala, dapat jua 
memberi sedikit sebanyak petunjuk, dan insha’ Allah membantu 
pula memimpinmu ke jalan yang benar. Bahawa sesungguhnya 
banyak masalah-masalah Kaum kita dan kerumitan jiwa yang 
sekarang sedang dialami oleh orang-orang Islam itu adalah 
sebenamya akibat kejatuhan maruah diri sendiri dan kekurangan 
ilmu dan akhimya kekurangan iman. Dan kekurangan iman ini, 
sebagaimana juga telah dinyatakan oleh HujjatuT-Islam al-Imam 
al-GhazalI, radiya’Llahu ‘anhu, dalam sesetengah karangannya 
yang agung itu, memanglah disebabkan oleh kekurangan ilmu, 
khususnya ilmu yang sebenar mengenai Islam pada 
keseluruhannya. 

§3 Islam itu—iaitu pada hakikat batinnya—dengan kesucian- 
nya, dan kemumiannya, dan keluhurannya, dan keagungannya, 
tetap sama Islam jua; tiada tersentuh oleh pencabulan masa dan 
kekaburan atau pembahan seperti yang telah berlaku pada agama- 
agama dan falsafah-falsafah lain. Oleh kerana Islam itu hakikat 
yang sebenamya maka tiadalah dapat dia dipalsukan atau 
dirobah-ganti dan ditokok-tambah oleh akal insani atau oleh 
gejala-gejala peredaran masa dan sejarah. Akan tetapi justem 
pada hakikat zahimya Islam itu ditayangkan kepada dunia oleh 
para penganutnya Kaum Muslimin; dan Kaum Muslimin tiada 
senantiasa suci dan mumi dan luhur dan agung. Maka kita ini 
ibarat mpa zahir yang kononnya membayangkan hakikat batin 

Islam itu; kita ini umpama cermin bidal tamsil yang menangkap 
sinaran mentari Islam yang terang benderang itu. Akan tetapi 
andai kata cermin ini kelam dikabuti debu atau kacanya tiada 
diasah halus jemih maka sesungguhnyalah sia-sia cermin berdaya 
membayangkan mentari itu, dan hanyalah yang dibayangkannya 
itu yang kelam dan samar-samar jua. Maka yang jahil di antara 
manusia akan melihat dan menganggap bahawa bukanlah cermin 
itu yang kotor atau kacanya yang kasar berkarat, akan tetapi 
bahawa mentari hakikat yang dibayangkan oleh cermin itulah 
yang kelam dan kotor dan penuh dengan cacat dan noda 
kekurangan sifat-sifat kesucian dan kemumian dan keluhuran dan 
keagungan sejati. Alangkah palsunya tanggapan demikian itu! 
Namun begitu tanggapan seperti itu memang nyata ada dan 
berjaya juga mengecutkan hati Muslimin yang lemah dan 
menggoncangkan imannya. 

§4 Kepada pendengaranku telah sampai satu cerita yang 
biasanya diedarkan di kalangan para ahli tasawwuf peri seorang 
gadis perawan yang indah mpawan yang seringkali menunjukkan 
paras mpanya di jendela tempat kediamannya. Terlalu amat 
mashhur kecantikannya itu sehingga ramai orang dari merata 
negeri datang berduyun menziarahinya dan jatuh cinta 
kepadanya—tercengang berzikir merenungkan wajahnya jelita 
serta ta‘jub terpesona olehnya. Kawasan tempat kediaman gadis 
itu menjadi seumpama pasar, riuh redam dengan manusia, yang 
hanya senyap apabila gadis itu keluar menunjukkan dirinya yang 
suci mumi itu di jendela. Lama-kelamaan maka orang-orang itu 
pun sedikit demi sedikit menyingkir pulang meninggalkan tempat 
itu hingga tinggal lagi seorang-dua sahaja di situ; dan pasar yang 
ria ramai itu kini telah menjadi sunyi senyap seumpama tempat 
perkuburan. ‘Mengapa’, tanya seorang gharib yang menanya, 
‘kau tinggalkan tempat ini, sedangkan dahulu ashik kau berduyun 
memuja di sini?’ Maka sahut yang menjawab: ‘Gadis mpawan 
yang dahulu bersemayam berdaulat di singgahsana kalbu kini 
telah hilang kecantikannya; wajah laksana bulan pumama telah 
kini susut; jelingan mata jelita laksana panah menikam hati 
sanubari kini telah lenyap sinarannya, dan mpa yang indah 

permai peri bidadari itu, yang menggetarkan tulang-sendi yang 
menatapnya telah kini kecut layu laksana mawar mengecup 
debu’. Lantas seraya berkata demikian maka yang menjawab itu 
pun berangkatlah pulang. Wahai saudaraku Muslimin!— 
ingatilah baik-baik tauladan derita ini: kaulah rupa zahir Islam, 
dan jikalau tiada kau jaga baik dirimu, tiada kau asah halus dan 
persih kaca kalbumu nescaya layak menangkap dan 
menayangkan cahaya sinaran suria batinmu, sehingga dapat 
mengobarkan api cintakan Islam di dada saudara-saudaramu, 
maka banyak yang jahil di kalanganmu nanti, yang hanya 
terpesona oleh kulit luar belaka seperti. orang-orang ramai dalam 
cerita tadi, akan meninggalkan agamamu, akan mengejek-ejek 
tingkah lakumu beragamakan agama yang dilihatnya seolah-olah 
sudah ‘layu’, sudah ‘lenyap sinarannya’, sudah ‘kecut’ dan tiada 
lagi layak bagi menjadi pedoman hidup zaman serba baru ini. 
Cinta sejati adalah suatu perkara yang merujuk kepada hakikat 
batin. Meskipun pada mulanya ia bemisbah kepada kenyataan 
zahir, namun demikian, kesedaran akan pengenalan cinta sejati 
hanya akan timbul tampak pada nazar keinsafan diri apabila 
hakikat batin itu telah dikenali.j^ia-sialah berlagak menda‘wa diri 
cinta sejati sekiranya cinta itu ditumpukan kepada mpa jasmani 
belaka ) Ibarat cintawan handal yang jatuh cinta kepada gadis 
juita—menakjubkan sangat cintanya sedemikian laku hingga 
menanam membenih gigih dalam renungan para penyair, 
kemudian hamm mengembang dalam khayalan menjelmakan 
irama-kata aneka-mpa indah belaka cerita cinta bagi tauladan 
manusia semua. Cintawan handal tekun berbakti kepada kasih- 
sayangnya mengikat diri pada peijanjian mumi teguh beijanji 
hidup bersama dalam suka dan duka demi mengamalkan cintanya 
sejati itu. Menjelang kian tahun lamanya, pada suatu hari sewaktu 
sedang duduk damai ditemani buah hatinya berkata dia: 
‘Mengapakah kini baham kulihat tampak cacat bintik pada 
matamu, padahal dahulu aku hanya sedar akan mpamu indah 
tiada bertara!’ Maka sahut kekasihnya: ‘Bintik di mataku sedia 
ada sedari dahulu, akan tetapi waktu cintamu berapi berkobar 
meluap nafsu tiada terlihat olehmu bintik di situ. Cacat di mataku 
ini mulai tampak pada penglihatanmu pada saat cintamu mulai 

mendingin; ketika cintamu mulai bercacat—ketika itulah mataku 
bercacat padamu.’ Dan demikian jugalah halnya dengan orang- 
orang yang tiada mengenali hakikat batin, dan yang hanya 
terpesona oleh kenyataan zahir; yang cintanya bercacat sebab 
mendingin kerana melihat cacat zahiri yang memang sewajibnya 
ada pada segala yang zahir fani—mereka akan berkata, mengejek 
orang yang beriman, seperti berkata orang-orang jahil tiada 
beriman yang disebut di dalam kitab Suci Al-Qur’anu’l-Karim 
C Surah al-Baqarah: Ayat 13); 

~ — c 

‘I4UI j-»l [jS jjijjl 

‘Apakah harus kita ini percaya seperti 
orang bodoh percaya?’ 

Akan tetapi kita harus jawab, sebagaimana Allah Subhanahu wa 
Ta‘ala membalas jawab dalam tempat yang sama: 

<■ |*a |*4j{ 

‘Sekali-kali tiada, sesungguhnya merekalah yang 
• j^hil, akan tetapi tiada mereka ketahui.’ 

Kau harus menginsafkan dirimu akan hakikat bahawa Islam itu 
tiada ‘layu’, tiada ‘lenyap sinarannya’, tiada ‘kecut’, dan tiada 
hapus kelayakannya bagi menjadi pedoman hidupmu dan seluruh 
manusia untuk zaman apapun; padahal yang tampak layu dan 
kelam dan lemah itu ialah Kaummu Muslimin jua, kerana kaulah 
yang sudah jahil dan i.alim terhadap diri sendiri. Nanti pada 
tempatnya yang wajar akan kuhuraikan lebih lanjut sebab-sebab 
yang menimbulkan kelemahan dan kejahilan dan kezalimanmu 
terhadap diri sendiri ini. Kini kau harus turutku meninjau dahulu 
latarbelakang sejarah dan peribadi agamamu dari segi 
perbandingan dengan agama-agama lain, khususnya dengan 
seterumu di dunia. Tiada masalah yang tiada ditimbulkan oleh 
sebab-sebab tertentu, dan bagi mengatasi sesuatu masalah 
haruslah kau mengetahui sebabnya dahulu, kerana mengetahui 

sebab itu adalah mencapai separuh daripada kejayaan bagi 
memecahkan masalah.' 

§5 Seperti juga dalam ilmu peperangan kau harus mengenali 
siapakah dia seterumu itu; di manakah letaknya kekuatan dan 
kelemahan tenaganya; apakah helah dan tipu muslihatnya bagi 
mengalahkanmu; bagaimanakah cara dia menyerang dan apakah 
yang akan diserangnya; dari jurusan manakah akan serangan itu 
didatangkan; siapakah yang membantunya, baik dengan secara 
disedari mahupun tiada disedari—dan sebagainya ini, maka 
begitulah kau akan lebih insaf lagi memahami nasib serta 
kedudukan Islam dan kau sendiri dewasa ini apabila penjelasan 
mengenai seterumu itu dapat dipaparkan terlebih dahulu. 

§6 Ketahuilah bahawa sebelum terbit agama Islam di dunia 
maka agama-agama lain telahpun mendahuluinya, yang masing- 
masing dianuti oleh manusia seperti agama Yahudi dan Kristian 
di bahagian Asia Barat dan benua Eropah, dan agama Hindu dan 
Buddha di Benua Asia, dan juga ajaran-ajaran pendita-pendita 
seperti di antaranya Zaradusht di negeri Iran dan Kung Fu Tze di 
negeri China, dan lain-lain kepercayaan yang menjadi anutan 
bagi pelbagai bangsa manusia. Di dalam rumusan ringkas yang 
akan dikemukakan di sini hanyalah agama-agama yang terbesar 
di dunia sahajalah yang akan diperbandingkan dengan Islam, dan 
perhatian tiada akan ditumpukan kepada kepercayaan- 
kepercayaan lain yang tiada dianggap umum sebagai ‘agama 
dunia’ dengan ertikata yang luhur, iaitu seperti kepercayaan yang 
digelar orang ‘animisme’ dan ‘paganisme’. Mengenai 
kepercayaan-kepercayaan ini memadailah rasanya di sini 
sekiranya diberikan hanya keterangan ringkas perihal istilah- 
istilah ‘animisme’ dan ‘paganisme’ itu. Istilah ‘animisme’ berasal 
dari perkataan bahasa Latin anima, yang mengandung erti jiwa, 
dan sebagai istilah ‘animisme’ itu memaksudkan kepercayaan 
terhadap adanya jiwa bagi tiap sesuatu yang mawjud; bahawa 
semesta alam ini, yang digelar oleh setengah ahli falsafah Tabiat, 
didiami oleh pelbagai jenis jiwa masing-masing mengikut 
martabatnya, dan segala jirim dan jisim masing-masing beijiwa. 

Biasanya penganut kepercayaan ini memuja jiwa yang 
dipercayakan itu. 'Paganisme’ pula suatu istilah yang juga 
berasal dari perkataan bahasa Latin pagus, yang bererti kampung, 
atau lebih tepat, dusun, dan istilah ini membayangkan 
kepercayaan manusia dusun yang belum lagi mencapai peringkat 
tamadun. Bahkan paganisme dan animisme biasanya 
mengandung maksud yang sama. Istilah ini mula-mula digunakan 
oleh orang Kristian pada abad keempat Masihi bagi menamakan 
kepercayaan dan amalan yang dianggapnya di luar lingkungan 
agama Kristian. Dalam menyatakan hendak menumpukan 
perhatian hanya kepada agama-agama dunia sahaja maka yang 
dimaksudkan ialah perbandingan-perbandingan yang sesuai dan 
munasabah bagi perbincangan kita di sini dengan agama Yahudi 
dan Kristian, tiada termasuk agama Hindu dan Buddha, sebab 
inilah kedua agama ‘serumpun’ dengan Islam pada pihak 
kandungan dan sejarah perkembangannya. Bahkan kita akan lihat 
bahawa dalam tinjauan alam sejarah kita ini hanyalah agama 
Yahudi dan Kristian serta falsafah dan kebudayaan Barat 
sahajalah yang akan menarik perhatian penuh kita. Kaum 
Muslimin harus insaf bahawa Islam itu senantiasa dalam keadaan 
berkonfrontasi atau bertentangan-muka dengan kebudayaan 
Barat, dan bagi menjelaskan kenyataan ini patutlah rasanya 
dihuraikan di sini sebab-sebab asasi yang mewujudkan 
konfrontasi itu, dan dirumuskan pula apakah sifat-sifat asasi 
kebudayaan Barat yang kita hadapi itu. 

§7 Sebelum terbitnya Islam maka tentulah tiada shak lagi bagi 
kita bahawa penganjur-penganjur agama Kristian, agama yang 
merupakan suatu unsur penting bagi Kebudayaan Barat, telah 
lama menyedari akan peranannya di dunia, iaitu bahawa agama 
itulah sahaja yang. mempunyai sifat-sifat dan bawaan yang 
mereka anggap dapat memberi hidayat serta panduan hidup bagi 
seluruh manusia. Berikutlah dari tanggapan ini kesedaran bahawa 
agama Kristian itulah sahaja satu-satunya agama dewasa itu yang 
berkemungkinan dapat mencapai kekuasaan dunia. Apakah 
bukti-bukti yang boleh dikemukakan bagi menyatakan sahnya 
tanggapan demikian? Bukti yang utama ialah bahawa agama- 

agama lain dewasa itu tiada mewarisi bakat yang istimewa serta 
nasib duniawi yang gemilang seperti yang dibakati oleh agama 
Kristian. Agama-agama Farsi Kuno, Hindu dan Buddha tiada 
mengandung sifat daya menyebarkan dirinya masing-masing, 
iaitu sifat tabligh dan da‘wah, kerana tiada mengandung ajaran- 
ajaran dan akidah-akidah yang menganjurkan da‘wah dan 
memberikan ma‘na baginya, seperti ajaran dan akidah perihal 
Akhirat dan Hari Pembangkitan dan Hari Pembalasan —iaitu 
akhirah dan yawm al-dkhir, dan yawm al-ba‘th dan yawm al- 
din —dan akidah-akidah lain yang bersangkut paut dengan 
perkara-perkara itu; sedangkan agama Yahudi pula tiada 
menganjurkan penyebaran ajaran dan akidahnya kepada bangsa- 
bangsa lain yang bukan terdiri dari golongan Bani Isra’Il. Sanya 
dengan demikian maka agama-agama lain daripada agama 
Kristian itu semuanya telah menyekat ajaran dan akidahnya 
masing-masing bagi pihaknya sahaja, dan kenyataan sejarah pun 
memang mengesahkan pendapat tersebut. Bukankah sungguh 
benar kita lihat bahawa agama-agama Farsi Kuno, Hindu dan 
Buddha, dan juga agama atau cara hidup serta falsafah Cina, 
memang tiada keluar merebak dari batasan gelanggang benua 
Asia?—-seolah-olah sifat ajaran dan akidahnya semua itu hanya 
membayangkan sifat kebangsaan dan bawaan orang-orang Farsi 
dan India dan Cina dan keturunan-keturunan masing-masing. 
Dan begitu jugalah halnya dengan agama Yahudi yang tiada 
tersebar ke mana pun melainkan dalam lingkungan segelintir 
golongan manusia yang merupakan bangsa yang kecil 
bilangannya berbanding dengan yang lain. Kenyataan yang 
demikian ini patutlah menjelaskan bagi kita bahawa agama 
Kristian, yang mengidami sangat kedaulatan duniawi, tiada akan 
lengah memandang bahawa dalam dirinyalah sahaja terpendam 
bakat bagi menda‘yah dan menyebarkan ajaran akidahnya kepada 
semua bangsa manusia, dan dialah sahaja yang akan dapat 
mungkin merajalelai dunia dengan kepercayaannya. 
Sesungguhnya menurut firman Allah, Subhanahu wa Ta‘ala, di 
dalam Kitab Suci Al-Qur’anuT-Karim bahawa adalah Nabi ‘Isa, 
‘alayhiT-salam, itu justeru tiada lain dan lebih daripada rasulNya 
yang diutuskan hanya kepada Ban! IsraTl sahaja ( Surah Ali 

‘ Imran: Ayat 49): 


ij-J ij-i <J! 

{£ ^ J I bjj** ) 

Dan (melantiknya) sebagai rasul kepada Bani Isra’Il 

Akan tetapi agama Kristian yang berkembang kemudiannya telah 
sedari awal mulanya membukakan pintunya dan menyebarkan 
ajarannya kepada orang-orang yang bukan daripada golongan 
Bani Isra’il, iaitu kepada orang-orang Eropah Barat dan Timur, 
Arab, dan lain-lain lagi di Asia Barat dan Afrika Utara. Kita harus 
insaf tahu bahawa agama Kristian yang selama ini kita fikir- 
kelirukan sebagai agama yang ditanzilkan oleh Allah, Subhanahu 
wa Ta‘ala, itu sesungguhnya bukanlah agama yang semata-mata 
berdasar kepada Tanzil, bahkan bukan pula dia suatu agama yang 
ditanzilkan oleh Allah, Subhanahu wa Ta‘ala, sebagai agama 
yang mendapat pengesahan daripadaNya. Nabi ‘Isa, ‘alayhiT- 
salam, seperti yang telah kita rujuk tadi dengan bukti kenyataan 
Al-Qur’anuT-Karim jua, hanya sesungguhnya diutus serta diberi 
pengesahan untuk membetulkan semula penyelewengan agama 
Yahudi sahaja, dan untuk menyampaikan Khabar Baik tentang 
kedatangan Guru Agung Insan—iaitu RasuluTlah, salla’Llahu 
‘alayhi wa sallam!—yang akan zahir sesudahnya dan yang akan 
menunjuk-ajar serta menjelaskan bagi insan semua untuk kali 
yang terakhir Jalan Yang Lurus dan Benar dan Agama yang 
Sebenarnya. Jadi bukanlah Nabi ‘Isa, ‘alayhiT-salam, itu 
ditugaskan untuk menjelmakan agama baru, untuk menzahirkan 
agama yang digelar Kristian, akan tetapi dia ditugaskan 
membawa Amaran dan Peringatan dan Kesedaran akan zahirnya 
kelak Kebenaran Yang Mutlak (Agama Islam) dan menyediakan 
para pengikutnya akan Kedatangan Nabi Terakhir Muhammad, 
salla’Llahu ‘alayhi wa sallam! Murid-muridnya yang rapat 
dengannya selalu menanya-nanyakan tentang sifat Agama yang 
akan datang itu, dan tentang sifat Guru yang Termulia yang 
dinyatakan namanya dengan nama Ahmad: 

j» Jjj iju ij li- Lo * Jj! (_jjl Jj c I jm I Ij 

*■ * . - 

•1*>1 <UwjI (J-Uj ja Oyjjt J 

(! * JlssI I bjj*u ) 


Wahai Bani Isra’il! Aku ini pesuruh yang diutuskan kepadamu 
bagi mengesahkan semula Taurat yang telah datang sebelumku, 
dan bagi menyampaikan Khabar Baik tentang seorang Pesuruh 
yang akan datang sesudahku bemama Ahmad. 

(Surah al-Saff: Ayat 6). 

Di kalangan pengikut para muridnya itu—meskipun yang belum 
pemah menatap wajahnya—memang ada terdapat orang yang 
taasub kepadanya sehingga memperdewakan dirinya, dan mereka 
inilah yang kemudian menggubah dasar agama baham, 
berdasarkan kenyataan yang disampaikan oleh Nabi ‘Isa 
‘alayhi l-salam mengenai Islam, dan dengannya mereka 
mendirikan asas-asas utama pelbagai akidah agama yang 
kemudiannya mendapat gelaran ‘Kristian’. Mereka 
sesungguhnya bertujuan untuk menyangkal kedatangan Agama 
Islam itu dengan cara menjelmakan suatu agama baham rekaan 
sendiri yang mengandungi sifat persamaan dengan Agama Islam, 
yang sifatnya telah mereka dapat tahu dari ajaran dan kenyataan 
Nabi Tsa, ‘alayhiT-salam, mengenainya. Mereka bertujuan 
menggagalkan Islam apabila ia terbit kelak dengan cara 
mendahului kezahirannya agar supaya meniru sifatnya sehingga 
dapat kemudiannya mereka menda‘wa itu semua dikhabarkan 
oleh Nabi Tsa, ‘alayhiT-salam, dan bukan Islam yang 
dikhabarkannya, dan bahawa Gum Agung Insan yang ditunggu- 
tunggu kedatangannya itu kononnya tiadalah lain daripada 
dirinya sendiri jua, yang mendatang kembali sesudah 
Pengangkatannya ke langit. Dengan demikian mereka ingin 
menafikan kedatangan Islam sebagai ‘tiada perlu lagi’, sebagai 
‘melebihi apa yang sudah jelas ada.’ Sanya sesungguhnya mereka 

telah melakukan pendustaan besar kepada insan, dan kepada diri 
mereka sendiri, dan mereka telah mendustakan Kebenaran dan 
Kenyataan Tuhan Yang Hak dan Ajaran Para Anbiya. Mereka 
telah membuat rencana pemalsuan, dan Allah, Subhanahu wa 
Ta‘ala, pun membuat Rencana Pembenaran, dan tiada yang dapat 
menyangkal RencanaNya, dan Mahasuci Dia dari sebarang 
penyangkalan dan dari apa yang mereka perikan! Dan dengan 
demikian maka agama Kristian yang dida‘yahkan oleh 
penganjur-penganjumya itu telah jauh melampaui amanah yang 
ditugaskan kepada Nabi Tsa, ‘alayhiT-salam, dan telah 
mengemukakan rekaannya sendiri dengan tujuan menguasai 
politik dunia. Maka jelaslah kepada kita bahawa lama sebelum 
terbit agama Islam justeru agama Kristian telah digubah untuk 
mengambil peranan yang kemudiannya sebenamya ditugaskan 
Allah, Subhanahu wa Ta‘ala, kepada Islam; iaitu peranan 
menyebarkan ajaran dan akidahnya yang mempakan sifat agung 
Islam bagi seluruh manusia. Pada waktu fajar Islam mulai 
menyingsing maka agama Kristian itu sudahpun menguasai 
kawasan yang luasnya melingkungi Eropah Barat hingga ke 
Timur, termasuk Asia Barat dan Afrika Utara. Siapa yang akan 
dapat menyangkal bahawa agama Kristian rekaan Barat itu 
memang menyedari benar peranan pohtiknya dewasa itu bagi 
merebut kekuasaan dunia? Bukankah terdaya agama itu sanggup 
hinggakan bertolak ansur dengan Konstantin, Imperatur Rumawi, 
demi kepentingan memeluk kekuasaan duniawi? Justeru 
meskipun sudah mulai agama itu berpuak-puak dan berpecah- 
belah akibat pertelingkahan sesama sendiri mengenai masalah- 
masalah asasi perihal akidah, namun tiada juga ada timbul pada 
saujana mata dewasa itu agama lain yang dapat memegang serta 
memainkan peranan agama Kristian. 

§ 8 Akan tetapi impian agung dan idam-idaman y ang tentu giat 
membujuk hasrat dan ghairah penganjur serta penganut-penganut 
agama Kristian Barat itu tiba-tiba getar gugur hancur akibat 
terbitnya Islam. Islamlah agama yang mula-mula menda‘wakan 
peranannya sebagai agama yang bersifat menyeluruh bagi anutan 
segenap masharakat insani; agama yang merupakan fitrah atau 

mengandung bawaan asal sifat insani; yang mula-mula menda‘wa 
bagi membetul dan melengkapkan agama-agama lampau, 
khususnya agama Yahudi dan Kristian; yang mula-mula 
menggugat dan melaberak dasar-dasar akidah agama Kristian. 
Banyak Ayat-Ayat Kitab Suci Al-Qur’ anu’ 1-Karim yang terus 
terang menafikan kebenaran agama Kristian itu, dan di antara 
Surah-surah awaU yang diturunkan di Makkah, Surah al-Ikhlas 
menggugat dengan tepatnya asas agama Kristian: 

‘JU-dl JJI Jjlyji 
J>l (j |J j ; jJjj pJ j jL |J 
(^■Sllij^) 

‘Katakan (olehmu) bahawa Dialah Allah Yang Mahaesa 
Allah Yang MahameUput Semesta Semua. 

Tiada Dia Beranak dan diperanakkan pun tiada 
Dan tiada dapat ada bagiNya itu suatupun tara!’ 

Kemudian gugatan serta laberakan batin terhadap agama Kristian 
itu disusuli segera pula dengan cabaran zahir yang merupakan 
perkobaran Islam, dalam masa sejarah yang sesingkat lebih- 
kurang lima puluh tahun sahaja, laksana api yang merebak 
menjalar keluar dari tanah Arab ke Mesir; ke Afrika Utara (al- 
Maghrib); ke Sepanyol; ke Iraq; ke Syria; ke Farsi; ke India dan 
China sehingga sampai juga ke Kepulauan Melayu-Indonesia ini! 
Dalam masa hampir dua ratus tahun sesudah HijratuT-Nably, 
salla’Llahu ‘alayhi wa sallam, maka jajahan dan kawasan Islam 
itu luasnya lebih jauh besar dari jajahan dan kawasan agama dan 
imperaturia manapun dalam dunia, dan melingkungi kawasan- 
kawasan di Eropah Barat dan Timur termasuk negeri Turki. 
Orang-orang Islamlah yang pertama menaTukkan orang Barat; 
yang pertama memainkan peranan besar dalam menyanjung 
tinggi peUta ilmu pengetahuan ke Eropah, dan dengan demikian 
menerangi suasana gelap geUta yang menyelubungi dunia Barat 
dewasa itu; yang pertama melangsungkan pembicaraan akliah 

menerusi ilmu kalam dengan para failasuf dan ahli teologi agama 
Kristian Barat. Dan pengaruh-pengaruh pembicaraan serta 
pemikiran para ulama, failasuf dan ahli tasawwuf Islam itu 
sangatlah besar kesannya terhadap gerak-daya pentafsiran semula 
akidah-akidah agama Knstian oleh pemimpin-pemimpinnya 
sendiri, dan kekal mesra terpendam dalam jiwa sanubari 
Kebudayaan Barat itu hingga kini. Pukulan zahir dan batin yang 
mahahebat yang telah dikenakan oleh Islam kepada agama 
Kristian dan Kebudayaan Barat itu tentulah terasa oleh hati 
sanubarinya bagai sebatan cemeti yang terlalu amat pedih 
menggeleparkan, hingga lalu memaksa meragut keluar dari 
dalam kunhi jiwanya suatu laungan mahadahshat yang ngilunya 
masih dirasai olehnya kini! Shahadan maka sesungguhnya tiada 
hairan bagi kita jikalau agama Kristian Barat dan orang Barat 
yang menjelmakan Kebudayaan Barat itu, dalam serang-balasnya 
terhadap agama dan orang Islam, akan senantiasa menganggap 
Islam sebagai bandingnya, sebagai tandingnya, sebagai taranya. 
dan seterunya yang tunggal dalam usaha mereka untuk mencapai 
kedaulatan duniawi. Dan kita pun tahu bahawa tiadalah dapat 
Islam itu bertolak-ansur dalam menghadapi serangan 
Kebudayaan Barat, justeru sehingga Kebudayaan Barat itu 
tentulah menganggap Islam sebagai seterunya yang mutlak; dan 
kesejahteraannya hanya akan dapat terjamin dengan 
kemenangannya dalam pertandingan mati-matian dengan Islam, 
sebab selagi Islam belum dapat ditewaskan olehnya maka akan 
terus ada tanding dan seteru yang tiada akan berganjak daripada 
mencabar dan menggugat kedaulatan serta faham dan dasar-dasar 
hidup yang dida‘yahkan olehnya itu. Saudara-saudaraku 
Mushmin sekalian:—sayugialah kau insafi nasib dan kedudukan 
agamamu di dunia; janganlah hendaknya kau terus lena dan alpa 
akan tugas dan perananmu sebagai Umat Islam, dan bulat-bulat 
menerima dan mengharapkan harapan yang sia-sia peri bantuan 
dan keijasama serta persahabatan yang ikhlas dari yang lain. 
Renungkanlah benar-benar firman Allah, Subhanahu wa Ta‘ala, 
dalam Al-Qur’anu’l-Karim yang ditujukan kepada Rasulu’Llah, 
salla’Llahu ‘alayhi wa saliam, ketika Baginda di Madinah: 

J> 'i J dLC jJ j 

(U- riyUUj^) 

Tiada akan orang Yahudi dan Kristian itu rela 
menerimamu melainkan kau jua yang dikehendaki 
mereka mengikut cara agamanya. 

(Surah al-Baqarah: Ayat 120) 

dan seterusnya di tempat yang sama: 

|J*)I j* J«'l> ^JJI ±*j jij ^o^JI jt, Jjl^jub jl jj 

V j ^Jj jA Jjl jA iiU Lo 

() Y • : 3 Jibi 13 j j*m ) 

Katakanlah (olehmu): ‘Sesungguhnya Petunjuk Allah— 
itulah satu-satunya Petunjuk’. Andai kata kau mengikut 
hawa-nafsu mereka, sesudah sampai kepadamu Ilmu 
yang Sebenamya, maka tiada akan kau dapati bagimu 
Pelindung mahupun Penolong yang akan 
dapat mencegah tindak-balasan Allah. 

Bukankah di zaman kita ini pun jelas bahawa orang-orang 
Yahudi dan Kristian—yang keduanya menjelmakan sifat asasi 
Kebudayaan Barat—memang tiada rela menerima baik seruan 
Islam dan Kaum Muslimin, melainkan kita jua yang dikehendaki 
mereka mengikut cara agamanya ?—menganuti sikap hidup yang 
berdasarkan semata-mata keutamaan kebendaan, kenegaraan dan 
keduniaan belaka. Dan agama dijadikannya hanya sebagai alat 
bagi melayani hawa-nafsu. Bukankah Ilmu yang Sebenamya 
sudah sampai kepada kita? Maka mengapa pula kita membiarkan 
sahaja nasib Umat kita dipimpin oleh pemimpin-pemimpin 
politik, kebudayaan dan ilmu pengetahuan dan juga para ulama 
yang lemah dan palsu yang sebenamya tiada sedar bahawa 

mereka sedang mengekori hawa-nafsu Kebudayaan Barat! 
Mereka membayangi Kebudayaan Barat dalam cara berfikir, 
dalam sikap beragama, dalam memahami nilai-nilai kebudayaan 
dan mengelirukan faham serta tujuan ihnu. Kepada Kebudayaan 
Baratkah akan kita berhndung, akan kita memohon pertolongan, 
yang akan dapat mencegah tindak-balasan Allah kelak? 
Waspadalah saudaraku Muslimin sekalian! 

§9 Kebanyakan orang Islam belum lagi mengetahui dan 
mengenali apa dia sebenamya Kebudayaan Barat itu. Sebelum 
dapat kita mengukuhkan diri terhadap serangan yang ditujukan 
kepada kita oleh Kebudayaan Barat maka perlulah bagi kita 
mengenali sifat-sifat asasi kebudayaan itu. Biasanya yang 
disebutkan orang sebagai Kebudayaan Barat itu adalah hasil 
warisan yang telah dipupuk oleh bangsa-bangsa Eropah dari 
Kebudayaan Yunani Kuno yang kemudian diadun pula dengan 
campuran Kebudayaan Rumawi dan unsur-unsur lain dari hasil 
cita-rasa dan gerak-daya bangsa-bangsa Eropah sendiri, 
khususnya dari suku-suku bangsa Jerman, Inggeris dan Perancis. 
Dari Kebudayaan Yunani Kuno mereka telah meletakkan dasar- 
dasar falsafah dan kenegaraan serta pendidikan dan ilmu 
pengetahuan dan kesenian; dari Kebudayaan Rumawi Purbakala 
mereka telah merumuskan dasar-dasar undang-undang dan 
hukum serta ketatanegaraan. Agama Kristian, sungguhpun 
beijaya memasuki benua Eropah, namun tiada juga meresap ke 
dalam kalbu Eropah. Justeru sesungguhnya agama yang berasal 
dari Asia Barat dan merupakan, pada tafsiran aslinya, bukan 
agama baharu tetapi suatu terusan dari agama Yahudi itu, telah 
diambil-alih dan dirobah-ganti oleh Kebudayaan Barat demi 
melayani ajaran-ajaran dan kepercayaan-kepercayaan yang telah 
lama dianutinya sebelum kedatangan ‘agama Kristian’. Mereka 
telah mencampuradukkan ajaran-ajaran yang kemudian 
menjelma sebagai agama Kristian dengan kepercayaan- 
kepercayaan Kuno Yunani dan Rumawi, dan Mesir dan Farsi dan 
juga anutan-anutan golongan Kaum Biadab. Agama Kristian itu 
satu-satunya agama yang telah beralih pusat asalnya, iaitu dari 
Daru’l-Salam di Palestin ke Rum di Itali; dan inilah juga 

menayangkan hakikat teijadinya pengambilalihan nasib agama 
itu sebagai falsafah hidup bangsa Eropah. Islam pun telah 
menyumbangkan pengaruhnya pada Abad Pertengahan Eropah 
dengan menyebarkan unsur-unsur penting ilmu pengetahuan dan 
sains dan teknologi, akan tetapi perkembangan pengaruh Islam 
dalam bidang-bidang ini kemudian diperolah semula nescaya 
menuturi bawaan jiwa Eropah. Dalam bidang-bidang sains dan 
teknologi hasil perolahan ini telah menjelmakan sifat-sifatnya 
seperti yang dibayangkan oleh bangsa-bangsa Amerika dan 
Rusia. Maka sesungguhnya Kebudayaan Barat itu berteraskan 
dasar falsqfah dan bukan agama, kerana inilah tiada terdapat 
dalam jiwa pengalaman mereka itu beragama sesuatu ketetapan 
mengenai keyakinan. Mereka hanya menegaskan dasar teori, iaitu 
ilmu pengetahuan atau hasil akal-nazari yang berlandaskan 
dugaan dan sangkaan-sangkaan dan penerokaan akal-jasmani 
yang mungkin benar atau tidak benar. Maka dari itu dasar ‘ilmu’ 
yang demikian dan sikap hidup yang menjadi akibatnya tiadalah 
akan dapat membawa kepada keyakinan. Meskipun agama 
Kristian telah mencuba berdaya-usaha menitikberatkan masalah 
keyakinan mengenai Tuhan, akhirat, dan akidah-akidah asasi 
agama seperti yang tersebut, namun cinta melulu kepada 
kekuasaan dunia yang melahirkannya telah memaksa agama itu 
mengendahkan serta melayani bisik-pujukan hasrat duniawi jua: 
dan dalam sejarah perkembangannya di Eropah, dari zaman 
Konstantin terus hingga ke zaman sesudah terbitnya Islam, ketua- 
ketua Gereja Knstian senantiasa berusaha untuk merebut 
kekuasaan duniawi sambil meniru-niru cara hidup serta adat- 
istiadat keagungan golongan raja-raja dan sistem feudalnya. Oleh 
kerana jiwa Barat itu, sedari zaman Yunani terus ke zaman 
Rumawi, dan zaman kedaulatan bangsa-bangsa Eropah, tetap 
berdasarkan kepada kebendaan dan keashikan hidup duniawi 
melulu, dan oleh kerana ajaran-ajaran akidah-akidah agama 
Kristian itu sendiri lemah dan kabur serta penuh dengan 
kesangsian, maka unsur-unsur keyakinan dan akidah-akidah 
mengenai hal-hal ruhamah agama itu semakin lama semakin 
lemah merosot—apatah lagi apabila ilmu pengetahuan sains dan 
lain-lain unsur akliah yang dibawa masuk oleh Islam mulai 

merangkum merajalelai jiwa dan fikiran Barat. Kemudian 
Kebudayaan Barat itu telah menggunakan hujah-hujah ilmu 
pengetahuan bagi menafikan ajaran-ajaran karut agama Kristian, 
dan telah menganjurkan semula kepada dirinya falsafah hidup 
yang memungkirkan keistimewaan agama dalam masharakat 
serta menggugat kewibawaannya, dan mendirikan sebagai 
gantinya kewibawaan falsafah dan keistimewaan manusia dan 
dunianya serta cara-cara meninggikan lagi indera kesedapan 
manusia meni‘mati dunia ini. Falsafah hidup yang lambat-laun 
muncul akibat pergolakan nilai-nilai Abad Pertengahan di Eropah 
itu ialah suatu faham pandangan hidup sekular, yang biasa digelar 
dengan nama humanisme. Faham humanisme ini mementingkan 
hanya dasar keistimewaan kemanusiaan dan keduniaan serta 
kebendaan, dan tiada meletakkan agama dan ajaran-ajaran serta 
kepercayaan Ketuhanan sebagai yang utama dan penting selain 
daripada menjadi alat bagi kesejahteraan manusia dan 
ketenteraman masharakat demi mencapai maslahat negara. Dari 
segi politik, faham humanisme ini berasaskan sejarah agama dan 
orang Eropah, menyalurkan dirinya menerusi dua tafsiran: yang 
satu biasanya digelar dengan nama kapitalisme, dan yang satu 
lagi dengan nama sosialisme. Kedua-dua faham ini sesungguhnya 
berdasarkan kepada falsafah hidup yang sama, iaitu kepada 
humanisme, sedangkan cara-caranya bagi mencapai tujuan 
akhimya masing-masing berlainan—malah tampak seolah-olah 
bertentangan keduanya itu, padahal dasar-tujuannya sama jua. 
Intisari falsafah hidup Kebudayaan Barat ini berdasarkan kepada 
penerimaan faham dualisme, atau penduaan yang mutlak peri 
hakikat, termasuk penduaan nilai kebenaran, sebagai kenyataan 
yang dianggapnya benar dan mutlak. Faham dualisme ini 
mengikrarkan adanya dua hakikat dan kebenaran yang 
bertentangan dan yang mutlak. Sebab inilah kita lihat dari asal- 
mulanya, dari sejak timbulnya falsafah Yunani Kuno, sifat 
penting Kebudayaan Barat ini telah nyata kelihatan, di mana 
pembezaan serta pengisbatan mutlak telah dijelaskan antara yang 
ruhani dan yang jasmani; antara yang bersifat benda dan yang 
tiada bersifat benda; antara Tuhan dan insan; antara ilmu dan 
tanzil; antara agama dan negara; antara hukum dan undang- 


20 



undang dan akhlak. Maka kita lihat penduaan ini wujud dalam 
segala segi hidup Kebudayaan Barat termasuk penilaian 
kebenaran, dan inilah juga yang dimaksudkan dengan pandangan 
shirik berbanding dengan tawhid. Selain dari sifat-sifat asasi yang 
telah disebutkan di atas, iaitu pertama: bahawa Kebudayaan Barat 
itu berdasarkan falsafah dan bukan agama; kedua, bahawa 
falsafah itu yang menjelmakan sifatnya sebagai humanisme, 
mengikrarkan faham penduaan yang mutlak dan bukan kesatuan 
sebagai nilai serta kebenaran hakikat semesta; maka ketiganya, 
Kebudayaan Barat juga berdasarkan pandangan hidup yang 
tragik, iaitu yang menerima pengalaman kesengsaraan hidup 
sebagai satu kepercayaan yang mutlak yang mempengaruhi 
peranan manusia dalam dunia. Sedari zaman Yunani Kuno lagi 
kita lihat bahawa bangsa-bangsa Yunani itu menganggap tragedi 
sebagai satu unsur penting kehidupan manusia: bahawa manusia 
ini merupakan pelakon dalam drama kehidupan dan pahlawan- 
pahlawannya membayangkan watak yang tragik. Faham tragedi 
kehidupan ini disebabkan oleh kehampaan kalbu akan ni‘mat 
iman. Kehampaan iman ini adalah akibat dari falsafah penduaan 
mutlak yang mengikrarkan adanya dua hakikat yang saling 
bertentangan satu sama lain hingga menimbulkan shak serta 
ketegangan jiwa. Keadaan jiwa yang tiada tenteram ini 
mengakibatkan pula perasaan takut dan sedih mengenangkan 
nasib dirinya. Keadaan jiwa yang tegang ini jugalah yang 
menganjurkan orang Barat, yang mensifatkan Kebudayaannya, 
untuk mencari jawapan bagi soal-soal abadi, untuk giat berusaha 
menyelidik dan mengkaji dan mereka teori-teori baharu, 
mengemukakan masalah-masalah asal-usul alam dan manusia 
dan lain-lain renungan yang dianggapnya sebagai ilmu 
pengetahuan—terus madang mencari dengan tiada akhimya! 
Pengembaraan dalam alam fikiran dan renungan yang tiada 
berakhir ini mempakan semangat Kebudayaan Barat, dan 
sesungguhnya mereka tiada ingin mengakhirkan pengembaraan 
itu justem sebab pengembaraan itu sekurang-kurangnya 
meringankan beban kekosongan dan kesunyian kalbu, seolah- 
olah bagai penawar hati jiwa yang tegang. Semangat Kebudayaan 
Barat itu membayangkan sesuatu yang ‘menjadi’ tetapi tiada juga 

jadi . Dan inilah memang sifat sesuatu yang mengikrarkan 
hakikat kefanaan dan membatalkan kebakaan—melainkan 
kefanaan itulah jua yang baka. Maka berikut dari sikap dan 
semangat yang demikian ini, tentulah pula kefahaman mereka 
mengenai segala sesuatu yang lain pun akan terpengaruh olehnya, 
seperti faham-faham kebudayaan yang memainkan peranan 
penting dalam masharakat, khususnya faham-faham 
‘pembangunan’, ‘perubahan’, ‘kemajuan’ dan lain-lain 
sebagainya, yang kini juga sedang menyeludup ke dalam 
perbendaharaan fikiran dan renungan masharakat kita. 

§10 Sesungguhnya Kebudayaan Barat telah sejak dahulu kala 
menceraikan agama dari kehidupan sehari-hari, dan hanya 
memeluk tradisi atau perbendaharaan adat yang diwarisi 
berturun-temurun, kesenian, falsafah dan ilmu pengetahuan sains 
dan teknologi sebagai dasar hidup mereka. Pemungkiran dari 
kepercayaan terhadap agama, yang telah menjadi sifat 
bawaannya itu, kemudian diperkukuh pula oleh kekecewaannya 
dalam pengalaman beragamakan agama Kristian, yang tiada 
berhasil menjamin keyakman dan yang penuh dengan dugaan. 
Justeru pada kala bijak-pandai bangsa Yunani pertama-mula 
merenungkan masalah kejadian manusia dan alam sekelilingnya, 
mereka memang insaf bahawa mereka tiada sebenamya 
beragama, dan darihal demikian menderita kelemahan jiwa bagi 
hidup segar sentosa dalam dunia. Mereka insafi betapa perlunya 
sumber-sumber kepercayaan yang teguh harus didapati untuk 
menyuburkan keulungan semangat bagi menangkis dan 
menentang serangan-serangan serta p>encerobohan-pencerobohan 
hebat yang dilakukan terhadapnya oleh bangsa-bangsa Farsi dan 
lain-lain yang mengehlingi perbatasan negara-negara mereka. 
Dengan demikian maka timbullah golongan ahli-ahli falsafah di 
kalangan mereka yang merenungkan masalah hakikat serta 
kejadian alam semesta. Mereka telah memunculkan soal-soal 
seperti. apakah hakikat-dasar alam im?; adakah alam ini jadi 
dengan sendirinya?; adakah Tuhan yang menjadikannya?; 
wujudkah Tuhan itu?—dan bagaimanakah cara manusia dapat 
mengetahui perkara-perkara ini, dan mencapai ilmu yang yakin 

mengenai jawapan soalan-soalan masalah-masalah tersebut? 
Renungan-renungan dan fikiran-fikiran mereka berkisar dalam 
mauduk perihal memecahkan rahsia soalan-soalan seperti ini. 
Akan tetapi, bagaimanapun handalnya cara ilmiah yang 
menyusun serta mengatur jawapan-jawapan yang 
dikemukakannya itu, namun tiada juga dapat mereka menyentuh 
perkara asasi yang menjadi pucuk pemikiran mereka, iaitu: 
apakah ilmu yang dapat membawa kepada keyakinanl Justeru 
sesungguhnya pada akhimya segala gubahan fikiran mumi itu 
hanyalah mempakan suatu teori belaka, dan bukan ilmu, iaitu 
suatu dugaan atau sangkaan yang kebenarannya tiada dapat 
disahkan. Lambat-laun, tems hingga ke zaman Socrates dan 
murid-muridnya seperti Plato dan Aristotle, ahli-ahli falsafah 
Yunani hanya dapat mengemukakan jawapan, terhadap soal-soal 
yang sulit-mmit seperti yang tersebut tadi, bahawa oleh kerana 
perkara keyakinan tiada dapat tercapai oleh falsafah, dan perkara- 
perkara alam ghaib itu menghendaki sharat wajib diyakini, maka 
manusia hanya dapat merenungkan serta meneroka alam yang 
nyata belaka, dan mengenakan rencana serta tatatertib hidupnya 
yang zahir ini, dengan menyusun suatu cara hidup bermasharakat 
yang terkawal oleh undang-undang dan pimpinan yang 
berkewibawaan. Maka demi kesejahteraannya hamslah dia 
berikhtiar memikir serta mengemukakan rencana-rencana bagi 
menegakkan suatu negara yang sempuma: Mengenai masalah 
kesunyian jiwa yang hidup tanpa keyakinan itu, mereka 
menganjurkan bahawa manusia hams menerima hakikat itu 
sebagai nasibnya yang mutlak, yang tiada dapat dielakkan, dan 
yang hams dihadapi dengan keteguhan diri. Maka pendirian 
inilah juga yang mempakan pucuk-bibit pemujaan tragic hero — 
pahlawan tragik—yang menjadi unsur utama dalam nilaian 
kesusasteraan Barat. Mereka menegaskan bahawa bagi manusia 
untuk mencapai kesejahteraan hidupnya tiada perlu dia 
mengetahui dan mengenali perkara-perkara yang ghaib yang 
tiada dapat diyakini, bahkan memadailah manusia mengetahui 
dan mengenali perkara-perkara yang zahir sahaja, atau yang dapat 
diperhatikan oleh ilmu-ilmu zahiri falsafah menemsi ratio atau 
akal hayawani. Bahawasanya perlulah bagi manusia mempunyai 

budipekerti yang tinggi nilainya, mengenali keadilan yang 
sempuma, yang patut dibayangkan dalam rencana Negara yang 
Sempuma itu. Mereka menegaskan bahawa manusia, demi 
mencapai kesejahteraannya, hams dididik dalam ‘akidah-akidah’ 
falsafah yang telah digubah olehnya, dan setemsnya menda‘wa 
bahawa tujuan pendidikan dari awal hingga ke akhimya ialah 
demi memupuk warganegara yang sempuma, dan segala 
kepercayaan yang difahami olehnya serta dianggap orang sebagai 
‘agama’ hamslah digunakan semata-mata sebagai alat demi 
mengukuhkan faham ‘warganegara yang sempuma’ itu, serta 
menjamin wujudnya ‘negara yang sempuma’. Maka dengan 
demikian jelaslah kepada kita bahawa yang lebih mereka 
utamakan itu tiadalah lain dari menghasilkan wujudnya suatu 
Negara yang Sempuma—dan segala daya usaha lain hamslah 
berteraskan kepada dasar ini. Intisari falsafah yang terkandung 
dalam hasrat mendirikan Negara yang Sempuma ini terdapat 
dalam faham keadilaw, bahawa keadilanlah yang menjadi pucuk- 
bibit masalah kesejahteraan manusia; bahawa manusia hanya 
dapat mencapai kesejahteraannya apabila dia hidup dalam 
suasana dan keadaan yang adil. Apakah yang dimaksudkannya 
dengan konsep atau faham keadilan itu? Setelah merenungkan 
bawaan dan tabiat alam semesta, mereka dapati perbezaan yang 
menyesalkan antara keadaan tabiat alam selumhnya dan keadaan 
alam manusia. Keadaan tabiat alam selumhnya terkawal oleh 
undang-undang alam yang tertib teratur dan mutlak, yang mereka 
gelar dengan nama kosmos. Tiada sezarah pun jua yang akan 
dapat berganjak atau berkisar dari tempat atau keadaan yang telah 
ditetapkan baginya—andai kata terjadi perganjakan atau 
perkisaran yang dimaksudkan itu nescaya akan kabur hancur- 
leburlah alam ini seluruhnya. Sedangkan demikian, dilihatnya 
pula bahawa dalam alam keadaan manusia, yang dita‘rifkannya 
sebagai ‘haiwan yang berakal,’ justem tiada terdapat keadaan 
terkawalnya oleh undang-undang yang tertib teratur dan mutlak 
yang dapat menetapkan supaya tiap-tiap manusia berada masing- 
masing pada tempat atau nasibnya yang tepat. Keadaan 
kekacauan ini mereka gelar dengan nama khdos. Akal hayawani 
yang menjadi sifat kemanusiaannya itu tiada jua dapat mengatur 

manusia dengan saksama peri tugas dan tanggungjawab masing- 
masing dalam masharakat. Di dalam masharakat manusia terlihat 
keadaan di mana seseorang boleh diberikannya tauliah dan 
pengesahan untuk memegang tanggungjawab yang sebenamya 
tiada layak baginya; temampak di mana tugas yang diberikan 
kepada seseorang itu tiada berpatutan dengan daya kebolehannya; 
terdapat di mana amanah yang diletakkan kepada seseorang itu 
dikhianatkan kerana si pemegangnya tiada mempunyai sifat 
bawaan beramanah. Apabila kita renungkan keadaan manusia ini 
demikian maka sesungguhnyalah benar bahawa sharat utama bagi 
menegakkan keadilan itu adalah ilmu. Sebab keadilan bererti 
‘keadaan di mana sesuatu itu berada tepat pada tempatnya’, 
sehingga mewujudkan suasana harmoni atau kesaksamaan, maka 
berikutlah bahawa sifat ilmu sahajalah yang dapat tahu 
menempatkan masing-masing pada tempatnya yang tepat. Plato 
pemah menarik perhatian dengan menyatakan bahawa untuk 
seseorang menjalankan tugasnya dengan sempuma dalam sesuatu 
bidang kehidupan maka perlulah dia mempunyai ilmu yang 
lengkap pula mengenai bidang itu: seseorang doktor atau 
jurutera, misalnya, tentulah dikehendaki menempuh beberapa 
banyak tahun pelajaran dan latihan dan ujian sebelum dapat 
tugas-tugas kedoktoran dan kejuruteraan itu diamanahkan 
kepadanya. Selang demikian, aneh sekali bahawa dalam 
mengamanahkan tugas yang terpenting dalam kehidupan 
masharakat—iaitu tugas memimpin —tiada pula sekali-kali 
diperlukan bagi seseorang itu menempuh pelajaran, latihan dan 
ujian yang khusus yang akan dapat membimbingnya ke arah 
peringkat keahlian memimpin masharakatnya. Dan dalam soal 
inilah tertumpu punca yang mengakibatkan terdapatnya 
kezaliman dalam masharakat; justeru kerana yang memimpin 
tiada mempunyai ilmu yang dapat memberitahu kepadanya 
tempat yang tepat bagi tiap sesuatu dan layak bagi tiap seseorang. 
Maka dengan ini pula nyatalah bahawa yang dikatakan 
‘kezaliman’ itu adalah keadaan di mana orang-orang diberikan 
tanggungjawab, tugas dan amanah yang tiada layak baginya 
masing-masing, kerana kedudukan dan bawaan dirinya tiada 
memadai bagi sifat tanggungjawab, tugas dan amanah yang 

diberikan kepadanya itu. Kita lihat juga di sini betapa kerapnya 
pertalian antara faham-faham ilmu, tugas, dan tanggungjawab 
dengan negara dan masharakat, dan berdasarkan kepada faham- 
faham inilah jua maka timbul sistem-sistem pelajaran dan 
pendidikan, undang-undang dan hukum, dan akhlak, yang 
semuanya diharapkan dapat memupuk dalam diri seseorang 
warganegara itu apa yang digelar budipekerti. Semua faham- 
faham seperti inilah yang sebenamya menjadi dasar falsafah 
humanisme Barat, meskipun tafsirannya menuturi berbagai 
jurusan yang pada akhimya temmus dalam suatu penduaan 
bentuk-bentuk rencana politik kepada sistem kapitalisme dan 
sosialisme. Namun demikian, kita haras jangan lupa bahawa 
dasar humanisme itu sama untuk kedua sistem politik Barat yang 
keduanya berintisarikan faham-faham manusia, negara, dan dunia 
semata-mata sebagai suatu kepercayaan teguh yang dianggapnya 
seakan-akan agama jua. Apabila sesuatu falsafah mendasarkan 
pandangan hidupnya atas dasar faham Negara yang Sempuma, 
dan berikut pula dari itu faham keadilan, faham ilmu, faham 
tugas, faham tanggungjawab dan faham akhlak dan budipekerti 
yang bersendikan kepada faham Negara yang Sempuma itu, 
maka dengan sendirinya rencana atau sistem pelajaran dan 
pendidikannya akan diarahkan menuju kepada matlamat 
mencapai sifat kesempumaan kewarganegaraan. Dan segala 
rikiran dan idaman dan hasrat demikian yang ditumpukan demi 
manusia memperoleh kesejahteraannya dalam dunia yang 
dianggap dimiliki olehnya inilah yang membangkitkan dari 
dalam jiwa Kebudayaan Barat itu faham kebangsaan. 

§ 11 Telah disentuh tadi perihal bagaimana falsafah humanisme 
itu percayakan kebenarannya sehingga menganggap sifatnya itu 
seakan-akan agama. Yang difahamkan sebagai agama itu dapat 
diramuskan kepada tiga pengertian: yang pertama adalah bahawa 
agama itu berasas pada satu Tanzil daripada Tuhan Yang Hak 
kepada insan yang dilangsungkan dengan perantaraan wahyu 
yang diturankan olehNya kepada nabi atau rasulNya—pengertian 
begini dipegang oleh mereka yang percaya akan kebenaran 
agama, yang kedua adalah bahawa agama itu sehimpunan 

kepercayaan-kepercayaan tahyul, termasuk cara-cara 
melangsungkan ibadat atau penghambaan diri sebagaimana yang 
telah ditetapkan—pengertian begini dipegang oleh mereka yang 
tiada percaya akan kebenaran agama; yang ketiga adalah bahawa 
agama itu sehimpunan pendapat-pendapat dan undang-undang 
yang disusun dan direka oleh para bijaksana dan failasuf bagi 
keperluan kesejahteraan dan ketenteraman khalayak ramai 
masharakat insan, bagi mencegah hawa-nafsu, dan bagi membina 
serta menjamin tatatertib dalam pelbagai golongan dan lapisan 
masharakat insan—pengertian begini dipegang oleh mereka yang 
bersikap tiada peduli terhadap agama sebagai agama, akan tetapi 
menganggap agama itu penting hanya bagi kegunaannya sebagai 
alat negara. Menurut pengertian yang pertama agama itu adalah 
satu kebenaran sebenar-benamya yang patut dianuti dengan 
keyakman dan dianjurkan bagi kesejahteraan serta kesempumaan 
kehidupan insan. Agama patut disebarkan dan dipertahankan 
dengan seberapa daya. Menumt pengertian yang kedua agama itu 
adalah satu kepalsuan yang berbahaya bagi insan, dan insan harus 
membebaskan diiinya dari genggaman belenggunya nescaya 
dapat hidup sempuma. Menumt pengertian yang ketiga agama itu 
adalah satu alat bagi mencapai kesejahteraan dan ketenteraman 
khalayak ramai, dan berguna bagi pihak yang berkuasa yang tiada 
terpengamh olehnya, untuk memerintah negeri. Pengertian yang 
pertama menegaskan bahawa agama adalah kepercayaan dan 
keyakinan terhadap kebenaran yang dipercayai; yang kedua 
menda‘wa bahawa agama adalah kepercayaan terhadap 
kepalsuan yang dipercayai; yang ketiga mengaku bahawa agama 
adalah kepercayaan terhadap kegunaan yang dipercayai. 
Rumusan yang ringkas mengenai tiga pengertian terhadap agama 
ini bukanlah dimaksudkan sebagai penjelasan mengenai intisari 
agama, akan tetapi, bagaimanapun, memadailah maksudnya di 
sini bagi menjelaskan bahawa Kebudayaan Barat itu 
sesungguhnya lebih giat menerima pengertian-pengertian yang 
kedua dan ketiga yang tersebut di atas. Dan kedua pengertian 
yang diterimanya itu juga dapat dirangkapkan pada sistem-sistem 
sosialisme dan kapitalisme mengikut gilirannya masing-masing. 

§12 Takat ini, perlu rasanya suatu perbandingan dibuat antara 
Islam dan Kebudayaan Barat mengenai sikap-sikapnya masing- 
masing terhadap perkara-perkara yang telah dikemukakan 
sebagai rumusan dalam kedua perenggan 10 dan 11 di atas. 
Perkara-perkara yang dimaksudkan itu merujuk kepada soal-soal 
Ketuhanan; tujuan hidup kita; sikap kita terhadap agama; cita-cita 
kita mengenai kesejahteraan duniawi; faham-faham kita 
mengenai ilmu, keadilan, tugas, tanggungjawab, budipekerti; 
tujuan akhir kita mencapai ilmu pengetahuan; dan faham kita 
mengenai peranan negara dan masharakat. Terlebih dahulu patut 
diakui di sini bahawa ada banyak titik pertemuan antara 
renungan-renungan para failasuf Yunani dengan penjelasan- 
penjelasan Islam, khususnya mengenai faham keadilan dan 
perkaitannya dengan faham ilmu dan tugas dan tanggungjawab 
dan akhlak, dan dengan negara dan masharakat. Sebenamya 
faham-faham failasuf Yunani itu bukanlah sesuatu yang berasal 
timbul dari akal nazari mereka, akan tetapi berasal dari wahyu 
yang telah diturunkan kepada para nabi dan rasul terdahulu yang 
telah diutus menyampaikannya kepada semua bangsa insani. 
Ajaran-ajaran para anbiya dan mursalin terdahulu itu, meskipun 
terdapat ada yang telah bercampur-aduk dengan rekaan khayalan 
kebudayaan bangsa masing-masing, tetap ada terdapat terselip di 
sana-sini dalam renungan insan purbakala sehingga sampai juga 
ke dalam tinjauan serta tilikan nazari para failasuf. Begitu jugalah 
kita insafi adanya beberapa persamaan antara Islam dan agama 
lain. Namun begitu kenyataan ini tiada harus diertikan bahawa 
perbezaan antara Islam dan falsafah Barat, dan Islam dan agama 
lain itu tiada besar dan mutlak. Perbezaan antara Islam dan yang 
lain itu—walaupun mungkin tiada bercirikan sifat-sifat yang 
tampak jelas—tetap besar dan mutlak, dan adalah suatu 
kewajipan bagi kita mengenalinya demi menghindarkan 
kekeliruan dan keraguan dan kesesatan yang akan mengharu kita 
andai kata masalah perbezaan ini diteledorkan. Mengenai soal 
sikap kita terhadap agama, kita berpegang kepada pengertian 
pertama yang tersebut di perenggan 11 itu, iaitu bahawa agama 
itu berasas pada Tanzil daripada Tuhan kepada insan yang 
dilangsungkan dengan perantaraan wahyu yang diturunkan 

olehNya kepada nabi atau rasulNya (Muhammad, salla‘Llahu 
‘alayhi wa sallam) bagi anutan segenap manusia. Berikut dari 
pengakuan ini maka kita mengikrarkan bahawa agama Islam itu 
bukan teori, bukan hasil renungan-renungan para bijaksana dan 
failasuf, bukan hasil renungan insan, bukan hasil ciptaan insan 
sebagaimana kebudayaan itu hasil usaha dan dayaciptanya dalam 
menghadapi keadaan sekeliling. 

§ 13 Menurut bibit-ma‘na punca perkataan al-din (^jJI) —yang 
difahami umum sebagai memberi erti ‘agama’ dalam rangka 
pengertian Islam sebagaimana terdapat dalam Kitab Suci Al- 
Qur’anu’l-Karim—maka perkataan itu mengandung ma‘na, 
antara lain, ‘keadaan diri berhutang’, dan ‘mena‘lukkan diri 
menurut perintah’, dan ‘menjadikan diri lebih bersifat keinsanan’ 
bertentang dengan sifat kebinatangannya—iaitu menjadikan 
manusia lebih berperikemanusiaan. Apabila disabitkan bibit-bibit 
ma‘na ini kepada faham agama dalam Islam maka agama (^jjJI ) 
membayangkan keadaan insan yang insaf bahawa dirinya dalam 
‘keadaan berhutang’. Apa yang dimaksudkan dengan ini?— 
kepada siapakah dia berhutang, dan apakah yang 
dihutangkannya? Dia senantiasa berhutang diri, budi, dan daya 
kepada Allah, Subhanahu wa Ta‘ala, yang telah menjadikannya 
daripada tiada kepada ada: 

Bahawa sesungguhnya insan itu telah Kami jadikan daripada 
intisari tanah. Kemudian Kami tempatkan dia sebagai 
mam di suatu tempat kediaman kukuh menetap. Kemudian 
Kami jadikan mani itu seketul darah mengental, dan darah 
itu Kami jadikan (jamn) segumpal, kemudian dari gumpalan 
itu Kami jadikan tulang, dan tulang itu Kami salut dengan 
daging; kemudian Kami tumbuhkannya kepada suatu 
makhluk lain. Mahabahagialah Allah, Khalik yang Terbaik. 

C Surah al-Mu'minun: Ayat 12-14) 

Jikalau kita fikir dan renungkan baik-baik tentang asal-usul kita 
semua, maka akan kita insafi bahawa lebih kurang seratus tahun 
dahulu, semua manusia yang kini berada dalam dunia ini 
sesungguhnya tiada, dan lagi tiada yang ketahui akan ada 
sebagaimana kita kini berada. Dan begitu jugalah nasib yang lain 
sebelum zaman kita ini. Maka sesungguhnya perasaan berhutang 
diri dan budi dan daya itu bukan pula kita tumpukan kepada ayah 
dan bonda, kerana kita tahu bahawa mereka pun timbui dari 
sumber ketiadaan jua, dan mengalami nasib kejadian yang sama; 
sedangkan mengenai diri kita pula kita tahu bahawa tiada kita 
berkuasa menumbuh dan membesarkan diri dari peringkat seketul 
darah mengental terus membentuk kepada peringkat-peringkat 
lain hingga kepada keadaan kita sekarang. Kita tahu bahawa 
bukan kita yang menggerak merobah diri dari satu peringkat ke 
peringkat lain, kerana kita perhatikan bahawa selang dalam 
peringkat kedewasaan, kekuatan tenaga, dan kewarasan serta 
kefahaman akliah pun, maka tiada juga kita berdaya menjadikan 
bagi diri kita pendengaran atau penglihatan atau lain-lain indera 
jasmamah—apatah lagi dalam keadaan kita lemah dan tiada 
sempuma itu, tentulah tiada dapat kita jadikan apa yang tiada 
terdaya bagi kita dalam keadaan sempuma. Maka kepada mereka 
yang insaf, yang telah diberikan petunjuk yang benar menerusi 
akal semulajadinya, ya‘ni akal mhaninya, akan jelas terbukti 
bahawa bukanlah insan yang menggerakkan dirinya dari satu 
peringkat ke peringkat lain, akan tetapi justem ada Yang Lain 
yang menggerakkannya; bahawa baginya bergerak itu hukumnya 
wajiblah dia menghendaki suatu Penggerak yang membawa dia 

setingkat demi setingkat hingga keadaannya kini. Dan insan yang 
telah mencapai keinsafan akan hakikat ini mengakibatkan 
pena‘lukan dirinya nescaya menurut perintah Khalik Yang 
Mahapemurah, Yang Mahapengasih lagi Mahapenyayang yang 
telah menjadikannya itu. Insan yang dimaksudkan ini bukanlah 
insan yang liar biadab tiada kenal diri berhadapan dengan 
Tuhannya Yang Hak, akan tetapi insan yang mengenali dirinya 
dan menyerahkan dirinya nescaya ta‘luk kepada Perintah Allah, 
Subhanahu wa Ta‘ala, Tuhan Semesta Sekalian. Dengan 
penyerahan dirinya seperti demikian ini maka dapat insan 
menyerapi jiwanya dengan tatasusila keagamaan yang luhur. 
Penyerahan dan pena‘lukan dirinya kepada Perintah Tuhan itu, 
mengikut faham agama Islam, bukanlah bererti pembelengguan 
dirinya kepada suatu kuasa yang menafikan kebebasannya, 
kerana tujuan kebebasan sesuatu ialah untuk mencapai sifat 
bawaan asali sesuatu itu dengan sempumanya, dan sifat bawaan 
asali diri yang sempuma tiadalah lain daripada pena‘lukan 
kepada Undang-undang Pencipta Agung yang telah 
merencanakannya nescaya seimbang dan sebati dengan sifat asal 
dan bawaan terindah tiap-tiap makhluk. Dengan ini maka 
penyerahan dan penaTukan diri kepada Perintah Allah, 
Subhanahu wa Ta‘ala, itu justem membawa kepada 
kebebasannya, dan menjadikan diri itu sempuma mengisbatkan 
hakikat semulajadinya. Justeru sesungguhnya diri zuriat Adam, 
‘alayhiT-salam, telahpun mengangkat sumpah mengakui serta 
menyaksikan bagi pihaknya sendiri Ketuhanan Tuhan Yang Hak 
terhadapnya: 

Apabila Tuhanmu mengeluarkan daripada anak Adam— 
daripada tubuhnya—zuriatnya dan menyuruhnya 
mengangkat saksi terhadap dirinya dengan berkata: 
Bukankah Aku Tuhan kamu?’ — Maka mereka berkata: 
‘Ya!— kami saksikan!’ 

(Surah al-A‘raf. Ayat 172) 

Maksudnya bahawa insan telah membuat Peijanjian dengan 
Tuhannya Yang diakuinya sebagai Khalik Yang membina serta 
memeliharanya, dan Peijanjian ini adalah pengakuan penerimaan 
tugas serta tanggungjawab insan kepada dirinya terhadap 
Tuhannya; dan inilah sifat bawaan semulajadi insan yang suci- 
mumi sebelum dia terkena noda hayawani, sebagaimana 
dikatakan seterusnya di tempat lain: 

Lil> Jki) 

Sesungguhnya telah Kami jadikan insan dalam acuan 
yang terbaik, kemudian telah Kami hinakan dia sehingga 
menjadi lebih rendah daripada yang paling rendah. 

(Surah al-Tin : Ayat 4-5) 

Manusia yang gharil akan hutang diri dan budi dan daya, serta 
tugas dan tanggungjawabnya, yang patut semata-mata ditujukan 
dan ditumpukan ke Hadrat Tuhannya, telah memungkiri 
Peijanjiannya, dan dengan demikian telah juga menzalimi dirinya 
dan nasibnya merugi ( j~> ) dan keadaannya lebih sesat daripada 
haiwan: 

Mereka itu seperti lembu—bahkan justeru lebih sesat 
daripadanya; mereka inilah yang ghafil 
(Surah al-A‘raf. Ayat 179) 


Kitab Suci Al-Qur’anu’l-Karim mengibaratkan kehidupan 
duniawi ini seumpama suatu Perdagangan atau Modal (SjlicJI), 
dan insan sebagai orang dagang yang melangsungkan amanah 
jual-beli (**e) dan keija pertukaran barang jual-belian (dA-!); dan 
beruntung atau tiadanya perdagangannya ( (,1*1)1 joj l* / SjUlll pj ), 
tergantung kepada pengenalan terhadap Ilmu yang Sebenarnya 
mengenai diri insan, serta penunaian Peijanjiannya kepada 
Tuhannya, yang seringkali disebut sebagai Pembalas (jLjJI), yang 
akan melakukan PengadilanNya pada Hari Pembalasan (^jJI > y ), 
yang juga disebutkan sebagai Hari Perhitungan (ljLJ. 1^). Insan 
senantiasa dalam keadaan rugi (j—> ), kecuali mereka yang 
beriman dan melakukan amalan yang baik; dan keija amal baik 
itu seringkali dikiaskan sebagai Pinjaman yang Baik ( ll_> ), 
yang dihaturkan ke Hadrat Tuhan Yang menerima dan 
menyimpannya, dan memberi serta menambahkan faedah 
berganda ke atasnya (s^ ). Pengertian agama seperti yang 

dijelaskan di atas, dengan peribaratan kehidupan duniawi kepada 
faham perdagangan itu, membayangkan keadaan insan yang 
berada dalam suasana bertamadun; lengkap dengan undang- 
undang dan hukum, pemerintah dan keadilan, kesusilaan dan 
akhlak dan ilmu. Maka dari itu penyerahan dan penaiukan 
dirinya itu temampak sebagai dilakukan dengan kehendak dan 
kerelaannya sendiri; dan manusia begini—manusia yang insaf 
akan hutang budi dan dayanya kepada Yang menjadikannya— 
bukanlah manusia liar atau biadab; dan justeru agama yang 
dimaksudkan itulah yang meninggikan nilai sifat 
kemanusiaannya. Selain dari mmusan-rumusan ma‘na yang 
tersebut mengenai erti perkataan ‘agama’ mengikut faham Islam, 
maka erti agama sebagai membawa kepada keadaan yang 
menjadikan insan lebih bersifat kemumian insaniah, atau 
manusia lebih berperikemanusiaan, adalah berdasar kepada 
faham bahawa insan itu hams rela dikawal oleh undang-undang 
dan hukum dan kewibawaan yang dapat menjamin ketertiban dan 

ketenteraman dan kesejahteraan. Justeru apabila kita renungkan 
faham ini sambil merujukkannya kepada faham para bijaksana 
dan failasuf yang telah disentuh tadi, maka tentu akan temampak 
sekurang-kurangnya persamaan-persamaan zahir di antaranya. 
Namun begitu perbezaan besar pula patut juga nyata, iaitu 
bahawa dalam Islam undang-undang dan hukum dan kewibawaan 
yang dimaksudkan itu merujuk bukan kepada yang direka oleh 
manusia, akan tetapi kepada Al-Qur’anu’l-Karim dan Sunnah dan 
segala usaha dan dayacita Umat Islam yang berpandu kepada 
keduanya itu; dan ketertiban, ketenteraman dan kesejahteraan 
yang dimaksudkan itu memjuk kepada akibat keislaman, iaitu 
penyerahan din sehabis-habisnya, ta‘luk dengan mutlak kepada 
Sumber Undang-undang dan Hukum dan Kewibawaan itu 
sehingga menjadi selaras, selari, seia—bahkan sebati dengan 
bawaan asali atau semulajadi insan, yang memang dijadikan 
untuk mengabdikan diri kepada Allah, Subhanahu wa Ta‘ala: 

jj-***^ j L) j 

Justem telah Kujadikan Jin dan Insan itu tiadalah lain 
melainkan untuk mengabdikan diri kepada Ku. 

0 Surah al-Dhariyat: Ayat 56) 

Bukanlah Dia yang memerlukan pengabdian daripada 
makhlukNya; sanya sesungguhnya makhlukNyalah yang 
memerlukan pengabdian dirinya masing-masing kepada 
Tuhannya, justem kerana pengabdian diri itu adalah rahmat 
daripadaNya yang membebaskan insan daripada belenggu 
hayawani, dan memulihkannya semula ke taraf kemumian asali, 
ke taraf yang dimjuk sebagai ahsani taqwim. Bahawa 
sesungguhnya bukan sahaja jin dan insan yang menyerahkan diri 
ta luk kepada Perintah Tuhannya Yang Hak itu, akan tetapi 
seluruh makhluk senantiasa memuji serta menunduk taat, 
memainkan peranannya masing-masing merencanakan Kehendak 
PerintahNya, menayangkan Rencana Agung Yang Mahaindah 

dan Mahasaksama: 

Ketujuh Rencana langit dan bumi dan segala makhluk 
dalamnya semua menjunjung pujian bagiNya; dan tiada 
sesuatupun melainkan menjunjung pujian bagiNya jua; 
namun demikian tiada juga kau fahami betapa gaya mereka 
mengisbatkan KemegahanNya. Sesungguhnya Dialah 
Yang senantiasa Mahabaik dan Mahamengampuni. 

(Surah Banl Isra’il: Ayat 44) 


dan lagi: 


ji?jVI j uljLJI jA |JmiI i}j Jjl jji jjsl 

JJ j j Ljis 

(Af ^jl^kC Jl *j y*) 

Apakah mereka itu berdaya melagak mencari yang lain 
daripada Agama Allah?—sedangkan seluruh makhluk 
di langit dan bumi semuanya, rela atau tiada rela, tunduk 
kepada KehendakNya (menerima Islam), dan kepadaNyalah 
akan kesemuanya itu dikembalikan. 

(Surah Ali ‘Imran: Ayat 83) 

Agama Allah.(Jjl ^j) itu agama Islam, iaitu agama di sisi Allah 
itu agama Islcim: ( ^^LAI jJJI jjj ,jl jl ) (Siirah Ali ‘Imran: Ayat 
19), yang mengandung ma‘na ‘ta‘luk dengan rela dan sungguh- 

sungguh kepada Perintah KehendakNya’, dan insan yang rela 
sungguh mena‘lukkan dirinya digelar Muslim, sedangkan yang 
tiada rela—meskipun pada hakikatnya dia ta‘luk—digelar Kdfir, 
iaitu yang ‘menutup akal yang menerima Kebenaran sehingga 
dirinya menolak apa yang diterima oleh akalnya sebagai Benar’. 
Justeru kerana Islam itu memperikan hakikat keadaan makhluk 
jelata yang semuanya ta‘luk kepada Perintah Khalik, maka Islam 
itu adalah agama fitrah ( jjktll ), agama yang melaksanakan 
hasrat bawaan tabiat makhluk jelata. Islam itulah sebenamya 
kosmos yang dicari-cari tetapi tiada juga didapati oleh para 
bijaksana dan failasuf Yunani dalam kalangan masharakat 
manusia. Merujuk kepada perkara ini maka manusia yang Isldm 
(Muslim) itu berma‘na manusia yang menyelaraskan dirinya 
dengan ketertiban yang saksama, atau kosmos\ sedangkan 
manusia yang kujur (Kafir) berma‘na manusia yang mengingkari 
dirinya daripada penyelarasan dengan kesaksamaan tabiat 
semesta dan dengan demikian mengakibatkan kekacauan atau 
khdos terhadap dirinya. Faham ‘tabiat semesta’ itu biasanya kita 
rujukkan kepada hakikat ruhaniah, sedangkan Kebudayaan Barat 
pada umumnya selalu memjukkan faham itu kepada hakikat 
jasmaniah. Keterangan yang dikemukakan di atas sudah cukup 
jelas menunjukkan bahawa istilah ‘agama’ ( jjJI ) dalam Islam 
tiada mengandung ma‘na dan maksud yang sama dengan faham 
‘agama’ dalam Kebudayaan Barat, atau lain-lain kebudayaan. 
Istilah religion berasal dari perkataan Latin religid yang 
mengandung usul ma‘na ‘mengikat’, dan kenyataan terhadap 
sikap yang ‘diikat’ dan dasar-dasar ‘pengikatan’ itu semua tiada 
jelas terkandung dalam istilah tersebut. Akan tetapi dalam sejarah 
agama Barat, yang menjelaskan sifat agamanya sebagaimana 
dialaminya, maka ‘pengikatan’ itu dilakukan dengan secara 
paksaan oleh satu golongan (paderi) terhadap khalayak ramai 
yang sesungguhnya tiada merelainya. Oleh sebab demikian maka 
agama dianggap sebagai belenggu yang menafikan ‘kebebasan’. 
Maka ‘pengikatan’ yang berlaku adalah pengikatan manusia oleh 
manusia kepada manusia, dan penerimaan pengikatan itu oleh 
yang diikat bukanlah berdasarkan kerelaan diri sendiri. Dan dari 
itu maka yang diikat senantiasa berontak dan menuntut 

kebebasannya, dan yang mengikat terpaksa bertolak-ansur 
mengendurkan ikatan itu menuturi kehendak zaman serta desakan 
masharakat; dan berdasarkan sejarah dan masharakatnya, telah 
pula menokoktambahkan asas-asasnya dengan dasar-dasar 
‘baharu’ yang sekular, demi membujuk mengekalkan 
kesanggupan masharakatnya terus menerima—sekurang- 
kurangnya pada zahirnya—‘pengikatan’ itu. Maka agama 
Kristian, agama Barat—sebagaimana juga agama-agama lain 
yang bukan Islam—adalah agama kebudayaan, agama ‘buatan’ 
manusia yang terbina dari pengalaman sejarah, yang terkandung 
oleh sejarah, yang dilahirkan serta dibela dan diasuh dan 
dibesarkan oleh sejarah. 

§14 Faham agama dalam Islam itu mempunyai pertalian yang 
erat dengan faham keadilan. Bagi Kebudayaan Barat keadilan 
adalah suatu perkara yang berlangsung dalam rangka dua pihak 
yang merujuk kepada negara dan masharakat, iaitu antara seorang 
dengan orang lain; antara rakyat dengan raja; antara masharakat 
dengan negara. Maka bagi mereka kezaliman pun adalah suatu 
perkara yang berkisar dalam rangka dua pihak itu jua. Justeru 
apabila timbul pertanyaan bahawa bolehkah kezaliman itu 
dilakukan atau berlaku terhadap diri sendiri?—maka Aristotle 
pemah menjawab bahawa yang demikian itu tiada boleh berlaku; 
bahawa seorang yang membunuh dirinya, misalnya, bukanlah dia 
dengan kelakuannya itu menzalimi dirinya, akan tetapi yang 
dizaliminya adalah negaranya, kerana dengan perbuatannya itu 
dia telah meniadakan bagi negaranya khidmat dan tugas dan 
tanggungjawabnya terhadap masharakat dan negara. Oleh kerana 
bahawasanya keadilan itu sesungguhnya menjadi dasar akhlak 
dan budipekerti, maka dari itulah negara dan masharakat 
sahajalah yang merupakan punca-punca nilai-nilai akhlak dan 
budipekerti bagi Kebudayaan Barat. Sedangkan Islam pula 
menegaskan dan mengisbatkan sebagai dasar yang kukuh suatu 
faham keadilan yang berbeza dengan faham Kebudayaan Barat, 
dan punca perbezaan ini sedemikian mutlaknya sehingga inilah 
yang menjadi biang bibit segala perbezaan lain yang meliputi 
pandangan hidup masing-masing. Bagi Islam keadilan itu 

pertama sekali berpunca pada diri sendiri: bahawa seseorang itu 
boleh melakukan keadilan atau sebaliknya kezaliman terhadap 
dirinya sendiri. Faham ini berasal dari kenyataan Al-Qur’anu’l- 
Karim pada Surah al-A‘raf: Ayat 172 yang telah disebut tadi: 

• ii i ** t “ * *■ 

3 p^JJ# j* jj 3 

Ju IjJU |*Xj j » 

(WT 


Apabila Tuhanmu mengeluarkan daripada anak Adam— 
daripada tubuhnya—zuriatnya dan menyuruhnya mengangkat 
saksi terhadap dirinya dengan berkata: ‘Bukankah Aku Tuhan 
kamu?’ —Maka mereka berkata: ‘Ya!—kami saksikan!’ 

Di sini dinyatakan bahawa Allah, Subhanahu wa Ta‘ala, 
bertirman kepada sekalian arwah zuriat Adam, ‘alayhiT-salam— 
iaitu pada ketika sebelum dizahirkan sebagai insan—supaya 
mengangkat saksi terhadap diri masing-masing akan 
KetuhananNya, dan tiap diri itu telah menyaksikan hakikat itu 
terhadap dirinya nescaya rela terikat pada suatu Peijanjian Asali 
yang mutlak. Maka dengan itu barangsiapa yang memungkiri 
Janjinya kelak telah menjatuhkan ke atas dirinya hukuman 
bahawa dirinya itu telah menzalimi sendiri. Dan insan yang 
pertama-mula menggunakan istilah ‘zalim’ dengan 
merujukkannya kepada diri sendiri tiadalah lain daripada Nabi 
Adam dan Siti Hawa, Bapa dan Ibu Asali kita sekalian jua: 

* f 

j - 1 

Mereka berkata: ‘Wahai Tuhan kami! - kami telah menzalimi 
diri kami, dan jikalau tiada Kau ampuni kami, dan cucuri 
RahmatMu kepada kami justeru sesungguhnya kami ini akan 
tergolong dengan yang rugi.’ 

(.Surah al-A ‘raf: Ayat 23). 

Peristiwa yang diterangkan oleh Ayat ini menyatakan keinsafan 
Nabi Adam dan Siti Hawa, ‘alayhima’l-salam, akan kesalahannya 
akibat membiarkan diri mereka tertipu oleh hasutan Iblis. Dan 
adalah kebiasaan Al-Qur’anu’l-Karim mensifatkan orang yang 
salah, atau yang jahat, atau yang kafir dan sebagainya itu sebagai 
orang yang 7alim terhadap diri sendiri. Maka orang yang benar, 
yang baik, yang beriman—iaitu muslim dan mu min —ialah orang 
yang adil terhadap dirinya, kerana dia telah menempatkan 
dirinya pada tempatnya yang tepat, yang sebati dengan bawaan 
tabiat semulajadinya, dan dengan demikian telah dapat mencapai 
taraf kemumian insaniah yang membawanya setingkat demi 
setingkat kepada makam diri yang tenteram sempuma meni‘mati 
kesejahteraan hakiki. Hams tampak, harus jelas kepada tilikan 
renungan barangsiapa yang mempertimbangkan hakikat faham 
keadilan dalam Islam, bahawa dengan memuncakan keadilan 
kepada diri insan sambil memjukkan dasamya kepada Allah yang 
Mahaadil, maka akan lebih bertambah kukuh lagi nilai dan 
peranan akhlak dan budipekerti dalam rangka masharakat dan 
negara. Dalam faham Islam kita sekalian berakhlak dan 
berbudipekerti bukan semata-mata demi kepentingan masharakat 
dan negara, akan tetapi juga demi kepentingan diri kita di Akhirat 
dan demi Perintah serta Kehendak Tuhan. Maka dari itu punca 
kesetiaan kita serta ketaatan dan kerelaan kita hanyalah Tuhan 
Sarwa Alam dan Raja Yang memiliki manusia sekalian, Yang 
empunya Kerajaan Agung, Yang menghidupkan dan mematikan 
dan bermahakuatkuasa atas segala sesuatu. Apabila kita 
memusatkan faham keadilan itu kepada diri sendiri dahulu dan 
mengisbatkannya demikian, dan kemudian sahaja baharu kita 
kenakan faham itu kepada masharakat dan negara, maka kita 
telah mengikrarkan Peijanjian Utama yang telah mengikat kita 
dengan Tuhan Yang Hak, dan kemudian sahaja baharu perjanjian 

dengan masharakat dan negara; dan ini juga menjelaskan bahawa 
Sumber segala kesetiaan, ketaatan dan kerelaan kita adalah Tuhan 
dan bukan bangsa dan masharakat dan negara. Maka akhlak dan 
budipekerti kita pun berpuncakan Tuhan dan bukan masharakat 
dan negara. Dan apabila dikatakan tadi bahawa dengan demikian 
maka nilai dan peranan akhlak dan budipekerti itu akan 
bertambah kukuh hingga menjadi mutlak, maka sanya 
dimaksudkan tiada lain sebab melainkan bahawa pusatnya, 
puncanya, paksinya dan sumbemya itu—iaitu diri sendiri dan 
Tuhan—tetap itu jua; tiada berubah, kekal dan tegas dalam dunia 
yang senantiasa tiada tetap dan bembah, senantiasa tiada kekal 
dan keliru ini. Jikalau pusat dan punca dan paksi dan sumber 
kesetiaan dan ketaatan dan kerelaan kita serta dasar keadilan itu 
dikisarkan pindah daripada diri dan Tuhan kepada masharakat 
dan negara seperti yang diamalkan oleh Kebudayaan Barat, maka 
masharakat dan negara bembah dan akan tems bembah, dan 
akibatnya sudah tentulah akhlak dan budipekertipun bembah- 
ganti dan akan menempuh pembahan—dan betapakah dapat 
amalan demikian itu berhasil memupuk dan mengasuh manusia 
yang benar-benar mencerminkan dalam kunhi dirinya akhlak dan 
budipekerti yang luhur dan suci-mumi! Faham Islam mengenai 
‘pusat’ dan ‘punca’ dan ‘paksi’ dan ‘sumber’ itu memanglah 
benar mengikut ma‘na dan maksud bahasa dan fikiran, kerana 
apalah ma‘na dan maksud ‘pusat’ dan ‘punca’ dan ‘paksi’ dan 
‘sumber’ itu melainkan tiap sesuatu yang diistilahkan demikian 
itu hamslah tetap dan sama dan kekal tiada bembah atau berkisar 
atau berpindah-randah—dan tiada mungkin yang bembah dan 
berkisar dan berpindah itu benar-benar diertikan sebagai ‘pusat’ 
atau ‘punca’ atau ‘paksi’ atau ‘sumber’ sesuatu melainkan oleh 
fikiran yang keliru! Pertalian yang erat yang terdapat dalam 
faham agama dengan faham keadilan dalam Islam, dan 
perkaitannya dengan akhlak dan budipekerti, serta peranannya 
semua dalam memupuk dan mengasuh diri perseorangan dalam 
masharakat dan negara, menjelaskan dengan lebih tepat lagi 
perbezaan faham ilmu dan tujuan menuntut ilmu antara Islam 
dengan Kebudayaan Barat. Kebudayaan Barat, berdasarkan 
faham keadilan yang berkisar dalam rangka dua pihak yang 

dirujukkan kepada masharakat dan negara sebagaimana telah 
dirumuskan tadi, iaitu pihak seseorang dengan orang lain dalam 
masharakat dan dengan pihak kerajaan atau pemerintah dalam 
negara, telah melandaskan dasar hidup yang digelar sekular, iaitu 
yang memisahkan hakikat agama dari kehidupan masharakat dan 
mengisbatkan kepentingan unsur hakikat jasmaniah, kebendaan 
dan keduniaan dan perubahan melulu dalamnya. Maka dari itu 
akhlak dan budipekerti diri perseorangan dan masharakat pun, 
selaras dengan sekularisme itu, haruslah berdasar kepada nilai- 
nilai kemasharakatan dan kenegaraan yang berpunca kepada 
nilai-nilai diri jasmani, kebendaan dan keduniaan dan perubahan 
jua. Sebab inilah maka berikut bahawa tujuan seseorang itu 
menuntut ilmu adalah tiada lain melainkan bagi mengasuh dan 
memupuk Warganegara yang Sempuma untuk membantu dan 
melengkapkan wujudnya Negara yang Sempuma. Rencana al- 
Madinatu' l-Fadilah yang difahamkan dalam rangka Islam pula 
sesungguhnya membayangkan bukan timbulnya Warganegara 
yang Sempuma, akan tetapi lebih utama dari itu, timbulnya 
Manusia yang Sempuma sebagai pembina negara serta nilai-nilai 
kehidupan seluruh masharakat. Mewujudkan Manusia yang 
Sempuma dalam sesuatu negara itu adalah dianggap lebih utama 
daripada mewujudkan Warganegara yang Sempuma dalamnya, 
sebab penghasilan taraf Warganegara yang Sempuma belum 
tentu mengakibatkan penghasilan taraf Manusia yang Sempuma; 
sedangkan sebaliknya, pencapaian taraf Manusia yang Sempuma 
itu sudah tentu juga mengakibatkan taraf Warganegara yang 
Sempuma. Untuk mewujudkan Manusia yang Sempuma ini 
maka hasrat dan tujuan Islam dalam al-Madinatu’l-Fadilah yang 
difahamkannya itu adalah tiada lain melainkan menegaskan dasar 
bahawa tujuan menuntut ilmu adalah bagi mengeluarkan, 
mengasuh dan memupuk Manusia yang Sempuma. Tujuan yang 
saling berbeza antara Islam dan Kebudayaan Barat dalam soal 
peranan menuntut ilmu ini tentulah menimbulkan perbezaan 
faham serta sikap terhadap ilmu itu sendiri, dan terhadap 
bahagian-bahagiannya serta keutamaan yang hams diletakkan 
pada masing-masing bidang ilmu pengetahuan. 

§15 Kebudayaan Barat pada asal-mulanya bertujuan 
menggunakan ilmu pengetahuan sains dan teknologi bagi 
mengawal dan menguasai alam sekeliling demi maslahat dan 
kegunaan insan. Akan tetapi sifat ilmu sains itu juga demikian 
menarik pada nazar harapan bangsa-bangsa Barat bagi 
memecahkan rahsia-rahsia Ciptaan Raya yang menjadi pucuk- 
bibit renungan falsafah mereka, sehingga cara-cara dan bawaan 
ilmu sains itu jenuh dipuja dan diperkembangkan sehingga 
merangkum dan meliputi bidang-bidang lain dalam luasan ilmu. 
Perkembangan ilmu sains di Eropah sejak Abad Pertengahannya 
telah memberi harapan kepada Kebudayaan Barat bahawa ilmu 
itulah satu-satunya cabang ilmu pengetahuan dan falsafah yang 
akan dapat membawa keyakinan yang dicari-carinya itu. Maka 
dengan demikian mereka telah mengenakan rasionalisme dan 
empirisisme, ya‘ni cara-gaya pendekatan dan penyelidikan ilmu 
sains itu, kepada bidang-bidang ilmu lain seperti ilmu-ilmu 
kemanusiaan dan kemasharakatan. Terus kemudian pengaruh 
ilmu sains dalam pemikiran mereka itu demikian hebat mendalam 
sehingga ilmu sains itu dijadikannya seolah-olah sebagai suatu 
nilai hidup yang utama bagi membimbing mereka ke arah 
kesejahteraan. Mereka lupa bahawa sains itu hanyalah alat bagi 
kegunaan manusia; dan alat tiada dapat dijadikan nilai 
kehidupan. Sebagaimana juga sebilah pisau adalah alat yang 
berguna bagi manusia, dan tiap-tiap rumah memerlukannya untuk 
dipakai di dapur, begitulah ilmu sains dan teknologi berguna bagi 
maslahat manusia di dunia. Akan tetapi, justeru demikian, kita 
harus tahu bahawa yang memberi nilai kegunaan bagi pisau itu 
tentulah manusia jua, yang menetapkannya berdasar kepada 
tujuan hidupnya. Dan tujuan hidup manusia inilah yang 
dinilaikan dengan nilai-nilai yang ditetapkan oleh budipekerti dan 
akhlak yang merujuk kepada agama. Kita katakan tadi bahawa 
pisau itu berguna bagi manusia sebab dengan adanya pisau maka 
kerja-kerja dapur dapat diselenggarakan dengan baik, dan juga 
kerja-kerja mengukir dan membuat perkakas-perkakas lain dapat 
mudah dihasilkan. Andai kata pula pada malam hari pencuri 
datang mengharu rumah dan dengan pisau dapur itu juga 
menikam tuan rumah itu hingga mati, maka apatah jadinya 

penilaian kita terhadap pisau itu? Pisau itu akan dikeluarkan serta 
dipamerkan kelak di mahkamah tinggi, dan di situ akan 
dita‘rifkan bukan sebagai alat yang berguna, akan tetapi sebagai 
senjata yang berbahaya. Maka sesungguhnya jelaslah bahawa 
pisau itu sendiri tiada mempunyai nilai-nilai dan sifat-sifat 
kebaikan atau keburukan yang khusus ada bagi pihaknya. Nilaian 
dan sifatnya itu samar-samar jua, tiada jelas, kerana ia kedua-dua 
baik dan buruk sekaligus; melainkan yang menjelaskannya, yang 
memberikan kepadanya nilaian baik atau buruk itu, hanyalah 
manusia belaka: jikalau yang menggunakannya itu manusia yang 
baik maka pisau itu ‘alat yang berguna’—jikalau yang 
menggunakannya itu manusia jahat maka pisau itu ‘senjata yang 
berbahaya’. Dan nasib baik atau jahatnya manusia itu bergantung 
kepada ajaran serta pendidikannya dalam ilmu-ilmu mengenai 
budipekerti dan akhlak yang bersumberkan agama. Maka 
sesungguhnya ilmu sains dan teknologi itu samalah sifatnya 
dengan pisau tadi: manusialah yang memperalatkannya nescaya 
menjadi ‘baik’ atau ‘buruk’, dan dari itu sangatlah lebih utama 
bagi kita menimbulkan dari dalam masharakat kita manusia- 
manusia ‘baik’ sebab mereka inilah yang akan menjamin baiknya 
penggunaan ilmu sains dan teknologi itu. Berikutlah pula bahawa 
ilmu-ilmu keagamaan itu haruslah dijadikan dasar hidup sebab 
dialah yang menilai kehidupan. Dari segi pandangan Islam, 
manusia yang baik ini ialah manusia yang insaf akan 
tanggungjawab dirinya kepada Tuhannya Yang Hak; manusia 
yang memahami serta menyelenggarakan penunaian keadilan 
terhadap dirinya dan diri-diri lain dalam masharakatnya; manusia 
yang dalam serba-serbi tingkah-lakunya senantiasa mengasuh 
dirinya menuju ke arah kesempumaan sebagai insan adabi, 
seperti telah dirumuskan maksudnya tadi dalam perenggan 13. 
Dalam sejarah Kebudayaan Barat, justeru sebab pengalaman 
bumknya dengan agama, maka ilmu sains itu telah disubur dan 
dimajukan sehingga dapat membawa insan merantau jauh ke 
alam-alam ajaib yang tiada terlintas pada saujana mata ilmiahnya 
dahulu. Meskipun banyak maslahat dan pendapat baharu yang 
tercapai dan terus akan merupakan perangsang bagi dayacipta 
fikiran insan, namun tiada juga dapat dinafikan bahawa dorongan 

ilmu sains itu telah mendesak mereka membuka tembelang yang 
mengandung banyak bibit-bibit kekeliruan, huru-hara, dan 
kesengsaraan yang mahadahshat; bibit-bibit yang kini sedang 
menyebarkan penyakitnya di kalangan manusia, binatang, 
pohonan dan tumbuh-tumbuhan—pendek kata di alam tabii dan 
di dunia seluruhnya! Sebagaimana telah disebut tadi, ilmu sains 
telah mengelirukan cara berfikir dan falsafah mereka terhadap 
tujuan dan sifat ilmu pengetahuan yang bersangkut-paut dengan 
soal hakikat semesta. Kejayaan-kejayaan gemilang yang 
dihaturkan ke bawah duli manusia oleh ilmu sains dalam bidang 
ilmu alam jasmani telah membanggakan dirinya dan 
menimbulkan rasa sombong megah akan kuasa kemanusiaan dan 
akan kuasa akal hayawaninya. Mereka telah beijaya menguasai 
alam sekeliling; mereka telah dapat merobah muka bumi; mereka 
telah dapat merobah aliran sungai, menjinakkan tenaga air; 
mereka telah menembusi angkasa lepas dan mendaki gunung- 
gunung yang belum pemah mengalami bekas jejak insan. Akan 
tetapi mereka tiada dapat menguasai diri, mengenali diri, 
membawa ketentuan dan ketenteraman kepada diri. Dalam masa 
limapuluh tahun mereka telah menjadi lebih pandai dan handal 
dalam ilmu penerbangan daripada bumng yang telah terbang 
lebih dari limapuluh ribu tahun. Akan tetapi bumng tahu akan 
kadar sayapnya; tahu luasan dan batasan pengembaraan dan 
penaungannya; tahu akan tugas dan tujuannya sebab telah 
diilhamkan demikian sehingga tiada akan terjadi pengeliruan 
tempat masing-masing. Sedangkan manusia, yang kononnya 
berakal tetapi berpandukan hawa-nafsu, menafikan segala 
ketertiban hidup; penguasaan angkasa dan alam sekeliling 
olehnya telah disalahgunakan sehingga penguasaan itu dikenakan 
supaya melingkungi juga penguasaan terhadap sesama manusia. 
Sains yang sepatutnya disifatkan sebagai alat yang berguna telah 
menjadi senjata yang berbahaya di tangan manusia demikian, 
dan ketertiban seluruh dunia terancam. Apabila kita renungkan 
sejarah manusia kita lihat bahawa manusia dahulu, meskipun 
ilmu pengetahuan sains dan teknologinya tiada lengkap dan mmit 
seperti yang dipunyai oleh manusia kini, tampak seolah-olah 
lebih sempuma, lebih sentosa, lebih berbahagia. Bahkan kita 

harus insaf bahawa segala keindahan dayacipta manusia, segala 
keluhuran fikir an yang merupakan petunjuk bagi kehidupan kita 
sekarang, segala rasa-cita yang seni-seni yang dijelmakan dalam 
pelbagai bentuk kecantikan dan keindahan yang mumi itu semua 
adalah hasil usaha manusia dahulu yang kita warisi kini. Dan 
bukankah kenyataan ini juga suatu bukti yang mu‘tamad yang 
menunjukkan bahawa sains dan teknologi itu bukan harus 
dijadikan pujaan dan landasan dan nilai bagi mengarahkan 
kehidupan? Dan bukan pula manusia itu sendiri, sebagaimana 
yang dida‘yahkan oleh faham humanisme Barat, yang harus 
dijadikan pujaan dan landasan dan nilaian bagi mengarahkan 
kehidupannya nescaya tercapai kesejahteraannya, kerana mereka 
tahu, berdasarkan pengalaman hidupnya, bahawa segala 
‘kemajuan’ dalam lapangan ilmu sains dan teknologi serta dalam 
lapangan ilmu pengetahuan umumnya yang telah dicapainya itu 
tiada menghasilkan kesejahteraan. Justeru pada hakikatnya sains 
kini serta teknologi yang dilahirkannya seolah-olah telah 
kehilangan sifatnya sebagai ilmu dan telah menjelmakan dirinya 
seakan-akan sihir. Seperti juga sihir menyarukan kepalsuan 
sebagai yang benar, sebagaimana juga sihir mempesona 
membenihkan aneka khayalan yang menggugat kepercayaan, 
yang menyelewengkan manusia dari jalan yang benar—begitu 
jugalah sains masakini serta teknologinya telah mengelirukan 
yang hak dengan yang batil, dan meragukan kebenaran yang 
diyakini oleh iman. Sesungguhnya memang diakui bahawa yang 
menjadi biang-bibit masalah kehidupan Kebudayaan Barat ialah 
soal ketegangan jiwa dan kegelisahan diri yang tiada dapat 
mencapai iman. Imanlah yang mendatangkan keadaan dan 
suasana aman, dan iman itulah juga yang menenteramkan jiwa 
dan diri (kalbu), sebagaimana firman Allah, Subhanahu wa 
Ta‘ala, dalam Al-Qur’anuT-Karim: 

I £ Jj j > nh II ^yj1 

Mereka yang beriman dan yang memperoleh ketenteraman 
kalbu dengan mengingati Allah. Sesungguhnya tiada shak lagi 
bahawa dengan mengingati Allah itulah sahaja akan kalbu itu 
memperoleh ketenteraman. 

(Surah al-Ra ‘d : Ayat 28) 

Tiada ubat bagi menyembuhkan penyakit kalbu yang sunyi dari 
iman melainkan iman jua. Dan oleh kerana sesungguhnya insan 
itu bawaannya pelupa—lupa akan Perjanjiannya kepada 
Tuhannya Yang Hak—maka cara yang dianjurkan kepadanya 
untuk menghindarkan kealpaan itu adalah dengan senantiasa 
mengingati Allah ( iill/j ), ya‘ni menyadariNya, kerana me- 
ngingati Allah itu lebih besar kepentingannya bagi insan dari 
lain-lain cara ibadat (iiU ) dalam agama ( J\ Jjl /JJj ). Kebuda- 
yaan Barat telah memainkan lakonan hidupnya atas dasar 
duniawi melulu dan dalam dasar itu tiada diberikannya tempat 
yang sempuma bagi kedudukan agama di sisi masharakat dan 
orang perseorangan. Oleh kerana agama Kristian dan agama 
Yahudi tiada dapat memuaskan dahaga kehausan mhani kalbu 
Kebudayaan Barat itu maka dianggapnya agama Islam pun 
samalah dengan agama-agama tersebut sebab Islam adalah agama 
‘semmpun’ dengannya. Maka dari itu Kebudayaan Barat kini 
sedang giat mencari mmusan-mmusan bagi diolah dan dipupuk 
ke dalam jiwanya danpada kebudayaan-kebudayaan yang tiada 
bemnsurkan Arab atau Yahudi, seperti kebudayaan-kebudayaan 
India dan Cina. Padahal, sebagaimana telah kusebut tadi pada 
perenggan 13, Islam itu bukan agama yang sebenar-benar 
‘semmpun’ dengan mana-mana agama lain, kerana berbeza 
dengan agama-agama lain, Islam sahajalah yang mempakan 
Agama Tanzil, yang mendapat pengesahan dari Tuhan Yang Hak. 

§ 16 Kau hams sedar bahawa kordrontasi Kebudayaan Barat itu 
hanyalah terhadap Islam sahaja, dan akan bertemsan, dan 
kenyataan ini patut sudah terbayang jelas berikut dari keterangan 
yang telah dibentangkan sebagai mmusan di sini. Oleh kerana 
demikian maka kita dapati kini, seperti juga dahulu, Kebudayaan 

Barat itu senantiasa berperang dengan Islam; dahulu kala 
peperangan itu merupakan yang zahir nyata sehingga dapat 
Kebudayaan Barat beijaya, justeru kerana kelemahan-kelemahan 
Kaum kita Muslimin jua, menjajahi negara-negara Islam, dan 
kini—meskipun negara-negara itu telah menghancurkan 
belenggu penjajahan Barat, namun tiada juga kita benar-benar 
bebas—kini Kaum Muslimin sedang menghadapi dan mengalami 
serangan batin yang jauh lebih hebat dari segala pengalaman 
serangan lampau yang telah kita hadapi dalam sejarah: yang kini 
kita hadapi bukannya bala tentera bangsa-bangsa Barat dan bukan 
pula hanya cerdik-pandai mereka, akan tetapi segala kehandalan, 
keutusan, kekuasaan dan kehebatan kebudayaan dan tamadun 
Barat itu pada keseluruhannya. Kebudayaan Barat telah 
menyeludup menyerangi hati sanubari kita, jiwa kita, dan caranya 
menghasilkan keadaan demikian ialah bahawa sewaktu bangsa- 
bangsa Barat menjajahi negara-negara kita mereka telah 
menjalankan dua tindakan penting yang membawa kesan besar 
pada nasib kita kini: pertama ialah memutuskan Kaum Muslimin 
daripada ilmu pengetahuan mengenai Islam dengan secara 
lambat-laun menerusi sistem pelajaran; dan kedua ialah 
memasukkan dengan secara halus ke dalam sistem pelajaran itu 
faham ilmu Barat dan unsur-unsur, nilai-nilai, dan faham serta 
konsep-konsep Kebudayaan Barat yang akan sedikit-sebanyak 
menggantikan unsur-unsur dan nilai-nilai dan faham serta 
konsep-konsep Islam, dan memutuskan hubungan kebudayaan 
Islam di kalangan Umat Islam seluruhnya. Dengan cara dan 
tindakan ini maka akan teijamin bagi mereka, pada masa Kaum 
Muslimin merebut dan menegakkan kemerdekaannya seperti 
kini, perubahan sikap terhadap ilmu dan tujuan hidup dan 
pengeliruan Muslimin terhadap Islam: bahawa orang-orang Islam 
itu tiada akan mengenali lagi hakikat Islam, khususnya hakikat 
Islam sebagai temyata dalam sejarah dan kebudayaan dan 
tamadun yang agung dan terbaik, nescaya dengan demikian akan 
timbul di kalangan orang Islam perasaan hina akibat kejatuhan 
mamah diri sendiri. Dan dalam keadaan demikian maka akan 
timbul di kalangan orang Islam keinginan menegakkan semula 
maruah diri sendiri itu atas dasar-dasar lain yang telah 

dida‘yahkan oleh Kebudayaan Barat. Akan timbul di kalangan 
umat Islam pemimpin-pemimpin yang taraf pengetahuannya 
mengenai Islam sangat menyesalkan dan yang lebih 
berpengetahuan mengenai kebaratan sehingga pemimpin- 
pemimpin ini akan lebih lagi menyesatkan Kaum Muslimin 
keluar daripada Jalan yang Benar. Kaum Muslimin harus tahu 
bahawa sesungguhnya menjalamya Kebudayaan Barat di merata 
dunia ini adalah akibat keruntuhan Kaum Muslimin jua. 

§ 17 Sebagaimana dapat kita tinjau kini, cara Kebudayaan Barat 
menda‘yahkan faham dan falsafahnya ke merata dunia, dan 
khususnya terhadap dunia Islam, ialah dengan merobah helah 
atau strategi lama dalam menghadapi sesuatu. Dahulu 
Kebudayaan Barat telah melangsungkan cara pembicaraan 
menerusi ilmu kalam dan falsafah dan juga dengan berperang 
terang-terangan menggunakan agama Kristian sebagai asas 
peijuangannya. Kini, sungguhpun agama Kristian itu masih 
dipergunakannya dalam menghadapi Islam dan dunia umumnya, 
namun terhadap agama Islam penggunaan da‘wah agama Kristian 
itu adalah suatu helah yang sangat mujarab. Mereka tahu, bahawa 
dari segi ilmu kalam dan falsafah, agama Kristian itu tiada dapat 
mengatasi hujah-hujah Islam, dan dari itu bersifat lemah sebagai 
alat bagi melawannya. Namun demikian agama Kristian itu 
sebenamya merupakan lambang humanisme Barat dan sedikit- 
sebanyak beijaya juga mengelirukan orang-orang Islam yang 
lemah dan kurang ilmu pengetahuan dengan pujukan-pujukan 
duniawi yang berlandaskan kebendaan. Dari itu maka Umat 
Islam tetap merasa perlu mengawas-awasinya. Yang dikatakan 
tadi bahawa penggunaan da‘yah agama Kristian sebagai lawan 
terhadap orang Islam itu merupakan helah yang sangat mujarab, 
bukanlah yang dimaksudkan itu da‘wahnya, akan tetapi 
kegunaannya sebagai alat pengacah Kaum Muslimin—yang 
dikehendakinya senantiasa menghadapi agama itu supaya tiada 
sedar akan serangan lain yang lebih hebat, yang dihumbankan 
dari jurusan lain yang tiada disangka-sangka oleh kita. Sambil 
Kaum Muslimin giat menghadapi jurusan gereja-gereja dan 
da‘wah Kristian maka Kebudayaan Barat mengharu kita dari 

pintu belakang menerusi sistem pendidikan dan pelajaran, dari 
peringkat rendah hingga ke peringkat tinggi. Alat yang kini 
dipergunakannya bukanlah agama akan tetapi ilmu pengetahuan. 
Pada faham umum, ilmu pengetahuan adalah sesuatu yang 
bersifat tiada menyebelahi pihak manapun. Ilmu pengetahuan 
kononnya adalah ilmu pengetahuan, dan tiada menyebelahi pihak 
Islam atau kafir, putih atau hitam, kuning atau coklat. Cerdik- 
pandai bangsa-bangsa Barat tahu bahawa Islam itu merupakan 
lambang agung ilmu pengetahuan; bahawa agama Islam 
menyanjung tinggi ilmu dan menyebarkannya ke mana sahaja dia 
bersebar; bahawa Rasulu’Llah, salla’Llahu ‘alayhi wa sallam, 
jenuh menggesa Umat Islam supaya menuntut ilmu di mana pun 
terdapatnya; bahawa orang-orang Islam sangat giat menuntut 
ilmu sebab menuntutnya itu adalah fardu bagi tiap Muslim lelaki 
dan perempuan. Maka darihal demikian, andai kata Kebudayaan 
Barat menda‘wa bahawa dialah kini yang mewarisi khazanah 
ilmu pengetahuan, lantas mempengaruhi dunia dalam hal sahnya 
penda‘waan demikian, maka tentulah pula Umat Islam pun tiada 
akan lengah berdaya usaha memperoleh ilmu itu daripada 
Kebudayaan Barat demi memperlengkapi dirinya yang 
kekurangan. Oleh kerana sifat ilmu itu memang seakan-akan 
tiada menyebelahi pihak manapun—iaitu bahawa ilmu itu 
bersikap neutral seolah-olah tawar; tiada manis-pahitnya, tiada 
baik-buruknya, tiada benar-palsunya—maka umat Islam dengan 
tiada lengah lagi, dan dengan tiada mengendahkan apa-apa 
perasaan shak wasangka terhadapnya itu, terus sahaja 
mengarahkan dirinya menyerapi ilmu yang disuguhkan itu. 
Keadaan ini memang difahami benar oleh Kebudayaan Barat, 
yang menjadikan ilmu pengetahuan sebagai harapan agungnya 
bagi menda‘yahkan nilai-nilai serta faham dan konsep-konsep 
kebudayaannya. Siapa yang menyangka bahawa ilmu 
pengetahuan itu dapat dijadikan alat yang sangat halus dan tajam 
bagi menda‘yahkan cara dan pandangan hidup sesuatu 
kebudayaan! Kita patut tahu, dan sesudah mengetahui patut insaf 
pula, bahawa ilmu pengetahuan itu sebenamya tiada bersifat 
neutral; bahawa di antara pelbagai kebudayaan maka masing- 
masing mempunyai faham tertentu mengenainya—meskipun 

kesamaan faham itu juga ada terdapat di antaranya semua. Dan di 
antara Islam dan Kebudayaan Barat terdapat faham yang berbeza 
mengenai ilmu, dan perbezaan yang terdapat itu demikian 
mendalam dan mutlak seakan-akan jurang yang tiada dapat 
dipertitikan, yang tiada dapat dipertemukan. Al-Qur’anu’l-Karim 
berkali-kali menegaskan perbezaan antara ilmu () dan 
dugaan (zann) atau tanggapan, dan pendapat atau rekaan sendiri 
(hawa) dan hasil pendapat-pendapat yang cuba untuk menafikan 
kebenaran sesuatu sehingga menimbulkan shak (mira). 
Sungguhpun ilmu atau al- ‘ilm itu memang terdapat dalam dasar 
fikiran Kebudayaan Barat, akan tetapi dugaan serta rekaan sendiri 
dan gaya menimbulkan shak terhadap kebenaran, iaitu zann, 
hawa dan mird ketiganya merupakan rumusan yang lebih 
difahamkannya sebagai ilmu. Dalam falsafah mereka, yang 
membayangkan dasar rikirannya, maka ilmu atau al- ‘ilm, yang 
diistilahkannya sebagai epistemĕ itu, dicampuradukkan dengan 
dugaan atau zann dan yang lain-lain tadi seperti hawa dan mira, 
yang ma‘na dan maksudnya semua terangkum dalam istilah- 
istilah methddos dan theoria. Memang benar bahawa insan itu 
mempunyai bawaan semulajadi yang membolehkan dia 
menerima, menyusun dan merumuskan ilmu nescaya dapat 
memperoleh kebenaran. Sebab inilah dia dita‘rifkan sebagai al- 
hayawan al-natiq, iaitu ‘haiwan yang berakal’. Perkataan al-natiq 
yang terdapat di hujung ayat, yang telah diteijemahkan di sini 
sebagai ‘berakal’ itu, sebenamya berma‘na ‘mempunyai daya 
berkata-kata’, sebab rikiran itu menyalurkan fahamnya menerusi 
‘kata-kata’ (al-nutq), yang dengan pengertian lain bermaksud 
‘bahasa’. Maka ‘kata-kata’ yang dimaksudkan itu merujuk 
kepada penyusunan dan tatatertibnya serta penggunaannya dalam 
membicarakan pemikiran. Dengan inilah maka maksud istilah al- 
ndtiq itu merujuk kepada akal (al-‘aqt), dan dalam istilah para 
failasuf Yunani maksud ini difahamkan dengan perkataan logos, 
sedangkan dalam bahasa Latin, yang menjadi bahasa ilmu 
pengetahuan Barat pada Abad Pertengahan, perkataan dan istilah 
tersebut diteijemahkannya dengan perkataan ratio. Sebenamya, 
teijemahan faham logos (Yunani) atau al-nutq (Islam) ini ke 
dalam bahasa Latin sebagai ratio tiada tepat, dan mengelirukan, 

oleh kerana ma‘na yang terkandung dalamnya samar serta kabur, 
sebagaimana terbukti kekeliruannya dalam sejarah pemikiran 
Barat hingga kini. Nanti di tempat lain akan kubicarakan perkara 
ini. Memadailah di sini kita mengambil perhatian terhadapnya. 
Sebagaimana juga logic itu timbul dari perkataan logos, begitulah 
al-mantiq, itu timbul dari perkataan al-natiq, yang membawa 
ma‘na: ‘cara menyemak dan menyusun dengan tertib kata-kata 
hujah dalam sesuatu pembicaraan mengikut bawaan akliah’, dan 
mempunyai tujuan bagi ‘mengemukakan pendapat untuk 
membuktikan sahnya pendapat yang dikemukakan itu dari segi 
ilmiah’. ‘Pembicaraan’ yang dimaksudkan di atas itu 
dilangsungkan antara dua pihak mengenai soal yang sulit dan 
rumit, yang menghendaki jawapan yang dapat diterima sebagai 
sah, dan diistilahkan dalam bahasa Yunani dengan perkataan 
dialogos (dalam bahasa Inggeris dialogue, yang telah kita ambil 
kini sebagai dialog ), sedangkan para ulama Islam menggunakan 
istilah al-kalam baginya, dan dari itulah maka para ahlinya semua 
digelar dengan nama Mutakallimun. Akal dan kalbu dan fikiran 
serta cara-cara berfikir adalah alat-alat diri ruhani bagi menerima, 
menyimpan, mengekalkan dalam ingatan dan menyemak serta 
menyusun ilmu mengikut taraf penilaiannya dalam kehidupan 
diri. Ilmu adalah suatu proses atau gerak-daya memperoleh 
pengetahuan dan merujuk kepada suatu sifat yang berada pada 
sesuatu ( Insan ) yang hidup, yang membolehkan diri yang 
mengetahui itu mengetahui yang diketahui. Ilmu juga pengenalan 
atau ma‘rifat terhadap yang dikenali sebagaimana adanya. 
Pengenalan ini pengenalan yang yakin tentang kebenarannya, dan 
merujuk kepada hikmah. Maka ilmu adalah sesuatu yang 
meyakinkan dan memahamkan dengan nyata. Mengenali dan 
mengetahui sesuatu itu adalah mengenali dan mengetahui sebab- 
sebab wujud dan keadaan sesuatu yang dikenali dan diketahui. 
Ilmu adalah gerak-daya memperoleh atau menghasilkan sesuatu 
menerusi tilikan akal—iaitu tilikan yang memandang hakikat 
sesuatu seperti adanya. Ilmu juga perolehan kalbu mengenai 
sesuatu, yang menggambarkan hakikatnya dengan secara tepat 
dan jemih, baikpun hakikat itu hakikat yang zahir di alam 
shahadah mahupun yang batin di alam ghaib. Ilmu adalah 

penetapan diri atau kalbu tentang kebenaran sesuatu sewaktu 
shak dan ragu-ragu timbul mengenainya. Ilmu itu kepercayaan 
yang teguh dan tiada berubah di dalam kalbu. Ilmu adalah suatu 
gerak-daya ke arah penjelasan, penetapan dan penentuan. Ilmu 
itu pengikraran terhadap kebenaran. Ilmu itu i‘tiqad mengenai 
hakikat sesuatu seperti adanya. Ilmu mengakibatkan 
ketenteraman diri. Ilmu itu merupakan peringatan, gambaran 
akal, renungan, pandangan batin. Ilmu adalah suatu sifat yang 
menghapuskan kejahilan, shak dan dugaan. Ilmu itu kenyataan 
sesuatu dari pihak dirinya sendiri. Ilmu itu cahaya yang 
diletakkan oleh Allah, Subhanahu wa Ta‘ala, dalam kalbu. Hmu 
itu gambaran rupa-batin, faham atau ma‘na dalam fikiran, dan 
gerak-daya yang membentuk perkara-perkara tersebut itu. Ilmu 
itu perkara dalaman, bukan perkara luaran diri. Ilmu adalah 
pengetahuan atau pengenalan yang tetap yang menajtkan 
kemungkinan pengetahuan dan pengenalan sebaliknya. Ilmu 
adalah rahsia yang diselipkan ke dalam diri dan menetap di situ, 
dan ilmu itulah yang menjadi hasrat dan kehendak diri. Cukuplah 
bagi kita kini untuk memahami bahawa ilmu menurut faham 
Islam itu dapat dibahagikan kepada dua perkara yang jelas; yang 
satu merujuk kepada pengenalan dan yang satu lagi kepada 
pengetahuan. Pengenalan berkisar dalam rangka diri yang hidup, 
dan berlaku terhadap diri itu berhadapan dengan diri-diri 1ain ; 
yang juga hidup, dan berdaya menyampaikan pengetahuan 
mengenai dirinya kepada yang ingin mengenalnya, menerusi 
kata-kata atau cara lain yang menjelaskan perkara yang hendak 
diberitahukan olehnya. Pengenalan hanya dapat berlaku antara 
diri masing-masing yang telah lama berhubung rapat satu sama 
lain; dan hal ini berdasarkan kepercayaan amanah serta 
keinginan agar difahami oleh pihak diri yang memberitahu 
mengenai halnya sendiri terhadap diri yang ingin mengenalnya. 
Ibaratnya seperti seorang yang tahu akan seorang lain; tahu akan 
rupa bentuknya, rumah kediamannya, tempat keijanya, jenis 
pekeijaannya dan sebagainya ini. Maka takat ini sahaja belum 
lagi orang itu dapat dikatakan sebagai seorang yang mengenali 
orang lain itu; dan meskipun dia memerhati dan menyelidik lebih 
lanjut hal orang lain itu dari yang lain pula, sehingga 

menambahkan butir-butir keterangan yang sudah ada padanya 
mengenai orang lain itu seperti: berapa orang keluarganya, berapa 
umumya, berapa gajinya, dan apa namanya, dan lain-lain 
keterangan perihal sebagainya, maka belum jugalah dapat orang 
itu dikatakan sebagai yang mengenali orang lain itu melainkan 
sesudah dapat dia berhubung langsung dengannya, dan menjadi 
taulan kepadanya, dan dengan lambat-laun, akibat mesra 
persahabatannya, mendapat banyak lagi butir-butir keterangan 
mengenai diri orang itu serta sikapnya terhadap keadaan hidup 
sekelilingnya. Kita juga sedia tahu bahawa bagaimanapun 
rapatnya seseorang itu dengan orang yang dikenalinya, dan 
bagaimanapun akrabnya keadaan yang merapatkan seseorang itu 
dengan yang dikenalinya—seperti antara seorang dengan 
sahabatnya, dengan sanak-saudaranya, dengan anak-isterinya, 
dengan ayah-bundanya, dengan kekasihnya-—maka akan 
senantiasa ada sahaja butir-butir keterangan atau pengetahuan 
mengenai diri yang dikenah yang tiada akan dapat dicapai oleh 
seseorang itu melainkan dia diberitahu tentangnya oleh yang 
dikenalinya jua, dan yang dikenali pun tiada dapat memberikan 
kenyataan mengenai dirinya sendiri melainkan apa yang 
diketahui olehnya, kerana bahawasanya dia pun tiada benar-benar 
kenal akan dirinya sendiri. Bahawasanya sesungguhnya tiap-tiap 
diri seseorang itu umpama sebuah pulau yang terpencil sebatang 
kara di tengah lautan yang mahadalam, yang senantiasa 
diselubungi kegelitaan yang mahadahshat, dan kesunyian yang 
dialami oleh diri itu sedemikian mutlaknya justeru sehingga 
mengenai diri itu sendiripun tiada juga dapat dia mengenal 
dirinya dengan sepenuh lengkapnya. Maka ilmu yang dinisbatkan 
sebagai ‘pengenalan’ itu sebenamya adalah ilmu yang diberikan 
oleh yang dikenali kepada yang mengenali, dan nilai dan banyak 
atau sedikitnya ilmu itu tergantung kepada nilai pemberiannya 
dan penerimaannya oleh pihak yang berkenaan. Walau sekalipun 
segala jenis haiwan dan pohonan serta tumbuh-tumbuhan itu 
dinisbatkan sebagai hidup, namun pengenalan kita terhadapnya 
itu samar-samar jua, dan ini disebabkan oleh tiadanya alat 
perhubungan yang jelas pada ‘diri’ mereka yang membolehkan 
mereka berhubung dengan manusia dengan secara jelas. 

Kenyataan ini menjelaskan lagi bahawa ilmu yang disebut 
sebagai ‘pengenalan’ itu lebih sempuma sifatnya dalam rangka 
perhubungan sejenis, sebab yang dihubungkan itu adalah 
kenyataan, atau pengetahuan, atau butir-butir keterangan peribadi 
yang hanya dapat difahami dan dinilai oleh diri sejenis; dan 
kefahaman serta penilaian itupun dapat diperoleh berdasarkan 
pengalaman kehidupan sejenis. Ilmu yang dinisbatkan sebagai 
‘pengenalan’ itu, memandangkan sifatnya sepertimana yang telah 
dihuraikan, tentulah memjuk serta mempunyai pertalian yang 
erat dengan akhlak dan budipekerti. Maka dari itu pula nilai 
kebenaran yang ada padanya hamslah lebih sempuma dan lebih 
memuaskan daripada nilai kebenaran yang ada pada ilmu 
pengetahuan umumnya. Takat sini perlu rasanya kita ingati 
bahawa penghuraian mengenai pengenalan ini berkisar dalam 
mang penggunaan biasa sehan-hari di antara sesama manusia, 
sebagaimana juga jelas dalam penggunaan istilah ‘kenal’ dalam 
bahasa Melayu berbanding dengan istilah ‘tahu’. Penghuraian ini 
hamslah kita anggap semata-mata sebagai peribaratan, sebagai 
perkiasan, mengenai Ilmu yang Utama, ilmu yang sebenaroya 
mensifatkan bawaan semulajadi insan, kerana ilmu seperti ini 
adalah pemberian Allah Yang Mahasuci dan Mahamumi. Yang 
dimaksudkan dengan pengenalan itu adalah ilmu yang sedia 
semulajadi dengan Insan; yang memjuk dengan secara langsung 
kepada akal dan kalbu yang mempakan intisari diri seseorang. 
Hmu ini ilmu yang mendatang sebagai ilham dan kashaf (, al- 
kttshj)’ iaitu penyataan, penerangan, pembukaan rahsia mengenai 
hakikat yang tadinya terselubung dalam kesamaran dan 
kegelapan, dan yang tadinya tertutup dari penglihatan akal dan 
kalbu. Ilmu ini memjuk kepada hakikat kebenaran, kepada 
keyakinan dan dari itulah maka dia bersabit dengan akhlak dan 
budipekerti. Oleh kerana pertaliannya yang erat dengan akhlak 
dan budipekerti maka ilmu yang difahamkan sebagai pengenalan 
ini hamslah memimpin diri insan dalam kehidupannya bersabit 
dengan ilmu-ilmu lain yang mempakan ilmu pengetahuan. Maka 
sebagaimana juga seseorang, sekiranya ingin dia mengenali 
seorang lain itu, hams mendekatinya, dan dalam mendekatinya 
pula hams dia berpandukan adab-tertib serta sopan-santun yang 

berhiaskan akhlak dan budipekerti yang direlai oleh yang hendak 
dikenalinya, begitulah juga dan lebih lagi dengan Tuhannya Yang 
Mahalengkap—maka wajiblah dia mengamalkan adab-tertib dan 
sopan-santun yang berhiaskan akhlak dan budipekerti yang luhur 
yang direlai Tuhannya, iaitu amal ibadat yang telah ditetapkan 
oleh shariat. Ilmu pengenalan, sebagaimana dirumuskan dengan 
ringkas di sini, merupakan Ilmu yang Utama, dan kemuncaknya 
adalah pengenalan diri, sebab ‘barangsiapa mengenal dirinya, 
maka sanya ia mengenal Tuhannya.’ Dengan ini bukanlah 
dimaksudkan bahawa dirinya itu Tuhannya, akan tetapi sebagai 
peribaratan kepada pengenalan dirinya itu membawa kepada 
pengenalan Tuhannya, kerana dirinya itu yang asali memang 
sudah mengenali Tuhannya maka dapat dia mengakui 
Ketu h a nanN ya, seperti temyata dengan penyaksiannya sendiri 
menjawab ‘Ya’ (^) pada Tuhannya yang berfirman: ‘Bukankah 
Aku Tuhanmu sekalian?’ ( Sjj> ). Mengenai pengetahuan 

pula, kita tahu bahawa ilmu yang disebut ‘pengetahuan’ itu tahu 
tentang benda atau butir-butir keterangan mengenai benda dan 
bukan diri. Oleh kerana benda bukan sesuatu yang hidup seperti 
diri (insan) maka tiada dia dapat berhubung dengan kata-kata atau 
cara lain yang dapat menjelaskan hakikatnya kepada diri yang 
ingin mengetahuinya. Maka diri yang ingin tahu itu hamslah 
melakukan pemerhatian dan penelitian dan pengkajian terhadap 
benda yang hendak diketahuinya itu. Dari segi umum dan 
memandang dengan pandangan kasar, maka ilmu pengetahuan 
adalah ilmu yang senantiasa tiada lengkap, senantiasa terbatas 
pada saat pengetahuannya, dan hanya memuaskan untuk masa 
tertentu dalam kehidupan diri. Faham ‘tiada lengkap’ dan 
‘senantiasa terbatas’ yang disebut di atas itu bemisbah kepada 
hakikat yang dicari: sedangkan walaupun pengenalan juga tiada 
lengkap dan senantiasa terbatas, namun tiada lengkapnya itu 
dilengkapkan atau disempumakan oleh kepercayaan, atau Imdn, 
dan senantiasa terbatasnya itu dibebaskan oleh kashaf. Tujuan 
ilmu pengetahuan, setakat dia itu ilmu pengetahuan belaka, 
bukanlah sesungguhnya bagi mencari hakikat, akan tetapi bagi 
mencari kegunaan untuk kehidupan, bagi memahami ma‘na 
sesuatu, dan dengan demikian maka dia itu alat jua, dan nilaian 

kegunaannya dan ma‘nanya haruslah terletak pada ilmu 
pengenalan, ilmu yang memandu diri ke arah tujuan akhimya, 
iaitu ke arah kesejahteraannya. 

§18 Dalam perbincangan ringkas mengenai ilmu ini telah 
kucuba menyatakan perbezaan yang terdapat antara pengenalan 
dan pengetahuan, dan telah kunyatakan bahawa dalam Islam per- 
bezaan ini nyata dengan ertikata ada bahagian ilmu yang merujuk 
kepada hakikat ruhaniah dan ilmu-ilmu yang merujuk kepada 
kegunaan duniawr, dan bahawa ilmu hakikat ruhaniah itu, 
termasuk pengenalan diri, adalah lebih utama bagi kita kerana dia 
membimbing kita ke arah kesempumaan sebagai manusia; dan 
bahawa ilmu pengetahuan itu adalah kegunaan yang dapat mem- 
bantu kita mencapai kesempumaan, asalkan sahaja dia senantiasa 
dikawal, dinilai dan diarah oleh ilmu pengenalan. Maka perlu 
pula ditunjukkan bahawa antara ilmu pengenalan dan ilmu penge- 
tahuan itu ada juga ilmu yang mempakan ramuan kedua-dua ilmu 
pengenalan dan pengetahuan. Ilmu ini suatu ilmu yang memper- 
kenalkan kepada diri batas kegunaan serta had ma ‘nawi penge- 
tahuan diri itu terhadap sesuatu perkara atau hal yang diketahui 
olehnya. Sebab menuntut ilmu pengetahuan, jikalau tiada 
dihadkan pada suatu batas kegunaan serta kefahaman dengan 
berpandukan tujuan akhir tuntutan itu sebagaimana dijelaskan 
oleh ilmu pengenalan, akan senantiasa terus-menerus menjadi 
kabur serta mengakibatkan kekeliruan yang membawa bibit shak 
dan waswas. Maka ilmu yang disebut sebagai mempakan titian 
yang menghubungkan ilmu pengenalan dan ilmu pengetahuan, 
itulah yang mengenalkan batas kegunaan serta had ma‘nawi 
tuntutan sesuatu bidang pengetahuan, dan ilmu ini kita gelar 
hikmah, yang mematuhkan jejak-langkah ilmiah kita ke Jalan 
yang Benar. Hikmah adalah ilmu yang dikumiakan oleh Tuhan 
kepada hambaNya yang terpilih. Dia mempakan daya pertim- 
bangan yang saksama, dia adalah satu kenyataan keadilan; dan ini 
berma‘na bahawa dalam menuntut ilmu pun kita hams mengena- 
kan keadilan terhadapnya—iaitu meletakkan ilmu yang dituntut 
itu pada tempatnya yang wajar—kerana dengan demikian 
sahajalah baham dapat kita ini dianggap adil terhadap diri sendiri. 

§19 Maka ilmu itu satu kesatuan jua dan mempunyai dua 
kenyataan yang menjelaskan sifat dan tujuannya. Yang pertama 
adalah ilmu pengenalan, yang perolehannya berdasar kepada 
tanzil dan wahyu dan sunnah; dan pemerhatian yang meneliti 
oleh kalbu (diri); dan ilham dan ma‘rifat dan kashaf dan 
mushahadah; dan gerak-daya akliah. Yang kedua adalah ilmu 
pengetahuan, yang perolehannya berdasar kepada gerak-daya 
akliah; dan pemerhatian yang meneliti oleh kalbu dan 
pengalaman. Renungan yang meneliti, atau mushahadah, juga 
dapat dinisbahkan kepada ilmu pengetahuan. Ilmu pengenalan, 
meskipun bergantung kepada ilmu pengetahuan pada peringkat 
permulaannya, merujuk kepada kefahaman bentuk batin hakikat 
ruhaniah; kepada kefahaman dasar-dasar ilmiah yang jelas, tiada 
memerlukan bukti-bukti bagi mengesahkannya. Ilmu penge- 
tahuan merujuk kepada isi, atau kandungan ma‘lumat yang 
diperoleh akibat pengalaman dan renungan. Ilmu pengetahuan 
juga dapat disebut sebagai mengandung dua bahagian: yang satu 
merujuk kepada hakikat ruhaniah dan dengan itu menyabitkan 
pihaknya kepada ilmu pengenalan; dan yang satu lagi merujuk 
kepada benda dan kenyataan alam sekeliling serta pengalaman 
yang diperoleh daripada pertalian antara alam sekeliling itu 
dengan diri yang mengalami. Oleh sebab ilmu itu merangkumi 
tujuan yang meliputi kefahaman serta pengenalan ma‘lumatnya 
dan erti atau ma‘na sekalian ma‘lumat itu dalam rangka 
kehidupan diri, maka akal yang merupakan seolah-olah 
penglihatan bagi kalbu itupun mempunyai dua tujuan yang 
meliputi rencana-dasar dan amalan. Rencana-dasar menimbul- 
kan faham dan merencanakan hubungan hakiki yang terdapat 
antara alam jasmani dengan alam ruhani; antara yang khusus 
dengan yang umum; antara yang berlipat-ganda dengan yang 
bersatu; antara alam yang nyata dengan alam yang ghaib. Inilah 
juga yang merupakan kemuncak kashaf yang disebut tadi. 
Amalan yang ditimbulkan oleh akal ini adalah amalan akhlak dan 
budipekerti yang dengan berpandukan rencana-dasar itulah maka 
baharu mendapat taraf keluhurannya. Dalam Islam semua ilmu 
harus memimpin dan memandu ke arah keinsafan hakikat 
KetuhananNya yang Tunggal dan keyakinan terhadapNya serta 

kerelaan beramal-ibadat untukNya. Dikatakan ‘harus’ sebab 
bukan semua ilmu itu baik; ada yang baik, ada yang diperkenan, 
ada yang tiada baik, ada yang tiada berguna, ada juga yang bukan 
ilmu, meskipun dikelirukan dengan ilmu. ‘Ilmu’ sihir dan guna- 
guna, misalnya, tiada baik dan dilarang oleh Islam kerana 
membawa mudarat. Ilmu sastera, jikalau hanya bertumpu kepada 
puisi atau sajak atau novel dan cerita pendek yang tiada 
mengandung nilai akhlakiah serta akliah, sesungguhnya tiada 
berguna. Untuk ilmu itu menjadi ilmu yang baik dan diperkenan 
maka haruslah dia mengandung isi yang luhur nilainya, yang 
merujuk kepada hakikat agama dan Tuhan; haruslah dia 
memandu dengan tepat ke arah pencapaian budipekerti dan 
akhlak yang luhur; haruslah dia tiada mengelirukan atau 
menimbulkan shak dan waswas, dan haruslah dia 
menganjurkan—dan bukan menghalang—amal ibadat hamba 
terhadap Tuhan Yang Sebenamya. Ada kalanya ilmu-ilmu itu 
memerbahayakan bagi yang menuntutnya kerana yang 
menuntutnya jahil, atau belum cukup dewasa akal dan 
kalbunya—meskipun pada hakikatnya ilmu yang dituntut itu 
berguna, sebagaimana juga api itu berguna akan tetapi 
memerbahayakan bagi seorang kanak-kanak yang boleh 
menyalahgunakannya hingga membinasakan bukan sahaja 
dirinya, bahkan yang lain-lain lagi di sekelilingnya. Maka dari itu 
Islam telah membahagikan tugas menuntut ilmu—yang memang 
difardukan—kepada yang fardu ain dan yang fardu kifayah, iaitu 
yang diwajibkan bagi tiap seseorang diri, dan yang diwajibkan 
bagi sebahagian sahaja orang dan bukan bagi tiap seorang diri 
dalam masharakat. Yang menentukan ilmu apa yang patut 
dituntut sebagai fardu kifayah itu adalah kegunaannya bagi 
maslahat masharakat, dan kegunaannya itu harus senantiasa 
berpandukan tujuan akhir insan mencapai kesejahteraan hakiki, 
iaitu pembebasan dan penyucian dirinya dari belenggu kezaliman 
dan dangkal hawa-nafsu haiwaniah serta sifat-sifat yang digelar 
shaitaniah seperti hasad, dengki, takbur, benci, tipu helah, duija 
dan sebagainya. Kepada diri yang benar-benar berilmu, diri yang 
mendapat hikmah dan dianugerahi petunjuk Ilahi, maka menjadi 
mungkin bahawa ilmu yang fardu kifayah kepada orang lain itu 

akan dituntut dan diamalkan olehnya sebagai fardu ain. Maka 
nyatalah bahawa keadaan ilmu fardu ain itu tiada statik; ia 
bertambah menyesuaikan keperluannya mengikut penambahan 
ilmu dalam kehidupan diri dari keadaan kanak-kanak hingga 
keadaan dewasa. 

§20 Demikianlah, dengan ringkasnya penjelasan mengenai 
unsur-unsur penting faham ilmu dalam Islam. Dari awal hingga 
ke akhir penghuraian mengenai faham Islam terhadap ilmu itu, 
kita lihat betapa kerapnya, betapa mesranya, betapa mutlaknya, 
hubungan yang sedia ada antara ilmu dengan diri, dengan agama, 
dengan masharakat, dengan negara, dengan hikmah, dengan 
keadilan, dengan akhlak dan budipekerti sehingga tiada dapat dia 
dipisahkan daripadanya semua. Di sisi Islam maka ilmu, jikalau 
tiada bersabit dengan mengenal diri, mematuhi ajaran agama, 
menyempumakan masharakat, membimbing negara, menyatakan 
hikmah, menegakkan keadilan, mengukuhkan akhlak dan 
budipekerti—hanyalah sia-sia belaka; di sisi Islam seseorang itu 
tiada dapat dikatakan berilmu, atau alim, jikalau tiada ia 
membayangkan dalam dirinya kesan ilmu itu pada seluruh segi 
kehidupannya sebagaimana dijelaskan di atas. Sekalipun 
seseorang itu pandai dan handal dalam sesuatu bidang ilmu 
pengetahuan, maka jikalau tiada dia mengenal diri, tiada 
mengamalkan ajaran agama dan tiada berakhlak dan budipekerti 
yang tinggi nilainya maka sia-sialah ilmunya itu, dan orang itu 
bukan berilmu; dia telah membohongi dirinya dan dengan 
demikian telah menyesatkan dan menzalimi diri sendiri. 
Berbanding dengan Islam Kebudayaan Barat tiada menjelaskan 
perkaitan antara ilmu dan diri dan agama dan hikmah dan 
keadilan dan akhlak dan budipekerti. Ilmu itu dianggapnya 
sebagai perkara akliah belaka, dan tiada bersabit dengan akhlak. 
Maka dari itu tiada dijelaskan olehnya tentang menuntut ilmu itu 
yang manakah fardu ain dan yang mana fardu kifayah, hingga 
pintu menuntut ilmu pengetahuan itu dibukanya luas-luas untuk 
sesiapa sahaja, tiada memandangkan taraf ilmu pengenalan yang 
telah dicapai oleh si penuntut, akan tetapi masing-masing 
dibiarkan merangkum-rambang apa sahaja yang hendak 

dituntutnya. Lagi pula, hakikat ilmu yang kita sebut sebagai ilmu 
pengenalan itu tiada disahkan atau diterima oleh Kebudayaan 
Barat sehingga soal akhlak dan budipekerti pun tiada 
disabitkannya dengan Perjanjian Asali diri dengan Tuhan, akan 
tetapi dengan perjanjian orang perseorangan dengan masharakat 
dan negara belaka. Faham diri itupun menjadi berlainan antara 
Islam dan Kebudayaan Barat: bagi Islam diri memaksudkan 
hakikat ruhaniahnya, sedangkan bagi Kebudayaan Barat diri itu 
memaksudkan hakikat jasmaniahnya; dan kepada hakikat 
jasmaniah inilah jua dirujukkannya faham humanisme yang 
menuntut keutamaan serta kebebasan insan dalam kehidupan 
duniawi. Telah dinyatakan tadi bahawa Islam mewajibkan kita 
menuntut ilmu, dan dijelaskan bahawa ilmu yang dimaksudkan 
itu dapat ditinjau dari segi dua bahagian: yang satu ilmu 
pengenalan, iaitu ilmu hakikat ruhaniah yang merujuk kepada 
Tuhan dan diri, Ilmu yang sebenamya; dan yang satu lagi ilmu 
pengetahuan, iaitu ilmu pencapaian akal yang merujuk kepada 
segala perkara, hal, benda dan sesuatu dengan maksud 
mengerjakan atau mengamal dan menggunakan ilmu itu bagi 
mencapai hasil kegunaannya, baikpun bagi diri ruhaniah 
mahupun bagi diri jasmaniah. Ilmu pengenalan termasuk ilmu 
yang wajib dituntut oleh semua orang Islam yang sudah baligh 
dewasa dan waras akal rikirannya, iaitu menuntut ilmu ini adalah 
fardu ain. Ilmu pengetahuan termasuk ilmu yang wajib dituntut 
oleh sebahagian sahaja orang Islam yang telah memadai sharat- 
sharat menuntutnya, dan menuntut ilmu ini adalah fardu kifayah. 
Menuntut ilmu yang fardu kifayah ini bergantung kepada daijat 
tabiat serta daya kebolehan diri yang telah menunaikan sharat- 
sharat serta pencapaian ilmu fardu ain, dan kepada kehendak 
zaman dan keadaan bagi maslahat umat. Dengan ‘maslahat umat’ 
dimaksudkan giliran keutamaan bagi kegunaan yang diperlukan 
pada tiap sesuatu ketika dalam kehidupan umat, kerana bukan 
semua ilmu dipandang sama giliran keutamaannya; ada yang 
terutama, ada yang utama, ada yang boleh ditangguhkan, ada 
yang tiada penting, ada yang tiada berguna langsung. Maka 
dengan demikian nyatalah bahawa umat Islam dikehendaki 
supaya insaf waspada akan kepentingan masharakatnya 

merancangkan penuntutan ilmu itu dengan secara teratur serta 
disedari tujuannya, menerusi sistem pendidikan dan pelajaran 
yang mengikut corak-kandungan kehendaknya sendiri, bukan 
yang dipaksakan kepadanya oleh kebudayaan asing, atau yang 
bertokok-tambah serta bertolak-ansur seperti yang berlaku kini. 
Oleh sebab sifat ilmu pengetahuan itu, sebagaimana telah disebut 
tadi di perenggan 17, tiada neutral, maka jikalau dibiarkan sahaja 
dia diadun serta disuguhkan kepada kita oleh jiwa serta fikiran 
dan kebudayaan yang asing pada Islam, sanya sudah tentu akan 
teijamin bagi kita penyesatan kaum kita Muslimin. Janganlah 
hendaknya kau fikir—wahai saudaraku Muslimin—bahawa 
sekarang ini kononnya dengan tersingkimya ciri-ciri zahiriah 
kolonialisme Kebudayaan Barat, pemimpin-pemimpin kita yang 
Islam yang telah kita amanahkan untuk menjalankan tugas 
membimbing masharakat kita itu, memang benar-benar 
menunaikan tugas mereka dengan secara yang tiada berlawanan 
dengan Islam. Kau harus insaf bahawa kebanyakan mereka itu 
mewarisi ilmu serta cara berfikir kolonial yang jahil terhadap 
Islam. Mereka belum lagi berhasil menunaikan sharat-sharat serta 
pencapaian ilmu yang fardu ain di sisi Islam, dan boleh dikatakan 
langsung sunyi daripada ilmu pengetahuan Islam yang harus 
dianggap sebagai ilmu fardu kifayah yang temtama bagi mereka, 
maka betapakah dapat mereka itu menghindarkan diri dan 
masharakatnya daripada terpesong ke jalan yang sesat! Dalam 
bidang ilmu pengetahuan yang memjuk kepada pendidikan dan 
pelajaran, pemimpin-pemimpin kita yang bertanggungjawab 
mengenainya tiada sedar bahawa banyak yang diajarkan di 
sekolah-sekolah dan pusat-pusat pengajian tinggi itu bukanlah 
sesungguhnya ilmu pengetahuan, akan tetapi ilmu yang batil 
yang berselaputkan dugaan yang mensia-siakan masa dan 
mengelimkan fikiran dan diri penuntutnya. Dan keadaan ini 
jikalau dibiarkan sahaja justem akan membanyakkan serta 
mengekalkan adanya orang dan pemimpin yang keliru dalam 
masharakat kita yang akan menjerumuskan kita lebih dalam lagi 
ke dalam jurang kesesatan. Umu pengetahuan itu tiada neutral 
sifatnya; ada yang baik seperti ilmu perabatan dan ilmu-ilmu 
pertukangan dan sains dan ilmu hisab dan aljabar dan sebagainya. 

Ilmu-ilmu sains dan hisab mengandung bibit-bibit kekeliruan 
pada dasar falsafahnya, dan dari itu patut diajarkan tanpa merujuk 
kepada masalah-masalah falsafah, sebab itu tiada penting bagi 
Islam. Begitu jugalah halnya dengan ilmu-ilmu kemanusiaan dan 
kemasharakatan, dan begitulah juga patut diselenggarakan cara 
mengajarkannya itu masing-masing. Semua ilmu pengetahuan 
harus diajarkan berdasar kepada, dan sesuai dengan cara serta 
tujuan ilmu pengenalan Islam apabila penuntutnya terdiri 
kebanyakannya daripada bilangan umat Islam, dan haruslah 
disharatkan sebagai yang utama bagi semua penuntutnya supaya 
menunaikan pencapaian ilmu fardu ain terlebih dahulu sebelum 
menuntut ilmu fardu kifayah. Mungkin ada yang mengatakan 
bahawa memang yang demikian itu sudah diselenggarakan; 
bahawa semua Muslimin penuntut ilmu fardu kifayah sudah 
mencapai ilmu fardu ain sebelumnya. Maka jawabnya ialah 
bahawa perkataan demikian itu tiada benar; cara mengajarkan 
serta kandungan pelajaran ilmu fardu ain itu kini sangat 
menyesalkan, dan pengajar-pengajamya itu sendiri bersifat 
kekurangan dalam ilmu yang diajarkannya itu sehingga Kaum 
kita mudah dikelirukan dan digoncangkan iman dan keya- 
kinannya. Tambahan pula ibu bapa kebanyakan Kaum kita 
Muslimin tiada membayangkan dengan amalan taraf tinggi 
kefahaman serta pengenalan ilmu fardu ain itu bagi pihak diri 
mereka sendiri sehingga tiada mungkin dapat memberi tanladau 
yang baik dan petunjuk yang benar kepada anak-anaknya. Maka 
sesungguhnyalah benar bahawa keadaan Islam kita dewasa ini 
hanyalah sekadar memahami sedikit serta setakat mengamalkan 
sedikit daripada perbendaharaan Islam itu, dan taraf keagamaan 
kebanyakan kita ini adalah taraf Muslim yang paling rendah yang 
perlu sangat dipertinggikan nescaya dapat menghasilkan bagi diri 
tiap seseorang kita ini Muslim yang sejati. Dan Muslim yang 
sejati itu ialah orang yang telah mencapai daijat keyakinan 
tentang yang diimankannya itu sedemikian teguhnya sehingga 
tiada terdapat dan tiada akan terdapat sebarang sesuatupun dalam 
daya manusia dan gaya dunia yang boleh menggetarkannya— 
sekalipun dia tinggal seorang diri sebatang kara dalam dunia yang 
telah menjadi kafir merata, maka keadaan seperti itu pun tiada 

akan menggetarkan keteguhan iman dan keyakinannya. 
Kebanyakan masharakat dunia kini mengikut faham dan cara 
Kebudayaan Barat dalam soal ilmu pengetahuan dan 
pembahagiannya kepada pelbagai bidang serta juga 
penuntutannya dan rencana penyebarannya. Dan faham serta cara 
Kebudayaan Barat mengenai ilmu pengetahuan ini sesungguhnya 
tiada memadai kehendak diri, sebab menda‘yahkan sifat bawaan 
Kebudayaan Barat dan tiada sesuai bagi kita, dan dari itu harus 
kita gugat serta tolak sambil kita semak semula dengan teliti demi 
tujuan membolehkan kita merencanakan faham dan cara sendiri 
yang memadai bagi kita dengan tiada menyalahi dasar ilmu serta 
kehidupan yang Islam. Janganlah hendaknya kita berikut-ikutan 
sahaja dalam memahami dan mencarakan kehidupan meskipun 
faham dan caranya itu menjadi anutan kebanyakan manusia di 
dunia, kerana kenyataan Al-Qur’anu’l-Karlm menegaskan 
bahawa: 

dij! j£- JjLaj <y ^ o! j 

> j' j i>kJI o\ 

Andai kata kau mengikut yang kebanyakan yang dalam 
dunia, mereka akan menyesatkan kamu dari Jalan Allah. 

Tiada lain yang mereka tuturi melainkan dugaan jua: tiada 
lain yang mereka buat melainkan mereka kepalsuan. 

(Siirah al-An‘am : Ayat 116) 


Dan lagi 

...akan tetapi kebanyakan manusia tiada mengetahui. 

Mereka hanya mengetahui yang zahir belaka peri kehidupan 
dunia, akan tetapi mengenai Tujuan Akhir 
segala-galanya mereka abai-lupakan. 

{Siirah al-Rum\ Ayat 6-7) 

§21 Dari perenggan 12 hingga ke perenggan 20 di atas telah 
kucuba membuat perbandingan-perbandingan antara Islam dan 
Kebudayaan Barat dalam perkara-perkara asasi mengenai sikap 
serta faham kehidupan masing-masing, yang merujuk kepada 
soal-soal pokok seperti faham Ketuhanan, tujuan hidup, faham 
kesejahteraan duniawi, sikap terhadap agama, faham ilmu dan 
tujuan mencapai ilmu pengetahuan, faham keadilan serta faham- 
faham akhlak dan budipekerti dan yang berkaitan dengannya 
semua seperti tugas dan tanggungjawab diri. Sebelum 
membicarakan masalah-masalah lain yang meliputi masharakat 
kita maka perlu pula dihuraikan satu lagi perkara demi 
mcmperjelas perbezaan dalam memperbandingkan faham-faham 
Islam dengan Kebudayaan Barat, iaitu mengenai faham 
kebudayaan. Dalam faham yang umum diketahui serta biasa 
diajarkan di kalangan para penuntut ilmu kaji manusia dan kaji 
masharakat ma‘na yang terkandung dalam istilah kebudayaan itu 
merujuk kepada segala hasil ciptaan insan dalam usaha 
menyesuaikan dirinya menghadapi keadaan alam sekeliling. Erti 
yang dimaksudkan dalam faham ‘segala hasil ciptaan insan’ itu 
pula telah mereka kelirukan dengan memasukkan faham agama 
sebagai sebahagian dari kebudayaan. Mungkin pendapat mereka 
itu dapat dipertahankannya, asalkan dia dirujukkan kepada 
‘agama’ mereka sendiri, sebab berdasarkan sejarah keagamaan 
memang tampak jelas bahawa ada yang disebut sebagai ‘agama’ 
yang sebenamya merupakan kebudayaan. Kita harus tolak faham 
mereka itu mengenai agama dengan menyatakan bahawa intisari 
agama itu bukanlah keagamaan, akan tetapi bahawa yang menjadi 
hakikat agama itu adalah yang menjadikan insan itu seperti 
adanya: bahawa agama itu semulajadi dengan insan dan bukan 
hasil renungannya—bahkan segala dayaciptanya dan hasil 
renungannya itulah yang sebenamya ditimbulkan oleh bawaan 

diri semulajadinya itu. Maka dengan pengertian ini faham agama 
yang bemisbah kepada kebudayaan seperti yang biasa 
difahamkan dalam pengalaman Kebudayaan Barat itu tiada pula 
dapat dikenakan kepada agama Islam, sebab Islam—berbeza dari 
yang lain yang sesungguhnya mempakan keagamaan belaka— 
bukan hasil renungan atau teori, bukan hasil agung dayacipta 
insan sebagaimana kebudayaan itu hasil usaha dan dayaciptanya 
dalam tindakan menyesuaikan dirinya menghadapi keadaan alam 
sekeliling. Islam adalah agama dalam erti kata yang sebenamya, 
iaitu agama yang ditanzilkan oleh Allah Yang Mahasuci lagi 
Mahamumi dengan perantaraan wahyu menerusi PesuruhNya 
yang Terpilih, dan dasar-dasar akidahnya dinyatakan dalam Kitab 
Suci Al-Qur’anuT-Karim, dan amalan-amalannya dicarakan 
dalam Sunnah NabiNya yang Agung itu. Dipandang sebagai 
suatu peristiwa sejarah pun maka Islam itulah yang 
mengakibatkan timbulnya kebudayaan Islam, dan bukan 
sebaliknya: bukanlah sesuatu kebudayaan itu yang 
mengakibatkan timbulnya agama Islam. Orang dan masharakat 
yang Islam itu adalah orang dan masharakat yang mengenakan 
pengamh keislaman ke atas segala bidang kehidupannya, dan 
hasil pengamh serta dayacipta keislaman inilah yang difahamkan 
sebagai kebudayaan Islam. Islam itu membawa faham agama 
yang mempakan kemuncak segala kemumian faham keagamaan 
dalam sejarah kehidupan insan. Islam membawa Kebenaran dan 
membasmi kepalsuan dan kebatilan; Islam membebaskan diri 
mhani dari belenggu kejahilan, kekeliruan, kekamtan dan 
kesesatan yang semuanya mengukuhkan kezaliman terhadap diri; 
maka berikut pula bahawa Islam membawa keadilan, dan faham 
keadilan itu berpunca kepada diri dan seterusnya kepada 
masharakat; Islam itu adalah Lambang Agung Ilmu, dan ilmu itu 
mernjuk kepada peranan akal terhadap pengenalan diri serta 
pengetahuan alam semesta, dan menjadi dasar keadilan. Faham 
keadilan yang berdasar kepada ilmu dan akal dan diri dan 
kebenaran dan Tuhan Yang Hak yang ditegaskan oleh Islam itu 
juga mencarakaii dengan mutlak sifat hukum dan undang-undang 
serta akhlak dan budipekerti yang menjadi keistimewaan Islam. 
Oleh sebab Islam itu juga merupakan agama akhlakiah yang 

kewibawaannya merangkumi segala bahagian kehidupan diri dan 
masharakat, baikpun kehidupan itu yang ruhani mahupun yang 
jasmani, maka pengaruhnya terhadap orang serta kebudayaan 
Islam itu menyerapi seluruh faham kehidupannya. 

§22 Insan telah dilahirkan ke dalam suatu keadaan semulajadi, 
dan keadaan ini kita gelar keadaan sekeliling. Maka keadaan 
sekeliling ini meliputi semesta alam kehidupan kita dan tampak 
zahir kepada pandangan umum sebagai terbahagi kepada dua 
bahagian yang jelas: iaitu yang bersifat hayati dan yang tiada 
bersifat hayati. Dari kerana insan telah dikumiai serta dianugerahi 
oleh Yang menjadikannya dengan suatu sifat, suatu hakikat, suatu 
diri yang bersifat akliah dan bawaan diri yang berdayacipta, maka 
dia telah juga sanggup merobah dan mereka semula keadaan alam 
sekeliling demi kegunaannya, serta mencipta keadaan baru 
baginya demi hasrat menyesuaikan diri dengan alam sekeliling 
itu. Sungguhpun jenis haiwan yang lain serta binatang-binatang 
dan makhluk yang bersifat hayati itu semua juga merobah dan, 
sebanyak-sedikit, mereka semula keadaan alam sekeliling 
semulajadi yang menghadapinya namun tiada pula dapat daya 
serta kesanggupan dan kebolehannya itu diperbandingkan dengan 
darjat daya kesanggupan serta dayacipta insan. Maka insan 
menimbulkan suatu keadaan lain yang baru ke dalam keadaan 
alam semulajadi yang terbahagi kepada yang bersifat hayati dan 
yang tiada bersifat hayati itu, dan keadaan lain yang baru ini 
adalah hasil tenaga dayacipta yang timbul dari perasaan dan 
fikirannya. Jumlah hasil tenaga dayacipta insan inilah, yang 
meliputi segala benda dan perkara yang tiada semulajadi 
termasuk rumah dan bangunan-bangunan lain, pelbagai jenis 
senjata dan alat pertanian dan pertukangan dan kenderaan, 
perkakas rumah tangga dan sebagainya, dan ilmu pengetahuan 
dan falsafah dan seni dan yang sepertinya semua— inilah 
kebudayaan. Maka kebudayaan itu adalah jumlah segala hasil 
dayacipta insan serta cara-cara menyesuaikan dirinya dengan 
keadaan dan kehidupannya. 

§23 Tinjauan yang ringkas terhadap sifat kebudayaan mengikut 
pengertian yang tertera di atas menjelaskan dengan secara kasar 
bahawa kebudayaan terbahagi pula kepada dua bahagian yang 
nyata: yang bersifat benda dan yang tiada bersifat benda. 
Hubungan dayacipta antara yang satu dengan yang lain itu adalah 
rapat kerana nisbah antaranya itu nisbah saling mempengaruhi, 
meskipun kita katakan bahawa yang tiada bersifat benda itu 
merupakan sebagai dasar kepada yang bersifat benda. Sebuah 
buku atau lukisan atau pahatan dan ukiran itu memang benda, 
akan tetapi rikiran dan perasaan yang terkandung dalam buku itu 
dan yang terbayang pada lukisan dan ukiran itu tiada bersifat 
benda dan menjadi dasar kepadanya semua. Tentang kedua 
bahagian kebudayaan ini timbul soal peri keutamaannya bagi 
manfaat insan. Oleh sebab keutamaan yang dimaksudkan itu 
merujuk kepada manfaat insan maka teranglah bahawa ertinya 
bersangkut-paut dengan soal penghargaan, iaitu soal penilaian 
mengenai kebenaran dan kebaikan dalam kehidupan insan yang 
membawa kepada taraf kesempumaan jiwa insaniah. Dan lagi 
pula keutamaan bahagian kebudayaan itu bersendikan 
kekekalannya dalam rangka kehidupan insan dan kemesraannya 
dengan diri insan. Maka yang bersifat benda diperbandingkan 
dengan yang tiada bersifat benda tiadalah kekal melainkan lebih 
mudah berubah jua, dan tiadalah lebih mesra dengan diri insan 
daripada yang tiada bersifat benda itu; dan perubahan-perubahan 
yang berlaku itu dipengaruhi oleh kemajuan dalam lapangan 
ilmu-ilmu pengetahuan dan pertukangan (teknologi). Kemajuan 
dalam lapangan ilmu-ilmu tersebut tiada pula akan mengandung 
erti dan guna bagi insan jikalau tiada menuturi tujuan-tujuan 
tertentu yang menghasilkan kebenaran dan kebaikan dan 
kebahagiaan, dan tujuan-tujuan tertentu itu direncanakan oleh 
bahagian kebudayaan yang tiada bersifat benda berpandukan 
faham akhlak dan budipekerti yang semuanya berpunca kepada 
ajaran-ajaran agama. Ajaran yang mengasuh dan mendidik insan 
supaya berkelakuan baik serta menyempumakan budipekertinya 
terletak dalam bidang akhlak, dan akhlak itu adalah hasil agama. 
Justeru jelaslah bahawa kemajuan itu bukanlah suatu gerak-daya 
sejarah yang hanya mara dengan tiada tentu haluan: kemajuan 

menuturi tujuan tertentu, iaitu pelaksanaan tujuan akhir 
kehidupan: kesempumaan diri insaniah. Kemajuan tiada lain dari 
kebijaksanaan, tiada lain dari hikmah. 

§24 Pengertian berlainan yang direnungkan oleh para ahli fikir 
terhadap faham agama telahpun dirumuskan pada awal tadi di 
perenggan 11; bahawa agama itu kebenaran yang dit anzilkan oleh 
Tuhan Yang Hak kepada insan dengan perantaraan wahyu kepada 
nabi atau rasulNya; bahawa agama itu sehimpunan kepercayaan- 
kepercayaan tahyul, termasuk cara-cara melangsungkan ibadat 
atau upacara adat-istiadatnya; bahawa agama itu sehimpunan 
pendapat-pendapat dan undang-undang yang direka dan disusun 
oleh para bijaksana dan failasuf bagi keperluan kesejahteraan dan 
ketenteraman khalayak ramai masharakat insan, bagi mencegah 
hawa-nafsu, dan bagi membina serta menjamin tatatertib dalam 
pelbagai golongan dan lapisan masharakat insan. Kita hanya 
mengikrarkan pengertian yang pertama tersebut sebagai yang sah 
untuk dikenakan kepada agama Islam. Pengertian yang kedua dan 
ketiga itu telah kita katakan sebagai membayangkan kelaziman 
anutan Kebudayaan Barat dan pengalamannya dalam bidang 
keagamaan, dan kita harus tolak pengertian-pengertian itu 
sebagai memberikan faham agama. Pengertian agama seperti itu 
memanglah hasil ciptaan insan, memanglah sebahagian dari 
kebudayaan. Mereka fikirkan kononnya perasaan ta‘jub-takut 
yang mengharu diri manusia purbakala berhadapan dengan 
pameran hebat alam semesta yang meliputinya itulah yang 
pertama-mula menimbulkan fikiran yang merekakan bibit-bibit 
agama, iaitu perasaan dan fikiran manusia telah menghasilkan 
cara sihir dan faham animisme. Kemudian pula cara-cara 
melangsungkan upacara serta adat-istiadatnya yang berdamping 
erat dengan bunyian dan tarian dan lain-lain hasil seni telah 
memperkembangkan faham kepercayaan itu lambat-laun kepada 
faham agama yang lengkap dengan akidah serta sistem ibadat dan 
golongan yang berkuasa atas pentafsiran serta 
penyelenggaraannya. Maka ada yang menitikberatkan peranan 
orang perseorangan dan ada pula yang membesarkan peranan 
masharakat dalam memupuk faham agama itu, sebagaimana juga 

ada yang mengutamakan diri perseorangan dan diri yang 
merupakan suatu ‘kumpulan’ diri-diri masharakat, yang 
semuanya telah mewarisi perasaan dan fikiran diri-diri lampau 
yang telah menerus dari zaman yang silam masing-masing, 
menerap serta menetapkan bawaan sifatnya ke dalam diri yang 
datang kemudian. Erti ‘diri’ yang mereka fahamkan itu ialah 
‘diri’ jasmaniah jua yang direnungkan dari sudut ilmu jiwa atau 
psikologi. Ada yang mempertahankan agama itu sebagai suatu 
kegunaan dan ada yang menolaknya sebagai impian belaka. 
Bagaimanapun juga renungan mereka dalam soal intisari agama 
maka sesungguhnya kebenaran hakikat yang dibayangkan oleh 
agama itu mereka tolak bulat-bulat, ataupun mereka waswaskan 
sehingga penerimaannya senantiasa terus tertunda. Lagi pula kita 
lihat bahawa yang menjadi soal pokok mereka dalam 
merenungkan masalah asal usul agama itu adalah penumpuan 
kepada perasaan dan fikiran manusia, kepada sifat dan peranan 
orang perseorangan dan golongan serta masharakat manusia, 
kepada dunia belaka dan kepada sejarah manusia. Bagi kita maka 
pendapat yang mereka kemukakan itu semua menjelaskan 
perkara-perkara yang sebenamya merupakan akibat atau hasil 
hakikat kebenaran yang dibayangkan oleh agama, dan hakikat 
kebenaran yang dibayangkan oleh agama itulah yang sebenamya 
mempakan sebab bagi agama. Maka mengetahui sebab itu adalah 
ilmu, sebagaimana telah diterangkan tadi di perenggan 4, dan 
bagi Islam sebab agama dan Sumbemya ialah Allah, Subhanahu 
wa Ta‘ala, sebagaimana juga sebab kebudayaan dan sumbemya 
adalah agama. Memang benar bahawa kenyataan Ayat-ayat Suci 
Al-Qur’anuT-Karim menegaskan iaitu bahawa alam semesta dan 
diri insan dan sejarah kesemuanya mempakan bahan ilmu, 
namun demikian kita mengatakan bahawa ilmu yang 
dimaksudkan itu hanyalah sesungguhnya ilmu yang tiada tersia- 
sia apabila dapat dia memandang perkaitan yang sedia ada antara 
segala perkara yang memjuk kepada ilmu pengenalan dan 
pengetahuan alam semesta dan diri insan dan sejarah itu dengan 
Allah, Subhanahu wa Ta‘ala, sumber segala makhluk dan 
peristiwa; ilmu yang tiada melihat akan perkaitan yang 

dimaksudkan itu sesungguhnya ilmu yang sia-sia belaka. 

§25 Kita mengatakan bahawa penerimaan akal insan akan 
hakikat kebenaran yang dibayangkan oleh agama itu, iaitu 
pengikrarannya akan wujudnya Tuhan Yang Hak, justeru 
berdasarkan bawaan semulajadinya. Maka dari itu tiadalah dapat 
dia itu dianggap sebagai ‘mencipta’ wujudnya Tuhan Yang Hak 
sebab yang mencipta itu haruslah tahu dan kenal akan hakikat 
serta sifat-sifat yang diciptanya. Jangankan terhadap Tuhannya 
Yang Hak, justeru sedangkan sesungguhnya terhadap dirinya 
sendiripun insan tiada benar-benar tahu dan kenal akan hakikat 
serta sifat-sifatnya! Jikalau ada yang bertanya, apakah bukti 
bahawa ciptaan raya ini adalah perbuatan suatu Pencipta, kita 
akan jawab, seperti di perenggan 13, bahawa insan yang kini 
berdiri tegak sempuma ini pada suatu ketika dahulu setitik mani, 
kemudian seketul darah mengental, kemudian janin segumpal, 
kemudian tulang dan darah dan daging. Kita tahu bahawa insan 
tiada mengubah dirinya sejurus demi sejurus dari satu keadaan ke 
yang lain itu, justeru kerana kita lihat bahawa sungguhpun dalam 
keadaan sempuma lengkap tiada juga dia dapat mencipta bagi 
dirinya indera pendengaran atau penglihatan atau yang lainnya. 
Dan jauh lagi pula berdaya dia, dalam keadaan lemah dan 
kekurangan itu, dapat secara disedari menggerak merobah dirinya 
hingga menjadi lengkap sempuma. Maka dengan ini telah 
terbukti bahawa bukan insan yang menggerak merobah diri dari 
satu keadaan ke yang lain, bahawa wajib baginya bergerak itu ada 
suatu penggerak yang menggerakkannya hingga menjadi 
sempurna. Jikalau ada yang bertanya, mengapakah kamu 
mengaku bahawa Pencipta itu tiada sama seperti ciptaanNya, atau 
Khalik itu tiada sama seperti makhlukNya, maka kita akan jawab 
bahawa andai kata Khalik sama seperti makhluknya nescaya 
tentulah Dia pun kena menempuh pembahan sama seperti yang 
dinisbahkan kepada makhlukNya, baikpun dalam semua perkara 
ataupun dalam sebahagian sahaja. Bagaimanapun halnya maka 
tiadalah mungkin bagi ‘khalik’ yang bergerak-ubah seperti 
demikian itu bersifat kadim. Dan kerana Khalik yang sebenamya 
itu Kadim maka mustahil Dia sama seperti makhlukNya yang 


70 



senantiasa berubah binasa. Kemudian jikalau seseorang bertanya 
pula, mengapakah kamu mengaku bahawa Khalik segala sesuatu 
itu Esa atau Satu atau Tunggal, maka kita akan jawab bahawa dua 
‘Khalik’ tiada akan merencanakan ciptaannya dalam cara yang 
senantiasa sama, dan tiada pula dua ‘Khalik’ itu akan senantiasa 
menuturi rencana serta undang-undang dasar yang sama. Adalah 
wajib bagi salah satu daripadanya itu, atau kedua-duanya, bersifat 
kekurangan. Justeru kerana jikalau yang satu berkehendak untuk 
menyelamatkan seseorang dan yang satu lagi untuk 
membinasakannya, maka hanya boleh jadi bahawa kehendak 
yang satu atau yang satu lagi, atau kehendak kedua-keduanya itu, 
ataupun tiada kehendak yang satu mahupun yang satu lagi itu 
dapat berlaku terlaksana. Maka kedua pilihan yang akhir tersebut 
itu mustahil dapat berlaku, hanyalah kemungkinan yang pertama 
tersebut itu dapat berlaku; dan jikalau kehendak yang satu dapat 
terlaksana berlaku mengatasi kehendak yang satu lagi, maka 
kejadian itu membuktikan bahawa yang satu itu Khalik dan yang 
satu lagi bukan khalik, sebab dia telah terkecewa dengan sifat 
kekurangan yang patut tiada terdapat pada khalik. Maka jelas 
bahawa Khalik Yang mencipta alam semesta itu Esa dan Satu dan 
Tunggal, tiada dua atau berseteru atau berbagai—dan Mahasuci 
Dia daripada apa yang mereka perikan! Hujah-hujah ilmiah dan 
bukti-bukti akliah sebagaimana terpapar dengan secara ringkas di 
atas itu semuanya berdasarkan Ayat-ayat suci Al-Qur’anu’l- 
Karim: 

Bahawa sesungguhnya insan itu telah Kami jadikan daripada 
intisari tanah. Kemudian Kami tempatkan dia sebagai mani di 
suatu tempat kediaman kukuh menetap. Kemudian Kami 
jadikan mani itu seketul darah mengental, dan darah itu Kami 
jadikan (janin) segumpal, kemudian dari gumpalan itu Kami 
jadikan tulang, dan tulang itu Kami salut dengan daging; 
kemudian Kami tumbuhkannya kepada suatu makhluk 
lain. Mahabahagialah Allah, Khalik Yang Terbaik! 

{Surah al-Mu'minuti: Ayat 12 - 14) 


Dan lagi: 

Andai kata ada di dalam langit dan bumi ini tuhan lain 
selain daripada Allah, justeru sesungguhnya akan 
terdapat huru-haralah dalamnya kedua! Akan tetapi 
Mahasuci Allah, Tuhan Yang empunya Takhta 
Mahhgai Mahaagung: jauh Dia lebih mumi 
daripada apa yang mereka perikan itu! 

{Surah al-Anbiya ’: Ayat 22) 

Dan daripada dasar ayat-ayat Suci inilah dapat imam agung kita 
al-Ash‘ari, seribu tahun dahulu, merumuskan hujah-hujah bagi 
menangkis, memberantas dan menjawab golongan yang keliru 
berpuak-puak, yang menyeleweng dan yang menyebarkan 
bidaah. Hujah-hujah ini, dari segi akal dan ilmu dan falsafah, 
tetap sah kini dan di masa kemudian sekalipun, dan tiada dapat 
digugat dengan cabaran ilmiah yang sah oleh sesiapapun—maka 
oleh itu kita timbul serta gunakannya lagi sekarang untuk 
mengingatkan Kaum kita Muslimin supaya jangan terpedaya dan 
bimbang akibat hasutan golongan yang keliru dan menyeleweng, 
yang terkena pengaruh faham-faham Kebudayaan Barat sehingga 

sanggup menyebarkan pelbagai bidaah serta kepalsuan di 
kalangan kita kini. 

§26 Kita harus mengambil tauladan dari riwayat Nabi Ibrahim 
Khalil Allah, ‘alayhi’l-salam, peri intisari agama yang 
sebenamya, dan mengambil kesimpulan daripadanya bahawa 
agama yang sebenamya berbeza dari ‘agama’ yang hanya 
mempakan ‘ke-agama-an’ belaka, yang sebenamya kepalsuan 
yang menyam sebagai yang benar, dan yang menjadi hasil 
ciptaan manusia yang sempit akal serta keliru dan jahil: 

- t „ t ~ * i 

4i! ULJ jUJ jjl jjjkljjl Jli jj j 

J liJIjl ^jjl 

(VI : r UdVI Sjj-) 


Sanya berkata Ibrahim kepada ayahnya Azar: 
‘Engkau terimakah patung sebagai tuhan? Sedangkan kulihat 
kau dan kaummu dalam kesesatan yang nyata.’ 

(Surah al-An ‘ am : Ayat 74) 


olj UJ I Oj£U j«M^ljjl cJ J j 

JtJjil y jjiJj j 

(V0 : f LuVUjjJ 


Demikianlah juga Kami perlihatkan bagi Ibrahim 
kuasa dan undang-undang serta keagungan langit semesta 
dan bumi, supaya dia boleh memperoleh keyakinan. 

(Surah al-An ‘ am : Ayat 75) 

lii Jli J\j jjl jJlc. j> llii 
jjiiVI loA 'i Jli Jil Qi 
(VI 

Apabila malam menyelubunginya, terlihat olehnya suatu 
bintang. Dia berkata: ‘Inilah Tuhanku’. Akan tetapi 
apabila bintang itu surut maka berkata pula 
dia: ‘Tiada kukasih-suka akan yang surut.’ 

C Surah al-An‘am : Ayat 76) 

Jil Qi jij Ioa Jli UjL J\j LJi 
uJUajl r _JJI JjSH J Ju 

(w : r u;Sn ijj^) 

Apabila dia melihat bulan meningkat indah terang 
benderang maka berkatalah dia: ‘Inilah Tuhanku’. Akan tetapi 
apabila bulan itu surut, maka dia berkata: ‘Melainkan Tuhanku 
jua yang memberi petunjuk kepadaku, nescaya jadi termasuklah 
aku ini dalam kalangan kaum yang sesat’. 

(Surah al-An ‘am: Ayat 77) 

i IJ^ U JU ilcjL jm ahm )I j\j LJU 

(i L JU dil (lii 

(VA : r LdSl Ijj^) 

Apabila dia melihat mentari terbit terang benderang maka 
dia berkata: ‘Inilah Tuhanku; ini yang terbesar (daripada yang 
lain semua)’. Akan tetapi apabila mentari surut berkata dia: 
‘Wahai kaumku! aku sesungguhnya membebaskan diriku 
dari kesalahanmu menjadikan sekutu bagi Tuhan.’ 

(Surah al-An ‘am: Ayat: 78 ) 

Agama yang sebenamya bukan ciptaan, tetapi timbul dari 
kesedaran semulajadi diri akali insan yang diberi petunjuk oleh 
Yang menjadikannya; dan akal-fikiran sahaja tiada dapat 
menduga kebenaran agama dengan pita ilmiahnya,—takat 
berhadapan dengan hakikat itu akal-fikiran ta‘jub dan keliru, 
umpama kelawar silaukan mentari, dan diri insan harus 
menunggang Burak iman yang menunjuk jalan jikalau ingin dia 
berdaya meningkat pada tuntutannya yang mumi : 

Di dalam tuntutannya yang mumi, daya falsafah 
Boleh menduga samudera luas, boleh membilang 
Lautan pasir dan sinaran mentari, tapi Kau, Allah, 

Tiada dacing ataupun pita yang boleh menjulang 
Ke angkasa ghaibMu; sesilaunya kandil akal — 
Sungguhpun terbit dari suriaMu—sia-sia ’nak 'ngiri 
Mengekori langkahMu nan tak terbatas dan kekal; 

Fikiran lenyap sebelum dapat menjulang tinggi, 
Seumpama saat lampau dalam masa abadi. 

Dengan kepercayaan yang teguh serta rela mengakui wujudnya 
Tuhan Yang menjadikan sarwa semesta alam, iaitu kepercayaan 
yang semulajadi bagi diri insan, maka akan timbul dalam dirinya 
itu pengertian bahawa kehidupannya mengandung tujuan yang 
tertentu-, bahawa tanggungjawabnya ialah bagi melaksanakan 
tercapainya tujuan itu; bahawa beijaya atau tiada ia dalam amalan 
dan segala perbuatannya bagi mencapai tujuannya itu akan tentu 
dinilaikan kelak pada Hari Perhitungan. Bersama dengan 
pengertian itu juga timbul kesedaran bahawa hidup insan tiada 
tersia-sia; bahawa kehidupan duniawi yang ditempuhnya kini 
merupakan satu daripada pengalaman-pengalaman dirinya— 
malah pengalaman yang terpenting—yang akan membawa dia 
setingkat demi setingkat kembali pulang ke Hadrat Sumbernya, 
seumpama rajawali yang terbang jauh kemudian taat menurut 
panggilan Tuannya menyayap pulang hinggap semula di lengan 
Raja. Dan lagi: 

JJ-U4» j*> j j-o^l 1*4! likJjl 

(AY : r l*j^l^) 

Hanyalah mereka yang beriman, dan yang tiada mengelirukan 
imannya dengan kesalahan—merekalah sesungguhnya dalam 
keamanan, kerana mereka mendapat petunjuk hidayah. 

(Surah al-An ‘am: Ayat 82) 

Iman membawa keadaan aman kepada diri. Diri yang beriman itu 
diri yang percaya akan hakikat agama, iaitu Allah, Subhanahu wa 
Ta‘ala, dengan kepercayaan demikian teguhnya sehingga tiada 
lagi shak dan raib dan waswas dalamnya. Dan kepercayaan yang 
dimaksudkan di sini bukanlah hanya penerimaan akliah belaka 
akan hakikat ketuhanan itu, bahkan penerimaan seluruh diri 
akannya, yang tercara pada apa yang dibawa serta disunnahkan 
oleh NabiNya yang Benar, Rasulu’Llah, salla’Llahu ‘alayhi wa 
sallam, yang mengakibatkan dia bertindak menurut perintah dan 
larangan yang disuruh oleh Tuhan Yang Hak. Kepercayaan yang 
diturut-serta dengan amalannya sekali, yang mencerminkan 
keadaan diri seperti inilah yang kita gelar iman. Adalah menjadi 
hasrat agung semua diri untuk mencapai iman. Seperti yang 
ternyata dalam riwayat Nabi Ibrahlm, ‘alayhiT-salam, itu justeru 
akal nazari belaka tiada dapat merangkumi hakikat agama dalam 
dayanya memperoleh ilmu mengenainya. Andai kata tiada akal 
itu dibantu dengan petunjuk Wahyu, maka terkandaslah dia 
dalam pencarian yang buntu mengenai hakikat agama. Maka 
Wahyu itu Ilmu yang Sebenamya, yang diterima jua oleh akal 
yang mendapat petunjuk Ilahi; dan hakikat agama itu ilmu hasil 
penerimaan akal, dan bukan hasil pengolahan atau rekaan akal 
itu, sedangkan kebudayaan itu sebenamya hasil pengolahan serta 
rekaan akal jua. Dengan ringkasan ini maka faham agama yang 
sebenamya itu telah kami asingkan dari kebudayaan: agama yang 
sebenarnya bukan kebudayaan dan tiada bergantung dengannya, 
agama yang sebenamya adalah bunda kebudayaan. 

§27 Dari pengertian yang berdasarkan faham Islam bahawa 
agama itu punca kebudayaan, maka dapat dihuraikan dengan 
lebih lanjut bahawa sesuatu kebudayaan itu, untuk mencapai 
keluhuran taraf kesempumaannya, hamslah mencapai matlamat 
perolehan pertimbangan yang saksama dalam rencana 
penilaiannya terhadap bahagian yang bersifat benda dan yang 
tiada bersifat benda. Dengan tercapainya pertimbangan yang 
saksama dalam rencana penilaiannya itu bahamlah akan lahir 
baginya suatu keadaan kemasharakatan yang diingini dan 
dihargai sangat oleh yang menjadi ahlinya sebagai keadaan yang 
memuaskan. Keadaan yang memuaskan itu demikian baiknya 
sehingga bukan sahaja hanya melaksanakan hasrat jasmaniah, 
akan tetapi lebih dari itu, keadaan demikian akan 
menambahtinggikan lagi taraf penilaian terhadap yang bersifat 
benda supaya lebih seimbang dengan penilaian-penilaian 
bahagian yang tiada bersifat benda, yang sebenamya menentukan 
dasar-dasar penilaian itu. Penilaian-penilaian tersebut terletak 
dalam bidang-bidang mhaniah dan akhlak dan budipekerti, dan 
dalam bidang fikiran akliah dan seni. Justem dalam bidang- 
bidang inipun semua maka pertimbangan yang saksama atau 
keseimbangan penilaian antara yang mhaniah dan fikiran akliah, 
dan antara akhlak dan budipekerti dan seni hamslah senantiasa 
ada berlaku. Maka dengan ada berlakunya pertimbangan yang 
saksama antara nilai-nilai yang tersebut itu sahajalah baham 
dapat sesuatu kebudayaan itu mengandung erti yang luhur, 
kerana ‘pertimbangan’ yang saksama itu tiadalah lain dari 
keadilan jua. Selanjutnya pula faham pertimbangan yang 
saksama antara bahagian kebudayaan yang bersifat benda dan 
yang tiada bersifat benda hams senantiasa diingati dengan jelas 
supaya dapat menghindarkan kekeliman yang mungkin akan 
timbul dalam menilai unsur-unsur kebudayaan dengan nilaian 
yang sempuma, baikpun dalam menilai keagamaan, atau hukum 
dan undang-undang, atau sistem politik, atau kesenian dan lain- 
lain lagi. Apabila kita menilai sesuatu kebudayaan dari segi 
sejarah, misalnya, hamslah jelas bahawa tinggi atau rendah 
tarafnya itu bergantung kepada kesempumaan rencana akliah dan 
unsur-unsur mhaniah yang dimilikinya. Penghargaan nilai hidup 

yang ditaruh dalam sesuatu kebudayaan itu bukanlah terdapat 
dalam bidang fikiran dan perasaan yang menghasilkan teknologi 
dan seni melulu. Keindahan yang dibayangkan dalam bentuk seni 
tiada seharusnya membayangkan pula kehalusan budipekerti. 
Kebudayaan Yunam Purbakala terkenal dengan keindahan serta 
kehalusan rasa-seninya, dan hasil seni yang halus indah itu tiada 
juga menjamin taraf nilai kebudayaannya yang kemudian dicabar 
dan dikutuk oleh para failasufnya sendiri, justeru sebab 
kandungannya menjelaskan hakikat kemerosotan akhlak dan 
kehancuran unsur-unsur ruhaniah. Dalam Islam maka dasar 
pertimbangan yang saksama antara nilai-nilai kebudayaan itu 
bersendikan kesempumaan akhlak dan unsur-unsur ruhaniah 
yang dimilikinya. Inilah sharat pertama pencapaian taraf 
keluhuran kebudayaan. 

§28 Sharat kedua bagi kebudayaan untuk mencapai kesem- 
pumaan ialah daya upayanya untuk berjuang menghasilkan suatu 
tujuan hidup\ dan tujuan hidup ini senantiasa mempakan cita- 
cita bukan cita-cita palsu yang senantiasa liar dari pencarian, 
yang mustahil dapat dihasilkan; dan bukan pula hanya cita-cita 
orang perseorangan, akan tetapi cita-cita yang mempakan suatu 
hakikat yang sudah jadi, yang disanjung oleh diri perseorangan 
dan diri-diri yang bergabung sebagai masharakat selumhnya. 
Cita-cita ini di sisi Islam hamslah menuju ke arah pencapaian 
keseimbangan dalam menghasilkan sikap dan daya serta gaya 
hidup yang memjuk kepada dunia dan akhirat keduanya. Hams 
dapat kita memmuskan serta mentafsirkan dalam kehidupan diri 
serta masharakat kita nilai-nilai mhamah yang membimbing ke 
arah keakraban dengan Tuhan; ke arah penghasilan ilmu 
pengenalan dan pengetahuan; ke arah kemuliaan, keagungan dan 
penguasaan duniawi; ke arah kesempumaan ekonomi dan 
kesihatan. Dalam menuntut penguasaan duniawi kita hams juga 
insaf akan hakikatnya dan hakikat kehidupan nescaya tiada akan 
terjemmus ke dalam pelbagai jeratannya yang terpasang di sana 
sini untuk memerangkap mereka yang lalai. Kepada si 
penjunjung nilai-nilai kebudayaan, maka cita-citanya itu 
senantiasa mengandung erti dan maksud untuk menyempumakan 

kehidupan, baikpun kehidupan ketika itu juga mahupun 
kehidupan kemudian kelak, iaitu kehidupan dunia dan akhirat, 
sebab kehidupan itu kekal abadi dan bukan hanya merujuk 
kepada dunia belaka. Akan tetapi justeru bagaimanapun sesuatu 
kebudayaan itu berupaya untuk menghasilkan pencapaian tujuan 
hidupnya, maka sharat bagi menganutnya ialah penjaminan 
keamanan. Kebudayaan tiada akan merupakan suatu daya upaya 
jikalau tiada dia pertama sekali memperoleh kebolehan bagi 
membina ketertiban dan adab dalam masharakat. Dengan adanya 
tatatertib dan adab dalam masharakat, maka baharulah akan 
timbul kewibawaan, iaitu kuasa pengatur, dan seterusnya akan 
terhasil penjaminan keamanan yang akan dikawal oleh 
perundangan dan hukum dan nilai-nilai adabi. Dalam keadaan 
keadilan seperti yang dimaksudkan itulah baharu mungkin 
sesuatu kebudayaan itu memperoleh kemajuan demi menuntut 
cita-citanya. 

§29 Mungkin terlebih penting dari sharat-sharat yang tersebut 
di perenggan 27 dan 28 ialah sharat ketiga bagi kebudayaan untuk 
mencapai kesempumaan, iaitu, penguasaan alam atau keadaan 
semulajadi. Sesungguhnya sharat inilah yang awali bagi 
kebudayaan, kerana kebudayaan bermula timbul sebagai akibat 
hikmat dan kepandaian insan merobah serta menggunakan alam 
sekelilingnya demi kepentingan dirinya. Akan tetapi andai kata 
hanya penguasaan terhadap alam luar semulajadi itu sahajalah 
yang dianggap sebagai satu-satunya sharat bagi hidupnya sesuatu 
kebudayaan, maka tentulah tiada dapat kita akui bahawa 
kebudayaan itu hanya dimiliki oleh insan belaka. Bukankah 
makhluk lain dalam gelanggang haiwaniah termasuk semut 
sekalipun jua berdaya merobah serta menggunakan alam 
sekelilingnya demi kepentingannya masing-masing? Tiadakah 
pula harus kita akui—sekiranya sharat penguasaan alam 
semulajadi ini merupakan sharat tunggal yang terpenting bagi 
ma‘na dan maksud kebudayaan—bahawa di kalangan haiwan 
pun terdapat ciri kebudayaan? Benar atau tiada semut dan burung 
dan lain-lain itu menuturi suatu tujuan yang tetap bagi menganut 
dan mencapai kesempumaan hidupnya, tiada usah dihiraukan di 

sini. Akan tetapi kita merasa tiada percaya—fikiran kita 
memberontak terhadap kesimpulan bahawa mungkin haiwan pun 
berkebudayaan; dan tentulah tiada akan kita akui sahnya 
kesimpulan demikian. Sesungguhnya kenyataan bahawa 
kebudayaan itu hanya merupakan akibat penguasaan alam 
semulajadi—dengan ertikata alam yang di luar diri insan— 
belumlah boleh dianggap benar, kerana yang mencirikan sifat 
asasi kebudayaan itu adalah unsur-unsur ruhaniah yang 
senantiasa terpendam dalamnya. Unsur-unsur ruhaniah yang 
dimaksudkan itu berpunca kepada kesedaran diri insan akan 
penerimaan amanat tugas dan perkhidmatan yang ditujukan 
pertama kepada diri dan Tuhannya, dan kemudian kepada sesama 
insan—kepada masharakatnya. Sebagaimana telah dihuraikan di 
perenggan 13, diri insan menyedari keadaannya berhutang diri, 
budi, dan daya, kepada Yang menjadikannya, dan tugas dan 
perkhidmatan yang dirujuk di sini itu tiadalah lain daripada suatu 
cara yang ikhlas baginya untuk rela menunaikan pembayaran 
hutangnya—dan hasil segala kenyataan dirinya berhutang diri, 
budi dan daya, yang dihaturkan demi penerimaan amanat tugas 
dan perkhidmatan itulah yang merupakan intisari kebudayaan. 
Dalam Kitab Suci Al-Qur’anT-Karim, Allah Subhanahu wa 
Ta‘ala menyatakan bahawa: 

JUil j j j oljLJI iiU*lll l jt LiI 
jUu^l lfL > j L^u jAsUl j LJL^j jl juli 

(vr v i>Vi5 j^) 

Sesungguhnya Kami memang telah tawarkan 
Amanat kepada Langit Berganda dan Bumi dan Gunung; 
akan tetapi semua tiada sanggup memikulnya kerana takut 
akan tanggungjawabnya: akan tetapi insan sanggup 
memikulnya. Sesungguhnya dia itu benar-benar zalim dan jahil. 

(Surah al-Ahiab: Ayat 72) 

Kerana insan sanggup memikul tanggungjawab Am anat inilah 
maka dia dijadikan Khalifah Allah, Subhanahu wa Ta‘ala ( Surah 
al-Baqarah: Ayat 30), dan dia telah membuat Peijanjian ( mithdq ) 
denganNya ( Surahal-A‘raf. Ayat 172-173; sila lihat jugapereng- 
gan 13). Akan tetapi dia zalim terhadap dirinya ( Surah Yunus: 
Ayat 44): (£.£. 5 jj*<) jjAhj ^ g...a»i ^UI j£Jj U4 ^UI 7 All jl 

dan jahil sanggup bersekongkol menggesa dirinya ke arah keja- 
hatan ( Surah al-An‘am : Ayat 123): 1+-» y}S\ J UU> } 
()Vf yl*;Vl \ Jr *) U 71 jj/i L . } LjJ Ij^SuJ maka diri 

insan itu, sebagaimana dinyatakan juga dalam Al-Qur’anulT- 
Karim, dipengaruhi dalam keadaan sifat insaniahnya oleh 
desakan hawa-nafsu bashariah yang mendorong ke arah 
kejahatan, yang disebut dengan nama: ‘diri yang menyuruh ke 
arah kejahatan’ (*j-JIj »jU 7I ^^iJI), iaitu al-nafsu ’l-ammarah. 
Justeru oleh itu maka mengikut faham Islam mengenai 
kebudayaan dan sharat utama baginya niencapai kesempumaan, 
penguasaan alam yang dimaksudkan itu termasuklah alam 
insaniah, dan bukan hanya alam luar semulajadi seperti mana 
yang diutamakan oleh Kebudayaan Barat; kerana betapakah 
dapat insan merencanakan kewibawaannya dan membina 
tatatertib segala hukum dan undang-undang dan nilai-nilai 
adabinya jikalau dia terhadap dirinya sendiri tiada menyem- 
purnakan keadilan? Berikutlah pula bahawa dalam Islam 
penguasaan diri sifat insaniah itu hams diutamakan dalam daya 
insan menguasai alam semulajadi; dan penerimaan amanat tugas 
dan perkhidmatan tersebut di atas itu, pada peringkat yang 
muminya, bererti tugas dan perkhidmatan diri sebagai hamba 
ibadat kepada Tuhannya yang memulihkan keadaan diri itu ke 
peringkat kesempumaan asali yang membawa kepada keten- 
teraman. Tugas dan perkhidmatan inilah yang digelar ‘ubudiyah 
( ), dan diri yang sampai ke peringkat ini disebut sebagai 

‘diri yang tenang-tenteram’, iaitu: al-nafsu’l-mutma’innah 
(jLtll^jJl). 

§30 Dari kenyataan ini semua hams jelas kepada kita bahawa 
Islam menganjurkan suatu faham keperibadian insan yang 
berdasarkan kepada diri mhani, dan berbeza pula faham 

‘individualisme’ Islam ini dengan faham individualisme Barat 
yang lebih minp pada dasar diri jasmani. Begitu pula faham 
kebebasan yang merujuk kepada keperibadian diri insan itu, 
mengikut pandangan Islam, merupakan kebebasan diri ruhani, 
dan dan itu maka kebebasan bererti ‘keadaan pemuliban serta 
penyaksian diri akan hakikat semulajadinya’. Gerak-daya yang 
digelar bebas itu adalah gerak-daya yang menyerahkan diri 
jasmani nescaya tunduk taiuk kepada diri ruhani dengan cara 
mematuhi undang-undang serta hukum akhlakiah yang 
ditetapkan oleh agama—dan bukan sebaliknya, seperti yang 
lazim difahamkan oleh Kebudayaan Barat, iaitu bahawa gerak- 
daya yang bebas itu harus membebaskan diri jasmani dari 
undang-undang serta hukum akhlakiah yang ditetapkan oleh 
agama, yang dianggapnya seakan-akan belenggu jua. Begitu juga 
dengan faham penguasaan alam yang diamalkan oleh 
Kebudayaan Barat; maka adalah yang demikian itu lebih merujuk 
kepada penguasaan alam tabii, atau alam luar semulajadi, yang 
merupakan dasar benda. Di antara ciri yang nyata yang 
menegaskan lagi pendapat bahawa Kebudayaan Barat itu lebih 
mirip pada dasar diri jasmani adalah kebiasaannya menganuti 
cara hidup yang mengutamakan pemujaan kebeliaan sebagai 
puncanya. Sedari zaman Yunam purbakala, yang mensifatkan 
suatu penjelmaan asasi falsafah kesenian serta pendidikan Barat, 
terus hingga kini tubuh badan manusia belia dijadikannya sebagai 
lambang agung keindahan insan; dan yang demikian ini jualah 
sifat yang telah mengilhami segala hasil utama kehalusan seni 
ukir serta seni lukis dan seni pahatnya. Dalam falsafah 
pendidikannya pun maka muzik serta senaman dan olahraga dan 
sukan semuanya mengambil peranan utama dalam memupuk diri 
jasmam belia yang sempuma. Di dalam rencana Negara yang 
Sempuma yang ditayangkan dan diamalkan oleh Kebudayaan 
Barat, maka tiada tempat yang sempuma di situ bagi orang tua, 
sebagaimana terdapat dalam kebudayaan-kebudayaan Timur. 
Rencana tanggungjawab seseorang manusia dan tugasnya 
terhadap kehidupan duniawi ini dalam jangkamasa hidupnya 
ditetapkan oleh rencana jasmam jua mengikut kenyataan ilmu 
kaji hayat; dan berdasarkan itu maka undang-undang peri 

khidmatnya kepada masharakat dan negara dipupuk dan digubah 
oleh para bijaksana dan dikuatkuasakan oleh negara. Maka 
seseorang manusia itu dianggap dewasa dan bertanggungjawab 
untuk memikul serta menjalankan tugas akhlakiahnya kepada 
masharakat dan negara berdasarkan kenyataan undang-undang 
negara yang direka oleh manusia jua, dan bukan seharusnya 
berdasarkan kesedaran diri akan sifat-sifat kebaikan dan 
keburukan dan kejahatan, dan kebenaran dan kepalsuan dan 
kesalahan. Bahkan faham ‘akhlak’ dan ‘amalan akhlakiah’ yang 
dianuti oleh Kebudayaan Barat itu pun tiada sama seperti yang 
difaham serta diamalkan oleh Islam: kepada mereka maka akhlak 
itu bersumberkan falsafah, dan bukan agama, dan ia adalah sikap 
dan perbuatan dan penilaian serta pertimbangan yang juga lebih 
mirip kepada perkara jasmaniah dan masharakat dan negara 
semata-mata, dan yang senantiasa menempuh perubahan. Dasar 
faham akhlak mereka seolah-olah menuturi faham hakikat 
penduaan yang telah kita sentuh tadi; iaitu yang satu faham 
bahawa hakikat insan ini hanyalah akal jasmaninya melulu, dan 
yang satu lagi menekankan keutamaan hakikat insan ini hanya 
sebagai tabiat hayawaniah melulu. Dalam hukum Islam pula 
seseorang itu dianggap layak memikul tanggungjawab akhlakiah, 
terutama bagi dirinya, dan seterusnya bagi masharakat dan 
negaranya, apabila dia sudah mencapai keadaan baligh] dan 
keadaan baligh itu bukan ditetapkan oleh undang-undang rekaan 
manusia untuk dikuatkuasakan dengan secara umum, sebab tiap- 
tiap seseorang mencapai keadaan baligh dalam tempoh masa 
keadaan yang berlainan. Apabila seseorang itu sudah baligh maka 
dia dianggap layak memikul serta menjalankan tugas dan 
tanggungjawab terhadap diri dan Tuhannya dahulu, dan 
kemudian sahaja baharu tugas dan tanggungjawab itu dirujukkan 
kepada masharakat dan negara. Keadaan sudah baligh itu 
merupakan keadaan orang yang sudah dapat tahu membezakan 
sifat-sifat baik dan buruk dan jahat, dan kebenaran dan kesalahan 
dan kepalsuan—orang yang sudah dapat memahami serta 
memikul tanggungjawab akhlakiah. Dan kunci rahsia faham serta 
dasar akhlak dalam Islam itu sesungguhnya adalah Diri, yang 
merupakan tumpuan bagi kalbu dan ruh dan nafsi dan akal, yang 

semuanya merujuk kepada suatu hakikat ruhaniah. Perjanjian 
peri khidmat insan dalam dunia ini, yang dikeijakannya mengikut 
faham tugas dan tanggungjawab, bukan merupakan suatu 
kontrak sosial, seperti yang difahamkan oleh kebudayaan Barat, 
akan tetapi menurut faham Islam maka peijanjian itu adalah suatu 
Peijanjian AsaU diri kepada Tuhannya Yang Hak—suatu kontrak 
individu\ dan khidmat insan dalam dunia ini, yang dikeijakannya 
mengikut faham tugas dan tanggungjawab itu, adalah khidmat 
diri kepada Tuhan, dan tugas yang diamanahkan kepadanya serta 
tanggungjawab yang dipikul olehnya itu, semuanya pemberian 
dan penetapan daripada Tuhan kepada tiap-tiap diri seseorang— 
kepada tiap-tiap orang perseorangan dan diri persendirian, dan 
bukan kepada orang atau diri yang bergabung sebagai 
masharakat. Sebab itu maka bersabitlah apa yang dinyatakan di 
atas ini mengenai faham Islam terhadap khidmat dan tugas dan 
tanggungjawab diri dengan kenyataan di perenggan-perenggan 
10, II dan 12 mengenai faham Islam terhadap tujuan insan 
menuntut ilmu; iaitu justeru tiada lain kerana mencapai peringkat 
kesempurnaan diri insaniah, dan bukan kerana mencapai 
peringkat kesempumaan kewarganegaraan. 

§31 Dalam perenggan 9 tadi, suatu rumusan sepintas lalu 
tentang ciri-ciri asasi yang mensifatkan hakikat serta semangat 
Kebudayaan Barat telah dijelaskan dengan ringkas; dan 
dinyatakan di situ bahawa Kebudayaan Barat itu berteraskan pada 
dasar falsafah sebagai panduan hidupnya; dan dasar itu 
mengikrarkan faham penduaan hakikat serta nilai kebenaran; dan 
pandangan hidupnya berdasarkan kepada penerimaan 
pengalaman tragedi, atau kesengsaraan hidup, sebagai satu 
kepercayaan yang mutlak yang menentukan nasib serta peranan 
manusia dalam dunia. Dasar falsafah itu digelar dengan nama 
humanisme, dan semangatnya senantiasa gelisah bergerak, 
membayangkan sesuatu yang ‘menjadi’ tetapi tiada juga ‘jadi’. 
Telah dinyatakan juga bahawa sikap dan semangat hidup yang 
menjelmakan Kebudayaan Barat itu merangkumi segala faham 
kebudayaan yang memainkan peranan penting dalam masharakat 
seperti faham-faham ‘pembangunan’, ‘perubahan’ dan 

‘kemajuan’. Takat ini dirasai kenalah pada tempatnya untuk 
menghuraikan erti faham-faham ini sebagaimana dialami dan 
dianjurkan oleh Kebudayaan Barat dengan tujuan untuk 
memperbandingkannya dengan faham-faham Islam 
mengenainya. Pengenalan terhadap faham-faham Kebudayaan 
Barat itu demikian penting bagi kita Umat Islam justeru kerana 
kini mereka yang mewakili Kebudayaan itu sedang 
menda‘yahkan faham-fahamnya itu dengan pesatnya di kalangan 
kaum Muslimin menerusi pemimpin-pemimpin kita dalam 
pelbagai lapangan yang masih tiada sedar bahawa mereka 
membantu menyeludupkan faham-faham asing itu ke dalam 
perbendaharaan fikiran dan renungan masharakat kita. Andai kata 
kita biarkan sahaja keadaan ini supaya terus meresap ke dalam 
fikiran dan renungan kita maka sudah barang tentu yang 
demikian itu akan menjerumuskan kita ke dalam kancah 
kekacauan kelak. Sebagai titik permulaan mengenai penjelasan 
yang akan dipaparkan di sini, maka kita harus memalingkan 
pandangan kepada kenyataan sejarah—khususnya riwayat 
berkembangnya faham keagamaan di kalangan bangsa-bangsa 
Eropah. Kita mengambil sejarah perkembangan agama serta 
pemikiran mengenainya sebagai titik permulaan sebab agama 
memang mesra dengan diri insan; dan segala hasrat idamannya, 
segala harapan renungannya, segala suka-dukanya, segala segi 
hidupnya akan semuanya bersabit dengan pengalaman dan faham 
sikapnya terhadap agama. Sebagaimana telah sering disebut tadi, 
bangsa-bangsa Eropah menuturi kelazimannya menganuti dan 
mengalami faham bahawa agama itu adalah hasil kebudayaan. 
Walaupun agama Kristian menda‘wa bahawa hakikatnya 
merupakan agama tanzil namun sesungguhnya kenyataan 
sejarahnya, termasuk sejarah pemikirannya menjelaskan bahawa 
agama itu adalah agama kebudayaan—agama yang telah kita 
sebut sebagai keagamaan belaka. Agama itu, meskipun berasal 
dari kenyataan tanzil, tiada lagi merupakan kenyataan sifat-sifat 
aslinya; malah yang dikatakan sebagai agama Kristian itu adalah 
hasil perolahan adat kebiasaan serta pemikiran manusia dalam 
menghadapi peristiwa-peristiwa sejarah. Agama itu adalah 
sebenamya hasil ramuan pelbagai kepercayaan serta adat orang- 

orang Yunani Kuno, Rumawi, Mesir Kuno, Farsi Kuno, Yahudi 
dan bangsa-bangsa Eropah umumnya. Perkembangannya sebagai 
agama Kristian bergantung kepada pelbagai unsur yang ditokok- 
tambah mengikut perolahan sejarah pemikirannya dan kepada 
sifatnya bertolak-ansur menuturi ‘kehendak zaman\ Agama itu 
berubah mengikut perubahan kebudayaan para penganutnya. 
Pada awal-mulanya para penganutnya tiada pun tahu akan sifat 
agamanya itu sendiri; pada kala itu dahulu lambang salib belum 
lagi digunakan oleh mereka, dan mereka menggunakan lambang 
lain, dan kemudian nama gelaran ‘Kristian’ itu pun diberikan 
kepadanya oleh orang lain yang menentangnya dan yang 
menerapkan nama itu kepada penganut-penganut yang 
memahami samar-samar sahaja kepercayaan yang dianutinya itu. 
Cara melangsungkan sembahyang dan upacara istiadat yang 
bersangkutan dengannya tiada dapat mereka akui sebagai sunnah 
Nabi ‘Isa, ‘alaihi’l-salam, sebab semuanya diambil dan direka 
dari adunan perbendaharaan kebudayaannya sendiri. Akidah- 
akidahnya pun juga hasil penggubahan dan tokok-tambah dan 
tolak-ansur yang lambat-laun diperhias serta diperhalus sehingga 
terbentuk sifat-sifat asasinya sebagaimana nyata kini. Maka 
nyatalah bahawa agama Kristian, dalam menempuh sejarah 
mencari sifat yang menjelmakannya sebagai agama yang kini 
wujud di hadapan kita ini, telah mengalami ‘perkembangan’ dan 
‘pembangunan’, atau dengan erti kata lain, telah mengalami 
development. Seperti telah dikatakan tadi pada perenggan 7, 
agama Kristian yang dida‘yahkan oleh penganut serta 
penganjumya itu telah melampaui amanah yang ditugaskan 
kepada Nabi ‘Isa, ‘alayhi’l-salam, dan telah mengemukakan 
rekaannya sendiri. Hakikat telah berlakunya perkembangan dan 
pembangunan sifat-sifat asasi dalam sejarah keagamaan Kristian 
itu juga membuktikan dengan nyata bahawa pada awal-mulanya 
agama itu belum jelas, belum terbentuk sifatnya, melainkan 
samar-samar jua sekalipun kepada para penganutnya sendiri. 
Maka hakikat pengalaman pembangunan dalam sejarah 
keagamaan Kebudayaan Barat itu memang menayangkan sifat 
kelazimannya senantiasa ‘menjadi’, tetapi tiada juga ‘jadi’; 
mencari, tetapi tiada juga dapat; mereka, tetapi tiada juga puas 

akan kesempumaan rekaannya itu—sehingga terus menokok- 
tambah dan mengubah-ganti seolah-olah akal insaniah belum 
sempuma dan hams menempuh suatu macam evolusi zahiriah ke 
arah yang lebih sempuma; seolah-olah agama itupun belum 
sempuma dan hams juga menempuh suatu macam evolusi ke 
arah kesempumaan. Dan mereka fikir atas dasar pengalamannya 
itu bahawa semua manusia dan agama hams jua menempuh 
pengalaman yang sama, sebab pengalaman perubahan itu 
kononnya mempakan suatu unsur dinamik dalam kebudayaan, 
dan menjadi dasar segala pembangunan. Berbanding dengan 
sejarah terbitnya Islam pula maka agama Islam itu telah 
sempuma lengkap sedari awal-mulanya. Nama gelaran Isldm itu 
sebagai nama Agama terdapat termaktub dalam Al-Qur’anu’l- 
Karim sendiri, dan bukan pemberian orang lain yang 
menentangnya; nama gelaran penganutnya pun, iaitu Muslim, 
demikian juga sudah termaktub jelas dalam Al-Qur’anu’l-Karim 
dan bukan pemberian orang lain. Rukun-mkun islam dan iman 
dan segala hukum dan cara melangsungkan ibadat semuanya 
wujud serempak dengan terbitnya Islam, dan segala amalan yang 
dikerjakan oleh penganutnya, baikpun yang wajib mahupun yang 
sunnah, semuanya taat menuturi amalan yang dikerjakan dan 
ditauladankan oleh Rasulu’Llah, salla’Llahu ‘alayhi wa sallam. 
Dan kitab Suci Al-Qur’anu’l-Karim yang mengandung segala 
ajaran yang mensifatkan agama Islam itupun sempuma lengkap 
semasa dengan saat Islam menjelma sebagai agama yang tertubuh 
sempuma. Sebab itu dinyatakan bahawa: 

-SAs- 

(r Ijj^) 

Hari ini telah Kusempumakan bagimu agamamu, 
dan telah Kucukup-lengkapkan ni‘matKu atasmu, 
dan telah rela Kupilih untukmu Islam sebagai agamamu. 

{Surah al-Ma idah\ Ayat 3) 

Dan dari itu maka pengalaman kita beragama adalah berlainan 
dari pengalaman penganut agama Kristian Barat yang merupakan 
lambang agung Kebudayaannya. Kita tiada akan menerima 
faham perkembangan dan pembangunan dalam agama sebagai- 
mana difahamkan oleh Kebudayaan Barat, sebab sifat serta 
hakikat agama kita tiada menempuh atau menampung perubahan 
akibat perkembangan dan pembangunan dalam Kebudayaan. 
Islam sedari awal-mulanya memang sudah cukup lengkap dan 
sempuma dan tiada memerlukan tokok-tambah atau tolak-ansur 
atau ubah-ganti. Begitu juga mengenai insan dan akal insaniah— 
kelengkapan yang sudah ada semulajadi padanya itu sudah sedia 
sempuma seperti dinyatakan dalam ayat suci yang telah kita mjuk 
tadi: 

>i Lii> jloJ 

(1 :I 

Sesungguhnya telah Kami jadikan insan 
dalam acuan yang terbaik. 

(Surah al-Tin: Ayat 4) 

Dan segala perkembangan dan pembangunan dan kemajuan yang 
akan dan harus ditempuhnya itu justem mempakan evolusi 
mhaniah jua dan bukan evolusi jasmaniah. Dengan kenyataan ini 
kita tiada menafikan bahawa pembahan dan perkembangan dan 
pembangunan itu adalah berlaku di alam sekeliling kita, di alam 
benda, di alam kebudayaan mengikut perubahan dan 
perkembangan dan pembangunan ilmu pengetahuan yang telah 
kita hasilkan; dan kita tiada menafikan bahawa kita pun bembah 
cara dan berkembang dan membangun daya usaha kita untuk 
mencapai maslahat kegunaan ilmu pengetahuan dalam cara 
hidup kita—namun demikian, sikap serta pandangan hidup dan 
amalan serta tujuan hidup, kepercayaan serta anutan kita tiada 
pula hams ‘berubah’, dan ‘berkembang’ dan ‘membangun’, 
melainkan pembahan dan perkembangan dan pembangunan yang 
kita maksudkan itu memjuk kepada diri mhani jua. Pada faham 
Islam maka pembahan dan perkembangan dan pembangunan itu 
memjuk kepada din dan bererti pemulihan kepada kemumian 


88 



asali ajaran agama serta tauladan orang dan masharakat Islam 
yang tulen; apabila terdapat keadaan di mana orang dan 
masharakat Islam sudah tersesat dan keliru dan jahil dan zalim 
kepada dirinya masing-masing, maka dayausaha serta 
kegiatannya untuk mengarahkan dirinya ke Jalan yang Lurus dan 
Benar yang akan memulihkannya kepada keadaan keislaman 
yang sejati ash—itulah pembangunan. Jadi pada pengertian kita 
Umat Islam maka gerak-daya yang menuju ke arah dasar Islam 
yang tulen itulah pembangunan, dan pembangunan demikianlah 
sahaja yang dapat kita kenali sebagai kemajuan. Kemajuan bukan 
ke-‘menjadi’-an: bukan gerak-daya yang menuju ke arah sesuatu 
yang senantiasa menjadi, sebab ma‘na ‘tujuan’ itu memjuk 
kepada sesuatu matlamat yang sifat-sifatnya sudah jelas, sudah 
jadi, dan dari itu maka dia tetap tiada bembah, atau senantiasa 
mungkir dan liar tiada dapat tercapai; dan istilah ‘maju’ 
membayangkan arah tertentu yang dituju, dan juga matlamat 
terakhir yang dicapai. Jikalau tujuannya masih samar-samar, 
masih mempakan kemenjadian, betapakah dapat digelar 
kemajuan? Orang yang bergerak meraba-raba dalam gelap bukan 
dia itu maju, dan barang siapa yang mengatakan dia itu maju telah 
membohongi ma‘na dan maksud kemajuan dan telah juga 
membohongi diri sendiri! Maka kemajuan adalah ke‘jadi’an dan 
hakikat ini tetap hams menjadi dasar pandangan hidup kita, 
baikpun dikenakan kepada alam jasmani dan alam zahir mahupun 
dikenakan kepada alam mhani dan alam batin; baikpun ditilik 
dari segi pandangan biasa, mahupun ditilik dari segi pandangan 
falsafah ataupun nazar batin. Maka faham kemajuan yang 
berdasar kepada kemenjadian itu merangkapkan hakikatnya 
kepada yang fana—sebab yang fana senantiasa menjadi, tiada 
mencapai sifat jadi—dan dari itu maka hanya terpaksa merujuk 
kepada alam fana belaka, seperti yang telah disentuh tadi di 
perenggan 9. Kemajuan juga bukan gerak-daya yang dituju untuk 
jangka masa pendek, iaitu gerak-daya yang beransur-ansur 
seperti rancangan-rancangan lima tahun, atau sepuluh tahun dan 
sebagainya, yang dianjurkan oleh negara; kemajuan yang 
dimaksudkan adalah gerak-daya untuk mencapai tujuan yang 
tetap dan jelas dalam jangka masa hidup seseorang diri, dan 


89 



sekalipun mungkin jangka masa gerak-daya kemajuan itu 
direncanakan juga untuk masharakat dan melampaui jangka masa 
hidup seseorang diri, namun khususnya dan pada dasamya faham 
kemajuan itu senantiasa dikenakan kepada diri dahulu dan bukan 
semata-mata diutamakan kepada masharakat. Kemajuan 
masharakat bergantung kepada kemajuan diri. Dan yang 
dikatakan ‘dasar’ itupun sesungguhnya yang tetap tiada berubah, 
yang teguh dan sama tiada berkisar dan menjadi lain. Kita 
mengatakan bahawa unsur dinamik yang mensifatkan perubahan, 
justeru sekalipun dalam kebudayaan, dan menjadi dasar 
pembangunan itu adalah unsur dinamik ruhani jua, yang 
senantiasa merujuk kepada diri: diri yang berubah menuju ke arah 
kesucian ruhani mengikut kadar yang ada padanya adalah diri 
yang membangun, yang dinamik. Menuju ke arah kesucian 
ruhani bukan bererti mengasingkan diri dari masharakat dan 
dunia yang penuh dengan pelbagai macam ujian dan jeratan, 
malah pengalaman yang diperoleh darihal menceburkan diri ke 
dalam pergolakan masharakat dalam kancah dunianya itulah yang 
merupakan pengalaman terpenting bagi menilai kadar ruhaniah 
diri itu, dan menguji kelayakannya untuk mencapai 
kemumiannya. Diri itu umpama besi waja yang penuh dengan 
kekotoran dan unsur-unsur yang merosak serta membinasakan 
nilai sifatnya; dan kancah dunia dan masharakat yang bergolak 
dalamnya itu umpama tempat peleburan; dan hanya sesudah 
pengalaman yang tulen tiada sia-sia—iaitu pengalaman yang 
senantiasa digembeling oleh amal ibadat serta akhlak yang luhur 
dan ilmu yang benar—bahamlah dapat segala daki dan keladak 
dan sanga logam-logam campuran yang mesra dengannya itu 
lucut-lebur daripadanya, dan bahamlah dapat kemudian pula dia 
dipalu, dibentuk, ditempa menjadi alat-senjata yang tajam dan 
kuat. Diri itu umpama batu yang kemh-kelam, dan hanya sesudah 
digisir dan diasah dan digosok bahamlah dapat dia menjadi halus, 
persih, jemih laksana cermin yang dapat membayangkan wajah 
Pengasah Agung. Ibarat cerita peri seorang Raja yang ingin tahu 
yang manakah di kalangan golongan seniman dalam dunia yang 
benar-benar handal dan bijak dalam mencipta seninya. Pada 
akhirnya, sesudah diadakan pertandingan-pertandingan di 

kalangan mereka, dua golongan seniman terkemuka dipilih oleh 
Baginda untuk bertanding. Diberi kepada mereka beberapa bulan 
untuk bekeija dan disharatkan bahawa kedua golongan harus 
bekeija berdekatan berhadapan satu sama lain tetapi dipisahkan 
keduanya oleh sehelai tabir besar, agar supaya yang satu tiada 
dapat melihat atau mengintip meniru yang lain. Dengan isharat 
daripada Baginda kedua golongan serempak memulai keijanya; 
yang satu sibuk memalu, memahat, mengukir; dan yang satu lagi 
giat menggisir, menggosok, mengasah. Beberapa lama kemudian 
maka kedua golongan mengumumkan masing-masing sudah siap 
keijanya, dan Baginda yang ingin menatap kedua karya hasil seni 
itu dengan pandangan sekaligus, menitah supaya tabir di 
antaranya itu dijatuhkan. Apabila lucut jatuh tabir itu maka 
Baginda memandang ke sebelah kirinya dan ta‘jub kagum 
menatap keindahan serta kehalusan pahatan yang berlarik-larik 
dengan serba-serbi ukiran yang ajaib di situ—akan tetapi lebih- 
lebih lagi Baginda ta‘jub kagum tercengang memandang hasil 
kenyataan yang di sebelah kanannya: di situ berdiri tegak 
sebidang marmar yang telah digisir halus dan digosok persih 
berkilap hingga segala keindahan penjelmaan kesenian lawannya 
yang berhadapan-muka dengannya itu semuanya tertangkap 
tercermin dalamnya; di situ tertawan penjelmaan jasmaniah; di 
situ rupa dan rahsia menjadi satu, di situ sifat jasmaniah mesra 
dengan sifat ruhaniah. Dan di situ juga diibaratkan keagungan 
dan kemenangan sifat ruhaniah yang berjaya merangkumi segala 
penjelmaan sifat jasmaniah. Di situ tertamsil kemuncak 
penjelmaan sifat jasmaniah yang telah mesra sempuma dengan 
sifat ruhaniahnya, sebagaimana diri yang mencerminkan Sifat- 
Sifat Khalik itu mengisbatkan sifat kesempurnaannya. Dan 
kepada diri yang demikianlah dirujukkan maksud sabda 
Rasulu’Llah, salla’Llahu ‘alayhi wa sallam: 

i\jA II 

iaitu: ‘Yang mu’min itu cermin bagi Yang Mu'min’; ya‘ni diri 
yang mu’min. itu mencerminkan Yang Mu min, salah satu 
daripada Nama-Nama Indah Permai yang dimiliki Allah, 
Subhanahu wa Ta‘ala, seperti tersebut dalam Ayat 23 Surah al- 

Hashr dalam Kitab Suci Al-Qur’anu’l-Karim. 


§32 Oleh kerana nilai-nilai agama yang dianuti oleh tiap 
seseorang diri yang Muslim itu mengarahkan hidupnya kepada 
Satu Hakikat, maka segala faham perubahan.dan pembangunan 
dan perkembangan dan kemajuan semuanya bertumpu kepada 
Satu Hakikat itu jua, dan oleh kerana Islam itulah sumber yang 
mengalirkan nilai-nilai hakiki itu, dan masharakatnya terdiri dari 
diri-diri Muslim jua, maka Umat Islam dan masharakatnya, 
bilamana dan di mana sahajapun dia berada, akan tetap menganut 
satu tujuan hidup yang sudah jadi dan jelas. Hakikat Islam itu 
tiada berubah, atau menempuh perubahan, meskipun ada 
kenyataan Hakikat itu yang merupakan hasil renungan nazar 
akali insan yang berubah dan dirobah dari masa ke semasa 
menuturi pencapaian darjat kefahaman serta penerokaan ilmiah 
yang dihasilkan oleh insan. Hakikat yang tiada berubah itu bukan 
pula harus difahamkan sebagai suatu perkara yang bersifat 
mendiam atau statik, akan tetapi Dia senantiasa bersifat geliga, 
bergerak-daya menjelmakan pada DiriNya segala kelengkapan 
serta kemungkinan yang mensifati DiriNya. Justeru itu bentuk 
dan sikap masharakat Islam itu berbeza pula dengan bentuk serta 
sikap masharakat Barat. Oleh kerana falsafah hidup Kebudayaan 
Barat itu senantiasa liar, senantiasa berubah, senantiasa menjadi 
seperti yang telah diterangkan tadi, dan oleh kerana yang 
demikian itu menjadi sifatnya sebab tiada terdapat baginya Satu 
Hakikat yang benar-benar diakui sebagai panduan hidupnya, 
maka diri-diri yang bergabung menjadi masharakatnya itu 
masing-masing tiada bertentu haluan, melainkan nilai-nilai yang 
senantiasa fana itu tentu pula menentukan nasib orang dan 
masharakat Barat untuk terus mencari ma‘na-hidupnya. Terdapat 
pada umumnya dalam bentuk dan sikap masharakat Barat yang 
kini menjelma ini pembahagian kepada tiga golongan tertentu 
yang telah mewarisi semangat masharakatnya yang lampau, iaitu 
golongan belia, golongan setengah umur, dan golongan tua; dan 
golongan-golongan ini masing-masing menandakan ruang 
perpisahan di antara tiap satu keturunan sehingga menimbulkan 
masalah peristiwa yang digelar generation gap. Masing-masing 

golongan yang berpisahan yang merupakan masharakat Barat 
berkisar dalam keadaan mencari ma‘na-diri dan kehidupannya; 
masing-masing golongan dari abad datang kepada zaman 
menyoal dirinya: ‘Aku ini siapa?’, dan ‘Ke manakah akhimya 
nasib hayatku?’. Dan soal-soal ini tiada mendapat jawapan yang 
memuaskan, dan masing-masing golongan itu menjadi mangsa 
dalam cakar penuntutan abadi, penuntutan mencari ma‘na-diri 
dan kehidupannya, dan dalam tiap detik penuntutan itu maka 
yang mencari mengalami apa yang dikatakan sebagai penderitaan 
identity crisis, ya‘ni kegentingan mengenali ma‘na-diri. 
Golongan belia, yang sedang mengalami perubahan kehidupan, 
menganggap nilai-nilai yang diturunkan oleh golongan setengah 
umur itu tiada lagi berguna baginya kerana tiada cocok dengan 
kehidupannya. Maka dari itu mereka tiada dapat menganggap 
golongan-golongan lain itu sebagai pemandu kehidupannya yang 
dapat memberi hidayat kepadanya. Mereka harus mencari dan 
memupuk nilai-nilai sendiri bagi masa hadapannya, dan dari itu 
mereka menda‘wa menuntut hak kebebasan untuk memilih 
nasibnya sendiri. Golongan setengah umur yang menjadi ibu- 
bapa golongan belia itu pula insaf bahawa nilai-nilai mereka pun, 
semasa mereka belia remaja dahulu, memang tiada memberi 
panduan hidup, dan dari itu mereka tahu yang mereka tiada dapat 
memberi panduan dan hidayat hidup bagi anak-anaknya, 
melainkan memberi hak kebebasan untuk memilih nasibnya 
sendiri jua, dengan harapan mungkin golongan belia akan dapat 
memupuk dan menganut nilai-nilai hidup yang lebih sempuma 
dari yang dipupuk dan dianutinya itu. Sungguhpun golongan 
belia menuntut hak kebebasannya untuk memilih nasib sendiri, 
namun mereka tahu bahawa mereka memerlukan panduan dan 
hidayat yang malangnya tiada diperolehnya daripada golongan 
lain itu. Dan bagi golongannya sendiripun tiada dapat mereka 
hasilkan penjelmaan seseorang di antaranya yang dapat 
memainkan peranan sebagai contoh yang sempuma yang boleh 
menunjukkan tauladan bagi ikutan dan anutan yang lain. Hal 
yang demikian menimbulkan keraguan terhadap masa hadapan 
bagi golongan belia itu, dan mereka berharap mungkin nanti 
apabila menempuh masa setengah umur kelak akan dapat mereka 

rombak balik dunianya mengikut hasrat idamannya. Akan tetapi 
golongan setengah umur, yang memainkan peranan utama dalam 
memupuk dan membina masharakat dan negara dan dunianya, 
sedia tahu bahawa nilai-nilai hidupnya semasa belia remaja 
dahulu sesungguhnya tiada berlaku lagi padanya dalam 
membentuk hidupnya kini. Oleh kerana penuntutan mereka 
dahulu bagi mencari ma‘na-dirinya tiada mencapai kejayaannya, 
maka hidupnya kini tiada meni‘mati kesejahteraan sejati. Yang 
menjadi penghargaan bagi nilai hidupnya, yang menjadi ukuran 
bagi kejayaannya mencapai ma‘na-dirinya, hanyalah masharakat 
dan negaranya; dan mereka berusaha mencapai kedudukan tinggi 
atau kemewahan harta benda. Usaha mereka ditumpukan kepada 
masharakat dan negara, dan faham hidupnya berdasarkan 
keduniaan dan kebendaan belaka. Dalam pada itu mereka sedar 
bahawa kewarasan akalnya sudah mulai merosot, kekuasaan 
jasmaniahnya sudah mulai mengurang, dan rasa kesal dan 
bimbang dan risau sudah mulai mengharu jiwanya yang 
membayangkan di hadapan pandangan jasmaniahnya, laksana 
wayang bergilir-gilir, gambaran keadaannya waktu bersara kelak, 
waktu menempuh kesunyian di masa tua nanti. Akibatnya mereka 
memalingkan pandangannya dengan renungan rindu kepada 
keadaan kebeliaan dan mengharapkan daripada golongan belia 
penjelmaan contoh yang sempuma yang dapat memainkan 
peranan memberi tauladan bagi ikutan dan anutan masharakat. 
Peristiwa inilah juga yang menimbulkan cara hidup yang 
mengutamakan pemujaan kebeliaan sebagai puncanya seperti 
yang tersebut di perenggan 30. Penderitaan mencari ma‘na-diri, 
atau krisis identiti, yang dialaminya seakan-akan sama dengan 
yang dialami golongan belia, akan tetapi kebebasan hak memilih 
baginya sudah lebih tersekat, sebab masa senantiasa berjalan 
tems dengan mutlaknya, laksana tragedi Yunani mara merosak 
meremuk-redamkan jasad dan daya jasmani hingga ke saat 
akhimya. Golongan tua pula mempakan makhluk yang dilupakan 
oleh masharakat, sebab keadaan mereka itu mengingatkan yang 
belia dan setengah umur perihal kemungkinannya kelak 
menanggung beban nasib yang sama. Yang belia enggan 
mengingati maut, dan yang tua mengingatkan akan maut, seperti 

kata orang Farsi ‘Yang muda remaja mungkin mati, yang tua 
mesti mati’. Golongan tua tiada terpuja; mereka telah kehilangan 
kuasa dan daya jasmani, telah kehilangan kejayaan, kehilangan 
ingatan, kehilangan guna atau fungsinya bagi masharakat, 
kehilangan rakan-rakan dan keluarga—kehilangan masa 
hadapan. Golongan tua, seperti juga golongan belia, tidak 
mempunyai peranan dalam masharakat. Apabila masharakat 
menentukan nilai-nilai kebendaan dan keduniaan sebagai dasar 
falsafah hidupnya, maka ma‘na-diri dan kehidupan seseorang 
warganegara akan juga dinilai oleh kedudukannya sebagai 
warganegara, oleh keijanya dan gunanya dan harganya; dan 
apabila ini semua hilang di masa tua maka ma‘na-dirinya pun 
hilang juga. Ketiga-tiganya golongan yang merupakan isi 
masharakat Barat itu senantiasa tertawan dalam masalah 
penuntutan abadi mengenai ma‘na-diri dan tujuan hidupnya; terus 
berputar-putar dalam daerah kekeliruan yang tiada berputus; 
masing-masing golongan tiada mencapai kesesuaian serta 
kepuasan dengan nilai-nilai hidupnya sendiri; masing-masing 
golongan tiada cocok dengan keadaannya tiada kena pada 
tempatnya. 

§33 Justeru sesungguhnya masharakat Islam yang benar 
mematuhi ajarannya tiada akan menderita penyakit generation 
gap dan identity crisis seperti yang terdapat pada masharakat 
Barat itu. Meskipun ada orang belia dan setengah umur dan tua 
dalam masharakat Islam, namun tiada terdapat ruang perpisahan 
di antara golongan keturunan itu yang memisahkan dengan secara 
yang nyata dan seakan-akan mutlak kehidupan masing-masing. 
Bahawa keadaan yang demikian ini terus berlaku dalam 
masharakat Islam sanya kerana ma‘na-diri serta nilai-nilai hidup 
yang dijadikan anutan baginya itu sudah jelas dan sama jua; dan 
hakikat kesamaannya itu berpunca kepada keadaan agama Islam 
itu memang sudah sedia jadi, sudah jelas sempuma sifat-sifatnya 
tiada memerlukan disempumakan lagi. Maka yang setengah 
umur menumnkan kepada para belia anak-anaknya itu ajaran- 
ajaran nilai-nilai hakiki agama Islam bagi panduan hidupnya 
sebagaimana telah mereka terima sewaktu belia remaja dahulu 

ajaran-ajaran itu daripada yang tua. Dan di samping itu pula 
orang dan masharakat Islam mempunyai contoh insan yang 
sempuma yang dapat memainkan peranan menunjukkan dan 
mencarakan tauladan bagi ikutan serta anutannya. Contoh ini 
jelas dalam cara, tingkah-laku, perangai, peribadi dan segala 
tauladan Rasulu’Llah, salla’Llahu ‘alayhi wa sallam. Nabi 
Muhammad, salla’Llahu ‘alayhi wa sallam, adalah contoh 
manusia yang sempuma bagi semua orang Islam dari abad datang 
ke zaman dan dialah yang menunjuk serta mencarakan tauladan 
bagi ikutan dan anutan semua golongan dalam masharakat: bagi 
diri persendirian, bagi belia, bagi yang setengah umur dan bagi 
orang tua. Tiap-tiap diri seseorang Islam, baik lelaki mahupun 
perempuan, memandang Rasulu’Llah, salla’Llahu ‘alayhi wa 
sallam, itu bukan semata-mata dari segi pandangan belia atau 
setengah umur atau tua, akan tetapi justem sesungguhnya dari 
segi pandangan manusia, pandangan insan, pandangan yang 
mempakan suatu pandangan yang menyelumh yang semata-mata 
ditilik dari segi sifat insaniah belaka; dan oleh demikian dialah 
contoh sempuma kita bagi seumur hidup kita, malah bagi seumur 
hidup semua ketumnan Islam dari saat pertama mula menjelma 
Umat Islam hingga ke akhrr zaman. Dialah benar-benar uswatun 
hasanah yang menyatu-padukan kandungan masharakat Islam 
dalam sejarahnya di dunia hingga ke akhir zaman; dialah satu- 
satunya insan yang senantiasa terpuji dan dipuji, dan dikasih- 
sayangi Umatnya lebih daripada kasih-sayang manusia kepada 
manusia lain, dan oleh itu tepat dan benarlah sungguh dia itu 
disebut sebagai rahmat Ilahi bagi semesta sekalian alam. Orang 
dan peranan yang dimainkannya sebagai pemberi contoh dan 
tauladan yang sempuma bagi manusia semua seperti yang zahir 
serta tertumpu sifat-sifatnya pada diri Sayyidina Muhammad 
Rasulu Llah, salla’Llahu ‘alayhi wa sallam, itu tiada terdapat 
pada agama dan dalam masharakat lain. 

§34 Justeru sesungguhnya, walaupun agama Kristian 
senantiasa berdaya-upaya mencuba memberikan panduan serta 
bimbingan bagi Kebudayaan Barat nescaya diri perseorangan dan 
masharakatnya dapat memperoleh ma‘na-hidupnya, namun 

demikian agama itu gagal jua dalam usahanya sebab tiada beijaya 
menanamkan keyakinan yang sejati dalam kalbu diri dan 
masharakat Barat mengenai kebenaran dasar-dasarnya. 
Keyakinan yang sejati bererti keyakinan yang sungguh benar 
cita-rasa yakinnya; yang timbul dari dalam diri tanpa paksaan dan 
kemudian meliputinya dengan secara meningkat darjahnya demi 
setingkat hingga merajalelai diri itu; yang tiada dapat digugat 
kerana dia adalah akibat dari penerimaan akal dan kalbu akan 
hakikat kebenaran yang munasabah diterima, yang bersifat Ilmu 
jua, iaitu yang berdasar pada pengenalan, pengetahuan, dan 
kefahaman terhadap apa yang diterima itu. Penerimaan diri 
terhadap apa yang tiada munasabah tiada akan berdasar pada 
pengenalan, pengetahuan, dan kefahaman apa yang diterimanya, 
dan meskipun terdapat keadaan ‘keyakinan’ seperti itu yang 
meliputi dan merajalelai diri yang menerima, namun akhimya 
dapat juga dia digugat oleh diri itu sendiri. Keadaan penerimaan 
demikian bukanlah keyakinan, bahkan bukan juga taklid, kerana 
taklid bererti mengikut menerima apa yang diterima dengan 
secara dikenali serta diketahui dan difahami. Keadaan 
penerimaan yang bukan keyakinan itu tiadalah lain daripada 
kedegilan diri yang menerima dengan buta-tuli : diri yang 
menutup penglihatan akal dan memempat pendengaran kalbu 
akan kenyataan hakikat Yang Mahaesa Yang senantiasa 
membisikkan kepada diri insan da‘waan Abadi: ‘Alastu bi 
RabbikumT —‘Bukankah Aku Tuhan kamu?’ Agama Kristian 
gagal dalam usahanya menanamkan keyakinan yang sejati dalam 
kalbu diri dan masharakat Barat, sebab apa yang ditanamkan itu 
bukan keyakinan dalam ertikata keadaan yang terdapat dalam 
kalbu diri dan masharakat Islam. Sebab kedua yang meng- 
gagalkan agama Kristian dalam usahanya memberikan panduan 
dan hidayat hidup yang mentafsirkan baginya kesempumaan 
ma‘nanya, adalah kehampaan agama itu menjelmakan orang 
yang kamil yang dapat memainkan peranan sebagai contoh yang 
sempuma yang boleh menunjukkan tauladan bagi ikutan dan 
anutan manusia umumnya. Nabi ‘Isa, ‘alayhiT-salam, sebagai- 
mana disifatkan dalam tafsiran agama Kristian, tiada dapat 
memenuhi sharat kemampuan memainkan peranan tersebut. Dan 

peranan orang kamil yang dimaksudkan di sini haruslah 
merupakan peranan abadi\ bukan hanya untuk sesuatu masa atau 
zaman dalam sejarah insan, akan tetapi peranan yang harus 
mehputi seluruh masa sejarah insan hingga ke akhir zaman. Maka 
sifat peranan begitulah sahaja yang dapat menetapkan contoh dan 
tauladan yang senantiasa sah bagi ikutan dan anutan manusia. 
Insan kamil seperti ini hanya terdapat dalam Islam, teijelma pada 
diri Rasulu'Llah, salla’Llahu ‘alayhi wa sallam. 

§35 Pada permulaan risalah ini dari perenggan 4 hingga ke 
perenggan 6 telah kunyatakan cadangan untuk meninjau 
latarbelakang sejarah dan peribadi agama Islam dari segi 
perbandingan dengan agama-agama lain, khususnya dengan 
Kebudayaan Barat dan agama Kristian, dengan tujuan untuk 
menjelaskan sifat-sifat asasinya masing-masing, agar supaya 
maksud seruan yang disampaikan dengan perantaraan risalah ini 
menjadi terang dan nyata kepada pembaca Muslimin sekalian. 
Telah kutinjau secara merumuskan dengan ringkas tetapi tepat 
dan benar sifat-sifat asasi Islam dan agama Kristian serta 
Kebudayaan Barat sambil menjelaskan perbedaan mutlak yang 
terdapat antaranya perihal faham Ketuhanan, tujuan hidup dan 
sikap terhadap agama, faham kesejahteraan duniawi, faham 
keadilan dan ilmu dan tugas dan tanggungjawab dan budipekerti, 
faham akhlak dan peranan diri perseorangan dan masharakat dan 
negara, faham kebudayaan dan kedudukan agama, faham 
perubahan dan pembangunan dan kemajuan. Daji kini kita tiba 
kepada takat menamatkan tinjauan serta penjelasan terhadap 
sifat-sifat asasi masing-masing dan perbedaan yang temyata 
padanya dengan kata-kata akhir mengenai faham serta peranan 
bahasa atau kesusasteraan dan kesenian sebagaimana terdapat 
berlaku dalam kehidupan Kebudayaan Barat dan Kebudayaan 
Islam. 

§36 Kenyataan yang sebenarnya baham disedari oleh 
Kebudayaan Barat mengenai bahasa —iaitu bahawa bahasa 
senantiasa menempuh perubahan yang membayangkan serta 
saling-mempengaruhi pembahan dalam kehidupan masharakat— 

berma‘na bahawa mereka telah tiba pada takat keinsafan akan 
hakikat perubahan yang dianggapnya merupakan dasar 
kehidupan semesta. Maka yang dimaksudkan dengan ‘perubahan 
dalam bahasa’ itu sesungguhnya adalah perubahan dalam ma‘na 
serta bentuk faham-faham yang terkandung dalam 
peristilahannya, dan bukan sahaja perubahan bentuk luaran, ya‘ni 
perubahan bentuk kata serta ejaan dan sebagainya itu. Apabila 
dikatakan tadi tentang peristilahan dalam sesuatu bahasa, maka 
yang dimaksudkan bukanlah perbendaharaan katanya yang 
biasanya tersimpan terumus dalam kamus; sanya yang 
dimaksudkan itu hanya sebahagian kecil kata-kata yang terdapat 
dalam keseluruhan perbendaharaan kata sesuatu bahasa itu; akan 
tetapi walaupun dia sebahagian kecil daripadanya, justeru kata- 
kata itu merupakan kata-kata yang menayangkan pandangan 
hidup bangsa yang memiliki bahasa itu. Maka dari itu kata-kata 
seperti itu, yang mempengaruhi penanggapan penggunanya 
terhadap pandangan alam yang ditanggapnya, dan yang juga 
terpengaruh oleh alam dan kehidupan yang dibayangkan olehnya 
itu, merupakan kata-kata dasar yang di sini disebut sebagai 
‘peristilahan’ dalam bahasa sesuatu bangsa. Oleh kerana faham 
peristilahan itu mungkin dikelirukan dengan peristilahan khusus 
yang berkuatkuasa dalam pelbagai bidang ilmiah, sedangkan 
yang kita fahami di sini adalah peristilahan yang kuatkuasanya 
berkisar dalam bidang kehidupan yang lebih umum sifatnya 
meskipun ia merujuk juga kepada ilmu, maka akan kita 
bezakannya di sini dengan menggelamya peristilahan-dasar, 
sebab dia membayangkan faham-faham dasar yang 
menayangkan pandangan alam serta kehidupan yang dialami oleh 
yang memiliki sesuatu bahasa itu. Perubahan faham-faham yang 
terkandung dalam peristilahan-dasar bahasa sesuatu bangsa atau 
tamadun membayangkan perubahan dalam cara berfikir dan 
dalam pandangan alam bangsa serta tamadun itu, sebab 
peristilahan-dasar itulah yang merencanakan alam pada tilikan 
akal nazari, dan yang mentafsirkannya pada tanggapan akal 
insani menumt kebiasaan ma‘na yang telah menetap dalamnya. 
Sebagai contoh, kita tahu bahawa dalam beberapa ratus tahun ini 
memang telah berlaku banyak perubahan dalam peristilahan- 

dasar bahasa bangsa dan tamadun Barat yang membayangkan 
perubahan pemikiran serta pandangan mereka terhadap alam dan 
kehidupan dan hakikat semesta. Dari itulah maka para saijana dan 
ahh fikir Barat menyedari kenyataan adanya berlaku perubahan 
pemikiran yang dianggapnya menuju ke arah penambahan ilmu, 
ke arah kesempumaan ilmu diri insani yang dipercayai akan 
membolehkannya meneroka rahsia hakikat semesta. Faham 
evolusi telah juga mempengamhi tanggapan ini, dan mereka 
menyatakan pula bahawa aliran pembahan yang demikian itu 
tiada dapat dibendung, atas dasar kedaulatan masharakat 
pengguna bahasa dan peristilahan-dasamya, dan haras dianjurkan 
agar teras berlaku mengikut bawaannya demi mencapai 
‘kemajuan.’ Maksudnya iaitu bahawa pandangan alam dan 
hakikat semesta yang telah sedia ditayangkan oleh peristilahan- 
dasar dalam bahasa itu haras berabah justera demi menepati 
perabahan-perabahan lain dalam kehidupan; bahawa pandangan 
alam dan hakikat semesta yang sedia ada dalam peristilahan- 
dasar itu sudah tiada menepati pandangan baharu yang 
dijelmakannya berdasarkan pengalaman hidup masakini. Dan 
pengalaman hidup masakini menjelma akibat perubahan 
pemikiran bangsa-bangsa serta tamadun Barat sejak Abad 
Pertengahannya, yang mengalirkan faham-faham sekular ke 
dalam bidang ilmu, dan yang bertujuan untuk lambat-laun 
mensekularkan peristilahan-dasar bangsa-bangsa lain. Perabahan 
pandangan alam dan kehidupan serta hakikat semesta menerasi 
penggantian peristilahan-dasar dengan faham-faham sekular akan 
menjamin perabahan kehidupan masharakat; dan perabahan 
tersebut dianjur-bantu oleh kemasukan peristilahan-dasar bangsa- 
bangsa Barat ke dalam bahasa serta kefahaman kita. Dan kini 
kemasukan peristilahan-dasar Kebudayaan Barat sedang pesat 
berlaku, disebarkan oleh bangsa-bangsa kita sendiri tanpa 
semakan dan penapisan yang teliti, sehingga tiada 
menghairankan jikalau kini kita sendiri jua yang sedang giat 
mensekularkan bahasa kita serta peristilahan-dasamya secara 
yang tiada disedari. Faham asasi yang terkandung dalam cara- 
hidup yang sekular adalah faham perabahan, ya‘ni perubahan 
dengan maksud tiada sesuatu yang mutlak melainkan bahawa 

segala perkara itu harus ditinjau dari sudutnya masing-masing; 
segala perkara itu harus dinilai dengan nilaian nisbi yang 
berlaku sah menurut ?aman dan kecenderungan diri masing- 
masing mengikut pengalaman serta kesedaran hidupnya pada 
sesuatu masa dalam sejarahnya. Maka perubahan yang 
dimaksudkannya bukan sebarang perubahan, ataupun perubahan 
yang berlaku akibat kejahilan atau kekeliruan dan kealpaan; akan 
tetapi perubahan yang dimaksudkannya itu perubahan yang sudah 
dianggap sebagai hakikat yang mutlak, perubahan yang sudah 
dijadikan sebagai nilai serta ukuran hidup; perubahan yang 
merupakan suatu falsafah hidup. Kenyataan ini patut jelas 
menayangkan kepada fikiran kita betapa faham perubahan serta 
evolusi dalam hayat dan diri insani itu merupakan dasar 
sekularisme Kebudayaan Barat. Padahal perubahan serta evolusi 
yang dianggap berlaku dalam hayat dan diri insani itu sebenamya 
hanya membayangkan perubahan serta evolusi yang dialami serta 
disedari dalam hayat dan diri orang-orang Barat jua; dan tiada 
harus pula dijadikan sebagai ukuran kebenaran yang boleh 
dikenakan kepada semua orang dan kebudayaan, seperti yang kini 
sedang dida‘yahkan dengan hebatnya. Mengenai faham yang 
disebut sekular, dan mengenai pensekularan dan sekularisme itu 
nanti akan dihuraikan dengan lebih lanjut di perenggan 71 
seterusnya. Kita tiada menafikan bahawa perubahan memang ada 
berlaku pada bahasa dan kehidupan; yang kita nafikan hanyalah 
bahawa perubahan harus berlaku, dan harus dijadikan nilai serta 
ukuran hidup, dan harus diterima sebagai falsafah hidup konon 
sebab perubahan itu adalah hakikat yang dialami serta disedari 
dalam diri dan hayat insan; yang kita nafikan hanyalah perubahan 
yang menafikan penetapan, yang meninjau segala perkara 
dengan nilaian nisbi, dan yang menyaru sebagai hakikat 
kehidupan. 

§37 Meskipun kenyataan bahawa perubahan kehidupan 
masharakat dan faham-faham yang terkandung dalam 
peristilahan-dasar bahasanya saling mempengaruhi pemikiran 
serta pandangan alam dan hakikat semesta yang ditanggap oleh 
sesuatu bangsa, kita harus insaf bahawa bahasa Arab yang 

merupakan bahasa Al-Qur an al-Karim itu sesungguhnya tiada 
menempuh perubahan dalam faham-faham peristilahan-dasamya 
seperti yang ditempuh oleh lain-lain bahasa. Hakikat ini berdasar 
Pada sebab bahawa bahasa Arab itu—yang memang sudah 
mencapai taraf tertinggi di kalangan bahasa-bahasa bangsa insani 
sejak sebelum terbitnya Islam lagi—telah mengalami 
pembaharuan dengan kenaikan taraf keluhurannya ke peringkat 
kesempumaan yang tiada dialami oleh lain-lain bahasa dengan 
dijadikannya sebagai bahasa Tanzil. Dan oleh itu maka faham- 
faham peristilahan-dasar yang terkandung dalamnya suci 
daripada sebarang pembahan, sebab maksudnya merujuk kepada 
perkara abadi. Pentafsiran mengenai sesuatu faham yang terdapat 
dalam Al-Qur’anuT-Karim, dan yang seolah-olah tampak 
berlainan dari masa ke semasa, bukanlah membayangkan 
pembahan dalamnya, akan tetapi membayangkan pendalaman 
kefahaman yang tiada berkisar bembah dari faham asal dan dari 
mauduk peninjauannya; dan juga membayangkan peninjauan 
serba segi faham asal itu jua, justem kerana kefahaman dan diri 
insan masing-masing bermartabat dan berdarjat, bukan 
peninjauan yang berdasar pada nilaian nisbi, sebab yang menjadi 
nilaian faham seperti itu bukannya pentafsiran atau peninjauan 
atau pendalamannya, akan tetapi justeru faham itu sendirilah 
yang menjadi nilaiannya. Bahasa Arab yang dimaksudkan ini, 
bukan dia memjuk kepada bahasa Arab Jahiliah; atau bahasa 
yang berasal dari penggunaan dan perkembangannya oleh bangsa 
Arab, akan tetapi bahasa Arab yang baharu, yang telah 
diperislamkan oleh Tanzil dan yang tems terpelihara oleh Al- 
Qur anu 1-Karim, baikpun dari segi ma‘na mahupun dari segi 
lafaz, dan oleh rencana-bentuknya sendiri zahir dan batin, 
sehingga tiada dia menempuh pembahan asasi seperti yang 
ditempuh oleh lain-lain bahasa dari masa ke semasa, dan dari itu 
sanya tiadalah dia dapat dimmpunkan dengan hakikat serta nasib 
bahasa-bahasa lain. Apabila keinsafan tentang kedudukan bahasa 
Arab ini telah disedari, maka akan jelas pula bahawa pandangan 
alam serta hakikat semesta yang ditayangkan olehnya itu berasas- 
punca pada Al-Qur’anuT-Karim yang menjadi sumber 
peristilahan-dasamya yang tiada lain melainkan peristilahan- 

dasar Islam jua. Dan peristilahan-dasar Islam ini, yang 
terkandung dalam bahasa Arab, merupakan pula, sebagai 
penayang pandangan alam serta hakikat semesta yang 
berkuatkuasa dalam faham orang-orang Islam pada 
keseluruhannya. Yang dimaksudkan iaitu bahawa bahasa-bahasa 
asli orang-orang Islam semuanya yang bukan Arab telah 
diperislamkan dengan dimasukkan ke dalam bahasanya masing- 
masing peristilahan-dasar kata-kata Arab yang merupakan 
pandangan alam Al-Qur’anu’l-Karim dan Islam; dan dengan 
demikian maka wujudlah kenyataan bahasa Islam di kalangan 
bangsa insani. Tiada bahasa orang Islam yang bukan Islam, sebab 
semua bahasa orang Islam mengandungi peristilahan-dasar Islam 
yang juga merupakan peristilahan-dasar bahasanya masing- 
masing. Dan peristilahan-dasar Islam inilah yang menjadi dasar 
bahasa orang Islam; dan selagi orang Islam tetap Islam dan sedar 
serta faham akati keislamannya, maka peristilahan dasar itulah 
yang menjamin penetapan pada sifat pandangan alam serta 
hakikat semesta yang ditayangkan oleh bahasa serta 
pemikirannya, dan oleh kesusasteraan serta keseniannya; dan 
kebudayaannya akan tetap merupakan kebudayaan Islam jua, 
sebab peristilahan-dasar Islam itulah yang menjelmakan 
kebudayaan Islam. Kita tiada menafikan bahawa bahasa-bahasa 
orang Islam, termasuk bahasa Arab itu sendiri, mungkin 
mengalami kemasukan faham-faham asing—yang berlaku 
dengan pengambilan masuk kata-kata baharu dari bahasa-bahasa 
asing dan faham-faham yang terkandung dalamnya; akan tetapi 
selagi peristilahan-dasar bahasa Islam itu tetap berkuatkuasa 
dalam pemikiran orang Islam yang memiliki bahasa itu— 
perubahan yang tentu berlaku pada bahasanya itu tiada harus dan 
tiada patut pula mempengaruhi perubahan pada peristilahan- 
dasamya. Malah apa yang seharusnya dan sepatutnya berlaku 
dalam keadaan begini—sebagaimana berlaku dahulu kira-kira 
dua ratus tahun selepas HijratuT-Nabiy, salla’Llahu ‘alayhi wa 
sallam, seterusnya hingga selepas zaman al-Ghazali, 
radiya’Llahu ‘anhu, dengan kemasukan faham-faham asing ke 
dalam bahasa Arab mahupun hingga menyentuh peristilahan- 
dasamya—iaitu bahawa segala faham yang membawa pembahan 

pada bahasa Islam itu disesuai serta diselaraskan dengan faham- 
faham yang sedia ada pada peristilahan-dasarnya dengan 
sedemikian caranya sehingga perubahan-perubahan akibat 
penambahan kata serta istilah baharu itu tiada merosakkan 
rencana-bentuk serta rangkuman ma‘nawi sifat bahasa itu, dan 
tiada mengelirukan pandangan alam serta hakikat semesta yang 
ditayangkan oleh peristilahan-dasamya yang bersifat Islam itu. 
Ini berma na bahawa selagi orang Islam sedar dan faham akan 
keislamannya, maka tentulah penetapan pada peristilahan- 
dasamya akan tems terjamin; dan hanya apabila orang Islam 
sudah menjadi alpa dan jahil-keliru terhadap ilmu mengenai 
Islam dan pandangan alam serta hakikat semesta yang 
ditayangkan olehnya—takat itulah pengacauan dan pembahan 
pada bahasanya secara meluas dan mendalam akan berlaku. Jadi 
kesimpulannya iaitu bahawa orang Islam hanya akan menempuh 
perubahan seperti yang dimaksudkan oleh Kebudayaan Barat itu 
dalam bahasanya, dan kemudian menerusi pembahan bahasa 
tems pula kepada pembahan pemikiran dan kehidupannya, 
apabila dia sudah menjadi jahil dan keliru —ya‘ni apabila dia 
papa dalam ilmu mengenai pandangan alam serta hakikat 
semesta yang ditayangkan oleh Islam ; sedangkan orang lain 
menempuh pembahan seperti itu apabila dia kaya dalam ilmu, 
ya‘ni sebab ilmu akan senantiasa mempakan perangsang bagi 
bergiat tems demi mencapai kebenaran dan mengenali hakikat 
semesta, sedangkan orang Islam, yang sudah mencapai 
kebenaran dan sudah mengenali hakikat semesta itu pula tentu 
akan menjadi liar seperti yang lain apabila dia lupa dan jahil serta 
keliru akan kebenaran dan hakikat yang telah dicapai serta 
dikenali itu. Maka yang dimaksudkan mengenai pembahan pada 
faham-faham peristilahan-dasar dalam bahasa-bahasa Islam— 
sekalipun bahasa Arab—ya‘ni bahawa dia berpunca pada 
kejahilan dan kekeliman tentang kandungan aslinya; dan yang 
demikian juga memjuk kepada kesilapan atau kekeliruan 
terhadap ilmu mengenai Islam dan pandangan alam yang 
ditayangkan olehnya, dan bukan dia memjuk kepada pembahan 
masharakat dan kehidupan yang disebabkan oleh ‘evolusi’ dan 
‘kemajuan’ dan sebagainya seperti yang sudah tadi diterangkan. 

§38 Kedudukan istimewa bahasa Arab dalam daya- 
kebolehannya menangkis sebarang perubahan asasi terletak juga 
pada rencana-bentuk zahir dan batin bahasa itu, yang tiap katanya 
berpunca pada apa yang disebut sebagai akar. Faham akar-kata 
dalam bahasa itu sahaja pun harus dengan sendirinya 
membayangkan bahawa bahasa itu ibarat pohon yang berdiri 
kukuh berakar pada bumi. Dan sebagaimana tiap akar yang 
terbenam dalam bumi itu berkena-mengena dengan yang lain 
dalam rangkaian pemisbahan yang meluas, sehingga akhimya 
berpunca jua pada batang dan dahan dan cabang dan ranting dan 
daun dan pucuk—begitulah tiap faham yang terkandung dalam 
akar-katanya itu berkena-mengena dalam rangkaian pemisbahan 
ma‘nawi yang meluas, dan bertemu-menemu dalam faham yang 
lebih besar dan seterusnya, hingga faham-faham itu pada 
akhimya bertemu pula dalam suatu faham agung yang mempakan 
punca peristilahan-dasar baginya—iaitu faham tawhid. Maka 
menepati ibarat ini kita tems tahu bahawa tiada mungkin akar itu 
bembah-ubah atau diganti dengan yang lain. Faham-faham yang 
terkandung dalam kata-kata yang merupakan peristilahan- 
dasamya saling bersangkut-paut berkait-mengait mencarakan 
rencana yang menayangkan pandangan alam dan hakikat 
semesta. Sanya sesungguhnya bagi Islam dan bahasa-bahasa 
Islam, maka pandangan alam dan hakikat semesta yang 
ditanggapkan pada penglihatan akal dan kalbu terencana dalam 
susunan mutlak peristilahan-dasar Al-Qur’anu’l-Karim. Tiada 
satu pun kata-dasar yang mengandung faham-dasar dalam Al- 
Qur’anu’l-Karim itu berdiri sendiri tanpa merencanakan 
pernisbahan ma‘nawi dengan yang lain, melainkan sanya 
semuanya saling bemisbah mengikut martabatnya dalam susunan 
ma‘nawi peristilahan-dasar sehingga memjuk kepada kata-dasar 
agung lagi tunggal yang mengawal segala penumpuan faham 
kepadanya sendiri—ya‘ni kata ALLAH. Misalnya perkataan 
alartr. maka perkataan ini berasal pada akar-kata ‘ALM, yang 
juga mempakan akar bagi perkataan ilmu. Meskipun para ahli 
bahasa Arab tahu bahawa istilah alam itu terbentuk dari 
perkataan alamat, namun demikian perkataan alamat itu sendiri 

berakar pada akar-kata ‘ALM jua. Dan ma‘na alamat itu merujuk 
kepada tanda, atau ciri, atau bekas yang memberi tahu tentang 
sifat yang meninggalkan bekas itu; dan dari itu maka nyatalah 
faham bahawa alam itu tanda, atau ciri atau bekas yang 
memberitahu tentang perkara yang dirujuk oleh tanda dan ciri dan 
bekas itu sehingga yang dirujuknya menjadi nyata ketahuan. 
Dengan demikian juga maka menjadi semakin jelas tampak 
perkaitan zahir dan batin antara perkataan dan faham alam itu dan 
perkataan dan faham ilmu, sebab ilmu diperoleh daripada tanda- 
tanda dan ciri-ciri serta bekas yang menyampaikan pengetahuan 
perihal ma‘na yang ditandakan dan dicirikan oleh sesuatu itu. 
Dan ilmu memang memjuk kepada ma‘na sesuatu, kerana ilmu 
tiada lain daripada perolehan diri akan ma ‘na sesuatu; ya‘ni ilmu 
itu perolehan diri mhani akan ma‘na sesuatu yang menyebabkan 
diri itu mengetahui dan mengenali sesuatu itu seperti adanya. 
Maka ma‘na yang ditandakan oleh tanda itu bermaksud pada 
yang menjadikan tanda itu, ya‘ni yang mewujudkan tanda itu, 
kerana tanda wujud sebab ada yang ditandakan olehnya; dan 
demikianlah alam merupakan tanda yang menandakan 
Khaliqnya, ya‘ni yang dengannya Khaliq jadi nyata ketahuan. 
Sebab itulah jua maka alam itu digelar al-khalq, ya‘ni Kejadian 
Semesta yang dijadikan oleh Khaliq, dan yang bermaksud pada 
segala jenis makhluq pada keseluruhannya. Perkaitan ma‘nawi 
dengan perkataan khalq memmpunkan faham alam itu dengan 
faham Khaliq dan makhluq dan akhldq, yang semuanya berakar 
pada kata KHLQ, yang bermaksud: ‘memberikan kepada sesuatu 
sukatan yang tepat, atau ukuran yang sempuma baginya'—ya‘ni 
bagi sifat asali atau bawaan yang sedia ada padanya. Jadi kita 
lihat dari ini bahawa Allah, Subhanahu wa Ta‘ala, menjadikan 
0 khalaqa ) sesuatu itu dengan memberikan sukatan serta 
pertimbangan yang tepat yang sesuai dengan bawaan sesuatu 
yang dijadikan itu. Perkaitan ma‘nawi antara faham alam dan 
faham khalq itu menjelaskan bahawa kejadian makhluq semesta 
yang mempakan alam ini berdasarkan pemberian sukatan serta 
pertimbangan yang tepat yang sesuai dengan sifat bawaan yang 
dijadikan. Dan keadaan ini mengaitkan maksudnya sehingga 
merujuk semula kepada faham ilmu, sebab ilmulah yang 

berkuatkuasa memberitahu tentang sukatan serta pertimbangan 
yang tepat serta sesuai itu. Maka alam ini tiada jadi dijadikan 
dengan sewenang-wenang; sanya sesungguhnya dia akibat 
rencana Ilmu Yang menjadikannya, yang Mahatahu menetap 
serta meletakkan tiap sesuatu yang dijadikanNya itu tepat pada 
tempatnya masing-masing—pada sifatnya dan bawaannya dan 
tabiatnya. Dengan ini maka harus tertilik oleh pandangan akali 
betapa faham yang baharu disebut itu merujuk kepada faham 
keadilan, kerana yang terkandung dalam ma‘na adil itu 
bermaksud pada hikmat dan hukum yang mengenakan 
pertimbangan serta penyukatan yang sempuma sesuai bagi sifat 
tiap sesuatu nescaya dia berada tepat pada tempatnya. Tadi 
kusebut perkataan tabiat, dan perkataan ini berakar pada kata 
TB‘A, yang memjuk kepada pengecapan, ya‘ni penerapan cap 
pada sesuatu sehingga cap itu menetapkan sifat bawaannya. Maka 
tiap-tiap makhluq telah diterapkan dengan capnya masing-masing 
yang menentukan sifat bawaannya; dan dari itu jugalah maka 
kejadian semesta—alam ini pada keseluruhannya—digelar 
dengan nama tabiat. Dan istilah tabiat, berbeza dengan nature — 
yang difahamkan sebagai menyamari Khaliq dan sebenamya 
menafikan adanya Khaliq selain daripada nature itu sendiri, yang 
memahamkan bahawa alam tabii ini jadi dengan sendirinya. 
Istilah tabiat pula sebaliknya membayangkan adanya Khaliq 
yang menjadikan tabiat itu sendiri. Penghuraian ringkas ini peri 
perkataan alam dan faham yang terkandung dalamnya, yang 
dengan sendirinya menjelaskan kenyataan ma‘nanya pada 
akamya, pada perkataan-perkataan lain seperti ilmu dan alamat, 
dan seterusnya pada makhluq dan Khaliq dan adil dan tabiat, dan 
banyak lain-lain lagi yang tiada dihuraikan di sini, sudah cukup 
jelas menerangkan sifat peristilahan-dasar yang sedang kita 
bincangkan di sini; betapa dia kukuh berkait-mengait 
merencanakan dengan tepat serta tetap pandangan alam serta 
hakikat semesta yang ditayangkan oleh Islam itu. Dan bukan 
hanya istilah-istilah yang terbentuk dari perkataan-perkataan 
Arab itu sahaja yang mengambil peranan demikian. bahkan 
istilah-istilah yang terbentuk dari perkataan-perkataan bukan 
Arab dari bahasa asli yang telah diperislamkan itupun tumt 

menentukan maksud ma‘nanya—ya‘ni ma‘nanya di sisi Islam— 
kerana istilah-istilah itu semua telah menerima pengaruh 
ma'nawi istilah-istilah Arab yang merupakan alat-alat dasar 
penayang fahaman kehidupan serta hakikat semesta yang 
direncanakan oleh Islam. Dalam menghuraikan sedikit sahaja 
perihal sifat bawaan bahasa Arab itu sebagaimana yang 
dikemukakan di atas, maka patut cukup jelas kiranya kenyataan 
bagaimana tiap kata dalam peristilahan-dasar Islam itu 
mempereratkan rangkaian pemisbahan ma‘nawinya satu sama 
lain dalam menayangkan gambaran agung peri hakikat semesta 
yang ditanggapkan kepada akal dan yang digelar sebagai 
‘pandangan alam’ itu. Dan tiada dapat pandangan alam itu 
bembah gambarannya dalam tanggapan akal, melainkan fahaman 
yang terkandung dalam tiap istilah peristilahan-dasar yang 
menayangkannya itu dirobah pula, yang mana memang mustahil 
dapat berlaku kerana pembahan pada satu-satu faham dalam 
peristilahan-dasar itu akan melibatkan pembahan faham pada tiap 
yang lainnya, yang tentu akan disedari oleh yang sedar 
men ggunakan bahasa itu sehingga tiada akan dibiarkannya sahaja 
berlakunya kejadian seperti itu. Sebagaimana yang telah disebut 
tadi, sifat ilmiah bahasa Arab seperti yang terbayang dalam 
huraian ringkas di atas memang sudah mencapai taraf tertinggi 
dalam sejarah pelbagai bahasa sejak sebelum zahimya Islam lagi 
di kalangan bangsa Arab; dan perlantikannya oleh Allah, 
Subhanahu wa Ta‘ala, sebagai bahasa Tanzil sehingga menjadi 
suatu bahasa Arab baharu, meletakkannya pada taraf yang sangat 
luhur dalam pertuturan serta pemikiran bangsa insani. Oleh 
kerana Tanzil itu mempakan yang terakhir bagi insan semesta, 
maka faham-faham yang terkandung dalam peristilahan-dasamya 
memang dimaksudkan agar mencapai nilai penetapan yang tiada 
menempuh pembahan dan yang munazzah atau suci dari terkena 
babitan gejala-gejala peredaran masa dan sejarah. Penetapan 
demikian itu memjuk kepada kejemihan faham-fahamnya, yang 
menjamin penjelasan ma na bagi seluruh masa. Sebab itu maka 
Al-Qur’anuT-Karim sendiri menda‘wa bahawa bahasa yang 
terencana olehnya itu ‘tiada berbengkang-bengkok’ (ghayra dhi 
‘iwaj) tetapi tepat teratur tertib dan jelas (Kitdbun fussilat 

ayatuhu). Oleh kerana Al-Qur’anu’l-Karim itu juga merupakan 
kewibawaan yang tertinggi perihal menentukan bentuk serta nahu 
dan ma‘na bahasa Arab dari segala segi penggunaannya, maka 
selagi dia terus dibaca serta berkuatkuasa dalam kehidupan kita 
sebegitulah akan terus peristilahan-dasar dalam pelbagai bahasa 
Islam semuanya itu berkuatkuasa dalam menayangkan 
pandangan alam yang terencana dalamnya. 

§39 Bilamana Islam menyebarkan diri pada bangsa-bangsa 
insani maka yang pertama menerima kesan keislaman tertayang 
pada bahasa bangsa-bangsa itu, kerana pengislaman sesuatu 
bangsa nyata teijelma dalam rencana bahasanya. Maka di sisi 
kebudayaan pengislaman bahasa itu diutamakan oleh Islam 
justeru sebab pengislaman bahasa merencanakan pengislaman 
pemikiran. Dan pemikiran yang diislamkan itu merencanakan 
pandangan alam yang ditayangkan oleh peristilahan-dasar Islam 
menerusi bahasa Arab. Maka dengan ini nyatalah bahawa Islam 
sedari awal-mulanya memang mengenali sifat sesuatu bahasa itu 
sebagai merupakan suatu rencana pandangan terhadap alam dan 
hakikat semesta, yang masing-masing berbeza mentafsirkan 
hakikat pengalaman dan keadaan sekeliling menerusi tapisan 
bahasa jua; memang mengenali bahawa bahasa itu seakan-akan 
suatu tabir tipis beraneka-wama yang senantiasa berada di 
hadapan wajah akali si pemandang alam, baikpun yang 
dipandangnya itu alam zahir mahupun alam batin. Maka wama 
dan corak, sifat dan bentuk alam yang dipandang itu akan 
terpengaruh juga oleh sifat bawaan tabir tipis bahasa yang 
mempakan alat akali bagi mengawal merencana-bentukkan corak 
gambaran serta pengertian dan pentafsiran yang berlaku 
menerusinya itu. Dengan ini kita lihat jelas bahawa bahasalah jua 
yang menimbulkan masalah yang paling mmit dalam ilmu 
falsafah. Dapat juga direnungkan bahawa sesungguhnya nahu 
sesuatu bahasa itu mempakan bagi kebudayaan suatu rencana 
penerokaan terhadap hakikat kejadian semesta yang difahami 
serta difahamkan oleh kebudayaan, dan perbendaharaan-katanya 
mencorakkan faham-faham yang membina rencana penerokaan 
itu. Kesimpulannya sangat jelas bahawa pengislaman bahasa itu 

merupakan unsur utama bagi kefahaman terhadap Islam dan 
kebudayaan serta tamadun Islam pada keseluruhannya. Sekiranya 
rencana ma‘nawi serta pemisbahannya yang terdapat dalam 
peristilahan-dasar bahasa-bahasa orang Islam itu dikacau- 
kelirukan maksudnya, dan disaru-samarkan dengan rencana 
ma‘nawi serta pemisbahannya yang dibawa masuk dari sumber- 
sumber asing, maka sudah barang tentulah akan berlaku apa yang 
digelar di sini sebagai penafian pengislaman dalam pemikiran 
dan fahaman; sebab keadaan demikian menafikan pengislaman 
yang telah dikenakan pada pemikiran orang Islam menemsi 
peristilahan-dasar bahasanya. Dan keadaan demikian ini memang 
kini sedang pesat berlaku di kalangan Kaum Muslimin. 

§40 Mengenai faham kesusasteraan pula maka pada umumnya 
kebudayaan Barat membahagi pengertiannya kepada dua 
bahagian: yang satu memjuk kepada falsafah perihal rasa seni 
terhadap keindahan atau kecantikan, ya‘ni aesthetics , dan yang 
satu lagi kepada kandungan ma‘nawi mengenai apa yang 
dimaksudkannya dengan istilah ‘kesusasteraan’, ya‘ni literature. 
Mengenai faham kesusasteraan yang merujuk kepada falsafah 
keindahan dan kecantikan mereka berpendapat, antara lain dari 
faham-fahamnya yang utama, bahawa kesusasteraan bermaksud 
pada merenungkan hal-hal mengenai puisi. Istilah aesthetics 
berasal dari bahasa Yunani: aisthesis yang berma‘na tanggapan 
pancaindera. Ma‘na-dasar ini menerangkan kepada kita 
pengertian bahawa renungan-renungan terhadap keindahan dan 
kecantikan dan kesenian itu mempakan hasil tanggapan 
pancaindera. Kemudian dikembangkan pula pengertian ini 
sehingga dapat melampaui batas pancaindera ke alam fikiran 
sebagai falsafah keindahan dan kecantikan dan kesenian, justem 
kerana dia juga terlibat dalam perkara merenungkan masalah- 
masalah kefahaman yang berkait dengannya, serta pandangan- 
pandangan yang mempakan pelbagai teori mengenai sifat- 
sifatnya. Maka dia juga memjuk kepada ilmu yang memberitahu 
tentang keindahan dan kecantikan dalam alam tabii dan alam 
insani dan dalam kesenian; ilmu tentang sifat-sifatnya dan sharat- 
keadaannya serta gaya penyelarasannya dengan peraturan tetap 

yang dapat mengawalnya. Meskipun persoalan pokok yang 
direnungkan oleh falsafah keindahan dan kecantikan dan 
kesenian itu berasal dan berkisar di sekitar alam fikiran, namun 
begitu perkembangannya ke zaman kita kini telah melibatkannya 
secara yang mesra dengan alam perasaan, ya‘ni kini falsafah 
keindahan dan kecantikan dianggap harus bertujuan untuk 
melayani kesedapan indera jasmani dalam meni‘mati kecantikan, 
dan harus bertujuan untuk melayani apa yang digelamya sebagai 
‘dorongan’ diri jasmani yang menganjurkannya agar 
menjelmakan hasil seni yang asli. 

§41 Pada asal-mulanya, sebelum zaman zahimya para failasuf, 
kesusasteraan dianggap sebagai sumber ilmu dan hikmat yang 
menyimpan rahsia nasib dan maut, yang menyimpan rahsia para 
dewa. Akan tetapi dengan zahimya para ahli fikir dan terbitnya 
falsafah maka keutamaannya sebagai sumber ilmu dan hikmat 
telah digugat dan direbut oleh falsafah. Kesusasteraan dianggap 
sebagai bersifat menim tabiat-raya, dan oleh itu maka hasilnya 
hanyalah benda timan, bukan ciptaan asli, dan dengan demikian 
dia juga menyamari kebenaran sehingga sebenamya mempakan 
kepalsuan. Kesusasteraan adalah hasil indera khayali yang 
menanggapkan karya rekaannya dan menganjurkan penerimaan 
karya rekaan itu seolah-olah dia benar perkara yang ada berwujud 
hakiki. Walau bagaimanapun, dan meskipun diakui benar 
kesusasteraan itu bercirikan sifat menim tabiat-raya, akan tetapi 
dipertahankan juga akan hasilnya bukan dia semata-mata timan, 
kerana kesusasteraan itu penjelmaan khayalan, atau tinjauan 
penglihatan batin dan penyataan rasa batin yang menjelmakan 
fikiran dan fahaman terhadap sesuatu yang dikemukakannya 
sebagai kiasan atau peribaratan. Kesusasteraan mempakan cita- 
cita mulia yang bermaksud untuk memupuk ketertiban budi; dia 
juga mempakan nilai abadi, sebahagian penting kebudayaan 
sesuatu bangsa, ukuran benar bagi menilai cita-rasa, budi, dan 
daya bangsa; dia mempakan ‘falsafah’ orang awam. 

§42 Meskipun hingga kini masalah penjelasan mengenai 
perbezaan antara puisi dan prosa masih belum lagi dapat 

diselesaikan, namun begitu mereka akui memang nyata disedari 
ada perbezaan itu. Dengan ringkasnya dinyatakan bahawa yang 
membezakan puisi dari prosa ialah bahawa prosa itu percakapan 
atau bahasa biasa, sedangkan puisi adalah percakapan atau bahasa 
istimewa. Yang menjadi pokok masalahnya di sini adalah 
masalah menjelaskan apakah dia ‘keistimewaan’ percakapan atau 
bahasa yang mensifatkan puisi itu? Antara ciri-ciri yang 
menyatakan keistimewaan ini termasuk susunan serta irama kata, 
rentak bunyi, dan daya penyataan yang mencara-gayakan sesuatu 
bentuk dan jenis puisi, dan yang membantu pada menentu serta 
membataskan kandungan ma‘nanya nescaya terkawal tiada 
kabur. Satu lagi ciri keistimewaan percakapan atau bahasa puisi 
berbanding dengan prosa ialah bahawa kandungan ma‘na yang 
terdapat dalam puisi tiada sama dengan yang terdapat dalam 
prosa kerana bentuk ma‘nawi puisi tiada dapat ditimbulkan dalam 
prosa. Begitu pula temyata bahawa tujuan akhir puisi dan prosa 
masing-masing berlainan: puisi bertujuan untuk menimbulkan 
kesan dalam diri si pendengar atau si pembaca yang berdaya 
menggeraknya agar mengalami rasa-suka kesedapan, agar 
menawan hati mena‘jubkannya, agar melawaskan hatinya dari 
kerisauan pokok rasa takut dan hiba hati yang menghamng 
dirinya. Nilai prosa, sesudah kandungan ma‘nawinya dikenali, 
boleh digubah dalam bentuk lain dan digunakan serta disimpan 
menerusi cara lain. Nilai puisi tiada dapat dipisahkan dari bentuk 
kandungannya. 

§43 Kedudukan si pereka puisi, ya‘ni penyair, dalam 
masharakat seakan-akan failasuf, kerana puisi memang sejak 
zaman prafalsafah lagi sudah sedia dianggap sebagai suatu 
kenyataan utama ilmu teologi atau ilmu ‘ketuhanan’; dan si 
perekanya menda‘wa mendapat ilham daripada ‘Tuhan’ dan 
kononnya mempakan penyingkap tirai yang menyelubungi rahsia 
luhur alam ghaib. Sesungguhnya benar bahawa pada zaman 
purbakala, dan juga di kalangan masharakat jahiliah yang masih 
meneruskan peninggalannya ke zaman kita ini, para penyairlah 
yang mengambil peranan utama dalam perkara kepercayaan dan 
agama. Akan tetapi dengan zahimya golongan para failasuf yang 

telah menerbitkan ilmu falsafah maka golongan penyair dan 
puisinya—seperti telah disentuh di perenggan 41—telah 
mendapat laberakan hebat daripada golongan failasuf, dan 
kedudukan utamanya di kalangan masharakat telah digulingkan. 
Perlu ditegaskan bahawa yang dilaberak itu bukan puisi, akan 
tetapi golongan penyair dan puisinya —yang pada umumnya 
memang benar menda‘yahkan kepalsuan dan kekeliruan dan 
kerosakan akhlak. Maka dari itu golongan para failasuf telah 
selanjutnya menetapkan sharat-sharat puisi dengan mengutama- 
kan keistimewaan unsur-unsur akliah dan pengeluaran hasil yang 
menimbulkan kebaikan, serta mensharatkan bahawa puisi itu 
harus menyatakan kebenaran, harus mencarakan susunan-tertib 
pada kandungan dan bentuknya, dan harus suci daripada 
keburukan. Selain dari sharat-sharat ini, kemudian ditambah pula 
pada zaman klasik itu sharat-sharat bahawa puisi harus 
mempunyai keseimbangan dan kesaksamaan antara pelbagai 
bahagiannya satu sama lain dan keseluruhannya, dan harus 
mengandung ketegasan ma‘na. Akhimya ditetapkan bahawa 
kemuncak kemumian yang dapat dicapai oleh puisi mempakan 
tragedi jua, kerana tragedi melakonkan hakikat drama agung 
yang membayangkan keluhuran sifat kemanusiaan. Tragedilah 
kononnya yang dapat beijaya melawaskan hati dari kerisauan 
pokok yang menghamngi diri insani. Kelawasan hati yang 
dimaksudkan itu digelar dengan nama catharsis, dari bahasa 
Yunani katharos dan kathartikos, yang mengandung erti 
‘pembersihan’ atau ‘penyucian’ seperti pembersihan atau 
penyucian yang diakibatkan oleh pencahar. Dan tragedi itulah dia 
yang mengambil peranan ‘pencahar’ bagi melawaskan hati nan 
getar khuatir dan sedih-hiba. Pada zaman pertengahan pula 
keutamaan unsur-unsur akliah dan amaliah ditekankan sebagai 
unsur-unsur wajib bagi puisi. Dari abad kedelapanbelas 
setemsnya pengamh rasionalisme Barat tampak berkesan pada 
faham puisi, yang dianggapnya sebagai berintisarikan daya 
khayali yang mempakan ‘bahasa gambaran’ dan yang mencirikan 
peninggalan sifat manusia purba dalam ‘evolusi’ masharakat. 
Faham dualisme atau penduaan hakikat dan kebenaran, yang 
berpunca pada penduaan akal dan badan yang telah ditimbulkan 

pada zaman sebelumnya, menaruh kesannya juga pada 
perbincangan lanjut mengenai puisi dengan mengarahkan puisi 
agar bertujuan mencapai keseimbangan antara kedua hakikat 
penduaan itu. Kebebasan bentuk-bentuk seni dipertahan serta 
dianjurkan dan faham seni untuk seni timbul merebak. Kemudian 
dengan menjelmanya faham sosialisme, seni untuk masharakat 
pula mendapat perhatian di alam suasana masharakat Barat, dan 
perbincangan mengenai keutamaan yang manakah yang harus 
dipertahankan masih berlangsung tanpa penyelesaian. Bahawa 
seni itu merupakan timan seperti yang telah dikatakan oleh para 
failasuf kala lampau memang tetap diakui kini, dengan erti 
bahawa ‘tiruan’ itu tiada semestinya sesuatu yang palsu, kerana 
tiruan kebenaran tiada palsu asalkan dia merupakan bayangan 
tepat yang diperoleh dari pandangan mata hati; dan pengakuan 
bahawa hasil tiruan seni itu adalah ciptaan asli berdasar pada 
daya khayalan yang menyusun serta mengatur semula bahan- 
bahan yang dinyatakan oleh kebenaran itu. 

§44 Mengenai apa yang dimaksudkan dengan istilah literature 
yang difahamkan sebagai kesusasteraan, maka istilah itu pada 
dasar ma‘nanya merujuk kepada ‘huruf yang tertulis’; jadi 
maksudnya berkenaan dengan kata-kata yang tertulis atau 
tercetak. Yang tepatnya literature bermaksud persuratan 
termasuk sastera pertuturan; dia merujuk kepada kata-kata yang 
disebut dan dicatitkan; dia merupakan riwayat tertulis sejarah 
insan secara terbatas; dia adalah penyataan sesuatu perkara yang 
telah dibuat, disebut dan dirasai. Yang mereka maksudkan 
dengan perkembangan’ atau ‘kemajuan’ dalam kesusasteraan itu 
ialah ‘penambahan’ pelbagai kemungkinan cara penyataannya. 
Kesusasteraan juga dianggap mereka sebagai suatu cara-helah 
bagi mempertahankan insan dari rasa sunyi diri, dari maut dan 
kehapusan abadi, dari desakan masa nan membinasakan daya dan 
upaya. Insan dijelmakannya sebagai pahlawan yang melakon 
lakonan kepupusan, yang berani menghadapi, menerima dan 
menempuh nasibnya ke saat akhimya. Justeru adanya Mautlah 
maka kononnya seni itu menjelma sebagai suatu dorongan 
kegentingan rasa-perlu dalam diri bagi menangkis cabarannya. 


114 



Akhimya, meskipun mereka sedari benar penglibatan mesra yang 
berlaku antara kesusasteraan dan sejarah pengalaman insan dalam 
kehidupan duniawi, dan meskipun mereka insaf akan berlakunya 
perubahan sifat-tugas serta tujuan kesusasteraan dan seni menurut 
perubahan yang dialaminya dari zaman ke zaman—ya‘ni 
perubahan yang berlaku berdasarkan timbulnya nilai-nilai hidup 
baharu yang direkanya dari zaman ke zaman—sanya tiada juga 
dapat dijelaskannya perihal adanya atau tiadanya berlaku suatu 
peraturan tetap atau undang-undang ilmiah yang terlihat sebagai 
menentukan secara yang sama-tetap pertalian mu‘tamad yang 
berlangsung antara keadaan masharakat dan tabiat raya dan 
kesusasteraan. Kesimpulannya iaitu bahawa keadaan kemashara- 
katan dan penyerapannya yang mesra dengan peredaran sejarah 
itu tiada merupakan penjelasan yang lengkap mengenai asal-usul 
serta kunhi sifat kesusasteraan. 

§45 Kesimpulan yang harus ditarik dari gambaran ringkas 
yang jelas tampak mengenai tanggapan kebudayaan Barat 
terhadap bahasa dan kesusasteraan dan kesenian itu adalah 
hakikat perubahan yang dialaminya pada tiap zaman dan ketu- 
runan yang menjelmakannya. Pengalaman hidupnya menegaskan 
kepada dirinya seolah-olah perubahan itu wajib berlaku kerana 
Hakikat dan Kebenaran yang dituntutnya senantiasa liar, 
senantiasa luput dari pencapaian diri; atau lebih tepat lagi dan 
benar pula mengikut pengalamannya, seolah-olah hakikat dan 
kebenaran itu tiada yang mutlak, yang kukuh mu‘tamad boleh 
menjadi pegangan yang berkekalan untuk semua diri dan dalam 
segala zaman, sehingga dapat dia menjadi pedoman tetap bagi 
hayat insani. Tiap hakikat dan kebenaran itu hanya untuk tiap diri 
dan zamannya jua, kerana dia berubah mengikut tafsiran baharu 
tiap zaman dan keturunan mendatang. Maka tiap nilai dan 
kepercayaan dan pegangan hidup akan senantiasa berubah 
berganti dengan yang lain, meskipun tiap satunya itu dianggap 
sah belaka bagi tiap diri yang menganuti mengamalkannya pada 
zaman dan ketururiannya yang tertentu. Seolah-olah tiap ma‘na- 
hidup lama dan ma‘na-diri yang menjelmakannya serta juga 
dijelmakan olehnya, sudah tiada lagi menepati keadaan baharu. 

sudah tiada lagi sesuai bagi mema‘nakan kehidupan dan kedirian 
baharu yang dijelmakannya terus. Kehidupan itu ibarat pengem- 
baraan tanpa persuaan, yang senantiasa ditempuh bagi mencari 
ma‘nanya; dan kedirian itu ibarat yang menjelmakan serta juga 
dijelmakan oleh ma‘nanya. Dan ma‘na-hidup demikian—sekali- 
pun mungkin tercapai oleh diri yang menuntut mencarinya— 
tiada dapat lari dari nasib terkena hukum nilaian nisbi jua. 

§46 Walau sekalipun mungkin dapat kita menerima adanya 
faham-faham dalam Islam yang seakan-akan sama dengan yang 
terdapat dalam Kebudayaan Barat mengenai falsafah perihal rasa- 
seni terhadap keindahan dan kecantikan, mengenai kesusasteraan 
dan kesenian, sebagaimana yang telah dirumuskan dalam 
perenggan 40 seterusnya, namun tiada juga dapat kita ingkar dari 
menolak-narikan beberapa faham asasi yang menjelmakan 
permasalahan dalam pengertian tentang sifat serta tujuan dan 
peranan kesusasteraan itu sendiri. Yang jelas bertentang dengan 
faham Islam iaitu faham perubahan dasar yang telah disebut di 
perenggan 36 dan 45. Kita tiada menafikan bahawa rencuna- 
bentuk puisi itu menempuh perubahan; bahkan memang benar 
bahawa perubahan bentuk puisi dalam kesusasteraan Islam itu 
telah lama berlaku sehingga menjelmakan banyak jenis puisi 
yang memperkayakan perbendaharaan seni bahasa. Jadi 
perubahan demikian itu sedia dianjurkan, asalkan dia berasas 
pada cita-rasa asli kebudayaan Islam; asalkan dia timbul dari diri 
asli si Muslim yang sedar akan keperluan hasrat masharakatnya; 
asalkan jangan dia tiruan dan sumber asing tanpa timbang rasa 
keadaan sendiri; asalkan jangan dia itu sumbang berbunyi palsu 
tiada kena pada hakikatnya. Maka yang kita tolak-nafikan adalah 
perubahan dasar, perubahan nilai serta pandangan hidup. Oleh 
kerana Islam itu kenyataan Tanzil, maka dia sudah sempuma 
lengkap tertubuh kukuh dalam sejarah kehidupan insan; dan nilai- 
nilai hidup serta dasamya, yang darinya terpandang hakikat hidup 
kita, telah pun ditetapkan sehingga menerapkan padanya sifat 
keabadian. Dengan itu maka segala nilai lain yang mesra dalam 
kehidupan hams diselaraskan dengan nilai-nilai dasar Islam itu. 
Kesedaran serta pengenalan akan sifat serta bentuk kebudayaan 

Islam, yang seharusnya dimiliki oleh semua diri yang Muslim, 
berdasar pada ilmu mengenai Islam dan pandangan alam yang 
ditayangkan olehnya. Dan mereka yang berilmu sedia sedar dan 
tahu dan akan berjaya melangsungkan penyelarasan nilai seperti 
yang dimaksudkan itu. Sanya sebenamya, kesusasteraan itu bagai 
bidan yang membantu melahirkan cita-rasa insani dari tubuh 
kesenian dengan peralatan halus bahasa mumi. Sebagaimana 
dengan zahimya falsafah dalam penjelmaan Kebudayaan Barat, 
kesusasteraan itu tiada lagi dianggap sebagai sumber ilmu dan 
hikmat yang menyimpan rahsia hayat dan maut dan nasib insani, 
yang menyimpan rahsia dewata raya, melainkan terpaksa juga dia 
ta‘luk pada kewibawaan falsafah yang mengambil alih 
kedudukan utamanya—begitulah dengan zahimya Tanzil dalam 
penjelmaan Islam, kesusasteraan itu tiada lagi dianggap sebagai 
sumber ilmu dan hikmat yang menyimpan rahsia alam ghaib, 
melainkan dia, dalam rencana-bentuk puisi atau prosa, 
merupakan tafsiran yang menghurai Tanzil jua. Maka 
kesusasteraan—dan falsafah sekalipun—bukan dia itu sumber 
ilmu dan hikmat, akan tetapi sanya dia tafsiran hakiki yang 
menghuraikan ciri-ciri atau tanda-tanda —ya‘ni ayat-ayat —yang 
terkandung dalam Tanzil menerusi cara dan gaya seni bahasa 
yang menarik menawan pengenalan dan pengakuan diri. Yang 
dikatakan Tanzil itu adalah kenyataan Ilahi menerusi kata-kata 
SuciNya yang disampaikanNya kepada insan dengan perantaraan 
wahyu kepada PesuruhNya dan yang termaktub sebagai Kitab 
Suci Al-Qur’anu’l-Karim. Yang dikatakan ciri-ciri yang ter- 
kandung dalam Tanzil itu bukan sahaja yang merujuk pada kata- 
kata SuciNya, akan tetapi juga pada semesta sekalian Tabiat 
Raya. Maka sesungguhnya semesta alam inipun, seperti Tanzil 
itu jua, suatu kenyataan Ilahi yang terjelma sebagai makhluk yang 
mencirikan Khaliqnya; dan ciri-ciri Tabiat Raya yang nyata di 
hadapan kita ini seolah-olah seperti kata-kata Suci yang teijelma 
tercara sebagai suatu Kitab agung tabii yang terbuka terpamer 
pada penglihatan dan renungan, dan yang luasan peninjauannya, 
baikpun yang jasmani mahupun yang ruhani, terumus meliputi 
lintasan ufuk berganda dan diri insani. Kesusasteraan itu suatu 
penghuraian terhadap ciri-ciri dalam Tanzil dan dalam Alam 

Tabiat Raya yang dilaksanakan menerusi bahasa luhur atau 
bahasa seni. Maka rangkuman peninjauannya meliputi seluruh 
kehidupan insani zahir dan batin. 

§47 Kita harus perhatikan pula bahawa dalam Islam bukanlah 
tiada disengajakan akan kesusasteraan itu diberi nama adabiyyat, 
yang maksud pengertiannya berpunca pada faham adab. Adab itu 
pengenalan serta pengakuan akan hak keadaan sesuatu dan 
kedudukan seseorang, dalam rencana susunan berperingkat 
martabat dan darjat, yang merupakan suatu hakikat yang 
berlaku dalam tabiat semesta. Tiap yang dijadikan, tiap sesuatu 
dan seseorang, memiliki hak berada dalam keadaan dan 
kedudukan yang terencana dalam suatu susunan berperingkat 
martabat dan darjat, dan yang terukur keluhuran nilainya menurut 
sifatnya masing-masing. Dan adab itu pengenalan akan hak itu, 
serta juga pengakuan akannya\ kerana andai kata pengenalan 
sahaja tanpa pengakuan, maka manatah boleh jadi benar akan hak 
yang dikenali itu tanpa diakui pula hakikatnya? Begitu jugalah 
halnya dengan pengakuan sahaja tanpa pengenalan, maka 
betapakah sah akan hak yang diakui itu tanpa dikenali pula 
hakikatnya? Jikalau pengenalan tiada diturut serta oleh 
pengakuan, atau sebaliknya pengakuan tiada diturut serta oleh 
pengenalan, maka sia-sialah belaka pengenalan dan pengakuan 
itu, kerana menyalahi maksud mengenal dan mengaku. 
Pengenalan itu merujuk pada pendapatan atau perolehan diri 
akan hak sesuatu; dan pengakuan pula merujuk pada perbuatan 
diri terhadap hak sesuatu. Pengenalan itu ketaranya hak sesuatu 
bagi diri yang mengenal; pengakuan itu menerimanya diri untuk 
bertindak menyesuaii hak yang dikenalnya. Pengenalan itu ilmu; 
pengakuan itu amal. Pengenalan tanpa pengakuan seperti ilmu 
tanpa amal; dafr pengakuan tanpa pengenalan seperti amal tanpa 
ilmu keduanya sia-sia kerana yang satu mensifatkan keingkaran 
dan keangkuhan, dan yang satu lagi mensifatkan ketiadasedaran 
dan kejahilan. Mengenai faham hak pula, maka yang 
dimaksudkan itu bukan sahaja ertinya sebagai kebenaran; akan 
tetapi juga semua ertinya yang lain seperti yang terdapat dalam 
penggunaan bahasa Arab dan peristilahan Islam, ya ’ni khususnya 

yang merujuk kepada ma‘na kewajiban, keperluan; tugas; sesuai 
dengan tabiat; tiada dapat tiada dan sebagainya. Kebenaran 
ertinya sesuatu yang benar yang sesuai dengan keperluan ilmu 
dan hikmat; dia juga sesuatu yang betul yang sesuai dengan 
keperluan keadilan; dan dia juga terbukti wujud tiada dapat 
tiada. Yang benar itu mewajibkan dia diakui kebenarannya; dan 
yang benar itu mewajibkan bagi pihaknya menyesuaikan 
kebenarannya dengan keperluan ilmu dan hikmat dan keadilan. 
Maka yang benar itu mengandung sifat tugas miliknya sendiri 
terhadapnya sendiri, yang mewajibkan dia menyesuaikan 
bawaannya menurut keperluan ilmu dan hikmat dan keadilan. 
Sesuatu hak itu mensharatkan dia—olehnya sendiri dan oleh yang 
lain yang mengenali dan mengakuinya—dikenakan tepat pada 
hakikatnya. Jadi adab itu perolehan diri akan keadaan atau 
kedudukan yang betul dan benar yang tiada dapat tiada sesuai 
dengan keperluan ilmu dan hikmat dan keadilan, serta perbuatan 
diri terhadap keadaan atau kedudukan yang betul dan benar itu 
menurut letaknya dalam rencana susunan berperingkat martabat 
dan darjat yang mencarakan tabiat semesta. Ta‘rif adab yang 
dikemukakan di sini, dan yang lahir dari pengertian Islam, 
dengan sendirinya menjelaskan bukan sahaja harus dia itu 
ditujukan maksud pengenaannya pada bangsa insani belaka; 
bahkan dia juga harus dikenakan pada keseluruhan alam tabii dan 
alam ruhani dan alam ilmi. Sebab adab itu sesungguhnya suatu 
kelakuan yang harus diamalkan atau dilakukan terhadap diri, dan 
yang berdasarkan pada ilmu, maka kelakuan atau amalan itu 
bukan sahaja harus ditujukan kepada sesama insani, bahkan pada 
seluruh kenyataan makhluk jelata, yang merupakan ma‘lumat 
bagi ilmu. Tiap sesuatu atau seseorang memiliki hak yang 
meletakkannya pada keadaan atau kedudukan yang sesuai bagi 
keperluannya. Ilmulah, dibimbing serta diyakini oleh hikmat, 
yang memberitahu atau memperkenalkan sehingga ketara tentang 
hak yang mensifatkan sesuatu atau seseorang itu; dan keadilan 
pula yang menjelaskan hukum tentang di manakah atau 
bagaimanakah letak keadaan atau kedudukannya. Apabila faham 
adab itu dirujukkan kepada sesama insan, maka dia bermaksud 
pada kesusilaan akhlakiah yang mencarakan kewajiban diri 

berperangai mengikut keperluan haknya dalam susunan 
berperingkat daijat yang terencana, umpamanya, dalam keluarga, 
dalam masharakat, dalam berbagai corak pergaulan kehidupan. 
Apabila dia dirujukkan pada alam ilmi pula, maka dia bermaksud 
pada ketertiban budi menyesuaikan haknya pada rencana susunan 
berperingkat martabat yang mensifatkan ilmu; umpamanya 
pengenalan serta pengakuan akan ilmu bahawa dia itu tersusun 
taraf keluhuran serta keutamaannya, dari yang bersumber pada 
wahyu ke yang berpunca pada perolehan serta perolahan akal; 
dari yang fardu ain ke yang fardu kifayah; dari yang merupakan 
hidayah bagi kehidupan ke yang merupakan kegunaan amali 
baginya. Dan adab terhadap ilmu itu iaitu mengenali serta 
mengakui taraf keluhuran serta keutamaan yang terencana pada 
ilmu, nescaya dapat menghasilkan dalam diri pencapaian yang 
saksama terhadap meramukan, menurut taraf keperluannya, 
pelbagai macam ilmu yang membina keadilan dalam diri. Dan 
keadilan dalam diri itu menyesuaikan haknya pada kewajiban 
membimbingnya ke arah pengenalan serta pengakuan akan ilmu 
yang bersumberkan wahyu, yang menyesuaii hak diri jua, dan 
yang dengannya dapat menjelmakan akibat amali dalam diri 
sehingga menyelamatkannya dunia-akhirat. Apabila dirujukkan 
pada alam tabii, maka adab itu bermaksud pada ketertiban akal 
amali menyesuaikan haknya pada rencana susunan berperingkat 
yang mencarakan tabiat raya, sehingga dapat dia melakukan 
pertimbangan yang saksama terhadap meletakkan nilai serta 
kegunaan tiap sesuatu pada hakikatnya masing-masing, nescaya 
terhasil olehnya tindakan yang adil terhadap mengawalnya. 
Tindakan yang adil terhadapnya itu iaitu menilai serta 
menggunakannya menurut maksudnya terencana dalam susunan 
berperingkat sebagai Tanda Ilahi, sebagai bahan ilmu, sebagai 
bahan kehidupan, yang membawa manfaat besar bagi insan zahir 
dan batin. Apabila dia dirujukkan pada alam ruhani, maka adab 
bermaksud pada pengenalan serta pengakuan akan rencana 
susunan berperingkat darjat keluhuran yang mencarakan alam 
arwah; pada pengenalan serta pengakuan akan pelbagai makam 
keruhanian yang menandakan taraf keutamaannya terhadap 
pencapaian amal-ibadat di sisi Islam; pada ketertiban ruhani 

menyesuaikan keperluan hak diri ruhani atau diri akali, yang 
mewajibkan penyerahan diri jasmani atau diri hayawani 
kepadanya. Apabila dia dirujukkan pada bahasa, maka adab itu 
pengenalan serta^pengakuan akan hak kedudukan tiap kata pada 
keperluan maksudnya dalam kalimat atau dalam pertuturan, 
sehingga tiada membawa kejanggalan ma‘na dan bunyi dan 
faham, sehingga masing-masing terletak pada tempatnya yang 
sesuai dengan keperluan hak ma‘nawi) Maka adab, sebagaimana 
dita‘rifkan di sini, mengenakan maksudnya pada seluruh segi 
kehidupan. Dan rencana-usaha bagi menjelmakan adab pada diri, 
bagi memupuknya dalam diri, tiadalah lain dari pendidikan jua. 
Pendidikan itu penyerapan adab ke dalam diri. Jikalau dalam 
Islam kesusasteraan itu diberi nama adabiyyat, maka kenyataan 
itu menjelaskan bahawa kesusasteraan itu dianggap sebagai 
penyimpan peradaban, penampung ajaran-ajaran serta kenyataan- 
kenyataan yang mendidik diri dan masharakat nescaya menyerapi 
adab, sehingga dapat mengangkatnya naik dari taraf rendah 
manusia liar ke taraf luhur insan adabi. Jadi kesusasteraan 
mempunyai tujuan serta tugas yang berangkap dengan pendi- 
dikan umum; dia mencara-senikan ajaran-ajaran serta kenyataan- 
kenyataan yang memupuk adab menerusi bahasa luhur, yang 
menegaskan keadaan serta kedudukan hakiki pada cita-rasa 
insani. 

§48 Begitu juga dengan istilah persuratan, yang berpunca pada 
dasar kata surat, yang dengan jelas merujukkan nazar akali pada 
Ayat-Ayat Suci Al-Qur’anu’l-Karim, yang bahagiannya masing- 
masing diberi judul dengan gelaran siirah. Meskipun kita tahu 
bahawa surat itu dalam pengertian Melayu bermaksud pada 
faham huruf-huruf yang tertulis, justeru harus kita insafi pula 
bahawa pengertian asal yang terkandung dalamnya bermaksud 
pada faham tanda jua, seperti juga ayat itupun bermaksud pada 
faham tanda. Demikianlah huruf-huruf itu tiada lain dari tanda- 
tanda yang menyimpulkan perkara ma‘nawi yang terterap pada 
tiap hakikat zahir dan batin. Telah dirujuk tadi bahawa Islam 
menganggap semesta alam ini seumpama rencana susunan 
pelbagai ayat yang terpamer di hadapan tanggapan nazar akali si 

penonton, seolah-olah Alam ini suatu Kitab Agung terbuka yang 
‘berkata-kata’ menyatakan ma‘nanya; dan yang ma‘nanya itu 
difahami oleh para yang empunya hikmah dan ilmu dan 
pengertian dan tilikan batin. Oleh itu maka alarn ini, seperti suatu 
kitab jua, mengandung ilmu. Dan sebagaimana juga dalam kitab 
justeru bukanlah ilmu itu terkandung dalam huruf selaku huruf 
belaka, atau dalam bunyi selaku bunyi belaka, akan tetapi dalam 
ma‘na; begitulah dalam alam ini ilmu itu terkandung bukanlah 
dalam benda-bendanya selaku benda belaka, akan tetapi dalam 
ma‘nanya. Sebab itu maka kita guna istilah pengalaman —yang 
terbentuk dari kata serta faham alam itu—dengan maksud 
pengilmuan-, dan kita hanya dapat mengalami pengalaman bukan 
secara memesrakan diri dengan benda yang mensifatkan zahir 
alam, kerana yang demikian itu memang mustahil dapat 
dilakukan—akan tetapi secara memesrakan diri dengan ma‘na. 
Maka pengalaman itu tiada lain dari penyerapan ma‘na pada diri, 
dan oleh itu dia merupakan suatu saluran utama bagi perolehan 
ilmu. Jadi ibaratnya, berdasar pada tamsil Alam sebagai Kitab itu, 
iaitu bahawa ‘pembacaan’ Kitab itu seperti ‘pengalaman’ Alam 
jua. Justeru ilmu yang terkandung dalam kitab itu sesungguhnya 
bukanlah mengenai intisari atau sifat hakiki huruf-hurufnya, yang 
tiap satunya telah dikait-mengait dihubungkan dengan yang lain 
sehingga menjadi perkataan, dan tiap perkataan itu pula 
seterusnya diatur tertib hingga menjadi kalimat, yang susunannya 
semua menyatakan maksud ma‘nawi yang dikehendakinya 
masing-masing. Kerana huruf menandakan bunyi, dan bunyi 
mengisharatkan ma‘na, maka huruf dan bunyi itu hanyalah tanda; 
dan ilmu letaknya pada ma‘na. Umu itu tibanya ma‘na sesuatu 
pada diri, dan berhasilnya diri menyerapinya. Andai kata kita 
menganut cara kajian bahasa seperti yang dianjurkan oleh 
kebanyakan golongan ahli ‘Linguistik’, yang hanya terpesona 
oleh huruf dan bunyi, yang hanya mashghul dalam pengkajian 
rupa dan bentuk dan bunyi sehingga penelitian serta perhatiannya 
tertumpu pada mauduk di sekitamya melulu, maka sudah barang 
tentuiah akan terluput bagi kita pencapaian ma‘na, yang 
sebenarnya merupakan tujuan sebarang tuntutan ilmiah. 
Sekiranya kita mengkaji suatu kitab, umpamanya, dan dalam hal 

kita membaca kitab itu maka perhatian serta penelitian 
ditumpukan pada rupa-bentuk dan bunyi hurufnya belaka, dan 
kemudian pula pada kertasnya dan da‘watnya, maka yang 
demikian itu bukanlah mengkaji atau membaca, kerana perhatian 
serta penelitian telah terpesong terpencar ke arah lain haluan yang 
akan menyesatkan ke dalam lorong-lorong kekeliruan. Dan 
perbuatan demikian tiada akan membawa kepada kefahaman 
kandungan kitab itu, kerana tiada akan dapat dia menghasilkan 
pencapaian ma‘na yang sebenamya merupakan intisari kitab itu. 
Begitu jugalah halnya dengan pengkajian serta penyelidikan alam 
ini—sekiranya kita menumpukan penelitian pada bendanya 
seolah-olah benda itu sesuatu yang tiap satunya jadi berdiri 
sendiri dengan sifat kemutlakan yang khusus bagi pihaknya, 
maka sanya terkhilaflah tilikan kita mengenainya, kerana 
sesungguhnya tiada dia bagi pihak dirinya mempunyai wujud 
hakiki justeru sebab wujudnya bersifat nisbi jua, dan wujudnya 
bemisbah pada yang lain, serta pemisbahannya merencanakan 
ma‘nanya dalam rangka pelbagai susunan martabat yang 
menyatakan Tabiat Raya, dan yang pada akhimya menyatakan 
Kenyataan Khaliq Semesta Semua. Sebagaimana daya bagi 
mencapai pelbagai martabat ma‘na yang terkandung dalam Kitab 
Suci Al-Qur’anuT-Karim itu menimbulkan usaha luhur yang 
menghasilkan pentafsiran Ayat-Ayatnya, begitulah daya bagi 
mencapai pelbagai martabat ma‘na yang terkandung dalam Kitab 
Agung Alam itu menimbulkan usaha luhur yang menghasilkan 
pentafsiran Ayat-Ayatnya. Dan pentafsiran Kedua Kitab itu ilmu, 
dan persuratan mempakan khazanah sebahagian besar ilmu itu, 
kerana dia memperkatakan huraian Ayat-Ayat yang terkandung 
dalam Kedua Kitab itu, yang dihasilkannya menerusi bahasa 
luhur yang dapat menarik kefahaman umum serta mempengaruhi 
kehidupan. Oleh kerana yang dimaksudkan dengan ma‘na itu 
bukan sahaja dapat difahami dengan perantaraan cara bahasa 
yang memjuk kepada nazar akali, akan tetapi juga dapat difahami 
dengan perantaraan cara bahasa yang berhubung langsung 
dengan nazar kalbi, justem itulah maka bahasa itu dipergunakan 
menuturi dwikaedah prosa dan puisi. 


123 



§49 Sebagaimana yang telah dinyatakan di perenggan 46, 
mungkin dapat kita menerima adanya faham-faham dalam Islam 
yang seakan-akan sama dengan yang terdapat dalam Kebudayaan 
Barat mengenai falsafah keindahan dan kecantikan; mengenai 
kesusasteraan dan kesenian dan lain-lain. Namun demikian, 
seperti yang telah dirumuskan dalam perenggan 40 seterusnya, 
harus juga tampak bahawa perbezaan antara Islam dan Kebuda- 
yaan Barat mengenai perkara-perkara tersebut itu memang nyata 
ada, dan memerlukan sedikit sebanyak penjelasan yang 
menegaskan masalah-masalah pokok. Beberapa masalah pokok 
atau perkara dasar yang merujuk kepada ta‘rif serta tujuan 
kesusasteraan dan persuratan telahpun dijelaskan dalam 
perenggan 46 hingga perenggan 48. Dalam perenggan ini akan 
kututup perbincangan ini dengan meringkaskan perbezaan faham 
dalam lain-lain perkara yang berkaitan dengan faham serta tujuan 
kesusasteraan dan persuratan itu. Pertama sekali kita harus insaf 
akan terdapatnya perbezaan faham mengenai kebudayaan, yang 
telah dijelaskan di perenggan 21 hingga 29; dan kita telah 
mengambil kesimpulan bahawa Islam bukan hasil kebudayaan, 
akan tetapi bahawa dialah yang menghasilkan kebudayaan, yang 
menjelmakan kebudayaan Islam. Maka oleh kerana kesusasteraan 
dan persuratan itu sesungguhnya merupakan sebahagian besar 
kenyataan kebudayaan, nyatalah bahawa dalam Islam kandungan 
kesusasteraan dan persuratan itu bukan semestinya berdasar pada 
tradisi, atau adat kebiasaan purba yang diturun-temurunkan 
sebagai kenyataan kebudayaan bangsa, akan tetapi dia berdasar 
pada kenyataan Tanzil dan ajaran-ajaran yang berdasar padanya, 
serta pada tradisi atau adat kebiasaan Islam dan yang bersandar 
padanya, atau pada yang tiada bercanggah dengannya. Maka 
patut tampak jelas bahawa nilai-nilai yang terdapat dalam 
kesusasteraan atau persuratan Islam itu haruslah berdasar pada 
yang tersebut di atas itu. Berikutlah pula bahawa faham-faham 
mengenai hakikat semesta dan pandangan hidup insan dalam 
Islam itu tiada berdasar pada kenyataan-kenyataan falsafah, atau 
pada renungan akal nazari yang dihasilkan oleh para failasuf 
tanpa pengesahan kenyataan Tanzil, akan tetapi dia berdasar pada 
kenyataan serta ajaran dan tauladan Para Anbiya dan Mursalin 

dan para pengikutnya, dan pada yang dianggap baik dan 
diperkenan olehnya. Dari itu maka si penyair dalam Islam tiada 
memainkan peranan yang sama seperti yang dilakonkan dalam 
Kebudayaan Barat, ya‘ni sebagai penampung kebenaran dan 
penayang gambaran hakikat kepada masharakat awam— 
gambaran hakikat yang telah disaring dan ditapisnya dari 
gubahan renungan para failasuf, dan yang disebarkannya sebagai 
falsafah awam, sebagai panduan bagi kehidupan diri dan 
masharakat. Dalam Islam, yang memainkan peranan seperti itu 
bukanlah penyair, akan tetapi para ulama sejati, ya‘ni orang- 
orang yang memiliki hikmat Ilahi dan ilmu hakiki mengenai 
Islam dan pandangan alam yang ditayangkan olehnya. Dan 
sekalipun mungkin ada penyair Islam yang memainkan peranan 
demikian, maka pada kebiasaannya penyair seperti itu adalah 
juga termasuk dalam golongan ulama sejati. Jadi jelaslah bahawa 
penyair dalam Islam itu, sekiranya dia ingin menerapkan 
kesannya kepada masharakat, haruslah juga melambangkan 
keislaman yang tulen dan mencerminkan ilmu yang benar, kerana 
sumber ilham yang menerbitkan rasa-cita luhur dalamnya adalah 
agama jua, dan bukan falsafah atau kesenian. Dalam perenggan 
43 tadi telah kusebut bagaimana faham tragedi mengambil 
peranan utama dalam rasa-cita yang dilambangkan oleh 
Kebudayaan Barat, dan bagaimana dia mengalirkan pelbagai 
pengaruhnya menerusi kesusasteraan dan persuratan dan 
kesenian. Kita telah menyatakan bahawa tujuan tragedi dalam 
rangka hidup Kebudayaan Barat adalah untuk melawaskan kalbu 
dari kerisauan pokok yang mengharungi diri insani. Kononnya 
kerisauan pokok yang dimaksudkan itu dapat diusir dari dalam 
diri dengan jalan tragedi, yang dianggapnya ibarat pencahar yang 
melawaskan kalbu, dan yang pengalamannya harus senantiasa 
diulangi demi mencapai sedikit-sebanyak ketenteraman 
sementara. Kita pula berpendapat, atas dasar pengalaman sendiri, 
bahawa kerisauan pokok seperti yang dimaksudkan itu tiada 
dapat diusir dari diri yang menderita kesunyian kalbu dengan 
jalan tragedi yang bersandarkan falsafah dan kesenian, akan 
tetapi dia hanya dapat dihapuskan dengan jalan iman. Maka dari 
itu kita menolak-nafikan faham-faham dasar Kebudayaan Barat 

termasuk antaranya faham tragedi, kerana diri dan masharakat 
Islam yang benar-benar beijiwa Islam sudah terbebas dari 
penderitaan kerisauan pokok diri insani, dan dari itu tiada 
memerlukan unsur tragedi dalam kebudayaannya sebagai ubat 
pencahar bagi melawaskan rasa risau-khuatir yang mengharungi 
kalbu tanpa iman. Hanya mereka yang keliru di kalangan Kaum 
Muslimin sahajalah yang tertarik oleh faham tragedi itu, 
meskipun tiada dikenalnya hujung-pangkalnya. Bersangkutan 
dengan faham tragedi, maka faham bahawa kesusasteraan itu 
merupakan suatu cara-helah bagi mempertahankan insan dari rasa 
sunyi-diri, dari maut dan kehapusan abadi, dari masa nan 
membinasakan daya dan upaya—faham seperti ini sudah 
memang jelas bertentang dengan dasar Islam. Begitu juga nilai 
perubahan asasi yang merupakan hakikat Kebudayaan Barat yang 
telah menyerapi jiwanya; itupun tiada sesuai dengan jiwa Islam, 
dan tiada patut diterima masuk sebagai nilai kebenaran ke dalam 
kesusasteraan atau persuratan dan kesenian Islam, sebab 
perubahan yang mereka maksudkan itu merujuk kepada 
perubahan demi mencari ma‘na-diri yang senantiasa liar serta 
luput dari pencapaian. Bagi kita masalah ma‘na-diri tiada timbul 
melainkan bagi mereka yang sudah lupa atau jahil dan keliru; 
kerana seorang Muslim sejati—ya‘ni yang tiada lupa atau jahil 
dan keliru—telah pun mencapai ma‘na-diiinya, yang kukuh 
menetap dalam jiwanya justeru sehingga tiada terhntas baginya 
soal perubahan. 

§50 Jadi kealpaan, kejahilan dan kekeliruan mengenai hakikat 
Islam itulah yang merupakan masalah pokok bagi kita; dan 
kealpaan, kejahilan dan kekeliruan itu timbul akibat kesilapan, 
atau kekurangan, atau kehampaan ilmu. Jikalau benar 
demikian—dan kuikrarkan ianya benar—maka jawapan yang 
patut diberikan pada pelbagai soalan, seperti yang terumus dalam 
perenggan 1 mula-mula tadi, bukanlah semestinya jawapan yang 
menjawab secara langsung tiap soalan yang ditimbulkan itu; 
kerana tiap soalan, bagi berhak atas jawapannya masin g- masin g ; 
mensharatkan tercapainya terlebih dahulu oleh yang menyoal, 
martabat kefahaman serta kelayakan ilmu yang dapat menetapkan 

sama ada sah atau tiada baginya masalah yang dipersoalkannya 
itu. Yang dimaksudkan dengan sharat kefahaman serta kelayakan 
bagi menimbulkan soalan di sini iaitu umpamanya soalan 
mengenai qada dan qadar, yang seringkali ditimbulkan dan yang 
dijadikan sebagai alasan tentang masalah kemunduran Kaum 
Muslimin oleh golongan yang ingin mengelirukannya. Hampir 
tiada berkecuali bahawa mereka yang menimbulkan soalan ini, 
apabila ditanya tentang pengetahuan serta kefahamannya 
mengenai perkara-perkara pokok seperti rukun-rukun islam dan 
iman, dan pengenalan mengenai Sifat-Sifat Ilahi yang merujuk 
kepada tawhid, belum memahami dan mengenalnya dengan 
sempuma. Padahal pelajaran serta pendidikan mengenai perkara- 
perkara itu adalah mempakan yang asasi baginya, dan yang hams 
sudah ditempuhnya pada awal-awal lagi sehingga terhasil 
baginya pengenalan yang menyerapi kefahamannya. Sekiranya 
perkara-perkara asasi seperti ini belum lagi difahami serta 
dikenali, maka manatah dapat diakui sah akan haknya bagi 
menyoal perkara yang lebih tinggi dalam martabat ilmu? Maka 
tiap diri harus insaf bahawa bagi yang dalam martabat permulaan 
mengenai tawhid, hak menyoal yang dapat diakui sah hams 
memjuk kepada martabatnya yang sesuai; dan mengenai soalan 
tentang qada dan qadar, maka martabat yang sesuai bagi hak diri 
itu adalah kefahaman serta pengenalan dalam ilmu-ilmu asasi 
dahulu seperti ilmu kalam dan tasawwuf, yang masih belum 
diperolehnya, dan sayugia dia menimbulkan soalan-soalan 
mengenainya dahulu, dan bukan mengenai qada dan qadar. Jadi 
adalah hak diri itu untuk menyoal tentang ilmu-ilmu asasi itu, dan 
bukan tentang qada dan qadar; dan jawapan yang hams diberikan 
kepadanya adalah jawapan yang menginsafkannya akan hakikat 
ini, dan bukan yang membicarakan hakikat qada dan qadar, 
kerana sekiranya dia diberikan jawapan yang membicarakan 
hakikat qada dan qadar justem nanti akan lebih mengelirukan lagi 
jawapan itu baginya. Sesungguhnya, sekiranya pelajaran serta 
pendidikan yang sempuma mengenai ilmu-ilmu asasi itu telah 
ditempuhnya, dan kandungannya difahami serta dikenalnya 
benar-benar, maka soalan mengenai qada dan qadar itu tiada akan 
timbul, kerana sudah dengan sendirinya terjawab baginya, dan 

tiada merupakan masalah yang harus dipersoalkan. Dari 
kenyataan ini jelas bahawa didikan ilmu yang sempuma, yang 
diajarkan secara teratur rapi oleh gum yang memiliki kefahaman 
serta pengenalan ilmu tawhid, dan yang disampaikan menerusi 
cara-gaya yang betul, itulah sahaja yang dapat mendorong diri 
nescaya meningkat naik dari satu peringkat martabat ilmiah ke 
yang lain di atasnya, sehingga jawapan-jawapan bagi soalan- 
soalan yang timbul dari dalam diri mengenai hal-hal mhani 
termasuk qada dan qadar itu dengan sendirinya menjadi nyata. 
Demikian jugalah halnya dengan soalan-soalan lain, masing- 
masing menurut mauduknya dalam bidang ilmiah; hanyalah 
dengan cara menempuh pelajaran serta pendidikan semula 
mengenai Islam dan pandangan alam serta hakikat yang 
ditayangkan olehnya itulah baham dapat jawapan-jawapan 
mengenai soalan-soalan yang timbul itu memecahkan 
masalahnya. Jadi bukan qada dan qadar yang merupakan 
masalah, akan tetapi martabat kefahaman serta kelayakan yang 
menyoal itulah yang menjadi masalah sebenamya. Dengan lain 
kata, kita hams insaf serta bersedia menempuh pelajaran dan 
pendidikan semula mengenai Islam dan pandangan alam serta 
hakikat yang ditayangkan olehnya demi menghindarkan 
timbulnya soalan-soalan yang membayangkan kekeliruan. 
Jikalau tiada secara demikian—ya‘ni jikalau tiada dengan cara 
menempuh pelajaran serta pendidikan semula seperti yang 
dianjurkan—maka dalam keadaan kealpaan serta kejahilan Kaum 
kita Muslimin kini, jawapan bagi tiap soalan yang ditimbulkan 
tiada akan difahaminya, dan tentu akan lebih mengelirakan 
baginya. Walau bagaimanapun, memjuk kepada soalan-soalan 
yang terpapar pada perenggan 1 itu, sesungguhnya kesemuanya 
telah terjawab dalam risalah ini; dan mereka yang benar-benar 
meneliti kandungan risalah ini sambil merangkumi luasan 
peninjauannya akan tahu tentang kebenaran pelbagai jawapan 
yang dikemukakan. 

§51 Gambaran latar belakang yang telah membayangkan 
dengan nyatanya hakikat serta sifat-sifat asasi Islam berbanding 
dengan kebudayaan Barat dan lain-lain agama, dan yang telah 

kini tertayang pada akal-fikiran mungkin kiranya sempuma 
memadai bagi menjelaskan dengan sendirinya jawapan yang 
dapat merangkumi masalah pokok yang terkandung dalam semua 
soalan yang terpapar di perenggan 1 mula-mula tadi. Hams sudah 
kini jelas kepada kita Kaum Muslimin bahawa punca bibit 
masalah yang sedang kita hadapi ini sesungguhnya terletak pada 
mauduk di sekitar faham ilmu. Kekeliruan telah menghamngi 
akal-fikiran kita peri sifat dan tujuan ilmu; sifat dan tujuannya 
yang sebenamya sebagaimana difahamkan dalam Islam. Orang 
Islam telah terpedaya secara tiada sedar menerima faham ilmu, 
yang dianggapnya sama untuk semua, daripada Kebudayaan 
Barat yang telah menyerapinya dengan sifat serta tabiat 
keperibadiannya sendiri; sedangkan sebenamya faham ilmu itu 
berlainan bagi tiap sesuatu agama dan kebudayaan, berdasarkan 
pandangan hidup masing-masing, yang mencerminkan sifat serta 
tabiat keperibadiannya. Islam pun mempunyai pandangan hidup 
tersendiri yang mencerminkan sifat dan tabiat keperibadiannya 
sendiri, dan yang tentu tiada sama dengan pelbagai pandangan 
hidup lain-lain agama dan kebudayaan. Dan pandangan hidup 
sesuatu agama dan kebudayaan serta sifat dan tabiat 
keperibadiannya itu sesungguhnya direncanakan dan 
digambarkan serta dibentuk menerusi akal nazari dan bahasa oleh 
pelbagai faham yang pada akhimya berpunca pada apa yang 
dianggap sebagai ilmu. Maka darihal demikian, faham ilmu itu 
sangatlah penting bagi dikenali dan diketahui benar-benar sebab 
dialah yang mempengaruhi sikap hidup kita. Andai kata kita 
menerima sahaja bulat-bulat apa yang diajarkan sebagai ilmu di 
sekolah-sekolah dan di pusat-pusat pengajian tinggi, dan yang 
dianjurkan oleh pihak-pihak berkuasa yang tertentu, padahal 
‘ilmu’ yang diajarkan serta dianjurkan itu sebenamya ‘ilmu’ yang 
dasamya serta sifat asasi dan tujuannya telah dipupuk, diperolah, 
dibentuk digubah mengikut faham serta pandangan yang bukan 
Islam—malah berlawan pula dengannya—maka kejadian itu 
bererti bahawa kita menerima pandangan dan sikap hidup yang 
lain daripada Islam, yang akan lambat-laun tentu kelak membawa 
kita keluar dari Islam—walaupun secara tiada disedari—sehingga 
yang bukan Islam itu dipercayai, diperkukuh dan dipertahankan 

sebagai Islam jua. Seperti yang telah diterangkan tadi di 
perenggan 16, Kebudayaan Barat telah menggunakan faham ilmu 
sebagai alat yang halus-tajam bagi menda‘yahkan pandangan dan 
sikap hidupnya di dunia, dan strategi atau helah-daya ini 
ditujukan khususnya—bagi merobah pandangan dan sikap hidup 
Kaum Muslimin agar dapat seia dengan pandangan dan sikap 
hidupnya sendiri. Dan ini bererti bahawa mereka juga bertujuan 
merobah sifat serta tabiat dan keperibadian Muslimin yang 
ditetapkan oleh Islam jua. Perlu ditegaskan bahawa bukanlah 
segala perkara dalam faham ilmu, sebagaimana terdapat dalam 
sesuatu agama dan kebudayaan itu, berlainan belaka antaranya 
masing-masing; sebab sifat ilmu itu demikian mesra meliputi 
segala sebagai yang kulli atau universal sehingga memang 
terdapat pada umumnya persamaan mutlak yang mengalirkan 
sifatnya dalam faham akali insan semua. Namun demikian, ada 
juga dalamnya terselip, bahkan terterap, faham-faham asasi yang 
menayangkan rencana dasar fikiran serta tujuan dan sikap hidup 
dan nilai-nilai sesuatu agama dan kebudayaan yang merupakan 
baginya sebagai gambaran hakikat —dan pada faham-faham asasi 
inilah letaknya kebenaran atau kepalsuan gambaran hakikat yang 
ditayangkannya itu. Bagi Kebudayaan Barat faham-faham 
asasinya itu berakar-umbi pada dasar-dasar yang menjelmakan 
sifat serta tabiat dan keperibadiannya seperti yang tersebut di 
perenggan 9; iaitu pada falsafah dan daya kuasa akal hayawani 
belaka sebagai unsur mutlak bagi mencapai hakikat dan 
kebenaran; pada faham dualisme, humanisme dan drama dan 
tragedi, yang semuanya memainkan peranan penting dalam 
menimbulkan faham evolusi dalam rangka yang sekular, dan 
dalam mempengaruhi pengertian faham pembangunan, 
perubahan dan kemajuam Dan ilmu yang ditayangkannya itupun 
sudah diadun, diperolah dan dicampur-mesrakan dengan faham- 
faham asasi ini, dan kemudian kini dihidangkan pula kepada kita 
dalam bentuk rupa yang sangat menarik. Sesungguhnya ilmu 
memang senantiasa benar ilmu; namun campuran faham-faham 
asasi Kebudayaan Barat yang telah diadun-mesra dengannya itu 
palsu, ya‘ni ilmu samaran, dan harus diasingkan daripada yang 
benar, dan dibuang keluar sehingga apa yang dapat kita terima 

tiadalah lain daripada ilmu tanpa campuran-campuran yang asing 
padanya dan asing pada Islam itu. Kiasan ibarat keadaan 
merosaknya akibat penerimaan atau kemasukan faham ilmu yang 
palsu itu pada perbendaharaan akliah dan sikap ilmiah kita justeru 
seumpama keadaan akibat menyeludupnya wang palsu dalam 
sistem kewangan sesuatu negara. Wang palsu menyaru 
mengambil peranan nilai yang benar dan mengenakan peng- 
hargaan pada sara hidup sebagaimana juga yang benar; dan 
jikalau dibiarkan terus dia merebak menjalar dalam sistem 
kewangan sesuatu negara maka sudah barang tentulah sistem itu 
dan perekonomian serta negara itu sendiri dan masharakatnya 
akan menempuh huru-hara kekacauan yang membawa kepada 
kemusnahan. Demikian jugalah halnya dengan akibat penye- 
ludupan dan kemasukan faham-faham asasi Kebudayaan Barat 
dalam perbendaharaan faham Islam. Ilmu yang berpengaruh 
memasukkan faham-faham asasi Kebudayaan Barat bukanlah 
semestinya meliputi seluruh bidang ilmu yang kita gelar secara 
umum dengan nama ilmu pengetahuan. Yang memainkan 
peranan penting dalam menda‘yahkan faham-faham asasinya 
khususnya hanya meliputi bidang ilmu kemanusiaan, termasuk 
ilmu-ilmu seperti ilmu falsafah, ilmu sejarah, ilmu kaji manusia 
dan kaji masharakat, ilmu ekonomi, ilmu pendidikan, ilmu 
bahasa, sastera dan sebagainya ini semua—pendek kata ilmu- 
ilmu yang berkait rapat dengan kebudayaan. Meskipun ilmu-ilmu 
sains pada umumnya kita anggap sebagai ilmu yang merupakan 
kegunaan sebagai alat bagi kehidupan, sedangkan ilmu-ilmu 
kemanusiaan pula sebagai ilmu yang merupakan kegunaan bagi 
menilai kehidupan, namun demikian ilmu-ilmu sains seperti yang 
dida‘yahkan oleh Kebudayaan Barat telah dijadikannya sebagai 
ilrpu yang menilai kehidupan, dan bukan semata-mata sebagai 
ilmu yang merupakan alat bagi kehidupan insan. Maka dari itu 
dasar-dasar teori ilmu-ilmu sains itupun harus kita anggap 
sebagai memainkan peranan penting dalam menda‘yahkan 
faham-faham asasi Kebudayaan Barat; dan harus kita anggap 
serupa dan berkait rapat sifatnya dengan ilmu-ilmu kemanusiaan 
jua, kerana dia bersabit dengan ilmu falsafah yang dianggapnya 
mengambil peranan utama dalam menilai asal-usul serta 

kehidupan dan tujuan akhir nasib insan dan alam sekelilingnya. 
Ilmu-ilmu yang mengambil peranan dalam mempengaruhi 
penilaian kehidupan itulah yang merupakan ladang-ladang subur 
yang dalamnya tersemai segala bibit faham asasi kebudayaan, 
yang segar menumbuh dan membentuk gambaran hakikat yang 
terpandang di hadapan tilikan akal nazari. Maka dari itu, yang 
harus kita perhatikan, yang harus kita pertimbangkan, yang harus 
kita beratkan dalam rasa-curiga kita, dan yang harus kita tinjau 
semula dengan tujuan memperolah semula bagi kegunaan kita, 
adalah bidang ilmu kemanusiaan dan ilmu-ilmu yang bersabit 
dengannya dalam peranan menilai serta mempengaruhi penilaian 
kehidupan. Dalam kenyataan yang berikut maka rujukan kepada 
faham ilmu dan faham-faham asasi Kebudayaan Barat yang 
telah mempengaruhi pemikiran kita dan mengelirukan pe- 
mimpin-pemimpin kita bermaksud khususnya kepada ilmu 
kemanusiaan dan para penganutnya. 

§52 Saluran yang melancarkan penyeludupan faham-faham 
asasi yang asing itu adalah sistem pelajaran dan pendidikan yang 
dikuatkuasakan oleh kuasa-kuasa politik serta gejala-gejala 
pentadbirannya, dan seterusnya dibantu oleh golongan para guru 
dan pensharah dan golongan penulis yang menyamarkan faham- 
faham itu sebagai hasil sastera. Dan betapakah lagi kacaunya 
andai kata orang-orang yang mewakili kuasa-kuasa tersebut, dan 
guru dan pensharah dan penulis itu tiada pula memahami serta 
mengenali dan mengetahui benar-benar sifat serta hakikat 
kandungan faham-faham yang dikuatkuasakan dan dianjur- 
kannya itu! Kaum Muslimin harus insaf bahawa sebahagian besar 
mereka yang memainkan peranan dalam menyebarkan kekeliruan 
dan kepalsuan ini—baikpun secara disedari mahupun tiada 
disedari—merupakan orang-orang yang bukan sahaja tiada 
memahami serta mengenali dan mengetahui benar ilmu 
Kebudayaan Barat, bahkan jua yang tiada mempunyai ilmu 
keislaman, dan yang pengetahuan serta amalan Islamnya sangat- 
sangatlah menyedihkan sebab sekadar yang bertaraf kebudak- 
budakan belaka. Padahal golongan-golongan ini dibiarkan— 
malah diberikan amanah—oleh Kaum Muslimin untuk memim- 

pinnya dalam pelbagai lapangan kehidupan! Sanya sesungguhnya 
keadaan demikian ini menjelaskan betapa Kaum Muslimin 
sendiri sudah jauh terpesong ke arah yang salah, sudah nyenyak 
lena dalam kealpaan sehingga tiada sedar akan hakikat ini; 
sehingga sanggup menyerahkan amanah memimpinnya dalam 
pelbagai lapangan kehidupan kepada mereka yang dengan tepat 
dapat diibaratkan sebagai Kaum Jahiliah Moden; sehingga 
mendatangkan akibat kekeliruan diri sendiri yang menyergah 
serta menghadapkan kita pada gerbang aneka masalah, dan 
menjerumuskan kita ke dalam liang pelbagai kesulitan hidup 
sebagai diri perseorangan, sebagai masharakat, sebagai bangsa, 
sebagai Kaum dan Umat. Di dalam kekeliruan ini, yang 
disebabkan oleh masuknya faham dan nilai dan pandangan hidup 
asing dan janggal yang diseludupkan oleh golongan Jahiliah 
Moden di kalangan kita sendiri ke dalam pengertian kita, dan 
yang bertentangan di situ dengan pengertian Islam yang sudah 
sedia ada, maka telah terjadi demi akibatnya itu keadaan 
pengacauan tempat tiap sesuatu, sehingga nilaian terhadapnya 
menjadi kabur. Di dalam Kitab Suci Al-Qur’anuri-Karim, Allah, 
Subhanahu wa Ta‘ala, memerintah kita dengan tegasnya: 

I 4 UI ^l oUL^II IjiJj jl |*3" j* Ij I jj 

(0 A : *■ Lm*J I ) 

Sesungguhnya Allah menitah kamu supaya memulangkan 
amanah kepada ahlinya. 

(,Surah al-Nisa Ayat 58) 

Istilah tu addu ( \J»jj —dari akar-kata addd: j» 1 ) bermaksud: 
‘menyampaikan kepada tempatnya yang wajar’, ya‘ni 
‘mengembalikan’, ‘memulangkan’, ‘memberikan semula’, 
‘meletakkan kepada yang berhak untuk memikulnya’. Misalnya 
seorang doktor mempunyai keahlian untuk mengubati orang yang 
sakit, dan dia berhak diberikan amanah mengubati si sakit; dan si 
sakit pula bertanggungjawab meletakkan amanah mengubatinya 
kepada doktor itu. Akan tetapi, sekiranya si sakit pergi berubat 
kepada tukang kayu dan bukan kepada doktor, maka dia telah 

mencerobohi hak amanah si doktor, dan dia telah menzaliminya 
dan juga si tukang kayu itu, dan menzalimi diri sendiri pula; 
kerana dia telah mengelirukan hak amanah dan tanggungjawab 
masing-masing. Maka mengenali keahlian dan hak amanah dan 
tanggungjawab itu adalah suatu sifat keadilan jua; suatu 
kenyataan hikmah; dan barangsiapa tiada mengenalinya justeru 
dia im sesungguhnyalah orang yang zalim terhadap diri sendiri 
dan terhadap si pemegang amanah yang haknya untuk 
melaksanakan tugas amanah itu tiada dipedulikan olehnya. 
Selanjutnya pula dia telah juga menganjurkan kezaliman bagi 
yang tiada layak memegang amanah itu. Allah, Subhanahu wa 
Ta‘ala, telah memerintahkan kita meletakkan amanah kepada 
ahlinya, dan pelaksanaan Perintah im merupakan tanggungjawab 
bagi kita. Akan tetapi Kaum Muslimin kita telah menjadi lalai 
keliru sehingga sanggup mengabaikan Perintah Yang Mahaadil, 
dan membiarkan sahaja amanah memimpinnya dalam pelbagai 
bidang kehidupan itu dipegang oleh mereka yang kebanyakannya 
tiada layak, tiada berhak memegang amanah agung itu. 
Sebilangan besar pemimpin politik dan pentadbiran, yang sudah 
tentu kerana sifat tugas masing-masing, secara langsung atau 
tiada langsung campur tangan dalam menyedia serta 
menyelenggarakan rencana-rencana penting yang pada akhimya 
bersangkut-paut juga dengan hal-ehwal Agama Islam, tiada 
mempunyai ilmu keislaman dan tiada memahami benar dan 
mengamalkan dengan sungguh hati ajaran-ajaran Islam. Kadang- 
kala di antaranya terdapat mereka yang menunggukan masa 
bersara kelak, bilamana baharu mulai bergiat berkumpul 
memanggil ustaz datang ke rumah masing-masing bergiliran 
untuk belajar asas-asas permulaan ilmu fardu ain, yang 
sesungguhnya wajib dipelajarinya sewaktu kanak-kanak dahulu. 
Ini bererti bahawa sewaktu mereka berkuasa memegang jawatan- 
jawatan yang menghendaki taraf tanggungjawab yang berat itu, 
menyedia serta menyelenggarakan rencana-rencana dan dasar- 
dasar negara, yang mahu tiada mahu semuanya mempengaruhi 
juga nasib Agama Islam di kalangan kita ini, mereka tiada tahu- 
menahu tentang Islam, dan tiada sedar akan akibat pengaruh 
rencana-rencana serta dasar-dasar negara itu terhadap perubahan- 

perubahan yang akan melibatkan Islam dan Kaum Muslimin. 
Dalam menyedia serta menyelenggarakan rencana-rencana dan 
dasar-dasar negara itu pula tiada sedikit faham-faham serta 
tunjuk-ajar dan nasihat ‘pakar-pakar’ asing yang bukan Islam itu 
diterimanya dengan tiada dipertimbangkan akibatnya terhadap 
perubahan pengertian Kaum Muslimin, yang akan 
menyelewengkannya daripada Jalan Islam yang Benar. Dan 
keadaan ini menyatakan dengan gentingnya betapa bahayanya 
Kaum Muslimin sanggup meletakkan amanah pimpinan kepada 
orang-orang seperti ini tanpa mengenakan kepada mereka sharat 
mengenali serta mengetahui dan menghidupi Islam terlebih 
dahulu sebelum dapat diberikan amanah memegang tugas 
pimpinan itu. Dalam bidang pelajaran dan pendidikan, yang 
begitu penting dalam mempengaruhi arahan nasib hidup kita— 
terutamanya di pusat-pusat pengajian tinggi—sebilangan besar 
mereka yang dilantik menjadi pensharah dan profesor tiada 
sebenamya mempunyai kelayakan ilmiah yang cukup dan tulen, 
dan yang bersharat kepada dasar ilmu Islamiah, sehingga hanya 
sanggup sekadar mengulangi ajaran-ajaran ilmu Barat yang tiada 
benar-benar difahaminya, dan yang dijadikannya anutan secara 
membuta-tuli. Akal-fikiran mereka masih terjajah oleh 
imperialisme akliah Barat, yang memerangkap membelenggu 
mereka dalam kandang pengabdian fikiran dan pemujaan sarjana- 
sarjana Barat yang menyebarkan ilmu samaran. Dalam sistem 
pelajaran dan pendidikan, yang sudah sememangnya menyaru 
sistem Barat, dari sekolah rendah seterusnya, pengenalan serta 
pengetahuan Islam dan tamadun Islam bukan sahaja diabaikan, 
bahkan juga diperkecilkan sehingga membawa akibat yang 
menjatuhkan keagungan maruah Islam dan mengelirukannya 
dalam fahaman dan pengertian si penuntut, yang kemudian nanti 
di peringkat pengajian tinggi pula diteruskannya lagi, sehingga 
seolah-olah dilengkapkannya di situ pengeliruan serta 
peneledoran terhadap kefahaman serta pengertian Islam yang 
sempuma. Keadaan demikian ini meneruskan tems di kalangan 
kita pengeluaran golongan pemimpin dan taraf pimpinan yang 
akan mengekalkan kezaliman yang kita alami kini. Dalam bidang 
pelajaran serta pentadbiran yang memjuk secara langsung kepada 

Agama Islam kita dapati golongan yang menggelar diri sebagai 
‘ulama’, yang di kalangannya terdapat setengah daripada 
setengahnya yang tiada insaf bahawa mereka bukan sebenamya 
ulama; bahawa ilmu dan amalan dan sikap yang nyata ada 
padanya tiada memadai bagi hak menda‘wa diri sebagai ulama. 
Mereka tiada ikhlas kepada diri sendiri dan sanggup bertolak- 
ansur—disebabkan tiada sempuma kefahaman dan pengertian- 
nya—dalam perkara-perkara asasi mengenai Islam demi 
melayani kehendak hawa-nafsu yang ta‘luk kepada kepalsuan- 
kepalsuan yang menyam sebagai yang berkuasa dalam negara. 
Dan mereka inipun termasuk dalam golongan pimpinan yang 
salah asuhan, yang menzalimi diri sendiri dan Kaumnya; dan 
Kaum Muslimin pun, dengan mengabaikan tanggungjawabnya 
meletakkan amanah kepada ahlinya, menzalimi diri sendiri jua. 
Pengabaian meletakkan amanah kepada ahlinya oleh Kaum 
Muslimin ini membuktikan dengan sungguh jelas keadaan 
kejahilan yang sedang menyerapinya, kerana jikalau tiada 
demikian tiada mungkin Kaum Muslimin membiarkan sahaja 
penyalahgunaan amanah Islam secara yang sangat mengagumkan 
ini! 


§53 Jadi dengan ringkasnya, kesimpulan penting yang harus 
ditarik dari kenyataan pendek tetapi tepat dan padat ini, iaitu 
bahawa masalah kegentingan Kaum Muslimin seluruhnya yang 
dialami dewasa ini berasal-punca pada sebab-sebab yang muncul 
dari dua jurusan: dari dalam dan luar. Mengenai sebab-sebab 
yang datang dari jurusan luar maka punca-puncanya telah 
dihuraikan dalam perenggan 7 hingga 9 mula-mula tadi dan tiada 
perlu diulangi di sini. Mengenai sebab utama masalah 
kegentingan yang timbul dari jurusan dalam maka memang boleh 
disimpulkan dengan mudah-ringkas sebagai masalah keruntuhan 
adab. Yang kami maksudkan dengan ‘keruntuhan adab’ itu iaitu 
keruntuhan adab yang harus berlaku antara diri jasmani dan diri 
ruhani; antara diri hayawani dan diri akali; sebab adab terhadap 
diri itu menentukan pengenalan serta pengakuan tempat yang 
wajar bagi diri terhadap diri sendiri; dan seterusnya pula terhadap 
keluarga, masharakat, Kaum dan Umat; adab menentukan 

pengenalan serta pengakuan tempat yang wajar bagi diri 
bemisbah pada yang bersifat jasmani dan hayawani dan yang 
bersifat ruhani dan akali, dan pada kemampuan serta kelengkapan 
mhani dan akali yang ada pada diri; adab juga menentukan 
pengenalan serta pengakuan hakikat bahawa ilmu dan kejadian 
semesta semua berperingkat-peringkat menumt rencana susunan 
martabat dan darjat masing-masing. Oleh kerana adab merujuk 
kepada pengenalan serta pengakuan adanya tempat yang wajar 
bagi tiap sesuatu, dan adanya kedudukan serta keadaan yang 
wajar dalam kehidupan, dan kepada mengawal diri dengan 
menyelaraskan haknya secara sukarela mengikut kehendak 
pengenalan serta pengakuan itu, maka pengenaan serta kejadian 
adab itu terhadap diri dan dalam masharakat pada umumnya 
membayangkan keadaan keadilan. Keruntuhan adab 
membayangkan kemntuhan keadilan, dan keadaan demikian 
membayangkan seterusnya kekeliruan mengenai ilmu. Di sisi 
masharakat, Kaum dan Umat kekeliruan faham ilmu dan 
pengenalan serta pengetahuan mengenai Islam dan pandangan 
alam yang ditayangkan oleh Islam itu menimbulkan keadaan 
yang membolehkan pemimpin-pemimpin palsu muncul keluar 
dan menjalar dengan subur di kalangan masharakat; dan keadaan 
ini menyebabkan berlakunya kezaliman. Pemimpin palsu ini 
melanjutkan terus berlakunya keadaan yang demikian itu nescaya 
mengekal, oleh kerana keadaan yang demikian menjamin 
timbulnya pemimpin-pemimpin palsu sepertinya terus-menerus 
untuk mengambil tempatnya di kemudian hari kelak. Dengan 
demikian maka penguasaannya terus berlaku merajalelai hal- 
ehwal Kaum dan Umat, dan akan sentiasa terus berlaku. Dari itu 
maka patut jelas bahawa rumusan sebab-sebab yang 
menimbulkan masalah kegentingan yang mengharungi Kaum kita 
Muslimin iaitu 3 perkara mengikut gilirannya masing-masing: 

(1) Kekeliruan serta kesilapan mengenai faham ilmu, dan 
keadaan ini membawa akibat: 

(2) Keruntuhan adab di kalangan Kaum Muslimin. 
Keadaan yang timbul dari (1) dan (2) tersebut di sini 
menjelmakan: 

(3) Pemimpin yang tiada layak memikul tanggungjawab 
pimpinan yang sah, dan yang tiada memadai taraf 
kepimpinan yang dikehendaki oleh Islam. Pemimpin 
yang demikian ini mengekalkan terjadinya perkara 
yang dirumuskan dalam (1) dan (2) di atas, dan 
menjamin berlakunya terus pengeluaran dan 
penempatan pimpinan sepertinya. 

Semua perkara yang merupakan punca masalah kita Kaum 
Muslimin yang tertera di atas adalah saling berkaitan satu sama 
lain, dan berikutan kejadiannya, sehingga dia berlaku terus tiada 
terputus-putus, seolah-olah sebagai suatu lingkaran rumit yang 
tiada hujung-pangkalnya. Akan tetapi, bagaimanapun, sebab 
yang utama antara ketiga yang tersebut itu ialah kekeliruan serta 
kesilapan mengenai ilmu, dan untuk mengatasi masalah ini, dan 
memutuskan rantai hubungan perkaitan sebab-akibat antaranya 
sehingga hujung-pangkalnya dapat dihancurkan, maka kita harus 
pertama sekali menyelesaikan masalah keruntuhan adab, kerana 
ilmu tiada dapat diajarkan serta ditanamkan dididik dalam diri 
seseorang dengan tiada dia terlebih dahulu memenuhi sharat 
adab, yang harus dikenakan pada diri orang yang menuntutnya, 
dan yang menjadi penampung ilmu yang dituntut itu. Oleh kerana 
inilah maka Allah, Subhanahu wa Ta‘ala, sendiri berrirman 
dalam Al-Qur anu l-Kanm bahawa Al-Qur an itu adalah Sumber 
segala ilmu yang benar, dan tiada boleh seseorang menyentuhnya 
sekalipun melainkan setelah memenuhi sharat adab menyucikan 
diri dahulu. Ilmu harus dihampiri dengan cara mengenakan 
tatasusila kehormatan yang luhur baginya, serta dengan sikap 
tawaduk rendah-diri, dan tiada ilmu itu boleh dimiliki dengan 
sikap gegabah, yang menganggap seolah-olah ilmu itu 
sembarangan sahaja, terbuka kepada semua orang tiada 
memandang tujuan maksud serta kebolehan dan kelengkapan dan 
kemumian yang ada pada hak diri seseorang. Berkenaan dengan 
ilmu-ilmu mengenai Islam dan pandangan hakikat alam dan 
kehidupan yang ditayangkan oleh Islam, maka ilmu itu semua 
berdasarkan kewibawaan; ya‘ni berdasarkan kita menerima 
kewibawaan orang-orang tertentu sebagai kewibawaan yang sah 

dan benar. Oleh kerana Islam itu sudah jadi serta lengkap 
sempuma dari awal-mulanya dia terbit dalam riwayat insan, dan 
tiada pula dia memerlukan pembahan serta perlengkapan yang 
menuju ke arah yang lebih lengkap lagi dan lebih sempuma, 
maka kukatakan sekali lagi bahawa ilmu yang memadai 
mengenai Islam itu sentiasa boleh tercapai oleh semua orang 
Islam. Oleh kerana Islam dan ilmu mengenainya tiada menempuh 
perubahan-perubahan sejarah yang membawa tafsiran lain 
daripada yang asal, dan juga oleh kerana Islam itu bukan hasil 
kebudayaan yang sentiasa harus berubah demi menuturi 
pembahan zaman, maka ilmu mengenai Islam itu hanyalah sama 
ada yang betul atau yang salah, yang benar atau yang palsw, dan 
‘salah’ dan ‘palsu’ itu bererti sesuatu pengertian yang 
bercanggah dengan kenyataan hakikat yang sudah tetap lengkap- 
sempuma, dan yang mempakan kebenaran yang nyata; dan 
‘betul’ dan ‘benar’ berma‘na penyelarasan fi'ahaman kepada 
kebenaran yang nyata itu. Kekeliman mengenai kebenaran 
hanyalah bererti kejahilan mengenainya, dan kejahilan ini bukan 
disebabkan oleh kesamaran dalam kebenaran itu, atau oleh 
kekeliman dalam kebenaran itu, akan tetapi disebabkan oleh 
kealpaan terhadap kenyataan-kenyataan asali yang telah 
dijelaskan dari asal-mulanya Islam terbit. Maka apabila Kaum 
Muslimin melupakan kenyataan-kenyataan dalam Islam itu dari 
zaman ke zaman, keadaan itu menimbulkan kejahilan 
mengenainya. Maka tafsiran dan penjelasan ilmu mengenai Islam 
dan pandangan hidup Islamiah itu diselenggarakan oleh yang 
memiliki kewibawaan, dan kewibawaan yang sah memang 
mengenali serta mengakui adanya rencana susunan martabat serta 
darjat keluhuran kewibawaan itu sehingga akhimya berpuncak 
pada Rasulu’LIah, salla’Llahu ‘alayhi wa sallam. Maka 
sesungguhnya wajib bagi kita bersikap yang patut serta wajar 
terhadap kewibawaan yang sah, dan sikap ini iaitu sikap tawaduk, 
menghormatinya serta merendahkan diri berhadapan dengannya, 
dan kasih kepadanya serta ikhlas menerima dengan keinsafan 
akliah kebenaran-kebenaran ilmu yang ditafsirkan serta 
dijelaskan oleh kewibawaan itu. Sikap tawaduk rendah diri, 
hormat serta kasih dan ikhlas menerima secara akliah tafsiran 

serta penjelasan kewibawaan itu hanya boleh berlaku dalam diri 
seseorang apabila orang itu mengenali serta mengakui hakikat 
bahawa susunan masharakat insan itu terencana berperingkat- 
peringkat mengikut darjat dan martabatnya, dan juga mengenali 
serta mengakui bahawa peringkat-peringkat itu terencana juga 
dalam gelanggang kewibawaan, yang berdasarkan ilmu 
kenyataan akali dan hikmah serta keihsanan. 

§54 Tiada sekali-kali kumaksudkan dengan fahaman 
‘martabat’ serta ‘peringkat darjat’ itu iaitu tiruannya yang 
menjelma di sana-sini, yang direka serta disusun dan dibina oleh 
manusia, di mana penindasan serta pencerobohan dan 
pengawalan yang zalim berlaku, di mana pereka dan penyusun 
dan pembina sistem itu berdusta menda‘wa seolah-olah sistem 
martabat serta peringkat daijat yang direka, disusun dan dibina 
olehnya itu adalah suatu dasar yang ditetapkan oleh Tuhan Yang 
Hak. Bukan sebarang rencana susunan martabat dan darjat itu 
benar merupakan rencana susunan martabat dan daijat yang sah, 
kerana sebarang rencana susunan martabat dan darjat yang direka 
serta disusun dan dibina oleh manusia bukanlah merupakan suatu 
tatatertib yang benar; bahkan tiada dia lain daripada kekacauan 
serta kekeliruan, kerana bentuk rekaan dan susunan manusia yang 
dianggapnya sebagai rencana susunan martabat dan darjat itu 
sesungguhnya berdasarkan kejahilan serta kezaliman jua. 
Hanyalah sistem penyusunan masharakat dan negara yang 
membayangkan rencana susunan martabat dan daijat yang dasar- 
dasamya telah dinyatakan oleh Tuhan Yang Hak menerusi 
Wahyu dan KitabNya yang disampaikan kepada PesuruhNya 
itulah yang sayugia diakui sebagai sistem yang sah lagi adil. Dan 
adab bukanlah bererti penyerahan diri taiuk kepada kekacauan 
dan kekeliruan, kerana yang demikian itu menyalahi keadilan. 
Kekacauan dan kekelnuan hanya berlaku sebagai kenyataan 
terjadinya kezaliman. Walaupun rencana susunan berperingkat 
yang dibina oleh manusia itu memang berlaku menetap dalam 
masharakat insan, dan pada kebiasaannya menjelmakan 
kezaliman, namun demikian ini tiada seharusnya difahamkan 
bahawa faham rencana susunan berperingkat martabat dan 

darjat dalam masharakat insan itu tiada sah; kerana mengikut 
kenyataan hakiki kejadian semesta maka rencana susunan 
berperingkat martabat dan darjat itu memang ada berlaku dan sah. 
Rencana susunan makhluk jelata dan keadaan berperingkat 
martabat dan darjat dalamnya itu merupakan rencana susunan 
Tatatertib Ilahi yang meliputi semesta semua, dan yang 
menyatakan berlakunya keadilan dalamnya. Mungkin ada yang 
bertanya: 'Sekiranya rencana susunan martabat dan darjat rekaan 
dan susunan dan binaan manusia itu tiada sah, dan menjelmakan 
kezaliman sebab berdasar kepada kejahilan, bagaimanakah pula 
dapat manusia mengenali dan mengakui adanya rencana susunan 
martabat dan darjat yang mengawal makhluk dalam suasana adab 
dan keadilan? Bagaimanakah manusia boleh mengenali dan 
mengakui rencana susunan martabat dan daijat yang sah dan 
benar, agar supaya boleh dia membatalkan dan menafikan serta 
menolak pengesahan yang palsu? Sedangkan hikmah yang 
memberi pengenalan dan pengakuan itu hanya diberikan kepada 
sedikit yang terpilih—bagaimanakah pula dapat orang awam 
mengenali susunan Tatatertib Ilahi yang harus diakuinya itu?’ 
Maka jawabnya ya‘ni agar supaya insan pada umumnya dapat 
mengenali serta mengakui adanya susunan tatatertib yang adil, 
maka Allah, Subhanahu wa Ta‘ala, telah mengumiai para Anbiya 
dan PesuruhNya dan juga para Muhsinin hikmah dan ilmu 
hakikat mhani yang dianugerahiNya nescaya dapat mereka 
mengenali dan mengetahuinya, supaya kemudian dapat pula 
mereka mengajar hasil ilmu itu kepada bangsa insani umumnya, 
yang hams tunduk ta‘luk menyelaraskan diri dengan kenyataan 
ilmu itu, baikpun sebagai diri perseorangan mahupun sebagai 
masharakat. Dan penyelarasan ini, ya‘ni penyelarasan diri pada 
tatatertib itu, tiadalah lain daripada tercaranya adab; dan keadaan 
yang berikut dari penyelarasan itu tiadalah lain dari keadilan. 

§55 Adab dalam Islam berkait rapat dengan faham serta 
kenyataan keadilan. Jikalau keadilan bererti dan memjuk kepada 
suatu keadaan di mana tiap sesuatu berada tepat pada tempatnya, 
yang memang wajar baginya, maka hikmah , yang dikumiakan 
oleh Allah, Subhanahu wa Ta‘ala, kepada hambaNya yang 

terpilih, dan yang merupakan suatu daripada kenyataan hidayah 
yang dianugerahkan kepadanya, adalah hasil ilmu dan amal serta 
pengalaman ruhani yang merupakan suatu ilmu kumiaan Ilahi 
jua. Hikmah adalah ilmu yang memberitahu nazar akali diri yang 
mendapat tahu di mana letaknya tempat yang wajar, yang tepat 
menyelarasi sifat sesuatu, bagi tiap sesuatu —termasuk diri yang 
mengetahui itu sendiri. Dan dari itu maka hikmah itu adalah 
pancaran keadilan. Kenyataan keadilan dalam masharakat insani 
itu tampak pada adab yang berlaku dalamnya, kerana adab 
mengasuh insan, yang khusus dan yang umum, bagi 
menempatkan sesama insan tepat pada tempat yang wajar baginya 
masing-masing. Dari itu maka adab adalah suatu kenyataan 
keadilan, kerana dia menayangkan serta mencarakan berlakunya 
suatu keadaan yang mengenali serta mengakui adanya rencana 
susunan martabat dan daijat keluhuran diri masing-masing di 
kalangan insan semesta. Adablah yang menunjukkan adanya 
sikap yang adil yang menerima serta melakukan penempatan 
martabat dan darjat diri masing-masing pada tempatnya yang 
wajar. Pengenalan serta pengakuan diri tentang adanya martabat 
di kalangan makhluk jelata, dan adanya darjat pada tiap 
pemisbahan yang berlaku dalamnya—itulah adab. Andai kata 
tiada martabat dan darjat pada makhluk jelata, justeru 
sesungguhnya tiadalah mungkin keadilan dapat berlaku—sanya 
sia-sialah dia nescaya tiada akan mengandung ma‘na, tiada akan 
wujud sama-sekali. Maka dari itu harus jelas tampak bahawa 
keruntuhan adab sesungguhnya membayangkan keruntuhan 
keadilan di kalangan masharakat insan. Kita telah lihat tadi 
kenyataan bagaimana, akibat perkara (1) dan (3) yang tertera di 
perenggan 53, Kaum Muslimin telah dan masih sedang menzalimi 
diri; dan kini kita akan lihat juga bagaimana keruntuhan keadilan 
di kalangan masharakat Islam itu terbayang dengan nyatanya oleh 
keruntuhan adab yang sedang menyerapi Kaum Muslimin dengan 
mesranya. Keruntuhan adab inilah jua yang mengukuhkan serta 
terus mengakibatkan kejahilan Kaum Muslimin dalam soal tiada 
mengenali dan mengakui ahli yang layak bagi memegang amanah 
memimpinnya; tiada mengenali dan mengakui hak yang patut 
dikembalikan kepadanya dan tiada kepada yang lain daripadanya. 

§56 Kita harus mengenali dan mengetahui bahawa masharakat 
insan itu pada hakikatnya tiadalah terjadi daripada diri-diri yang 
sama taraf keluhuran martabat serta daijatnya. Begitu juga dalam 
alam tabii sekalipun, dari keadaan alam jamadi sampai ke alam 
nabati dan terus ke alam hayawani, kita lihat berlaku keadaan 
susunan berperingkat martabat dan daijat dari yang paling rendah 
terus hingga ke yang tertinggi. Dan di kalangan para malaikat 
justeru kita lihat juga adanya peringkat daijat yang meningkat 
naik sampai ke yang tertinggi yang paling akrab kepada Tuhan 
Yang Hak, ya‘ni yang kita tahu dengan gelaran al-Muqarrabun. 
Lagi pula di Akhirat pun, shurga dan neraka dan keadaan masing- 
masing penghuninya itu juga akan disusun mengikut martabat 
dan darjat peringkat yang sesuai bagi taraf masing-masing, 
daripada yang tertinggi hingga kepada yang paling rendah. Dan 
bukan sahaja alam tabii dan alam insani dan alam ruhani yang 
tersusun mengikut peringkat martabat dan darjat, bahkan ilmu 
pun juga disusun mengikut peringkat martabat dan darjat 
keluhuran taraf bahagiannya masing-masing. 

§57 Kesilapan serta kekeliruan mengenai ilmu perihal Islam 
dan pandangan alam yang ditayangkan oleh Islam, apabila kita 
rujukkan pada diri orang perseorangan, biasanya membawa ciri 
keangkuhan yang mengikrarkan hakikat diri hayawaninya; dia 
berfikir bahawa dirinya itu sama taraf dengan yang lain yang 
sebenamya lebih mulia dan luhur daripadanya, dan dengan sikap 
begini dia menyimpan dalam dirinya rasa sombong takbur dan 
tabiat kedegilan yang semuanya mendorong ke arah menafikan 
kewibawaan. Dia berfikir bahawa dia mengenali dan mengetahui 
keadaan serta kedudukannya bemisbah dengan dirinya dan yang 
lain, padahal dia sebenamya tiada mengenali dan mengetahui 
makam dirinya, dan dari itu maka dia bercenderung pula kepada 
kelakuan hasad-dengki terhadap yang lain yang dianggapnya 
tiada patut melebihinya. Dalam keadaan ini dia membiarkan 
hawa-nafsunya merajalela mengawali tingkah laku serta 
tindakan-tindakan dan keputusan-keputusan yang diambilnya 
dalam kehidupan. Sedangkan Allah, Subhanahu wa Ta‘ala, 
menjelaskan dalam Kitab SuciNya bahawa tiada Dia membebani 

seseorang diri dengan beban yang lebih dari apa yang terdaya 
olehnya—yang menyatakan dengan tegasnya bahawa tiap diri itu 
tiada sama taraf keluhuran serta kadar kebolehannya—orang 
yang kita maksudkan di atas itu, terpacu oleh rasa takbur dan 
dibawa lari oleh hawa-nafsu kecenderungannya yang telah 
menjadi kabur, dengan tiada lengah lagi menyalahgunakan 
dirinya dengan membebani diri supaya sanggup memikul amanah 
serta tanggungjawab—baik pun amanah serta tanggungjawab 
politik atau masharakat, atau kebudayaan, atau agama, atau akali 
serta ruhani—yang dia pada hak dirinya tiada membakati 
kemampuan serta kadar kebolehan untuk menunaikan dengan 
sempurna. Apabila orang-orang seperti ini membanyak di 
kalangan masharakat kita akibat kemasukan faham serta 
pandangan alam dan kehidupan yang lain dari Islam dan yang 
mengelirukan kebenaran, maka sesetengah daripadanya termasuk 
mereka yang dianggapnya mewakili sifat sepertinya, lambat-laun 
tentu merebut tempat pimpinan menjadi pemimpin yang telah 
disebut tadi sebagai pemimpin palsu. Dan mereka ini mengu- 
kuhkan kedudukannya serta kedudukan orang-orang sepertinya 
dalam semua bidang tanggungjawab dan amanah dalam gelang- 
gang kehidupan bermasharakat: iaitu dalam kehidupan politik, 
kehidupan masharakat, kehidupan kebudayaan, kehidupan agama 
dan kehidupan akali serta ruham. Keadaan yang menjelma 
sebagai akibatnya, yang dideritai oleh masharakat, ialah keadaan 
yang telah disebut tadi sebagai keruntuhan adab, yang 
membayangkan keadaan telah merebaknya kezaliman dan 
berkekalnya kerosakan ilmu. 

§58 Meskipun benar kita tahu bahawa ramai di kalangan Kaum 
Muslimin kini yang jenuh bersoal, apabila diingatkan tentang 
banyaknya pemimpin yang palsu yang telah mereka amanahkan 
dengan tanggungjawab pimpinan, menanyakan bagaimanakah 
dapat mereka ketahui tempat yang benar bagi meletakkan 
masing-masing menurut kelayakannya; bagaimanakah dapat 
mereka kenali perbezaan antara yang benar dan yang palsu 
nescaya dapat menentukan penempatan masing-masing menurut 
kebenarannya—yang benar pada tempatnya dan yang palsu pada 

tempatnya—sehingga dapat menjamin kebebasan dari penye- 
satan serta kezaliman pemimpin palsu? Soalan seperti ini sahaja 
sudah cukup jelas membuktikan berlakunya keadaan kejahilan 
serta kekeliruan yang telah memerangkap Kaum Muslimin dalam 
cakamya. Akal-fikiran yang menjadi mangsa cakar kejahilan dan 
kekeliruan itu harus senantiasa diingatkan bahawa Islam 
bukanlah Agama bagi orang bebal. Firman Allah Ta‘ala yang 
telah dirujuk tadi di perenggan 52, perihal Dia menitah kita 
memulangkan amanah kepada ahlinya, membayangkan bahawa 
kita harus sudah tahu siapa ahli amanah apa; jikalau tiada 
demikian maka tiada akan disampaikan olehNya titah seperti itu! 
Sewaktu orang Islam memahami serta mengenali Islam dan 
mengamalkan ajarannya secara yang jauh lebih sempuma dari 
zaman kita, soalan seperti ini tiada mungkin timbul. Dan kini 
justem jawapan mengenainya tiada akan mungkin difahami 
dengan sempuma—seperti juga jawapan bagi pelbagai soalan 
yang dikemukakan di perenggan 1 mula-mula tadi—melainkan 
sesudah Kaum Muslimin menempuhi pelajaran serta pendidikan 
semula mengenai Islam. Ilmu yang sempuma mengenai Islam 
dan pandangan hakiki terhadap alam dan kehidupan yang 
ditayangkan olehnya hams senantiasa dibekalkan dalam 
kefahaman serta pengenalan dan pengetahuan kita agar 
senantiasa segar menumbuh di situ; agar senantiasa baham dan 
lengkap, sambil senantiasa mengawasi kesuciannya demi 
menghindarkan terosaknya oleh tafsiran-tafsiran yang janggal 
padanya, yang menyamar-kelimkan kebenaran dengan kepal- 
suan. Kita hams senantiasa meningkat naik ke taraf ilmu yang 
betul mengenai Islam dan keislaman, agar tercapai bagi diri 
keadaan sedemikian lakunya sehingga apa sahaja ilmu-ilmu lain 
yang diserapi olehnya akan senantiasa diletak pada nilai 
keseimbangan yang saksama dengan ilmu mengenai Islam dan 
keislaman itu, nescaya terbina dalam diri pertimbangan serta 
peraturan yang adil mengenainya. Cara yang kuanggap betul bagi 
mencapai keadaan keseimbangan ilmu ini dalam diri, sehingga 
dapat membina keadilan diri yang boleh mengatasi pelbagai 
kemmitan masalah kita, akan nanti dihuraikan dengan teliti di 
tempat lain pada akhir risalah ini. 

§59 Telah dikatakan tadi bahawa peristiwa yang membawa 
kelemahan secara beransur bagi Kaum Muslimin dan dunia Islam 
pada asal-mulanya sudah memang terselip dalam unsur-unsur 
dalaman yang biang-bibitnya telahpun tumbuh keluar pada 
zaman awali Islam. Dan telah disebut juga selanjutnya perihal 
unsur-unsur dalaman ini bahawa dia merupakan penjelma serta 
pengantar keadaan yang melaku serta melancarkan keruntuhan 
adab. Alamat utama yang mencirikan sifat yang menjelmakan 
keruntuhan adab dalam Umat Islam adalah temyata sebagai suatu 
gerak-daya penyamarataan yang dijelmakan serta diasuh, 
dilayani dan dibina dalam akal orang Islam dari masa ke semasa, 
dan diamalkan dalam masharakatnya. Dengan faham 
‘penyamarataan’ kami memaksudkan suatu tabiat kecenderungan 
yang ada pada diri seseorang untuk menyamaratakan diri-diri lain 
semua dalam pengertian akal, dan untuk mengamalkannya dalam 
sikap sehingga diri-diri lain itu semua dianggap sama tarafnya 
dengan diri yang menyamaratakan. Maka penyamarataan ini 
berasal sebagai suatu perasaan batin yang berlaku dalam akal dan 
pengertian, dan kemudian pula nyata zahir dalam sikap 
seseorang. Keadaan diri seperti ini tentulah mempengaruhi 
riilnya dan segala tindakannya berhadapan dengan diri-diri lain 
dan masharakat dan alam sekeliling dan faham-faham akali dan 
ruhani yang dianuti olehnya. Penyamarataan seperti yang 
dimaksudkan ini giat dianjurkan oleh golongan pemimpin palsu 
yang memang ingin meruntuhkan susunan kewibawaan yang sah. 
Dengan menyamaratakan semua orang, khususnya orang-orang 
yang memiliki martabat dan darjat keluhuran diri, kepada 
peringkat yang sama dengan mereka yang tiada memiliki sifat- 
sifat itu, maka susunan berperingkat martabat dan darjat yang sah 
itu akan runtuh binasa. Dan pemimpin-pemimpin palsu dalam 
semua lapangan giat menganjurkan penyamarataan ini, agar 
supaya dapat mereka beijaya melaksanakan hasrat hidupnya serta 
membanyakkan merebaknya pimpinan sepertinya dan serupa 
dengan tabiatnya. Oleh kerana dalam Islam susunan berperingkat 
martabat dan darjat itu berdasarkan kewibawaan yang berasas 
pada ilmu dan amalan serta pengalaman akali dan ruhani dan 
keihsanan —yang semuanya merupakan kumiaan Ilahi jua— 

maka nyatalah bahawa kewibawaan yang sah itu dalam Islam 
bemisbah pada kewibawaan yang berpandukan ajaran serta 
hakikat agama. Dari kenyataan ini maka harus jelas bahawa 
pemimpin-pemimpin palsu yang giat mengamalkan dan 
menganjurkan penyamarataan itu pada asal-mulanya berpunca 
pada segolongan pemimpin-pemimpin agama—ya‘ni para 
ulama—yang sebenarnya tiada membakati kelayakan yang 
sempuma bagi menunaikan tugas serta tanggungjawab pimpinan 
yang sah. Mereka dari kalangan ulama yang salah asuhan ini 
sesungguhnya kurang sempuma berkewibawaan yang sah, dan 
dari itu mengenakan penyamarataan pada ulama-ulama agung 
yang cukup sempuma berkewibawaan yang sah, sehingga 
disamaratakan yang cukup sempuma dengan yang kurang 
sempuma; dan seterusnya pula setelah disamaratakan yang cukup 
sempuma itu dengan yang kurang sempuma, maka direndahkan 
lagi taraf yang cukup sempuma itu kepada yang lebih kurang 
daripada yang kurang sempuma. Sifat keangkuhan diri hayawani 
dan hasad dengki yang sedia terpendam sebagai takbur batin yang 
membina kedegilan dalam diri itu memang cenderung ke arah 
mencabar serta memperkecilkan kewibawaan yang sah—dan 
sifat keangkuhan serta kedegilan diri hayawani ini mempakan 
suatu peninggalan serta penerusan tabiat Jahiliah yang muncul di 
sana-sini dari masa ke semasa dalam kalangan ulama-ulama 
melampau yang berpuak-puak. Apabila dengan pengamh ajaran 
serta tingkah-laku ulama yang kurang sempuma berkewibawaan 
yang sah ini Kaum Muslimin telah menjadi keliru dalam 
kefahaman ilmu mengenai Islam dan pandangan alam yang 
ditayangkan oleh Islam, maka golongan ulama melampau itu 
semakin menjadi hangat di kalangannya, dan mengukuhkan 
kedudukannya dalam pemikiran masharakat awam serta 
menyeludup mengambil-alih tempat pimpinan agama. 
Kemudian, pimpinan mereka menerapkan kesannya dalam semua 
lingkaran kehidupan, sambil menganjurkan tauladan keangkuhan 
diri hayawani yang mengamalkan penyamarataan di kalangan 
Kaum Muslimin seolah-olah tabiat serta tingkah-laku itu 
kononnya menyelarasi ajaran Islam. Mereka yang menganjurkan 
sikap begini menyarukan apa yang dianjurkannya itu sebagai 

tiada lain melainkan berdasar pada asas faham kesamatarafan 
insan yang merupakan salah-satu asas Islam jua. Padahal asas 
Islam mengenai martabat dan daijat insaniah tiada sekali-kali 
menyamai apa yang mereka maksudkan dan anjurkan; Islam tiada 
berasas pada faham bahawa insan itu semua sama tarafnya, 
sekalipun di sisi Allah, Subhanahu wa Ta‘ala, apatah lagi pula di 
sisi sesama insan. Kita sebut: ‘sesama’ insan, dan maksudnya 
ya‘ni: ‘bangsa’ insani, dan bukan harus difahamkan bahawa 
semua insan itu sama tarajhya sebagai insan, kerana meskipun 
sebagai insan dia itu bangsa insani jua, namun diri tiap seorang 
insan berlainan taraf keluhurannya, berlainan martabat dan 
darjatnya masing-masing, di sisi Khaliqnya mahupun di sisi 
khalayakNya. Penyamarataan taraf insani yang telah mereka 
kelirukan itu sesungguhnya jauh dari ajaran Islam, dan kesan 
ajaran yang telah mereka da‘yahkan menyamari yang Islam itu 
telah menuju dan membawa ke arah kemusnahan, atau sekurang- 
kurangnya kerosakan, susunan kewibawaan yang sah dalam 
susunan insani. Yang telah mereka lakukan itu tiada lain daripada 
penyamarataan semua kepada tarafnya sendiri masing-masing, 
dan ini tiadalah lain daripada kezaliman jua. Di kalangan 
Muslimin awali yang telah melakukan penyamarataan terhadap 
pemimpin besar serta ulama agung sezaman dan juga yang telah 
mendahului zamannya, tumpuan penyamarataan yang dilakukan 
itu biasanya didasarkan kepada hakikat bahawa pemimpin besar 
serta ulama agung Umat Islam itu hanya manusia belaka, ya‘ni 
yang bersifat bashari berdarah-daging serupa seperti orang biasa, 
dan oleh itu maka pemimpin besar serta ulama agung itu tiada 
sunyi dari kesilapan dan kealpaan yang merupakan sifat 
kemanusiaan jua. Setelah melaung-laungkan hakikat ini mereka 
pun lantas menitik-beratkan kesilapan serta kealpaan yang tentu 
terdapat di sana-sini dalam kelakuan serta ajaran dan 
pimpinannya, padahal kesilapan serta kealpaan yang terdapat 
itu—sekalipun benar kesilapan serta kealpaan—sebenarnya 
perkara yang kecil, apatah lagi jikalau dibandingkan dengan ilmu 
serta kebijaksanaan dan hikmah serta keihsanan yang temyata 
ada pada diri para imam Mujtahidin dan ulama agung serta 
pemimpin besar Islam, dan juga jikalau dibandingkan dengan 

sumbangan besar yang telah mereka turunkan terhadap ilmu 
mengenai Islam dan pandangan kehidupan serta alam hakiki yang 
ditayangkan oleh Islam. Selanjutnya pula tuduhan-tuduhan 
mengenai kesilapan serta kealpaan mereka itu sesungguhnya 
tiada dapat menafikan kebenaran serta kebijaksanaan ilmu yang 
terbayang dalam tulisan dan amalan dan kata-katanya; dan tiada 
juga dapat menggugat sahnya kedudukan serta hak keluhuran diri 
dan budi para agung Islam dalam susunan martabat dan darjat 
yang dikenali serta diakui oleh Umat Islam dari zaman ke zaman. 
Penyamarataan yang telah mereka lakukan itu bukan sahaja 
ditujukan kepada pemimpin besar serta ulama agung Islam 
seperti antaranya al-Shafi‘i dan al-Ash‘ari dan al-Ghazali, 
radiya’Llahu ‘anhum, akan tetapi para awliya Allah juga terkena 
babit, dan akhimya para Sahabat Rasulu’Llah pun, salla’Llahu 
‘alayhi wa sallam, termasuk yang akrab dengannya, radiya’Llahu 
‘anhum ajma‘in, tiada dikecualikannya daripada cungkilan 
peribadi mengenai aneka kesilapan dan kealpaan yang dicari-cari 
serta dipamerkan kepada umum. Kita lihat bagaimana, misalnya, 
golongan yang kemudian digelar dengan nama Khawarij 
berkurangajar terhadap Sayyidina ‘Ali, karrama’Llahu wajhahu, 
sehingga berani mencabar kewibawaannya yang sah; beberapa 
ratus tahun kemudian kita lihat pula bagaimana ibn Taimiyyah— 
mungkin pertama kalinya di kalangan ulama—seolah-olah tiada 
sedarkan martabat dirinya berani mencabar memperkecilkan 
kewibawaan Sayyidina ‘Umar, Sayyidina ‘Ali, radiya’Llahu 
‘anhuma, dengan tuduhan bahawa kedua yang agung itu telah 
melakukan beberapa kesilapan. Dan tuduhan yang datang 
daripada orang yang jauh rendah martabat serta darjatnya 
berbanding dengan yang dituduh itu juga dilakukan tanpa 
memandangkan bahawa kedua Sahabat agung itu, menurut suatu 
hadith yang terkenal, memang termasuk antara sepuluh Sahabat 
yang telah dijanjikan shurga oleh Allah, Subhanahu wa Ta‘ala. 
Maka kita hanya tercengang kagum melihat bagaimana halnya 
sedangkan Allah, Subhanahu wa Ta‘ala, Sendiri telah 
menjanjikan shurga kepada yang dikasihiNya, ya‘ni dengan 
maksud bahawa kesilapannya tentu telah dihapuskan di sisi 
Pandangan Allah Ta‘ala, mengapa pula patut seorang hamba 

Allah yang zahir beberapa ratus tahun kemudian masih tetap 
mengingat sambil menitik-beratkan kesilapan itu! Tiada shak lagi 
memang dapat ketokohan ulama-ulama penggugat para agung 
yang berilmu itu dipertahankan, memandangkan bahawa ulama- 
ulama penggugat zaman lampau itu, setengah daripada 
setengahnya memang juga agung dan berilmu mengikut kadamya 
masing-masing. Akan tetapi adalah suatu kesalahan besar bagi 
kita sekiranya disamaratakan taraf masing-masing, ya‘ni taraf 
ulama yang kurang sempuma kewibawaannya dengan yang 
cukup sempuma kewibawaannya yang sah—berlebih-lebih lagi 
pula salahnya jikalau kita letakkan yang kurang sempuma itu 
pada taraf yang lebih tinggi daripada yang cukup sempuma, 
sebagaimana biasa dilakukan dalam tanggapan zaman kita yang 
lebih jahil-keliru ini. Pada zaman kita ini, yang faham dan tahu 
sedia memahami dan mengetahui bahawa mereka di kalangan 
penggugat serta pencabar para alim-ulama agung Muslimin 
zaman lampau, yang lazimnya memang menuturi telatah-gelagat 
yang bercontoh pada sifat gum-guru mereka dalam kebiasaan 
tabiat mencabar serta menggugat pimpinan serta kewibawaan 
yang sah dan benar, sesungguhnya adalah orang-orang yang tiada 
terkecuali terdiri daripada yang lebih kurang sempurna 
kewibawaannya daripada guru-gum mereka yang 
kewibawaannya sudah memang kurang sempuma; orang-orang 
yang pandangan dan penilikan akali serta mhaninya mengenai 
hakikat Islam dan pandangan-alam yang ditayangkan olehnya itu 
tiada sekali-kali layak dibandingkan dengan yang dibayangkan 
dalam pandangan serta penilikan gum-gumnya yang kurang 
sempuma itu—apatah lagi pula jikalau dibandingkan dengan para 
agung dan berilmu sempurna yang dikecam diperkecilkan 
olehnya, sedangkan gum-gum mereka sendiri mengambil 
menerima ilmu pinjaman daripada para agung itu dengan tiada 
pengakuan. Tiada satupun orang-orang ini, yang pada zaman kita 
menda‘wa diri sebagai ‘modenis’ dan ‘pembaham agama’ 
termasuk mereka yang menyam sebagai ulama mujtahidin, 
sampai mencapai peringkat yang paling rendah di kalangan 
ulama agung zaman lampau yang dalamnya termasuk para ahli 
pengenalan ruhani yang semuanya telah menyumbangkan 

demikian banyak jasa perihal ilmu mengenai Islam dan 
pandangan alam yang terterap padanya; tiada satupun mereka 
yang dapat kita bandingkan dengan nilaian kelayakan serta 
kesamatarafan dengan para agung zaman lampau, baikpun di sisi 
kebakatan sifat akali mahupun di sisi keluhuran budipekerti 
keihsanan serta pengenalan ruhani, dan sekalipun di sisi 
kebesaran serta kesuburan dayacipta penulisan dan persuratan 
yang bersifat asli, menayangkan tafsiran terperinci indah 
mendalam. Mereka tiada berkemampuan menghasilkan penulisan 
serta persuratan seperti yang dahulu yang dikecam diperkecil- 
kannya itu; mereka sesungguhnya tiada terdaya menghasilkan 
dayacipta seperti itu, dan yang dihasilkannya hanyalah gubahan- 
gubahan yang bersifat kewartawanan dan yang terbentuk dan 
termaktub dalam kandungan faham kewartawanan jua. Justeru 
demi membujuk kepercayaan serta pengakuan awam yang mudah 
terkeliru, mereka yang menda‘wa dan dida‘yahkan sebagai 
‘modenis’ dan ‘pembaharu agama’ dan yang menyaru sebagai 
para mujtahidin terpaksa juga meniru-niru para agung yang 
dikelirukan serta dilaberaknya di hadapan tanggapan awam itu; 
mereka juga giat membicarakan persoalan apakah Al-Qur’an itu 
sifatnya makhluk atau bukan makhluk; mereka juga campur 
tangan konon dalam menyelesaikan masalah qada dan qadar— 
mereka terpaksa meniru-niru para agung dahulu untuk 
mengagumkan fahaman awam betapa handalnya pemikiran yang 
dipamerkannya itu! Dan orang-orang yang menimbang-terima 
mereka sebagai pemimpin agung zaman kita, yang menganjurkan 
kita supaya menerima mereka seperti yang dida‘yahkan itu pula, 
bukanlah terdiri daripada yang mengenali sungguh pemimpin- 
pemimpin benar zaman lampau yang betul agung, dan dari itu 
maka tiada mempunyai kelayakan untuk menilai keagungan dan 
kebenaran. Orang-orang penganjur dan penda‘yah yang baharu 
ini bukanlah harus disifatkan sebagai jawhari yang mengenali 
jawhar—mereka secara sedar atau tiada sedar merupakan 
penda‘yah kesilapan yang memalu gendang kekeliruan di pasaran 
awam! Padahal semua persoalan mengenai pelbagai masalah 
yang golongan modenis dan pembaharu agama dan yang 
menyaru sebagai mujtahidin itu cuba timbulkan, dan kemudian 

terkial-kial hendak menjawab, dan akhimya gagal mengatasi itu, 
sudahpun dibicarakan dengan tilikan batin yang lebih tajam 
mendalam, dan dengan penerokaan akali serta kehalusan ruhani 
yang jauh lebih jelas mencarakan seni-budi keagungan dan 
kebenaran oleh orang-orang seperti al-Ash‘ari, al-Ghazali, dan 
para Ahli Tasawwuf yang luhur dan lain-lain guru agung zaman 
lampau. Lagi pula mengenai sifat Al-Qur’anuT-Karim dan 
hakikat qada dan qadar dan persoalan lain yang bersabitan, maka 
persoalan seperti ini tiada dianggap sebagai masalah oleh para 
Muslimin yang tahu dan kenal dan beriman; dan hakikat bahawa 
persoalan ini dikemukakan seolah-olah sebagai masalah 
hanyalah membuka rahsia tentang adanya kekeliruan yang 
mengharungi kefahaman dan mungkin juga iman mereka yang 
mempermasalahkannya, dan menambah pula pada kekeliruan 
umum yang sudah menyerapi mengabuti fahaman serta iman kita. 
Gelagat mereka menyaru meniru-niru guru agung zaman lampau, 
demi membujuk pengakuan awam tentang kehandalan serta 
kelayakannya agar diterima sebagai pemimpin benar itu, 
hanyalah melayani hawa-nafsu yang mengada-ada menyama- 
tarafkan diri dengan gurunya. Mereka dan pengikutnya subur 
berkembang di mana terdapat keadaan kekeliruan dan kejahilan, 
di mana mereka semua dapat mengelakkan diri dari penilaian 
renungan teliti serta gugatan dan penafian ilmu. Justeru akibat 
terserapnya kekeliruan dan kejahilan dalam fahaman Kaum 
Muslimin zaman kita ini, maka kesempitan fikiran serta 
kegentingan diri yang kini mensifatkan Kaum Muslimin pada 
umumnya telah menanggapkan pada pandangan fikrinya seolah- 
olah golongan modenis dan pembaharu agama dan yang menyaru 
sebagai mujtahidin itulah dia yang pertama-mula membuka akal- 
fikiran Muslimin pada kefahaman Islam. Padahal Kaum 
Muslimin tiada sedar dan insaf bahawa orang-orang itu hanya 
merupakan tiruan belaka para agung zaman lampau—dan tiruan 
yang kurang baik pula! Kaum Muslimin tiada insaf-tahu bahawa 
orang-orang itu tiada membawa apa-apa yang baharu yang belum 
lagi dibawa oleh para agung dahulu; dan tiada pula orang-orang 
itu benar menjelas-tafsirkan Islam secara yang lebih terang pada 
pandangan yang kelam daripada pentafsiran serta penjelasan 

yang telah dihasilkan oleh para guru zaman lampau yang jauh 
lebih luhur nilaian penerokaannya. Namun demikian halnya 
tetapi orang-orang selaku itulah yang paling riuh-ganas menuduh 
serta memperkecilkan zaman lampau dengan para agungnya 
sekali yang sungguh budiman dan yang termasuk dalam 
gelanggangnya para ulama tulen dan ahli fikir dan fukaha dan 
yang memiliki ilmu pengenalan ruhani. Fahaman golongan 
modenis dan pembaharu agama mengenai zaman lampau 
sesungguhnya telah terkena pengaruh faham-faham Barat 
mengenai evolusi manusia dan perkembangan sejarah dan ilmu- 
ilmu pengetahuan yang sekular. Kemasukan faham-faham ini 
merupakan kali yang kedua berlakunya penyeludupan faham- 
faham Barat yang asing pada Islam, sebagaimana penyeludupan 
kali yang pertama sepertinya telah dilakukan oleh golongan 
falasifah yang diberantas habis oleh al-Ghazali. Bagaimanapun 
juga, golongan falasifah sekurang-kurangnya memahami 
pemikiran Barat jauh lebih sempuma daripada kefahaman 
modenis pembaham agama mengenainya; dan meskipun mereka 
ini berhati-hati dalam dayausahanya untuk mengislamkan faham- 
faham Barat yang diseludupkannya masuk, namun demikian 
faham-faham mereka itu merupakan suatu bahaya besar terhadap 
kesetiaan Kaum Muslimin kepada Islam, sebab faham-faham 
yang diseludupkan masuk itu bukannya yang boleh diperolah- 
semula sehingga dapat benar-benar disebatikan dengan jiwa 
Islam. Mereka telah gagal mengislamkan faham-faham asing itu, 
dan dengan demikian telah membuka luas tanpa kesedaran 
gerbang yang mempelawa masuk sekularisme, justeru kerana 
tiada mengambil masa yang lama kemudian pengikut-pengikut 
mereka telah memperkembangkan lagi faham-fahamnya itu 
secara yang tiada terlintas pada dugaannya sehingga 
menjelmakan bentuk-rupa kehidupan sekular di kalangan kita. 
Sanya sesungguhnya para agung Muslimin zaman lampau itu 
tiada mereka tanggap sebagai tauladan akali sanjungan citanya; 
yang mereka sanjung dalam cita-akalnya sebagai tauladan adalah 
para failasuf Barat seperti Rousseau, Comte, Mill dan Spencer. 
Islam sudah bukan lagi melandaskan dasar pemikirannya, bahkan 
yang diusahakan ialah memadankan Islam pada cita-citanya. 

Walaupun mereka menda‘wa diri sebagai Muslim, akan tetapi 
taat-setianya ditumpukan kepada rantau dan negaranya dan 
dijunjungnya ke taraf yang sama dengan kesetiaan kepada Islam. 
Oleh kerana mereka tiada benar-benar membakati kadar akali 
serta ruhani yang mendalam, maka tumpuan usahanya berkisar 
dalam bidang kemasharakatan dan politik. Pengalaman mereka 
tentang keruntuhan pemerintahan Muslimin dan kehancuran 
imperaturia Muslimin di sana-sini menolehkan perhatiannya 
kepada ibn Khaldun dan menumpukan usahanya pada 
penerokaan faham ummah dan negara dalam Islam. Maka dengan 
sendirinya, dengan penumpuan usaha terhadap penerokaan faham 
ummah dan negara ini, mereka mengabaikan dan meringankan 
penelitian ilmiah terhadap faham diri dan peranan diri 
perseorangan dalam menjelma serta menegakkan ummah dan 
negara Islam. Memang benar bahawa ummah dan negara Islam 
itu diutamakan dalam Islam, namun demikian begitu jugalah diri 
perseorangan pun diutamakan dalam Islam—malah berlebih lagi, 
kerana betapakah dapat ummah dan negara Islam itu dijelmakan 
serta ditegakkan sekiranya diri-diri perseorangan yang Muslim 
itu telah menjadi keliru dan jahil mengenai Islam dan pandangan 
hidup Islamiah sehingga tiada lagi mensifatkan Muslim yang 
baik? Apabila mereka berpendapat bahawa kemerosotan Kaum 
Muslimin itu disebabkan oleh kerosakan pimpinan, justeru 
memang jelas bahawa kesimpulan ini berdasarkan kesibukan 
tilikannya hanya kepada soal ummah dan negara, kerana soal 
ummah dan negara, yang merupakan lingkaran di mana berkisar 
masalah kemasharakatan dan politik, memang berkehendakkan 
penyelesaian masalah pimpinan. Tumpuan perhatian kepada 
perkara ummah dan negara mesti akan melibatkan perkara 
pimpinan dengan secara langsung; dan kesimpulannya memang 
sudah diketahui umum, tanpa berpura-pura mengenakan hujah 
ilmu, tanpa berlaga-laga dengan ilmu kemasharakatan dan politik 
seolah-seolah ilmu itulah yang mencelikkan matanya kepada 
kefahaman mengenai sebab kemerosotan Kaum Muslimin. 
Bagaimanapun helahnya maka kesimpulan bahawa kerosakan 
pimpinan itu menyebabkan kemerosotan Kaum Muslimin tiada 
betul benar, kerana pendapat ini berasaskan pandangan singkat 

yang hanya melihat gejala-gejala luaran yang ditayangkan 
menerusi teropong ilmu kemasharakatan dan politik yang 
memang tiada berdaya menembus ke hakikat dalaman. Sesung- 
guhnya kerosakan pimpinan bukan bersifat sebab kemerosotan 
Kaum Muslimin, akan tetapi dia adalah akibat padanya. Dan 
yang sebenamya bersifat sebab kemerosotan Kaum Muslimin 
dan kerosakan pimpinannya tiadalah lain daripada kekeliruan 
serta kekhilafan ilmu mengenai Isldm dan pandangan alam yang 
ditayangkan olehnya, seperti yang sudah disebut tadi di 
perenggan 53, mengikut giliran nisbi antaranya; ya‘ni: kekeliruan 
serta kekhilafan ilmu itu menyebabkan keruntuhan adab, yang 
seterusnya menyebabkan kerosakan pimpinan, dan terus pula 
mengekalkannya dalam suatu lingkaran rantai yang antaranya 
tiada terputus berlaku pemisbahan sebab-akibat sehingga 
menjelmakan akibat yang sama jua. Kita hams tahu, untuk 
memutuskan gelang pokok dalam rantai pemisbahan sebab- 
akibat itu, bahawa yang memulakan gerak-daya yang 
menjelmakan rantai pemisbahan sebab-akibat itu adalah sebab 
dalaman, bukan akibat luaran; kerana jikalau kita tanyakan diri 
apakah yang ‘rosak’ dalam faham ‘kerosakan’ pimpinan itu, 
maka akan jelas jawapan bahawa ilmulah yang rosak. Penerimaan 
kenyataan ini juga menjelaskan bahawa akar-umbi masalah 
kemerosotan Kaum Muslimin itu bukanlah lagi tampak sebagai 
terbenam dalam hal politik ummah dan negara dan perkara 
pimpinan, sebagaimana yang mereka bayangkan, akan tetapi 
sebagaimana yang kini dinyatakan di sini, akar-umbi itu tumbuh 
berasal dalam kerosakan ilmu. Ini berma‘na bahawa masalah 
pokok adalah ilmu dan bukan pimpinan; dan ilmu adalah sifat 
insan dan bukan dia sifat ummah atau negara: ilmu itu sedia 
tersifat pada insan sebagai diri perseorangan dan bukan sebagai 
masharakat. Kesimpulan yang harus ditarik dari kenyataan ini 
sangat berma‘na bagi menetapkan arahan tumpuan tenaga kita 
dalam mengatasi pelbagai kerumitan yang kini sedang 
menyerang dari semua jurusan. Kau harus insaf bahawa sebagai 
suatu strategi atau helah menghadapi masalah zaman kita, dan 
memandangkan keadaan kita dewasa ini, maka adalah lebih afdal 
untuk kita menitik-beratkan keutamaan diri perseorangan, dan 

bukan ummah dan negara, dalam mencari penyelesaian yang adil 
bagi masalah yang kita hadapi sekarang. Menitik-beratkan 
keutamaan diri perseorangan membawa erti bahawa sebagai 
prasharat bagi memahami serta mengatasi masalahnya, kau harus 
terlebih dahulu memperlengkapkan pengenalan serta penge- 
tahuan dan kefahaman dengan ilmu mengenai akal dan kalbu dan 
diri, budipekerti keihsanan, dan ruh, dan mengenai nasib terakhir 
serta tujuan diri insani; kerana akal dan kalbu dan diri dan ruh 
dan ihsan itu semua merupakan hakikat yang sedia ada pada diri 
perseorangan. Ilmu mengenai ini semua bukan dapat diperoleh 
dari bidang kefahaman Barat yang mempersoalkan diri hayawani 
insan, seperti ilmu jiwa atau psikologi, kerana faham-faham yang 
dikemukakannya tiada berma‘na bagi kita; akan tetapi kau harus 
memperolehinya dari ilmu yang bersumberkan faham kebiasaan 
Islam dan yang ditafsir serta dibayangkan oleh para guru agung 
kita zaman lampau yang memiliki pengenalan serta kefahaman 
ruhani. Hanya dengan cara inilah sahaja maka baharu dapat kita 
mengaitkan rangkaian kefahaman yang berma‘na, dan menjelma- 
kan suatu susunan pendidikan yang berdasarkan padanya, dan 
yang terlingkung dalam rencana yang dibayangkan oleh Al- 
Qur’anu’l-Karim dan berasas pada dasar-dasar Islam, sehingga 
mampu mendidik Muslimin yang akan datang berturun-temurun 
kelak nescaya menjadi Muslimin yang baik; nescaya menjadi 
insan yang dapat menjelmakan dalam dirinya sifat-sifat Islamiah 
yang sempuma; sebagai Muslimin sejati yang terbebas dari 
kekeliruan dan yang berkefahaman benar serta mengerjakan 
amal-ibadat, lagi pula serba-sedia untuk mewujudkan tegak 
negara Islam dan memainkan peranannya sebagai suatu Ummah 
yang kukuh-segar, yang benar tunggal. Jikalau tiada demikian, 
jikalau tumpuan daya usahamu hanya diarahkan kepada faham 
ummah dan negara belaka, seperti yang mereka keijakan, maka 
daya usaha seperti itu—yang sebenamya bermaksud sama juga 
pada akhimya untuk mencapai hasrat agung Kaum Muslimin— 
akan menempuh ranjau sepanjang jalan, akan senantiasa 
menderita kegagalan seperti yang sudah dan sedang kita alami. 
Dan seterumu dan yang jahil yang memang bemiat mengusutkan 
pemikiranmu akan berkata, seperti yang sudah mereka katakan. 

bahawa Islam tiada lagi ‘sesuai’ untuk zaman ini, dan bahawa 
faham negara Islam itu hanyalah suatu cita-cita yang tiada dapat 
benar diwujudkan dan dicarakan sebagai amalan yang boleh 
berlaku. Penekanan terhadap keutamaan masharakat dan negara 
membuka gerbang yang membawa masuk cara serta kehidupan 
dan pemikiran dan pendidikan sekular. Sanya sesungguhnya kita 
sudahpun memiliki pusaka tinggi yang diturunkan berlimpah- 
limpah peri ilmu mengenai akal dan kalbu dan diri dan ruh, dan 
kita juga tiada kekurangan—malah berlebihan—guru-gurunya 
yang terjelma pada diri para agung zaman lampau yang memiliki 
ilmu pengenalan akali serta ruhani dan yang menghiasi 
kehidupannya dengan ihsan. Dan ini semua—ilmunya dan guru- 
gurunya—demikian serba meliputi sifat mutu serta bawaannya 
sehingga apa yang mereka turunkan itu memang mempunyai 
nilaian yang sah bagi insan untuk seluruh masa, memandangkan 
bahawa Sumber-sumber ilmu itu, dan penarikan yang mendalam 
yang telah dihasilkan daripadanya oleh guru-guru itu, sedemikian 
serba meliputi sifatnya yang tiada bertara sucinya mengatasi 
peredaran sejarah dan gejala-gejala perubahan, sehingga dia 
senantiasa baharu, senantiasa ‘moden’. Sekiranya golongan 
modenis dan para pembaharu benar-benar memahaminya, 
sekurang-kurangnya ilmu dan guru-guru itu akan membawa 
faedah jua baginya. Akan tetapi ilmu seperti itu dan orang-orang 
seperti guru-guru agung itulah yang diketepikan diabaikannya 
dengan tiada menyedari hakikat bahawa Sumber-sumber ilmu 
yang disebut tadi itu merujuk kepada Al-Qur’an dan Sunnah. 
Sebaliknya pula mereka perkecilkan orang-orang itu dan 
mencari-cari cacatnya, kemudian mencelanya kerana cacatnya, 
meskipun jasanya lebih besar dari celanya. Adab itu pengenalan 
tentang jasanya dan bukan tentang celanya, kerana jasalah yang 
menetapkan kedudukannya dalam susunan peringkat martabat 
dan daijat insani. 

§60 Meskipun dapat diakui benar bahawa ulama-ulama 
penggugat seperti ibn Taimiyyah dan beberapa ratus tahun 
kemudiannya, ibn ‘Abd al-Wahhab, yang bawaannya gemar 
mencabar kewibawaan yang sah dan menyamaratakan darjat 

yang cukup sempuma ke taraf yang kurang sempuma, dalam 
ajarannya masing-masing tiada menganjurkan perpisahan dari 
faham bermazhab. Bahkan mereka tetap mengisbatkan ajaran 
para imam dalam gelanggang Ahlu’l-Sunnah wa’l-Jama‘ah, yang 
berpegang kepada ajaran sunnah dan para Sahabat dan Tabiin dan 
para Pengikut Tabiin. Akan tetapi kita lihat bagaimana perkem- 
bangan pengamhnya, yang dibantu pula dengan terebutnya kuasa 
oleh para pengikutnya di negeri Arab lebih kurang dua ratus 
tahun ini, dan dengan timbulnya aliran baham di Mesir akibat 
ajaran al-Afghani dan Muhammad Abduh, maka semakin terjadi 
deras aliran yang menganjurkan perpisahan dari ajaran-ajaran 
ulama lama yang mempakan pelbagai pelita agung yang telah 
menerangi suasana Umat Islam berabad-abad. Dengan ajaran al- 
Afghani dan Abduh mulai menyeludup masuk pengaruh- 
pengaruh dari jurusan luar yang merupakan sebab-sebab 
tambahan yang membawa akibat kemntuhan adab di kalangan 
kita. Meskipun benar tujuannya demi mempertahankan Islam dari 
serangan-serangan Barat, dan maksudnya untuk menyerang-balas 
kebudayaan dan tamadun Barat dengan senjata-senjata ilmiahnya 
sendiri, namun demikian senjata-senjata ilmiah olahan Barat 
yang digunakannya itu demikian halusnya cara-gaya menge- 
lirukan yang mensifatkannya sehingga tiada terdaya pelopor- 
pelopor aliran baham itu menguasai serta mengawalnya—kerana 
kelengkapan ilmiah yang ada pada dirinya memang tiada 
menyamai taraf mutu yang dimiliki oleh para agung mujtahidin 
zaman lampau. Maka akibatnya bukannya kebudayaan dan 
tamadun Barat yang terkena serang-balas dengan senjata-senjata 
ilmiahnya sendiri, akan tetapi yang menyalahgunakannyalah 
yang terkena derita ‘senjata makan tuan’. Faham-faham asing 
yang telah dipupuk ke dalam pemikirannya kemudian menjadi 
semakin menerap pada pemikiran para pengikutnya, dan antara 
lainnya dan yang temtama termasuk: 

(1) faham keutamaan dan kelebihan akal hayawani, ya‘ni 
reason yang berpuncakan ratio, dalam meneroka 
kebenaran dan hakikat, dan keutamaan diri hayawani. 
Ini menimbulkan pula faham: 

(2) kebebasan manusia ya‘ni diri perseorangan, yang juga 
cenderung ke arah mengisbatkan diri hayawani, ya‘ni 
freedom dan liberty, untuk menentukan nasibnya 
sendiri; untuk mengemukakan pendapat serta pan- 
dangan sendiri. Ini bemisbah rapat dengan faham: 

(3) hak-hak asasi manusia, ya‘ni human rights, justem 
kerana melindung serta mengukuhkan (1) dan (2) di 
atas. Kemudian faham: 

(4) kesamaan taraf manusia, ya‘ni equality dan 
egalitarianism, dalam rangka masharakat dan negara 
di sisi undang-undang yang direka oleh manusia. 
Faham-faham seperti ini semua memanglah 
membayangkan penerimaan faham: 

(5) evolusi manusia dan sejarah dan dunianya, ya‘ni 
evolution —gerak-daya tabii yang mendorong ke arah 
pembahan kepada keadaan yang lebih baik, ke arah 
kesempumaan yang juga senantiasa bembah demi 
menjelmakan lagi kesempumaan lain pula tems- 
menerus. Kemudian dengan pengamh kemenangan 
serta kejayaan faham sosialisme di negara-negara 
Barat, ditambah lagi pula dengan faham: 

(6) sosialisme Barat mahupun juga demokrasinya 
sebagaimana difahamkan dan dikelimkan dengan 
faham-faham kemasharakatan dan politik Islam oleh 
setengah daripada golongan cerdik-pandai yang 
beraliran modenis dan juga yang lainnya. 

Pemikiran pelopor-pelopor yang menimbulkan aliran yang 
digelar ‘baham’ itu, dan yang bertujuan untuk memulihkan ajaran 
Islam kepada kemumian yang asal, sesungguhnya sudah jauh 
terkebelakang jikalau diperbandingkan dengan pemikiran 
pengikutnya golongan yang menda‘wa diri sebagai ‘modenis’. 
Sebenamya faham-faham yang dikemukakan oleh Abduh 
mahupun yang lain sebelum zamannya sampai kepada ibn 
Taimiyyah sendiri tiadalah ‘baharu’. Bahawa faham-faham itu 
dianggap baham sudah dengan sendirinya membayangkan 
pemisahan pengetahuan Kaum Muslimin dari perbendaharaan 

ilmu yang telah dikumpul-simpan oleh ulama lama yang secara 
lebih mendalam telah menyelami masalah tafsiran Al-Qur’an dan 
Sunnah dan penyelesaian kekeliruan Kaum Muslimin. Faham- 
faham itu tampak baharu oleh yang jahil yang tiada sedar tahu 
bahawa yang disebut baharu itu sudahpun dijelaskan mengikut 
masalahnya. Yang benar baharu dalam faham-faham yang 
dianjurkan oleh pelopor-pelopor pengikutnya hanyalah yang 
asing pada Islam yang diseludupkan masuk menyamarinya. 
Ulama-ulama yang kewibawaannya kurang sempuma, yang 
menggugat dan menolak-nafikan faham serta ajaran yang lama, 
dan pelopor pembahaman serta pengikutnya golongan modenis 
dan lain-lain yang sealiran dengannya di negeri Arab dan di Asia 
Barat, Timur dan Tenggara semuanya tiada berhasil 
mengemukakan faham baharu sendiri yang dapat menggantikan 
yang lama yang dilaberaknya itu, dan hakikat ini menunjukkan 
bahawa mereka tiada berkemampuan membimbing Kaum 
Muslimin ke arah kefahaman dan kehidupan Islam yang sejati. 
Tanpa berpandukan ajaran ulama lama dan para imam 
mujtahidin, tanpa merujuk kepada hasil pemikirannya dan 
mengamalkan tafsiran agungnya—yang semuanya berdasarkan 
penerokaan akali dan nakali terhadap Al-Qur’an dan Sunnah— 
maka golongan yang beraliran dari ibn Taimiyyah, yang 
terbahagi kepada golongan ulama yang kurang sempuma 
kewibawaannya, dan golongan pembaharu yang dipelopori oleh 
yang menyeludupkan faham-faham asing ke dalam Islam, 
sesungguhnya tiada berkemampuan untuk menafikan sahnya 
pelbagai mazhab yang sah, dan mendirikan mazhab baharu yang 
berdasarkan faham sendiri merujuk tems kepada kedua Sumber 
Agung Islam itu. Mereka menuduh ulama-ulama sejati dan para 
imam mujtahidin telah membekukan dayaciptanya, telah 
membantutkan akal dan pemikirannya dengan faham taklid— 
padahal tiada sekali-kali benar tuduhan itu, sedangkan yang benar 
hanyalah bahawa mereka sendiri yang beku dayaciptanya dan 
bantut akal serta pemikirannya; dari itu maka tiada mereka 
berkelayakan untuk berijtihad. Mereka ashik dalam mempersoal- 
kan perkara-perkara remeh, yang menanggapkan seolah-olah 
para imam mujtahidin itulah yang mempersoalkan keremehan— 

padahal kekecilan pandangan dan tanggapan mereka sendirilah 
yang memperlihatkan pada fahamannya bahawa yang kecil itu 
besar sehingga yang benar besar itu tiada terlihat langsung! 
Mereka telah melakukan jauh lebih banyak kesilapan-kesilapan 
yang besar pula—dari kesilapan-kesilapan yang terdapat pada 
yang lama. Dan walaupun mereka jenuh memuja-muja keistime- 
waan akal nazari sebagai alat utama penerokaan hakikat serta 
kebenaran, tiada pula satupun di kalangannya yang melebihi— 
mahupun mendekati—hasil akal nazari ulama lama yang dikecam 
dituduhnya konon telah menindas faham kesamaan serta 
kesealiran atau kesejajaran pencapaian akal nazari itu dengan 
wahyu. Padahal memang benar bahawa pencapaian akal nazari 
itu tiada mungkin dapat disamakan dengan wahyu. 

§61 Tiada banyak perbezaan dalam faham-faham dasar serta 
cara-cara mengemukakan masalah, dan dalam tabiat serta gaya- 
mutu kefahaman, yang terdapat antara golongan ulama 
pembaharu yang digelar modenis itu dengan pantarannya 
golongan ulama sezaman yang berpegang kepada sumber-sumber 
nakali Islam tanpa mengutamakan faham-faham luar yang 
bersumberkan pemikiran Barat. Ulama-ulama sezaman ini, yang 
menyaru sebagai mujtahidin dan juga ingin digelar pembaharu 
meskipun berpegang kepada sumber-sumber nakali, namun 
demikian hanya mengakui sah sumber-sumber yang tertentu yang 
pada akhimya berpunca jua pada ibn Taimiyyah dan yang 
bersealiran dengannya. Dan meskipun mereka tiada mahu 
mengambil faham asing ke dalam pemikirannya, justem masuk 
juga ke situ faham asing itu menerusi aliran pemikiran golongan 
modenis yang mempengaruhinya jua. Kedua golongan ini—yang 
modenis dan yang berpegang kepada sumber nakali, yang 
keduanya menda‘wa sebagai pembaham di zaman kita—telah 
kugabungkan sebagai bersealiran kerana keduanya menarik 
tauladannya daripada pertuturan yang sama dari kalangan ulama 
yang kurang sempuma kewibawaannya, yang berkebiasaan 
menggugat mencabar-kecam serta memperkecilkan ulama agung 
yang sezaman dengannya, atau yang mendahului zamannya. 
Semua ini cendemng pada menyamaratakan yang lain, yang 

sebenamya melebihinya, nescaya sama taraf dengannya. Mereka 
berbuat begini dengan tiada menyedari kenyataan bahawa 
sekalipun di sisi Allah Ta‘ala kita semua tiada sama dan setaraf. 
Bahawa sesungguhnya, kita semua memang sama hanya setakat 
bersifat makhluk Allah, hanya setakat bersifat bashariyyah, ya‘ni 
manusia yang terbentuk dari darah-daging. Akan tetapi nyawa 
dan diri kita, meskipun berasal dari satu Ruh itu jua, dan 
meskipun sama intisarinya, maka tiada sama pula pada hak kadar 
dan kebesaran, tiada pula setaraf meskipun sebangsa. Kita semua 
ibarat kandil yang banyak bilangannya; berbagai-bagai panjang- 
pendeknya, besar-kecilnya, warna-warninya, rupa-rupinya; 
lemak yang menjadikannya sama jua lemak, dan api yang 
ditununya sama jua api; tetapi kebesaran nyalanya dan cahaya 
yang disiarkannya tiada sama ukuran dan kadamya. Dan kita 
menimbangkan kebaikan nilai kandil itu menumt kadar penyiaran 
cahaya yang terdaya olehnya; sebagaimana juga kita 
menimbangkan kemumian seseorang menumt sifat-sifat yang 
bukan sama, tetapi yang melebihi yang lain, seperti keluhuran 
daya akalnya, keihsanannya, dan pengenalan mhaninya. Maka 
tiadalah betul dan bukan pula benar bagi kita menganggap orang 
seperti itu sebagai hanya manusia biasa, berdarah-daging seperti 
mana sahaja tiap yang lain, kerana tiada dia seperti mana sahaja 
tiap yang lain sebab keluhuran daya akali dan keihsanan dan 
pengenalan mhaninya mengatasi perbatasan darah-dagingnya, 
dan kebesaran jiwanya menyatakan kelebihannya dari yang lain. 
Adab itu pengenalan serta pengakuan adanya cahaya-cahaya 
seperti itu di kalangan bangsa insani; dan pengakuan adanya yang 
demikian itu mensharatkan adanya suatu sikap pada diri yang 
mengakuinya, ya‘ni sikap hormat tawaduk, kasih-patuh, rendah- 
diri yang ikhlas-sejati; dia mensharatkan bagi diri itu mengenali 
makam yang wajar baginya bemisbah kepada yang menyorotkan 
cahaya seperti itu. Akan tetapi ulama golongan pembaham aliran 
nakali zaman kita, walaupun mempakan hanya pelbagai kandil 
kecil sahaja, jauh mengurangi pelita-pelita agung zaman lampau; 
walaupun cahayanya justem hilang langsung apabila dilawankan 
dengan kilauan cahaya lama, beria-ia sangat memainkan lakonan 
‘pembaharuan’ kepada penonton yang keliru, yang tiada berdaya 

menilai dengan sempuma kemumian mutu ‘pembaharuan’ yang 
ditanggapkan kepadanya, melainkan dengan ukuran nilaian yang 
suntuk seperti yang lazim berlaku dalam suasana kekeliruan. 
Mereka telah menjadi angkuh bongkak dengan kepentingan diri. 
Ibaratnya seperti papan-tanda pada persimpangan jalan—Jalan 
yang menuju ke arah Kebenaran; bukannya papan-tanda itu 
menunjukkan si musafir di Jalan itu pada jumsan papan-papan- 
tanda lain yang terdahulu darinya, yang lebih jelas dan dekat pada 
Kebenaran, akan tetapi sebaliknya dia menunjuk pada dirinya, 
dan mengelirusesatkan perjalanan si musafir itu hingga 
tergendala berhenti di situ. Mereka dan pengikutnya yang sudah 
menjadi tebal-muka serta lebih takbur daripada gum-gumnya, 
telah melakukan suatu perbuatan janggal yang tiada pemah 
dilakukan oleh sebarang golongan atau mazhab, dan yang tiada 
terlintas pun pada renungan Muslimin dahulu. Perbuatan janggal 
yang dimaksudkan itu iaitu penyebaran faham kepada pengertian 
awam bahawa Rasulu’Llah, salla’Llahu ‘alayhi wa sallam, 
tiadalah lebih dari manusia biasa seperti tiap orang lain. Mereka 
berbuat begini dengan cara selalu melaung-laungkan ayat dalam 
Al-Qur anu’l-Karim di mana terdapat Kenyataan Allah, 
Subhanahu wa Ta‘ala, berfirman menitah Rasulu’Llah, 
salla’Llahu ‘alayhi wa sallam, supaya menegaskan bahawa dia 
‘hanyalah manusia seperti kamu semua’— ^ ui Uj (Surcih 

al-Kahf: Ayat 110). Mereka menitik-beratkan ayat ini sambil 
senantiasa melaung-laungkannya konon untuk mengingatkan kita 
akan hakikat bahawa Muhammad bukannya malaikat, mahupun 
tuhan, mahupun penjelmaan Tuhan, akan tetapi makhluk bangsa 
manusia jua. Mengapakah mereka berbuat demikian?—apakah 
kita ini semua sudah menjadi kafir sehinggakan perlu mereka 
mengarahkan perhatian kita pada merenungkan hakikat itu? 
Mereka harus tahu bahawa ayat yang keluar melancar melepas 
dari lidahnya seolah-olah baharu sahaja didapatkan untuk 
pertama kali itu sebenamya dimaksudkan untuk diarahkan 
kepada yang kafir yang menolak Risalah para Anbiya dan 
Mursalin. Memang ada terdapat ayat-ayat lain dalam Al- 
Qur’anu’l-Karim yang menyatakan bahawa Allah, Subhanahu wa 
Ta‘ala, juga telah menitah para Rasul dan Anbiya lainnya untuk 

menegaskan perkara yang sama, dan semua penegasan seperti itu 
ditujukan ke arah golongan yang kafir. Para Mu’minin dan 
Muslimin sudah memang sedia ma‘lum bahawa semua Anbiya 
dan Mursalin itu bangsa insani jua, dan sudah sedia percaya 
akannya semua dan akan Risalah yang dibawa olehnya, jadi 
tiadalah perlu memberitahu yang sudah tahu dan percaya bahawa 
para Anbiya dan Mursalin itu bangsa insani. Sanya sesungguhnya 
kerana itulah yang percaya itu percaya akannya. Sayugia 
golongan pembaharu aliran nakali diingatkan bahawa bagi para 
Mu’minin dan Muslimin Allah, Subhanahu wa Ta‘ala, 
memberitahukan bahawa Rasulu’Llah, salla’Llahu ‘alayhi wa 
sallam, itu Mohor Para Anbiya; Pesuruh Allah yang Terakhir bagi 
Alam Semesta dan bagi Bangsa Insani; Pelita Agung yang 
menyebarkan Cahaya Mumi; Rahmat Ilahi bagi Makhluk Jelata; 
Teragung Mumi sifat khuluqiahnya sebagai Ukuran bagi menilai 
Insan; Tauladan serta Contoh yang terbaik bagi Anak Adam— 
dan banyak lagi sepertinya. Dan Allah, Subhanahu wa Ta‘ala, 
telah menetapkan kukuh dalam kalbu kita pengenalan serta 
pengakuan tentang kelebihannya atas seluruh bangsa insani. 
Maka sifat-sifat kelebihan yang teijelma pada diri Rasulu’Llah, 
salla Llahu alayhi wa sallam, inilah semua yang sehamsnya 
dititik-berat serta diingat-ingatkan kepada Kaum Muslimin lelaki 
dan perempuan, tua dan muda. Mungkin pula golongan 
pembaham aliran nakali itu cuba mempertahankan pendiriannya 
dengan menuduh bahawa di zaman keterlaluan serta 
penyelewengan kepercayaan yang meliputi keadaan kita kini, 
zaman yang mereka fikir Kaum Muslimin sedang tertanya-tanya 
di pinggir jurang kufur, justem memang wajar serta kena pada 
masanya bagi mereka mewaspadakan Muslimin akan hakikat 
kemanusiaan Rasulu’Llah, salla’Llahu ‘alayhi wa sallam. Kau 
harus jawab bahawa walau sekalipun benar apa yang 
dikatakannya mengenai keterlaluan serta penyelewengan yang 
sedang meliputi keadaan kita kini, dan meskipun mungkin benar 
mumi niatnya, sekalipun berbuat yang janggal terhadap diri 
Rasulu Llah, salla Llahu ‘alayhi wa sallam, akan tetapi 
malangnya tetap gagal jua mereka dan gelap mata tiada melihat 
bahawa keterlaluan dan penyelewengan dan kekeliman Kaum 

Muslimin kini bukanlah disebabkan oleh sebarangan kekeliruan 
tentang tanggapan Muslimin terhadap sifat serta keperibadian diri 
dan pengutusan Junjungan kita Nabi Muhammad, salla’Llahu 
‘alayhi wa sallam. Kekeliruan iman yang berlaku di kalangan 
sebahagian besar Kaum Muslimin tiada kena-mengena dengan 
kefahaman serta tanggapan hatinya, atau berkisar di sekitar 
kepercayaannya, terhadap sifat makhluk serta kemanusiaan 
Baginda Rasulu’Llah. Sebab kekeliruan itu bukannya terletak 
pada kesilapan mengenai perkara seperti itu, akan tetapi berpunca 
pada kejahilan mengenai tawhid, dan mengenai rukun-rukun 
iman dan islam, dan lain-lain dasar kepercayaan, yang semuanya 
telah dijelaskan di sini sebagai terumus dalam bahagian ilmu 
beijenis fardu ain. Maka ini berma‘na bahawa sebab kekeliruan 
ini merupakan salah-satu daripada kenyataan sebab-dasar yang 
meliputi lain-lain sebab, yang telah kunyatakan di sini sebagai 
kekeliruan serta kesilapan ilmu mengenai Islam dan pandangan 
alam yang ditayangkan olehnya. Masalah pokok yang patut jelas 
tampak adalah masalah pendidikan —ya‘ni, kekurangan 
pendidikan Islamiah yang serba-betul dan serba-cukup—kerana 
pendidikan seperti yang dimaksudkan, apabila disusun-rapi 
teratur-tertib, akan tentu dapat menghindarkan terjadinya 
kekeliruan umum yang akan menyesatkan ke arah pelbagai 
penyelewengan serta keterlaluan dalam kepercayaan mahupun 
dalam amalan. Muncul-timbulnya pemimpin palsu dalam semua 
lingkaran kehidupan adalah akibat keruntuhan adab dan 
kekeliruan serta kesilapan mengenai ilmu; dan merujuk kepada 
perkara kekeliruan serta penyelewengan dalam iman dan amalan, 
maka keadaan demikian berlaku dengan timbulnya ulama palsu, 
yang menyekat ilmu (plc ) hanya pada pengertian fikah (*ii). 
Ulama-ulama seperti ini bukan layak dianggap sebagai pengikut 
tulen para fukaha mujtahidin dan imam-imam agung, yang 
dengan daya-ijtihad diri masing-masing, serta fahaman dan 
penerokaan dan penyelidikan yang semuanya bemilai keluhuran 
budi dan hikmah, berusaha-jaya menegakkan kukuh pelbagai 
mazhab yang sah dalam Islam. Ulama-ulama palsu itu bukan 
terdiri dari orang-orang yang tajam akal-pemikirannya, yang 
mendalam pandangan batinnya; dan bukan pula mereka orang- 

orang yang boleh dipercayakan dengan amanah pimpinan ruhani 
yang betul benar. Meskipun jelas dan berkali-kali Al-Qur’anu’l- 
Karim menyalahkan pertentangan, perselisihan, permasalahan 
dalam perkara-perkara yang mengelirukan fahaman, dan 
melarang kita berbuat demikian, akan tetapi ulama-ulama yang 
kurang sempuma kewibawaannya, yang biasa dijadikan ikutan 
oleh yang palsu, tiada hentinya gemar dalam pertentangan-faham 
dan pertelingkahan mempersoal-bicarakan perkara-perkara yang 
tiada patut dipermasalahkan, sehingga akhimya ulama-ulama 
palsu pengikutnya pula melanjutkan kerja demikian secara 
terperinci sampai kepada yang remeh. Maka kemmitan busut- 
busut fikah yang telah mereka dirikan sehingga menjadi bukit itu 
dikusut-kasaukannya lagi, dan ke dalam lorong-lorong mati yang 
memerangkap si lalai di situ kebanyakan awam tertinggal buta, 
bingung tanpa bimbingan. Penyalah-panduan yang telah mereka 
lakukan itu membawa kepada penekanan terhadap perbez.aan- 
perbe?.aan antara faham pelbagai mazhab, dan kepada kedegilan 
berpegang pada keremehan yang sebenamya mempakan isi 
perbezaan-perbezaan itu; dan kemudian lambat-laun apabila 
perbezaan-perbezaan itu sudah diperbesarkan sehingga 
pandangan terhadap yang sah dan benar menjadi kelam dan 
kabur, maka keadaan demikian menggalakkan golongan 
pembaham, yang modenis dan yang beraliran nakali, dan yang 
mengekorinya, untuk melaberak para mujtahidin yang dihasutnya 
dengan tuduhan palsu sebagai yang salah. Dengan ini juga 
mereka telah menggasir merosakkan dasar kewibawaan yang sah, 
dan membumkkan faham serta pengesahan hidup bermazhab 
dalam Islam. Sebenamya ulama-ulama yang kurang sempuma 
kewibawaannya dan yang palsu semuanya tiada berkemampuan 
membina, memperkembangkan dan menambah lagi pada 
tafsiran-tafsiran yang telah dihasilkan oleh para mujtahidin, agar 
dapat dimajukan tems pada tujuan akhimya menuturi garis-garis 
panduan yang sudah jelas. Kesibukannya senantiasa melanjutkan 
penekanan terhadap masalah-masalah palsu dan yang remeh telah 
membawa kepada pengabaian masalah pokok yang sebenamya, 
iaitu masalah pendidikan dan penyusunan sistemnya yang 
sempuma. Mereka berpuas-hati sahaja membiarkan pendidikan 

asasi Muslim dalam ilmu fardu ain itu mandek pada peringkat 
kanak-kanak, sedangkan sepanjang hayatnya si Muslim itu 
dibiarkan pula memperkembangkan menambah pencapaian ilmu 
fardu kifayah dengan berkali-kali ganda lebihnya dari yang fardu 
ain. Dengan demikian maka banyaknya ilmu sekular yang 
merujuk pada keduniaan melulu bertambah terus dan 
berkembang dalam hayat si Muslim tiada seimbang dengan ilmu 
agama; dan si Muslim itu menggunakan masanya menghayati 
kehidupan dewasa dengan lebih tahu banyak mengenai dunia dan 
kurang mengenai agama. Maka itulah kita terus melahirkan 
Muslim yang lemah dan pemimpin yang lemah 
memerbahayakan, yang kefahaman serta ilmunya mengenai 
Islam bantut pada taraf kebudak-budakan; dan kerana inilah juga 
Islam itu sendiri disalah-tanggap serta disalah-tanggapkan 
sebagai seolah-olah ‘tiada-membangun’ atau ‘salah-membangun’ 
atau dibiarkan ‘mandek’ tiada membangun maju berkembang. 
Membanyaknya ilmu fardu kifayah dalam kehidupan Muslimin 
sebanyak yang tiada seimbang dengan ilmu fardu ain, dan 
kebiasaan menitik-beratkan peranannya dalam kehidupan tanpa 
menghiraukan bahawa penuntutan serta pencapaian ilmu itu 
sayugia diatur sehingga seimbang dengan yang fardu ain pada 
tiap peringkat pendidikan dan persekolahan, dengan sendirinya 
mengarahkan perhatian semata-mata pada pelbagai perkara dan 
peristiwa negara dan masharakat, kerana negara dan 
masharakatlah yang merupakan tumpuan rujukan ilmu fardu 
kifayah. Kesibukan di zaman kita perihal hasrat terhadap 
mendirikan negara Islam dan menjelmakan ummah Islam— 
seperti juga yang terbayang di zaman lampau pada golongan 
ulama yang kurang sempurna kewibawaannya dan pada 
pengikutnya yang berlebih kurang kesempumaan itu—memang 
mempakan suatu ciri yang jelas tentang keutamaan melampau 
yang diberikan kepada pencapaian ilmu fardu kifayah, yang 
memang lazim berlaku pada masa kekeliman serta kehidupan 
yang tegang mendesak Kaum Muslimin dari semua jumsan. 

§62 Memjuk kepada kedudukan istimewa yang diberikan 
kepada ilmu fardu kifayah itu juga, maka yang menagih perhatian 

penuh melampaui hak tuntutan ilmu fardu ain secara yang tiada 
berpatutan sehingga menawan nilaian hidup serta kesedaran kita 
adalah ilmu-ilmu kemasharakatan, politik, dan hukum dan 
undang-undang. Dalam suasana demikian maka mudah sekali 
tampak bagi yang sedar sebab mengapa kecenderungan dalam 
pelbagai peristiwa kehidupan serta pandangan hidup Muslim 
terbawa ke arah ‘pensosialisasian’ Islam—ya‘ni pemahaman 
serta pengalaman Islam sebagai suatu falsafah dan rencana- 
bentuk politik yang mengutamakan masharakat dan golongan 
awam; dan penyamarataan Rasulu’Llah, salla’Llahu ‘alayhi wa 
sallam, ke taraf yang sama serupa dengan orang awam hanyalah 
merupakan akibat nisbi pensosialisasian itu jua. Berturut serta 
dengan peristiwa pensosialisasian maka cara-gaya 
‘rasionalisme’—ya‘ni dengan maksud pengertian yang 
difahamkan oleh pemikiran Barat, dan yang terbentuk dari asal- 
faham ratio, bukan dengan maksud pengertian yang kita 
fahamkan dari faham ‘aql, seperti yang terbayang dalam 
kenyataan Al-Qur’anu’l-Karim—berkuat-kuasa menapis nilaian 
hidup serta kesedaranmu. Sedangkan dalam faham Islam akal itu 
bukan semata-mata hanya memaksudkan akal jasmani diri 
hayawani belaka seperti yang dimaksudkan oleh kandungan 
pengertian ratio itu, akan tetapi akal itu juga diri dan kalbu dan 
nyawa dan merupakan suatu kenyataan ruh nescaya dia bersifat 
ruhani jua pada hakikat aslinya. Jadi oleh kerana kita, menurut 
pandangan Islam, memahami pengertian diri itu sebagai memiliki 
dwi-sifat jasmani dan ruhani, hayawani dan natiki, maka akal 
yang menjadi hakikat diri itu juga menjelma sebagai dua 
kenyataan yang merujuk kepada dwi-sifat yang dimiliki oleh diri. 
Dengan ini maka akal itu juga ratio, dan dia juga intellectus; akal 
itu juga yang menilik, memikir-renungkan, mengatur, memberi 
ma‘na dan bertindak menguasai benda dan pemisbahannya di 
alam jasmani yang zahir padanya, dan dia juga yang menilik, 
merenungkan, mengenal hakikat dan pemisbahannya di alam 
mhani yang batin dengannya. Akal itu satu perkara, dan bukan 
dua seperti ratio dan intellectus yang boleh diganti-gantikan 
penekanan keutamaannya sebagaimana yang telah berlaku dalam 
sejarah pemikiran Barat. Andai kata intellectus sahaja yang diberi 

penekanan keutamaan justeru akal itu akan keliru dalam 
kekhayalan; dan andai kata ratio sahaja yang diberi penekanan 
keutamaan, maka akal itu akan keliru dalam kebendaan. 
Penekanan yang satu, apabila tiada diseimbangkan dengan yang 
satu lagi, mengakibatkan kekeliruan. Akal itu ibarat penglihatan 
menerusi dua mata yang tilikannya telah diseimbangkan 
sehingga menjadi satu pandangan. Mata yang satu melihat yang 
zahir dan yang satu lagi melihat yang batin; dan keseimbangan 
pandangan mengenainyalah yang harus dituntut, kerana jikalau 
tiada demikian maka pandangan yang terlihat nanti seperti 
pandangan yang buta sebelah, atau yang juling-keliru. Sedangkan 
faham Islam mengenai akal itu seperti yang telah baharu sahaja 
dirumuskan secara ringkas, tetapi golongan modenis, yang 
menuturi tauladan guru-gurunya pada penghujung abad yang 
kesembilan-belas, dengan tiada memahami benar faham-faham 
Islam dan Barat yang diperolahkannya, dan dengan tiada firasat 
akan timbulnya kekeliruan besar di masa hadapannya akibat 
penyebaran serta penerapan faham perolahan mereka itu pada 
pemikiran Muslim kini, dengan giat sekali menyadurkan faham 
ratio serta cara ‘rasionalisme’ itu—tanpa disesuaikan dengan 
faham akal dan pemikiran Islam. Dan lebih mengagumkan lagi 
mereka terus mengenakan cara rasionalisme itu pada 
‘mentafsirkan’ Al-Qur’anu’l-Karim. Sia-sialah sahaja mereka 
berusaha merasionalisasi pelbagai Ayat Suci yang dianggapnya 
seolah-olah sesuai dengan tujuannya menyelaraskan Al-Qur’an 
dengan teori-teori ilmu sains. Akan tetapi anehnya pula mereka 
diam bungkam berhadapan dengan Ayat-ayat Suci lain yang juga 
banyak terdapat, yang tiada dapat diselami mahupun dirangkumi 
oleh pengertian berdasarkan pada cara rasionalisme belaka. 
Kejadian ini membuktikan bahawa pemikiran mereka kurang 
lengkap dan keliru. Bagaimanapun, dengan cara itu juga mereka 
menayangkan kepada umum punca-punca penting mengenai 
peijalanan gaya hidup, ya‘ni sirah, Rasulu’Llah, salla’Llahu 
‘alayhi wa sallam, sehingga tafsirannya membuangkan keluar 
unsur-unsur ruhaniah yang memang sudah tentu menyerapi 
riwayat hidup seorang nabi dan rasul. Maka dengan gegabahnya 
mereka memperlakukan Tanzil yang Mahaagung seolah-olah dia 

itu suatu kejadian biasa; dengan memperlakukan Al-Qur’an 
seolah-olah dia itu sama seperti kitab-kitab dan buku-buku lain; 
dengan memperlakukan riwayat hidup serta peribadi 
Rasulu’Llah, salla’Llahu ‘alayhi wa sallam, seolah-olah tiada 
terdapat dalamnya kenyataan-kenyataan ruhaniah seperti mu‘jizat 
dan lain-lain lagi sehingga disamakannya dengan riwayat hidup 
orang biasa—mereka telah menyediakan landasan bagi 
mendirikan suatu ‘Islam sekular’. Ilham yang menjadi sumber 
penarikan faham-faham mereka mengenai negara dan masharakat 
dan manusia bukanlah semata-mata dari Islam dan sumber- 
sumber Islam, akan tetapi dari sumber-sumber Barat Eropah 
mengenai kebebasan ( liberty ) dan kesamatarafan manusia 
( equality ) dan persaudaraan (fraternity); lagi mengenai perjanjian 
dengan masharakat (social contract) dan akidah hak-hak asasi 
manusia dan diri hayawaninya (humanistic individualism). 
Kejayaan sosialisme di negara-negara Barat juga mempengaruhi- 
nya menyama-samakan sosialisme itu dengan Islam—ya‘ni 
sekurang-kurangnya sebagai suatu teori politik dan susunan 
kemasharakatan—seolah-olah pilihan cara hidup yang terbuka 
bagi Muslimin itu semata-mata hanya antara kapitalisme dan 
sosialisme! Mereka tiada sedari bahawa Islam itu bukan 
kapitalisme dan bukan pula sosialisme. Sekiranya benar mereka 
sedari hakikat itu, maka sayugianya bagi mereka menimbul serta 
mengemukakan faham-fahamnya sendiri mengenai negara dan 
masharakat dan insan yang berdasar pada dayacipta akal sendiri 
dan keaslian faham sendiri yang berasas pada Islam dan 
perbendaharaan sumber-sumber Islam seperti yang telah 
dihasilkan oleh para mujtahidin dahulu. Akan tetapi sesung- 
guhnya mereka bermalas-akal, kekurangan dayacipta dan tiada 
berkemampuan untuk berijtihad; dan dari itu mereka lebih suka 
membiarkan ahli-ahli fikir Barat untuk memikir-renungkan 
sesuatu masalah itu dahulu, dan kemudian untuk mengemukakan 
cara penyelesaiannya, dan kemudian pula baharulah diambil-alih 
hasil pemikiran para pemikir Barat itu untuk disesuaikan dan 
diselaraskan dengan Islam—padahal ‘pengislaman’ demikian itu 
dilakukannya tanpa pengertian secara yang sangat teledor. 
Mereka lakukan yang demikian bukan sahaja pada takat perkara- 

perkara fahaman atau teori yang merujuk kepada kemasharakatan 
dan politik dan perekonomian dalam lingkaran kehidupan, akan 
tetapi juga pada amalan atau praktis, di mana perkara-perkara 
pelajaran dan pendidikan dan perekonomian dan kewangan dan 
hukum dan undang-undang dan lain-lain lagi semua sesama 
terlibat. Dan anehnya orang-orang inilah yang ribut menuntut 
ijtihad sedangkan sebenamya tiada menunaikan sharat-sharat 
bagi menjadi mujtahid! 

§63 Meskipun golongan pembaharu aliran nakali tiada 
semestinya bersetuju dengan golongan modenis dalam segala hal 
mengenai perkara-perkara yang difikirkan dan dikatakan dan 
dianjurkannya, namun demikian mereka juga terpengaruh 
olehnya dan sama terjangkit menghidap penyakit memperdewa- 
kan masharakat dan awam, menghilangkan unsur-unsur ruhaniah 
dalam Islam dan menyamaratakan semua Muslim. Dengan itu 
maka mereka secara yang mungkin tiada disedarinya membantu 
gerak-daya mensekularkan Islam dengan daya usahanya 
menindas unsur-unsur akali dan ruhani dalam Islam itu. Mereka 
bersama dengan golongan modenis menyalah-tuduhkan 
tasawwu/ khususnya sebagai sebab tunggal yang mengakibatkan 
kemerosotan Kaum Muslimln. Sebenarnya mereka tiada 
memiliki daya akli mahupun pandangan ruhani untuk memahami 
tasawwuf; dan apa yang tiada difahaminya dituduhnya. Mereka 
mengatakan tanpa pengetahuan bahawa tasawwuf itu asing pada 
Islam, dan bahawa bagaimanapun ditiliknya tasawwuf 
mengandungi kuman-kuman kemunduran dan kemerosotan. 
Mereka buta terhadap hakikat bahawa tasawwuf itu suatu 
bahagian penting Islam yang tiada dapat diasingkan darinya; 
bahawa sebagaimana hakikat semesta dan kebenaran itu 
mempunyai kenyataan zahir-batinnya, begitulah tasawwuf 
merupakan luasan kenyataan batin Islam. Amalannya yang ikhlas 
serta betul dikeijakan tiadalah lain dari pendalaman pengenaan 
shariah pada diri yang mengamalkannya; tasawwuf itu penyataan 
ihsan dalam diri si hamba atau ‘abd\ tasawwuf itu ibadat yang 
diperkukuh dan diterangkan oleh cahaya pengenalan akali ke arah 
pengertian ruhani tentang pelbagai hakikat; tasawwuf itu amalan 

shciriat di makam ihsan; dia berdiri teguh atas keyakinan kerana 
dia berasas pada hikmah dan ilmu ruhani pemberian Ilahi yang 
dianugerahkanNya kepada barang siapa yang dikehendakiNya 
dan kalangan hambaNya yang terpilih. Tasawwuf itu 
menghasilkan ilmu yang membolehkan yang empunya mengenali 
dan mengakui martabat dan daijat yang menyusun-tertib hakikat 
dan kebenaran, dan dari itu maka dia itu sumber adab sejati 
Peristilahannya terbentuk dari Al-Qur’anuT-Karim, yang 
merupakan Sumber utama baginya, dan faham-fahamnya serta 
pentafsirannya sebagai amalan berdasarkan Sunnah. Yang 
menjadi pentafsir serta pengamalnya yang tulen adalah para 
awliya Allah. Mengatakan seperti yang mereka katakan bahawa 
tasawwuf itu mengandungi kuman-kuman kemunduran dan 
kemerosotan sebenamya menyabitkan dan melibatkan Sumber- 
sumber agung tasawwuf itu sendiri—ya‘ni Al-Qur’an dan 
Sunnah—yang seolah-olah tersindir sebagai menampung kuman- 
kuman itu! Sanya sesungguhnya kuman-kuman kemunduran dan 
kemerosotan bukannya terkandung dalam tasawwuf, dan jauh 
lagi dalam Sumber-sumber agungnya, akan tetapi kuman-kuman 
kemunduran dan kemerosotan itu terkandung dalam akal- 
pengertian yang jahil, yang menyalah-fahami serta menyalah- 
kena dan menyalah-amalkannya sehingga membawa kepada 
pelbagai macam kekeliruan dan kerosakan dan keterlaluan dan 
penyelewengan dari ajaran sebenamya dan dari Islam. Maka 
jikalau maksud mereka yang menyalahkan tasawwuf itu iaitu 
menyalahkan kekeliruan serta keterlaluan dan kerosakan dan 
penyelewengan yang dilakukan oleh yang jahil yang berlagak 
mengamalkannya, mereka harus menyatakan begitu dengan jelas, 
dan harus menerangkan perbezaan antara yang benar dengan 
yang palsu, dan kemudian salahkan yang palsu. Akan tetapi, 
sebagaimana juga mereka mengecam para mujtahidin sebab 
dilihatnya menerusi pandangan keremehan yang ditanggapkan 
oleh ulama yang kurang sempuma kewibawaannya dan oleh 
pengikutnya yang lebih berkurangan, begitulah mereka 
menyalahkan tasawwuf sebab dilihatnya menerusi pandangan 
kekarutan akal-pengertian dan amalan si jahil yang 
menanggapkannya. Seolah-olah sudah teradat pada tabiat mereka 

untuk melihat apa yang difikimya sebagai yang benar menerusi 
penglihatan yang palsu, dan dari itu maka tiada melihat yang 
benar. Dan dengan melihat sesuatu secara begini mereka pun 
terus mengaku memikul tanggungjawab bagi pihak dirinya untuk 
‘menyucikan’ Islam dari apa yang mereka salah-sangka sebagai 
‘noda-noda kekotoran’. Tasawwuf sebagaimana yang tampak 
pada penglihatan mereka adalah ‘noda-noda itu’. Akan tetapi 
‘pembersihan’ dan ‘penyucian’ yang mereka hajatkan itu 
nampaknya telah kini menjadi ‘perosakan’ jua, justeru kerana 
sekiranya kita ingin membersihkan sebidang tembok putih 
misalnya, ingin menghapuskan pupus segala noda yang 
mencemarkannya, maka cukuplah dengan hanya menggunakan 
ubat pembersih yang mempunyai kadar setakat dapat 
menghilangkan noda itu sahaja; pertimbangkanlah apa yang akan 
teijadi apabila ubat pembersih yang digunakan itu terlalu banyak 
kadamya, atau yang salah bukan jenisnya melampaui tujuan 
untuk hanya menghilangkan noda itu sahaja—maka tentulah 
kapur, atau cat putih, atau keputihan yang sedia ada pada tembok 
itu, dan akhimya tembok itu sendiri sekalipun, akan terpupus, 
terkupas, terkopek bopeng-bopeng mukanya merosak yang asal. 
Serangan yang telah mereka lontarkan terhadap tasawwuf itu 
sesungguhnya difahamkan sebagai akibat-balas dari pengamh 
bumk ajaran-ajaran keterlaluan setengah golongan tarikat yang 
membawa faham-faham yang menyeleweng dari ajaran Islam. 
Akan tetapi bagaimanapun, serangan-balas golongan ulama yang 
kumaksudkan di atas itu juga bersifat keterlaluan jua, sebab 
mereka tiada memandangkan benar-palsunya dengan teliti ajaran- 
ajaran yang menjadi asas faham yang menimbulkan serta 
mengembangkan tarikat itu dalam Islam. Maka sebagaimana 
yang telah diringkaskan tadi, bukan sahaja tarikat yang kamt 
yang dilaberak seperti memang sewajamya, bahkanfaham tarikat 
itu pun dikecamnya sehingga mahupun ilmu tasawwuf sendiri 
tiada sunyi daripada gema gugatannya, tetapi dirangkum- 
rambang jua sekali dengan para ahlinya yang tulen. Oleh kerana 
mereka tiada memiliki kebakatan akali serta mhani untuk 
memahami benar faham-faham pengertian ilmu tasawwuf itu, 
maka tiada berdaya mereka membuat penelitian yang 

membolehkannya mengenakan perbezaan antara yang benar dan 
yang palsu, agar dapat melakukan tindakan terhadap yang palsu 
belaka. Maka dari itu serangannya itu meliputi keseluruhan ilmu 
tasawwuf. Akibatnya tasawwuf dipencilkan dari Islam dan 
pemalsuannya terus berlaku, sedangkan yang benar menderita 
hanyalah yang benar, bukan yang palsu. Dan keadaan begini 
menyatakan kegagalannya mengatasi masalah kekeliruan dan 
kesilapan ilmu mengenai Islam dan pandangan alam yang 
ditayangkan olehnya, yang telah kunyatakan berkali-kali di sini 
sebagai sebab pokok perihal kemerosotan Kaum Muslimin. 
Sebaliknya pula serangan mereka terhadap ilmu tasawwuf dan 
para awliya telah membawa akibat kemerosotan dalam amalan 
Islam yang mengisbatkan unsur-unsur ruhaniah seperti zikir dan 
muraqabah dan mushahadah dan salat sunnah dan nawafil dan 
sebagainya, yang semuanya memimpin seorang Muslim sejati ke 
arah pencapaian peringkat budipekerti ruhani yang merupakan 
makam ihsan. Demikian jugalah akibat gugatan terhadap para 
imam mujtahidin dan ulama yang benar serta para awliya itu 
membawa kesangsian serta kegoncangan dalam kepercayaan 
Kaum Muslimin terhadap mereka, terhadap kebenaran serta 
kejujuran pimpinan mereka yang sebenarnya merupakan 
pemimpin-pemimpin sejati kita sendiri. Sebagaimana yang telah 
disentuh tadi, gugatan serta kecaman terhadap para pemimpin 
agung ulama lama kita itu kebanyakannya berlandaskan 
pemencilan penilikan terhadap kesilapan-kesilapan kecil yang 
dibesar-besarkan justeru kerana kekecilan pandangan yang 
menggugat dan mengecam, yang melihat yang kecil itu besar dan 
yang besar itu tiada terlihat langsung oiehnya! Maka samalah 
ibaratnya dengan kisah seorang murid yang bertanyakan 
shaikhnya mengapa tiada dia dinaikkan tarafnya ke darjat yang 
lebih tinggi, sedangkan sudah berpuluh-puluh tahun berguru 
dengannya. Shaikh menjawab sambil bangun mencoretkan 
beberapa titik di tembok di belakangnya: ‘Wahai anakku, cuba 
beritahu apa yang kau lihat di sini’, katanya sambil menunjuk 
kepada tembok. ‘Hamba melihat beberapa coretan titik di situ’, 
jawab si murid. Lantas shaikh berkata: ‘Kau hanya melihat titik 
tanpa melihat bidang luas tembok yang putih melepak ini; kau 

hanya memandang pada noda-noda kecil, tiada pada keputihan 
yang meliputi pandanganmu; kau hanya ashik pada memencilkan 
yang batil tanpa mengikrarkan hak yang nyata terbentang di 
hadapanmu! Maka dari itu bahtera pelayaranmu di lautan ruhani 
akan senantiasa tergendala tersauh cetek pada pantai permulaan.’ 

§64 Jikalau kita jelingkan pandangan sepintas lalu pada sejarah 
Muslimin justeru akan tampak bahawa yang menjadi sebab 
kemerosotan Kaum dan kemundurannya bukanlah tasawwuf. 
Keruntuhan adablah—sebagaimana yang telah kunyatakan— 
yang menjadi biang-bibit kemerosotan dan kemunduran itu. 
Dengan berlakunya keruntuhan adab di kalangan ulama yang 
kewibawaannya kurang sempuma dan di kalangan yang palsu 
yang menyam sebagai ulama, maka bukan sahaja telah mereka 
menggasir merosak dasar kewibawaan yang sah dan kewibawaan 
para agung yang sempuma-benar, bahkan mereka telah juga 
mengabaikan pengajaran serta pendidikan ilmu yang betul 
mengenai Islam dan pandangan alam yang ditayangkan olehnya 
ke dalam fahaman serta pengertian Muslim menerusi rencana 
ilmu yang disusun tertib dalam bentuk susunan pendidikan yang 
berperingkat. Menambah pula kepada kejahilan serta kekeliruan 
umum yang menjadi akibat pengabaian itu, maka orang-orang 
yang memcrintah Kaum Muslimin pun telah menyumbangkan 
banyak kekacauan besar di kalangannya. Seperti juga ulama- 
ulama palsu gemarkan pertelingkahan dan pertentangan faham 
yang tiada berputusan, saling-melontarkan tuduhan takfir satu 
sama lain, begitulah yang memerintah gemarkan pertikaian 
peperangan berpanjangan yang merosak bagi semua. Suatu 
contoh yang senantiasa mengagumkan ialah riwayat Timur, 
misalnya, yang perkasa pada zamannya dan mampu boleh 
mena‘lukkan Rusia dan China, yang jikalau dilakukannya 
pena‘lukan itu tentu akan merobah aliran sejarah dunia sehingga 
mungkin membawa kepada keadaan yang lebih baik kini, 
memandangkan peranan Rusia dan China dewasa ini dalam 
menyebarkan ketegangan. Akan tetapi bukannya Rusia dan China 
yang diserang dita‘lukkannya; bahkan tanpa sebab yang sah yang 
diserang dihancurkannya tiada melainkan Farsi dan Turki dan 

Mesir sesama Muslim jua. Dalam sejarah para ahli tasawwuf 
maka tarikat seperti yang kita ketahui kini mulai zahir pada abad 
ketigabelas Masihi setelah berlakunya banyak huru-hara 
malapetaka peristiwa sejarah Muslimin. Kerosakan yang berlaku 
dalam tarikat dan di kalangan para ahlinya mulai tampak selepas 
abad kelimabelas Masihi, dan kerosakan itu bukan seharusnya 
dilihat sebagai sebab, akan tetapi sebagai akibat kerosakan dan 
kemunduran dan kemerosotan yang sudah mulai berlaku pada 
abad-abad awali lagi akibat keruntuhan adab. Tasawwuf yang 
tulen sesungguhnya telah banyak berjasa dalam mengukuhkan 
iman serta kepercayaan Muslimin sewaktu kekabutan dan 
kekeliruan dan kezaliman memerangkap Ummah dalam 
jeratannya. Tasawwuf telah meneteskan adab ke dalam jiwa 
Muslim, dan telah menghiasi tamadun dan diri Muslim dengan 
kesusasteraan ruhani yang luhur mumi bagai bingkisan mewah 
dengan keindahan yang seni-seni tiada bertara. Dan dari 
khazanah tasawwuf inilah mungkin nanti dapat kita merencana- 
bentukkan dasar-dasar pelajaran dan pendidikan diri seorang 
Muslim. Maka tasawwuf yang mereka cela bukanlah tasawwuf 
yang dikenali oleh para ahlinya yang tulen, dan oleh yang 
demikian maka bukan tasawwuf. Dari itu maka bukanlah 
tasawwuf yang haras dicela. Yang haras dicela adalah pertikaian 
politik dan pertentangan fikah dipacu digalakkan teras oleh 
timbulnya akidah-akidah asing yang menjalar menularkan 
racunnya bagi merosakkan ajaran Islam dari dalam; yang 
semuanya timbul berasal dari kekeliruan serta kesilapan ilmu 
mengenai Islam dan kerantuhan adab yang menjadi sebab 
kemerosotan dan kemunduran Kaum Muslimin. Kekeliruan serta 
kesilapan ilmu mengenai Islam dan kerantuhan adab masih kini 
berlaku di kalangan kita diteraskan oleh golongan pembahara 
modenis yang beroleh ilham setengah daripada setengahnya dari 
Barat, dan setengah lagi pula daripada cara-gaya serta pemikiran 
ulama-ulama yang kurang sempuma kewibawaannya. Selain dari 
golongan pembaharu modenis serta pengikutnya, keadaan 
demikian dilakukan juga teras oleh golongan ulama pembahara 
yang beraliran nakali yang beroleh ilham dari sumber-sumber 
dalaman dan juga dari pemikiran golongan modenis. Kedua 

golongan ini kita rangkapkan bersama sebab keduanya menuturi 
nasab pemikiran yang sama dari aliran ulama-ulama yang 
kewibawaannya kurang sempuma yang muncul di sana-sini dari 
zaman ke zaman dalam sejarah Islam. Keduanya juga menda‘wa 
berhasrat memulihkan pentafsiran Islam dalam faham dan cara 
dan amal kepada yang difaham serta dicara dan diamalkan oleh 
golongan salafiyyah —meskipun sebenarnya mereka tiada 
menghampiri hasrat yang muha itu. Selain dari kedua golongan 
ini, dengan pengikutnya yang telah merebak luas di merata dunia 
Islam membayangkan telatah-gelagat serta kefahaman dan 
pencapaian gum-gum pemimpinnya, masing-masing mengikut 
tarafnya dalam keadaan kejahilan serta keangkuhan yang 
berperingkat-peringkat menyerap-meliputi pemikiran dan sikap 
mereka, maka telah timbul pula kini satu lagi golongan baham 
yang menjelma sebagai saijana-saijana sekular dan cerdik-pandai 
di kalangan Kaum Muslimin. Sebelum menghuraikan lebih lanjut 
mengenai golongan yang ketiga ini patut pula rasanya 
kukemukakan pandangan ringkas serta nilaian tentang peranan 
kedua golongan itu dalam membangkitkan kesedaran kita akan 
masalah-masalah kepercayaan dan kefahaman dan kesetiaan yang 
kita hidupi sebagai Islam kini. Kita hams ingat bahawa suasana 
yang menjelmakan golongan-golongan itu di kalangan kita dalam 
masa lebih-kurang dua ratus tahun ini merupakan suasana 
kekeliruan dan kejahilan sedemikian genting keadaan 
meresapnya sehingga mungkin tiada tercontoh dalam keadaan 
sepertinya di kala-kala lampau dalam sejarah Muslimin. 
Kekacauan akal dan ilmu dan iman yang menggenggam diri 
Muslim diperhebat pula dengan penghinaannya atas tangan 
kekuasaan Barat yang mena‘lukkannya, menjajahi mengawalnya, 
memecah-belahkan Ummah dengan faham-faham sekular 
termasuk faham-faham kenegaraan dan politik dan pendidikan 
dan ilmu. Maka dalam keadaan demikian sekurang-kurangnya 
kedua golongan itu merupakan tumpuan kewaspadaan Ummah 
akan kesedaran tugasnya di waktu genting agar supaya jangan 
bertempiaran; dalam keadaan di waktu keturunan anak zaman 
kehilangan haluan dan memerlukan bimbingan, sekurang- 
kurangnya mereka menyedarkan semula keinsafan kepercayaan 

terhadap kebolehan diri mengatasi cabaran zaman sambil tetap 
setia kepada Islam. Dan walaupun kesilapannya menggugat 
zaman lampau itu memang besar, namun demikian tiada pula 
mereka memisahkan diri daripada sumber-sumber lampau dan 
keyakinannya terhadap keagungan serta keluhuran dan 
ketunggalan kebenaran Islam itu menanamkan dalam hati 
harapan sebagai ganti kekecewaan. 

§65 Golongan saijana sekular serta cerdik-pandai di kalangan 
Kaum Muslimin memperoleh ilham tentang cara-gaya dan 
pemikirannya hampir pada keseluruhannya dari Barat. Dari segi 
pandangan serta pengertiannya merencanakan cita-cita dasar 
mengenai masharakat dan negara, mereka menuturi faham aliran 
yang menurun dari pertuturan golongan pembaharu modenis dan 
pengikutnya, meskipun ada setengah daripadanya yang menuturi 
faham serta pandangan dan pengertian golongan yang beraliran 
nakali dan pengikutnya. Yang kebanyakan dari golongan sarjana 
sekular dan cerdik-pandai ini tiada memiliki kebakatan akali dan 
ruhani dan kebolehan bahasa yang mensharatkan penguasaan 
ilmu-ilmu Islamiah, mahupun kebolehan cara-gaya pendekatan 
serta faham ilmu yang Islam. Maka dari itu mereka terputus dari 
punca-punca kefahaman serta cara-gaya pendekatan ilmiah yang 
dapat membawanya kepada sumber-sumber asli Islam serta hasil- 
hasil akali pengajian Islam yang tulen. Dengan demikian maka 
ilmunya mengenai Islam berada dalam keadaan sekadar 
mencukupi kefahaman pada takat ukuran yang paling sedikit 
tiada memadai kedudukannya. Oleh kerana mereka memegang 
kedudukan penting dalam siasat hal-ehwal Kaum dan Ummah 
dewasa ini, dan melainkan pula mereka merobah secara yang 
sun gguh benar cara-cara berfikir, berpegangan, berpendirian dan 
percaya, maka kedudukannya demikian menempatkan keislaman 
Kaum dan Ummah serta keselamatannya di sisi Islam dalam 
keadaan yang amat genting. Di kalangan mereka yang 
menghidapi penyakit keruntuhan adab, golongan sarjana sekular 
dan cerdik-pandai inilah yang paling gegabah kurang-ajar. Sanya 
sesungguhnya para agung Islam ulama lama, dan yang empunya 
ilmu pengenalan akali serta ruhani, dan yang mencapai makam 

budipekerti keihsanan, dan sarjana sejati, dan para awliya dan 
bijaksana semua masih kini berbicara dengan kita melalui 
pelbagai karangan buah fikirannya; masih kini menunjuk-ajar, 
menasihati membimbing kita mentafsir-jelaskan sumber-sumber 
Islam sambil merintis Jalan ke arah Kebenaran, ke arah amal- 
kelakuan yang betul dan benar agar supaya tercapai bagi kita 
kemenangan dan keselamatan dunia-akhirat. Selang demikian 
adanya, dan justeru kerana tiada lagi memahami ma‘na kata-kata 
hikmah mendatang dari dahulu itu, maka golongan sarjana 
sekular serta cerdik-pandai itu enggan mendengar menghirau- 
kannya, walaupun sebaliknya mereka giat bergantung pada tiap 
patah-kata, telatah dan pepatah guru-gurunya dari Barat yang 
menunjuk-ajarkan pelbagai ilmu khususnya dalam bidang-bidang 
ilmu pengetahuan yang digelar ilmu kemanusiaan. Mereka ini 
seperti anak-anak yang apabila para ayahnya yang baik dan 
bijaksana itu sedang berbicara dengan sungguhnya kepadanya 
memempatkan telinga tiada mahu menghiraukan, padahal giat 
pula mereka memasang telinga yang tekun pada kata-kata orang 
gharib! Mereka tiada beradab kerana tiada mengenali serta 
mengakui adanya kewibawaan yang sah dalam susunan martabat 
dan darjat yang benar, dan mereka menyatakan sikap dan 
pendirian begini dalam ajaran dan tauladan dan menganjurkan 
kekeliruan dan kesilapan. Kesilapannya yang terbesar adalah 
penyamarataan jenis-jenis ilmu dalam Islam, ya‘ni yang fardu ain 
dan yang fardu kifayah, sehingga tiada lagi jelas perbezaan asal 
dan nilai antaranya tetapi disamarkannya keduanya menjadi 
kabur yang mana satu mana, kerana cara-gaya pendekatan yang 
fardu kifayah telah dikelirukannya pada yang fardu ain. Dengan 
cara-gaya pendekatan yang didasarkannya kepada faham 
rasionalisme Barat maka mereka menganuti cara-cara berfikir 
dan berpegangan dan berpendirian dan percaya manusia Barat, 
dan mereka menganjurkan cara-cara itu kepada penuntut- 
pengikutnya dalam semua lingkaran kehidupan. Justeru 
sesungguhnya kebudayaan Barat memang tiada mengenali serta 
mengakui adanya ilmu berjenis fardu ain, sebab tiada dimiliki 
atau dikenalinya sekali pun adanya ilmu beijenis lain daripada 
apa yang telah kita jeniskan sebagai fardu kifayah. Hakikat 

keadaan beginilah, sebagaimana telah dinyatakan dalam 
peijalanan sejarah pemikiran Barat dari zaman ke zaman, dan 
timbulnya falsafah serta ilmu pengetahuan yang sekular dalam 
kebudayaan dan tamadun Barat, yang menentukan gaya-bentuk 
faham ilmu yang berdasar kepada pengalaman serta kesedaran 
dirinya jua, dan yang membawanya secara tetap pada nasib 
kehidupan serta peristiwa pensekularan. Maka tiada shak lagi 
bahawa sekiranya golongan sarjana sekular dan cerdik-pandai 
membiarkan dirinya, atau dibiarkan oleh kita, dengan leluasa 
mengelirukan belia Islam dalam faham ilmu dan cara-gaya 
pendekatannya, justeru pemisahan akal Muslim dari keislaman 
akan terus berlaku dengan lebih genting lagi, lebih mendesak dan 
mendalam, dan si Muslim akan mengekori nasib yang sama 
seperti yang dialami oleh penganut kebudayaan dan tamadun 
Barat perihal kehidupan serta peristiwa pensekularan pada 
keturunannya yang akan datang kelak. Ramai sekali di kalangan 
golongan ini yang tiada benar-benar memahami sifat serta tabiat 
dan peribadi kebudayaan dan tamadun Barat yang merupakan 
sumber penarikan ilhamnya, dan yang terhadapnya mereka hanya 
berdiri tercengang menta‘zimkan kehebatannya, menunduk 
menerima penerapan gelang penghambaan, mengakui taraf 
kehinadiriannya. Bahkan sesungguhnya tiada sekalipun mereka 
menangkap dengan sempurna pelbagai kandungan serta 
kesimpulan terakhir ajaran serta ilmu guru-gurunya yang asing 
itu, akan tetapi berpuashati sahaja sekadar dapat mengulangi 
ajaran serta ilmu itu menurut tafsiran akalnya sendiri yang 
menapis secara kasar belaka tiada berdaya menangkap kehalusan 
yang ada, dan dari itu maka menipu si penerima Muslim akan 
nilaiannya yang sebenamya. Mereka ini bagaikan gagak pulang 
merantau. Contoh yang paling ketara yang mewakili sifat 
kebiadaban golongan saijana sekular serta cerdik-pandai ini 
mengikut pelbagai asuhan suku-puaknya terdapat berlebihan di 
Malaysia dan Indonesia, di mana penafian pengislaman telah 
dikuatkuasakan secara teratur sejak beberapa ratus tahun 
penjajahan kolonial, dan di mana daya-cepat gerak ke arah 
pensekularan lebih terasa deras berlaku berbanding dengan 
keadaan yang berlaku di lain-lain bahagian dunia Islam. Di sini di 

daerah Asia Tenggara yang kebanyakan penduduknya Muslim, 
keruntuhan adab di kalangannya disebabkan kejahilan mengenai 
Islam dan pandangan alam yang ditayangkan olehnya, sebagai 
agama dan kebudayaan dan tamadun, mungkin lebih larut dari 
keadaan sepertinya di lain-lain daerah Islam, terutamanya seperti 
yang ketara terbayang pada golongan saijana sekular serta cerdik- 
pandainya. Keadaan ini terjadi kerana antara lain-lain sebab 
gerak-daya pengislaman melalui da‘wah hanya mulai berkesan 
pada akhir-akhir sejarah kedatangan Islam berbanding dengan 
sejarahnya di daerah lain; dan juga bahawa pengislaman itu telah 
tergendala akibat kedatangan kolonialisme Barat serta penjajahan 
kebudayaan yang berikut dengannya. Tambahan pula 
kebanyakan ulamanya juga diserapi keruntuhan adab, yang tiada 
menghairankan memandangkan kebanyakannya itu merupakan 
penganut faham golongan pembaharu modenis dan yang 
beraliran nakali yang diikutinya secara buta-butaan. Maka dalam 
dayausahanya menafikan pengislaman di kalangan Muslimin, 
pentadbir-pentadbir Barat dan pereka teori-teori kolonialnya telah 
memulai tindakan ke arah pencapaian maksudnya dengan 
memutuskan hubungan antara faham ilmu serta pelajaran dan 
pendidikan dan pertaliannya dengan Al-Qur’anuT-Karim dengan 
bahasa daerah tempatan—ya‘ni bahasa Melayu—dengan cara 
mendiri-tegakkan suatu susunan pelajaran dan pendidikan yang 
sekular yang dalamnya disemaikan bibit-bibit taasub kepada 
bangsa dan adat-resam serta kebudayaan purba. Pada peringkat- 
peringkat tinggi dalam susunan itu maka ilmu gaya-bentuk 
bahasa, atau linguistik, dan ilmu kaji manusia, atau antropologi, 
mulai diperkenalkan sebagai alat-alat cara-gaya pendekatan 
ilmiah bagi mengkaji bahasa dan kebudayaan; dan ditambah pula 
lagi dengan pelajaran serta pendidikan nilai-nilai Barat serta 
contoh-contohnya yang dapat ditauladankan sebagai ikutan; 
kemudian diperkukuhnya dengan pelajaran serta pendidikan 
hasil-hasil penerokaan sarjana orientalis—ya‘ni ahli pengajian 
Timur—dan ilmu bahasa, ya‘ni rilologi, bagi pengkajian 
kesusasteraan dan sejarah. Kemudian pula, sambil tetap 
mengenakan penekanan terhadap pengkajian bahasa dan 
kesusasteraan—yang merupakan wadah penampung bagi unsur- 

unsur pengislaman yang membawa perpaduan serta ciri-ciri 
keseragaman kebudayaan Islam—dan terhadap pengkajian 
sejarah dan kebudayaan asli daerah tempatan, mereka 
memperkenalkan pula pelajaran dan pendidikan dalam ilmu 
kemasharakatan, atau sosiologi, dan teori-teori Barat mengenai 
ilmu pendidikan yang didasarkannya kepada ilmu jiwa, atau 
psikologi, mengikut faham Barat jua. Pelajaran serta pendidikan 
dan penda‘yahan faham ilmu-ilmu ini semua, yang terbuka bagi 
anutan saijana sekular serta cerdik-pandai kita, dan disalah- 
tempatkan dalam pemikiran mereka yang terpasang hanya pada 
cara rasionalisme belaka, sedangkan pula perlengkapannya dalam 
ilmu mengenai Islam dan pandangan alam yang ditayangkan 
olehnya sangat-sangat berkekurangan—ilmu-ilmu ini semua 
sebagaimana dimasukkan, difahamkan dan diterima dalam akal- 
pemikiran membawa kepada kemiripan terhadap merendahkan 
taraf Islam sebagai agama yang disamaratakannya dengan taraf 
lain-lain agama, seolah-olah Islam itu memang termasuk sebagai 
mauduk ilmu falsafah dan ilmu kemasharakatan, atau Islam itu 
suatu penyataan agama purba yang telah menempuh evolusi 
mencapai kesempurnaan dari asal-usulnya sebagai agama 
purbakala. Padahal Islam itu bukan suatu mata pelajaran yang 
terkandung dalam ilmu falsafah atau ilmu kemasharakatan— 
Islam itu sendiri Ilmu yang lengkap sempuma, dan ilmu-ilmu lain 
itu sepatutnya difahamkan sebagai terkandung dalamnya dan 
hams diperkembang dalam akal menerusi tilikan Islam jua. 
Padahal Islam itu bukan agama hasil kebudayaan seperti yang 
lain, yang memerlukan ‘evolusi’ ke arah kesempumaan. Dan 
ilmu-ilmu inilah, dan yang lain lagi dalam bidang ilmu-ilmu 
kemanusiaan termasuk unsur-unsur falsafah yang dihasilkan oleh 
dayacipta akal nazari yang terkandung dalam ilmu-ilmu 
pengetahuan sains tabii, alam jasmani dan hayati, apabila 
diserapkan masuk ke dalam akal perpinggiran sarjana sekular dan 
cerdik-pandai kita menjadi sedemikian rumitnya dalam 
fahamannya sehingga bukan sahaja dia menimbulkan kekeliruan 
yang boleh jadi dan yang berlaku pada peringkat nazari, bahkan 
juga kesilapan yang sedang jadi dan yang berlaku pada peringkat 
amali. Dengan teijadinya penyerapan serta penyebaran ilmu yang 

tiap usul serta dalilnya tiada dikenakan pertimbangan serta 
nilaian sesuatu ilmu yang dapat mengislamkannya, dan dengan 
penyertaan giat satjana sekular dan cerdik-pandai dalam memberi 
kesan terhadap perumusan serta penyebaran ilmu-ilmu itu, maka 
lancamya penda‘yahan keruntuhan adab teijamin di kalangan 
kita, dan memang sesungguhnya kini sedang berlaku secara 
meluas. Pemimpin-pemimpin palsu di kalangan kita ini, termasuk 
yang berkuasa memerintah negara dan yang berpengaruh dalam 
hal-ehwal kebudayaan dan pendidikan, sesungguhnya 
bertanggungjawab membawa perubahan yang menggantikan 
bahasa yang asalnya tertulis dalam huruf Arab kepada bahasa 
yang kini berhuruf Rumi, dengan demikian melancarkan 
pemutusan bahasa itu lambat-laun dari gaya-bentuk, penyusunan- 
kata serta penisbahan ma‘nawi yang terikat-erat dengan Sumber- 
sumber Islam, dan dengan sumber-sumbemya sendiri yang 
memjuk kepada Islam dan dengan bahasa-bahasa lain yang 
berdasarkan Islam dan yang ditutur oleh bangsa-bangsa 
Muslimin. Mereka bertanggungjawab membawa sebab yang 
menafikan pengaraban dan pengislaman dan mengisbatkan 
perumian dan pembaratan pada bahasa, mengakibatkan 
kekeliman pada ma‘na peristilahan serta perbendaharaan katanya 
sehingga banyak faham-faham penting yang bersangkutan 
dengan Islam dan pandangan alam yang ditayangkan olehnya 
telah hilang kejemihan ma‘nanya dan telah menjadi kemh. 
Mereka bertanggungjawab membawa sebab yang menimbulkan 
majalah dan surat khabar—yang keduanya begitu ketara maksud 
tujuannya berlawan dengan cara Islam baikpun di sisi faham 
mahupun di sisi maksud—dan memunculkan wartawan dan 
penulis dangkal kedusunan yang menyumbangkan kerosakan 
pada ukuran nilai-nilai serta penyataan cita-rasa sastera yang 
telah ditegakkan oleh Islam. Mereka bertanggungjawab 
membawa sebab yang meluaskan merebaknya Muslim 
perpinggiran dan masharakat perpinggiran yang gharib terhadap 
ummah dan yang mencerai-beraikan kesedaran terhadap 
perpaduan ummah. Mereka bertanggungjawab membawa sebab 
pemutusan kesedaran Muslim zaman ini akan pemikiran, 
kebudayaan, tamadun Muslim zaman lampau. Mereka 

bertanggungjawab membawa sebab yang mendiri-tegakkan suatu 
susunan rencana pelajaran dan pendidikan di kalangan kita, dari 
peringkat yang paling rendah hingga ke yang paling tinggi, yang 
memang direka dengan tujuan maksud untuk menyerapkan serta 
mengekalkan rencana cita-cita dasar mengenai masharakat dan 
negara yang menjelmakan cara hidup sekular. Mereka 
bertanggungjawab membawa sebab yang menimbulkan pelbagai 
bentuk faham taasub kepada rupa-bangsa dan faham sosialisme, 
dan faham yang menggalakkan-semula semangat Jahiliah 
menganjurkan pemulihan kepada nilai-nilai serta adat-resam 
kebudayaan purbakala yang berlawan dengan Islam—dan banyak 
lain-lain lagi yang tiada perlu diperincikan di sini oleh kerana 
alasan-alasan yang dengan sendirinya nyata. Dan samalah halnya, 
dalam peristiwa ketiadaan adab mengikut darjatnya dan dalam 
sumbangan kekhilafan yang menjangkit menjalar dan kekeliruan 
ilmu mengenai Islam dan pandangan alam yang ditayangkan 
olehnya dan dalam penda‘yahan ilmu samaran yang semuanya ini 
kini dilakukan oleh golongan saijana sekular dan cerdik-pandai, 
dengan golongan sepertinya di mana sahaja terdapat di dunia 
Islam, baikpun dalam bahagian yang bertutur dalam bahasa Arab 
mahupun dalam yang tiada. Mereka semua secara sedar atau tiada 
sedar telah menjadi wakil kebudayaan dan tamadun Barat, dan 
dalam menyelenggarakan kerjanya merupakan apa yang telah 
dikenali tadi sebagai sebab-sebab luaran yang menjadi sumber- 
sumber kebingungan kita kini, yang menjelmakan keadaan serba- 
salah, bagai yang makan buah si malakamo. Meskipun dikata 
sebab-sebab ‘luaran’, namun demikian beradanya di kalangan 
kita sebagai sebahagian golongan kaum kita jua menimbulkan 
suatu keadaan di mana telah berlaku bahawa apa yang tadinya 
dianggap ‘luaran’ telah kini dengan secara teratur, rencana demi 
rencana, menjelma masuk sebagai hakikat dalaman. Dalam 
keadaannya begini dewasa ini maka mereka merupakan ancaman 
luaran yang telah menjadi tantangan dalaman, kerana seperti kias 
peribaratan akali dar al-harb, ya‘ni: kawasan tempat melakukan 
peperangan, telah mara meluaskan perbatasannya menjelajah 
masuk ke dar al-Islam, ya‘ni: kawasan di mana keamanan 
berlaku—kawasan Islam. Mereka telah menjadi musuh dalam 

selimut, dan berbeza dari jenis-jenis sepertinya yang dikenali 
Muslimin kala lampau, mereka telah kini keluar dari selimutnya; 
tiada lagi menyeludup tersembunyi, tiada lagi merayap di bawah 
tanah, tetapi sudah muncul ke atas dengan jumlah berbesaran ke 
dalam kecerahan kesedaran diri, mengiiankan diri terang- 
terangan dengan ketaranya, mempamerkan kekeliruan yang 
diselaputi dengan ketasihan keilmuan, dan keangkuhan diri 
hayawani di hadapan umum sehingga tiada lagi mungkin boleh 
dianggap sepi. Asas-asas keilmuan yang telah menjadi senjata 
dalam tangannya dan yang digunakannya untuk menatikan 
pengislaman akal si Muslim sama jua di mana-mana, dan selain 
dari asas-asas falsafah dan ilmu pengetahuan sekular yang 
mengeluarkan serta mengasuhnya maka senjata-senjata itu adalah 
ilmu kaji manusia, ilmu kaji masharakat, ilmu gaya-bentuk 
bahasa, ilmu jiwa dan asas-asas serta cara-gaya ilmu pendidikan. 
Sekiranya asas-asas serta cara-gaya pendekatan ilmu-ilmu ini 
semua tiada dikenakan penimbangan serta penilaian dan 
perumusan ilmiah yang mengislamkannya dan menghilangkan 
kelirunya maka dengan diterima sebagai adanya sahaja ilmu-ilmu 
itu akan terus menyesatkan membawa bala mengancam 
keselamatan Kaum Muslimin di sisi Islam. 

§66 Keruntuhan adab bukan sahaja membayangkan kehilangan 
ilmu, akan tetapi juga kehilangan daya serta kebolehan untuk 
mengenali dan mengakui pemimpin yang benar (sila lihat 
perenggan 58). Jikalau semua disamaratakan pada taraf awam, 
bagaimanakah dapat pemimpin yang benar itu berdiri tinggi 
mengatasi yang lain? Jikalau pemimpin yang benar tiada 
diberikan tempatnya yang sah di atas yang dipimpinnya, 
bagaimanakah dapat dia dikenali serta diakui? Dan pemimpin 
yang benar tiada boleh dikelirukan dengan yang palsu— 
bagaimanakah dapat si bulbul merdu jikalau dipaksakan masuk 
sekurung dengan gagak itu menyanyi? Meletakkan pemimpin 
yang benar pada tempat yang luhur dalam tanggapan kehormatan 
kita, dan meletakkan diri kita di bawahnya, memuliakannya, 
merendahkan diri kasih ta‘zim kepadanya, mengisbatkan 
kebenaran yang ada padanya dan mengikrarkan dalam amalan 

segala pepatah-nasihatnya yang bijaksana serta tunjuk-ajamya 
yang bemilai keilmuan mumi—mi semua bukanlah memuja 
menyembahnya, seperti yang dianggap oleh yang sempit akal di 
kalangan golongan pembaham modenis dan yang beraliran 
nakali. Adakah para Malaikat memuja menyembah Nabi Adam, 
‘alayhi’l-salam, apabila mereka semua sujud kepadanya di 
hadapannya? Sanya sesungguhnya mereka menumt Perintah 
Allah, Subhanahu wa Ta‘ala, dan mengenali serta mengakui 
kelebihan ilmu yang ada padanya; mereka bukan sahaja melihat 
lempung yang mempakan sifat bashari insan pertama, akan tetapi 
mereka juga melihat mh Khaliqnya yang telah ditiupkan olehNya 
ke dalam lempung itu sehingga dia hidup berilmu beriradat 
berqudrat berkata-kata berpenglihat berpendengaran. Kerana 
melihat itulah jua maka mereka sujud. Akan tetapi Iblis yang 
hanya melihat lempung itu belaka tiada mahu mengenali dan 
mengakui kelebihan Adam, ‘alayhiT-salam, dan tiada mahu sujud 
di hadapannya meskipun menyalahi Perintah Ilahi. Maka 
pengenalan serta pengakuan kelebihan yang ada pada yang lain 
bukanlah berma‘na pemujaan dan penyembahannya sebagai 
suatu rabb atau tuhan; dan bukanlah pula dia penerimaan 
kedudukan diri sebagai ‘abd atau hamba terhadapnya. Tiadalah 
yang demikian itu melainkan pengenalan serta pengakuan yang 
mengisbat serta mengikrarkan Ilmu Allah Ta‘ala dan IradahNya 
dan QudrahNya dan TujuanNya yang Mahaadil, KemurahanNya, 
Kasih SayangNya mengumiakan kelebihan kepada yang satu 
mengatasi yang satu lagi, agar supaya yang satu itu 
membahagikan kelebihannya bagi maslahah yang lain jua. 
Justeru hanyalah yang mengenali serta mengakui adanya 
kelebihan pada diri seseorang itulah sahaja yang akan 
memperoleh faedah kebahagiannya, yang tiada tiadalah. Maka 
janganlah hendaknya kita menurut sunnah Iblis, yang buta 
sebelah melihat hanya sifat kekurangan dan kehinaan bashariah 
melulu, dan menafikan sifat kelebihan dan kemuliaan ruhaniah 
yang sebenamya menjadi ukuran tetap dalam rencana susunan 
martabat dan darjat insani. 

§67 Dari perenggan 53 hingga ke perenggan 66 telah dipapar- 


186 



kan suatu rumusan yang ringkas tetapi jelas mengenai pelbagai 
sumber serta sifat kerasmian berbagai masalah yang mewujudkan 
kegentingan umum yang kita alami kini; dan dalam pada itu telah 
diperkenalkan pula ciri-ciri kerasmiannya masing-masing sambil 
mengasingkan peristiwa kegentingan yang paling besar, agar 
supaya dapat kita memahami serta mengenali sebabnya, dan 
mengambil tindakan yang wajar dalam menyediakan suatu cara 
yang betul dan benar bagi mengatasi masalah itu pada kese- 
luruhannya. 

§68 Kita harus insaf tahu bahawa ketiga golongan utama yang 
sedang melancar serta mengekalkan peijalanan anasir kerosakan 
yang menuju ke arah keruntuhan adab itu bukan semata-mata 
pula hanya melancar serta mengekalkannya, bahkan juga 
memperkukuhkan perkembangan pengaruhnya yang melumpuh- 
kan dayakuasa keturunan Kaum Muslimin sezaman. Dan mereka 
yang mewakili ketiga golongan ini sesungguhnya bukanlah 
pemimpin-pemimpin kita yang benar, dan dari itu maka tiada 
patut dianggap demikian. Dengan tiada mengenali langsung 
seorangpun dari kalangannya, dan dengan tiada sekali-kali 
mendapat sebarang bimbingan daripadanya, maka kita tetap akan 
dapat memperoleh ilmu yang sempuma mengenai Islam dan 
pandangan alam yang ditayangkan olehnya daripada para agung 
ulama lama yang tulen dan yang benar-benar merupakan 
pentafsir handal Sumber-sumber ilmu itu. Sebaliknya pula, 
dengan tiada mengenali para agung itu, dan tiada sekali-kali 
mendapat panduannya, maka hampir-hampir mustahil bagi kita 
untuk mencapai kefahaman yang betul lagi sempuma perihal 
ilmu mengenai Islam dan pandangan alam yang ditayangkan 
olehnya itu. Seolah-olah pemimpin samaran zaman kita ini 
seperti yang telah terbentuk dalam acuan Gumsihir yang pintar, 
sebagai pelita-pelita baharu menyamari yang lama untuk 
ditukargantikan dengan yang lama. Memang mereka itu pula 
menda‘wa sebagai pelita-pelita baham; dan janganlah hendaknya 
kita ini jahil membiarkan diri teijemmus dalam kesilapan seperti 
isteri Aladdin menukar-gantikan pelita-lama dengan yang baham 
tiada menyedari akan kelebihan hikmat ajaib yang ada pada yang 

lama yang jauh melampaui yang baharu itu semuanya sekaligus. 
Pemikiran serta cara-gaya dan tauladan yang ditayangkan oleh 
pemimpin-pemimpin samaran dan pengikutnya semua, sebagai 
adukan campuran kebenaran dan kepalsuan, yang hak dan yang 
batil—yang memang merupakan ramuan kekeliruan, dan yang 
dida‘yah dianjurkannya ketika Kaum Muslimin sudah menjadi 
tenat keliru, putus-asa kewarasan akal serta semangatnya dalam 
keadaan kacau tiada berdaya meresapi lagi kekeliruan 
tambahan telah membawa kesan buruk pada kefahaman awam 
yang terpengaruh olehnya. Kesan buruknya telah membawa 
awam pada memandang Islam menerusi tilikan yang meleding, 
menanggapkan gambaran alam dan hakikat dan kebenaran yang 
ditayangkan oleh Islam menerusi pandangan yang kelam. Kesan 
ajaran-ajarannya terhadap masharakat awam, khususnya terhadap 
golongan belia yang sedang mengalami akibat pembaratan, jelas 
temyata dalam suatu sikap kebiasaannya yang kuat cenderung 
kepada penyamarataan semua dalam timbang-tanggapannya. 
Perkataan serta perbuatan tingkah lakunya memperlihatkan 
pandangan serta sikap yang menyamaratakan, bukan sahaja 
secara kesimpulan, akan tetapi dengan tegas erti, bahawa Al- 
Qur’anu’l-Karlm itu sama setaraf dengan buku-buku lain; 
bahawa Islam itu sama setaraf dengan agama-agama lain; bahawa 
Rasulu Llah, salla Llahu ‘alayhi wa sallam, itu sama setaraf 
dengan para Anbiya dan Mursalin lainnya, yang semuanya juga 
sama setaraf dengan orang-orang biasa; bahawa ilmu yang 
sebenamya itu sama setaraf dengan ilmu-ilmu pengetahuan; 
bahawa pemimpin yang benar itu sama setaraf dengan yang 
palsu, dan yang lebih agung itu sama setaraf dengan yang kurang 
a ĕ un g, bahawa kehidupan duniawi itu sama taraf kepentingannya 
dengan Akhirat. Penyamarataan beginilah, yang diteteskan 
sedikit demi sedikit ke dalam kefahaman awam tanpa 
mempertimbangkan nilai kefahaman itu, dan tanpa mempeijelas- 
kan dengan teliti pelbagai peringkat perbezaan sehingga kepada 
yang halus, yang memang ada terterap semulajadi dalam rencana 
susunan martabat dan daqat makhluk jelata—temtamanya dalam 
rencana susunan makhluk insani—yang membawa akibat 
‘pensosialisasian’ Islam yang telah disebut tadi di perenggan 62. 

Penafian unsur-unsur ruhaniah dalam menilai insan—penafian 
yang memang mesti berlaku sebagai prasharat gerak ke arah 
penyamarataan—telah dilakukannya mulai dengan penilaiannya 
terhadap diri Rasulu’Llah, salla’Lahu ‘alayhi wa sallam, dan 
dengan kelakuan ini mereka telah mirip pada melibatkan Islam 
dalam suatu macam pensekularan yang mustahil. Sesungguhnya 
pelbagai golongan pemimpin palsu ini tiada yakin-tahupun apa 
yang harus mereka buat, tetapi sesama meraba-raba jua mencari 
penyelesaian bagi persoalan serta masalah umum yang kita 
hadapi kini, penyelesaian menerusi renungan yang sebenamya 
merupakan cebisan-cebisan singkat yang dirangkaikannya secara 
bergopoh, yang belum tentu sah dan yang daya mustajabnya 
diragukan. Selang demikian lakunya tetapi mereka inilah yang 
telah menyalah-fahamkan pencapaian dayacipta ulama lama yang 
benar-benar agung, ya‘ni pencapaian dayaciptanya menjelas- 
tafsirkan Islam dan pandangan alam yang ditayangkan olehnya. 
Kecenderungannya melihat hanya perkara-perkara kecil dalam 
pandangan nilaiannya terhadap yang melebihinya, telah 
mengakibatkan terlepasnya dari perhatiannya perkara-perkara 
besar, dan dari itu maka sebenamya belum difahaminya dengan 
sempuma pemikiran para yang berkelebihan itu, meskipun 
disalahfahamkan, ditanggapnya di hadapan kita dengan 
gambaran ejekan. 

§69 Tugas di hadapan adalah bagi kita memilih-semula serta 
memperlihatkan kebenaran pemimpin-pemimpin kita yang benar 
dengan sorotan cahayanya sendiri, supaya tercapai kefahaman 
yang sempuma mengenainya; bagi kita mengenakan keadilan 
dalam menilai keluhuran dan kelebihannya, yang daripadanya 
datuk-nenek kita semua telah memperoleh hidayah dan ilmu. Kita 
hams melakukan pemeriksaan semula terhadap tanggapan- 
tanggapan yang salah yang telah ditayangkan oleh ketiga 
golongan tadi mengenainya, memjukkan tiap hal terperinci 
kepada penilikan sumber-sumber asali yang kononnya telah 
dimjuk oleh yang membuat tanggapan yang salah itu. Kita hams 
tilik dengan teliti tiap dalil, tiap hujah, tiap natijah serta penarikan 
kesimpulan yang telah dibuat oleh ketiga golongan itu mengenai 


189 



pemikirannya, menjejak-semula langkah-langkah perjalanan 
fikiran akliah yang telah ditempuhnya nescaya dapat kita 
memutuskan sejauh manakah tanggapannya itu sama ada benar 
sah atau silap keliru meniru gaya pemikirannya yang kurang 
sempuma. Kita sendiri hams mengerti dan mengenali sumber- 
sumber asali itu agar dapat kita tanggapkan pandangan yang 
terdapat dalamnya pada ukuran peninjauan yang betul benar. 
Adalah tugas kita untuk bertekun mengkaji pemikiran dan 
fahaman para pemimpin kita yang benar, yang semuanya dikenali 
dan diakui oleh umat yang sedar bershukur terhadap baktinya, 
terhadap khidmatnya kepada Islam dan Kaum Muslimin yang 
diberikannya dengan penuh jasa. Mereka dikenali dan diakui oleh 
Umat sezaman yang mengetahui menilai jasanya, tanpa sifat 
keluhuran diri dan budinya itu dibuat-buat dalam rekaan orang 
yang datang kemudian, diperbesarkan lama sesudah mereka 
meninggalkan zamannya—seperti yang lazim berlaku pada 
zaman kekeliruan dan kepalsuan yang mencirikan zaman kita ini. 
Kita harus belajar dari para agung bapak-bapak kita zaman 
lampau nescaya memperoleh kebahagiaan diri menerusi ilmu dan 
hikmahnya. Ini tiada berma‘na bahawa kita sendiri tiada akan 
dapat berijtihad melanjutkan sumbangan baharu ilmu yang dapat 
disumbangkan; akan tetapi ini berma‘na bahawa kita harus 
terlebih dahulu menarik mendapatkan tenaga dan ilham dari ilmu 
dan hikmahnya, dan kemudian, apabila kita mulai dapat 
memberikan sumbangan ijtihad kita sendiri, sayugia pula kita 
mengenali dan mengakuinya sebagai mahagum kita, dan tiada 
sekali-kali patut kita tuduh-perkecilkan, kerana ijtihad boleh 
dilaksanakan tanpa menggasir merosak dasar kewibawaan yang 
sah. Mereka itu semua laksana pelbagai obor nan menerangi 
menunjuk jalan yang sangat sukar ditempuh; apabila ada bagi kita 
obor-obor seperti itu, guna apa kita memasang kandil! 

§70 Suatu perkara yang sangat penting, yang mempakan akar- 
umbi perbezaan faham mengenai ilmu antara Islam dan 
Kebudayaan Barat, adalah faham akal itu sendiri. Meskipun pada 
umumnya seolah-olah ada terdapat kesejajaran faham dengan 
Islam mengenainya, tetapi Kebudayaan Barat telah sedari awal- 

mulanya menekankan keutamaan akal nazari dan akal amali 
hayawani sebagai merupakan punca perolehan ilmu. Keadaan 
begini lebih jelas ternyata dengan tersebarnya pengaruh 
pemikiran serta ajaran Aristotle, yang berasal dari kawasan 
Yunani dan kemudiannya tersebar masuk ke dalam kawasan 
Rumawi. Kesimpulan ringkas mengenai faham berkenaan dengan 
ilmu dan perolehannya, yang timbul dari ajaran serta pemikiran 
failasuf agung ini, dan yang kesannya masih besar hingga kini 
terutamanya pada pemikiran Barat, iaitu bahawa ilmu itu berdasar 
kepada kenyataan benda luaran dan pengalaman dan pancaindera 
dan pelbagai perolahan pertalian nisbi mengenainya yang berlaku 
dalam fikiran dan peringatan dan gambaran akal. Kebenaran itu 
ialah penyamaan apa yang ada dalam akal dengan apa yang nyata 
dan berlaku di luamya. Tambahan pula sewaktu zaman Aristotle 
memang sudah lama berlaku kemerosotan dalam kepercayaan 
orang Yunani Purbakala mengenai jiwa dan nyawa dan dewa- 
dewa, yang dipercayakannya mendiami alam tabii dan 
mengawalnya serta juga nasib manusia. Kemerosotan dalam 
kepercayaan yang dimaksudkan itu terjadi akibat pengaruh 
pemikiran para failasuf beberapa ratus tahun sebelum Aristotle, 
yang mengenakan penekanan terhadap keutamaan akal hayawani 
yang mengisbatkan hakikat yang zahir serta pertalian nisbi yang 
berlaku dalamnya sebagai kebenaran ilmu. Maka dengan 
sendirinya pengutamaan akal hayawani mengakibatkan jiwa dan 
nyawa dan dewa-dewa yang kononnya mendiami alam tabii itu 
semua hapus diusir keluar darinya, sehingga apa yang tinggal 
dalam alam tabii itu hanyalah bendanya belaka, tanpa 
mengandung sebarang ma'na yang merujuk kepada perkara 
ruhani. Sungguhpun tiada semua para failasuf Yunani Purbakala 
menanggap alam tabii itu hanya sebagai benda belaka, dan 
kebanyakannya memang mengakui adanya ma‘na yang 
merujukkan alam tabii kepada suatu hakikat ruhaniah yang 
merupakan dasamya, namun demikian pemikiran serta ajaran 
Aristotle itulah yang terbesar pengaruhnya, apalagi di kawasan 
Rumawi, yang memang sudah memperbendakan alam tabii dan 
mengisbatkan akal hayawani melulu sebagai alat penerokaannya. 
Meskipun Aristotle percaya akan adanya Tuhan Penggerak 

Semesta semua, namun demikian, Tuhannya itu diletakkannya di 
luar alam, sehingga dipisahkannya secara yang mutlak dari alam 
tabii. Kemudian pula dengan kedatangan agama Kristian di 
kawasan Rumawi, yang dijadikannya sebagai pusatnya, justeru 
sifat alam tabii itu direndahkan lagi tarafnya dalam tanggapan 
akal, sehingga bukan sahaja dia itu dipandang sebagai benda 
belaka, tetapi juga dia makhluk nista yang memikat manusia 
dalam jaringan pendurhakaan. Dengan tanggapan demikian maka 
sekurang-kurangnya agama Kristian telah mengakui sahnya 
pandangan terhadap alam tabii yang hanya melihatnya sebagai 
benda belaka, tiada mengandung ma‘na yang merujuk kepada 
hakikat ruhaniah sebagai dasarnya, berlawanan dengan 
pandangan seperti yang dianggap oleh pemikiran Yunani 
Purbakala. Pengaruh pandangan alam Rumawi serta pemikiran 
Aristotle lebih menerap pada fahaman Kristian daripada 
pandangan alam Yunani Purbakala yang akhimya terbentuk 
dalam pemikiran Plato. Meskipun benar bahawa pada 7aman 
permulaan perkembangannya, agama Kristian telah terpaksa cuba 
melandaskan dasar-dasar akidahnya pada akal, namun demikian 
faham akal yang telah ditanggapnya itu kurang jelas, dan lagi 
pula terbahagi kepada dua unsur yang saling berpisahan dan 
berlainan sifatnya. Mereka menyatakan bahawa akal insan itu 
suatu penduaan yang terbahagi kepada alat yang merenungkan 
hakikat ruhaniah yang digelamya intellectus, dan alat yang 
memahami serta menguasai alam zahir yang digelarnya ratio. 
Maka oleh kerana alam zahir yang difahamkannya juga sebagai 
alam tabii itu hanyalah benda belaka, tambahan pula makhluk 
nista, dan oleh kerana yang lebih diutamakannya hanyalah apa 
yang dianggap sebagai alam yang di luar alam tabii dan yang 
lebih luhur daripadanya—ya‘ni alam mhani yang terpisah putus 
dari yang jasmani—mereka telah menista sehingga meneledor 
serta mengabaikan penggunaan ratio atau reason dan pengkajian 
alam tabii yang berdasar kepadanya. Sebaliknya pula mereka 
telah menekan mengutamakan intellectus atau intelligence dalam 
merenungkan perkara-perkara ruhaniah. Akibatnya maka 
renungan-renungan menerusi intellectus yang dianggapnya 
memjuk kepada hakikat mhaniah itu, tiada terkena semakan serta 

penelitian dan penapisan ratio nescaya kabur merana dalam 
kekhayalan. Intellectus itu juga disebut nyawa atau anima, dan 
tempatnya bersama ratio dalam akal atau mens, ya‘ni mind. 
Renungan-renungan yang dilakukan oleh intellectus itu tiada 
mungkin berlaku kecuali setelah mendapatkan bahan dari ratio. 
Maka intellectus itu suatu kuasa atau kekuatan atau facultas 
nyawa, yang dayakuasanya tiada tergantung kepada badan atau 
tempat jasmani, meskipun dia bergantung kepada alat-alat 
jasmaniah termasuk pancaindera yang memberikan bahan luaran. 
Tiada sesuatu yang dalam intellectus melainkan yang tadinya 
sudah diperoleh ada dalam pancaindera. Kenyataan-kenyataan 
pancaindera itu diperoleh serta dijadikan suatu fahaman oleh otak 
yang menayangkannya sebagai suatu gambaran, dan gambaran 
itu ditayangkan kepada intellectus oleh khayalan, peringatan dan 
kefahaman. Intellectus itu, meskipun dia esa jua, dipandang 
sebagai mempunyai dua bahagian yang bertindak menerangi 
gambaran khayalan, peringatan dan kefahaman dan merumuskan 
darinya sifat umum yang terdapat dalamnya; dan yang menerima 
rumusan itu dan membuat konsep atau fahaman tentangnya. 
Sedangkan tujuan ratio adalah perolehan ilmu pengetahuan: 
scientia; intellectus pula bertujuan memperoleh kebijaksanaan: 
sapientia. Penekanan terhadap intellectus dan penindasan 
terhadap ratio merupakan ajaran Augustine, yang terpengaruh 
oleh Plato, dan yang besar pengaruhnya pada zamannya abad 
keempat Masihi dan selepasnya hingga abad ketigabelas. 
Kemudian pada abad ketigabelas seterusnya hingga kini, dengan 
pengaruh ajaran Aquinas, seorang ahli teologi yang terkemuka 
dalam agama Kristian yang memasukkan pemikiran Aristotle 
serta pandangan alam Rumawi ke dalam pemikiran serta 
pandangan alam agama itu, maka penekanan terhadap keutamaan 
intellectus telah dikendurkan dan penekanan terhadap keutamaan 
ratio pula telah diketatkan. Jadi daya kebolehan intellectus 
disangsikan dan daya kebolehan ratio dipercayakan sebagai alat 
perolehan ilmu. Akan tetapi ratio yang hanya boleh bertindak 
terhadap memahami serta menguasai alam tabii itu memang 
diketahuinya tiada berdaya merangkum memahami serta 
menguasai alam ruhani, dan dari itu maka disangsikannya jua 

daya kebolehannya bagi meneroka kebenaran-kebenaran 
ruhaniah. Sebagaimana telah mereka melakukan penduaan— 
ya n i pemisahan sebagai dua hakikat dan kebenaran—terhadap 
alam tabii dan alam ruhani, begitu jugalah mereka melakukan 
penduaan terhadap intellectus dan ratio; dan apabila mereka 
menyangsikan daya kebolehan intellectus dan ratio keduanya 
untuk mencapai ilmu yang sah mengenai hakikat ruhaniah yang 
dipercayakannya, maka tiada lagi alat-alat akliah lain yang 
terpandang olehnya yang boleh menyakinkannya pada kebenaran 
ruhani. Dari itu maka mereka hanya dapat berpegang kepada apa 
yang dianggapnya sebagai daya-kasih atau love untuk menerima 
dasar-dasar kepercayaannya, yang justeru memang sukar 
diterima oleh akal, ya‘ni oleh reason dan intelligence. Dari itu 
jugalah maka agama Knstian tiada mendasarkan kepercayaannya 
Pada ilmu dan keyakinan yang diakibatkan olehnya, seperti Islam 
mendasarkannya demikian, akan tetapi mendasarkan 
kepercayaannya pada dorongan daya-kasih belaka. Oleh kerana 
keutamaan telah tadinya diberikan kepada penggunaan ratio 

dalam pemikiran mengenai akidah-akidah agama Kristian_ 

penggunaan yang tadinya dirikirkan boleh membawa 
penyelesaian akliah pada kekusutan masalah Ketuhanan—maka 
tiada berapa lama selepas abad ketigabelas, cara penggunaan 
ratio itu sebaliknya pula telah melaberak menaiikan sahnya 
kepercayaan mengenai Ketuhanan serta lain-lain akidah agama 
Kristian yang bersabitan dengannya, dan selanjutnya 
memutuskan bahawa hakikat ruhaniah, termasuk Tuhan, tiada 
dapat dibuktikan wujudnya. Jadi penggunaan ratio dan cara 
pendekatan yang berikut darinya, yang dikenali sebagai 
rationalism, dan faham alam tabii atau nature yang telah 
dikosongkan dari sebarang nyawa dan jiwa dan dewa dan 
kesimpulan ruhani, ya‘ni naturalism— yang telah diterima masuk 
ke dalam pemikiran serta pandangan alam Kristian itu— 
sebenamya menandakan kemenangan pemikiran Aristotle dan 
pandangan alam Rumawi dalam jiwa kebudayaan dan pemikiran 
Barat; kemenangan yang kemudiannya menjelmakan falsafah 
sains dan pensekularan dunia Barat, dan mengakibatkan 
keruntuhan agama Kristian lama yang cuba membangkitkan 

agama Kristian baharu atas dasar-dasar lain mengikut fahaman 
zamannya. Menurut perkembangan sekarang, baikpun di sisi 
agama Kristian mahupun di sisi falsafah dan ilmu pengetahuan 
sains dan pemikiran moden Barat, rasionalisme telah membawa 
kesimpulan mu‘tamad bahawa segala yang dianggap sebagai 
hakikat ruhaniah, termasuk Tuhan, tiada dapat dibuktikan 
wujudnya dan tiada dapat disahkan kepercayaannya sebagai ilmu. 
Itu semua, bagi Kebudayaan Barat, merupakan teori belaka dan 
tiada dapat diyakini kebenarannya. Oleh kerana alasan-alasan 
yang dengan sendirinya jelas, maka tiada dapat dihuraikan di sini 
secara satu-persatu, dengan pemerincian yang berlanjutan, 
perjalanan sejarah pemikiran Barat dan perkembangannya 
berhubung dengan faham ilmu dan akal dan caranya memperoleh 
ilmu. Memadailah kiranya kini hanya dengan menyampaikan 
kesimpulan ringkas mengenainya, iaitu bahawa: 

(1) Pada Kebudayaan Barat umumnya ilmu itu merupakan 
kumpulan bahan-bahan alam zahir atau alam luaran 
serta pernisbahan dan renungan yang berlaku 
mengenainya. 

(2) Cara yang sesuai bagi memperoleh ilmu iaitu dengan 
pendekatan yang dilakukan oleh ratio. Ini berdasarkan 
pada pengalaman serta pemerhatian, pengkajian dan 
pemeriksaan dengan menggunakan pancaindera 
sebagai alat-alat penerima kenyataan luaran. Cara ini, 
sebagai suatu rencana selain dari rasionalisme, dikenali 
juga dengan nama empiricism. 

(3) Tiada mungkin akal memperoleh ilmu yang yakin 
mengenai alam dalaman, alam batin, alam ruhani. 

(4) Kepercayaan-kepercayaan mengenai hakikat dalaman, 
mengenai alam batin, alam ruhani, hanya dapat 
dibentuk menerusi pandangan akal nazari, yang 
menanggapkannya sebagai teori atau dugaan belaka, 
yang kebenarannya tiada dapat diyakini. 

Kita harus insaf pula melihat bagaimana pelbagai istilah Latin 
yang telah digunakan dalam membicarakan faham ilmu dan akal 

dan cara-gaya bagi memperoleh ilmu itu termasuk antara lainnya 
anima ( soul ), mens ( mind ), intellectus ( intelligence), ratio 
(reason) semuanya berasingan dari segi bentuk istilah dan samar 
pula dari segi ma‘nanya. Yang mu‘tamad ialah bahawa ratio dan 
intellectus itu, sebagaimana difahamkan dalam perkembangan 
sejarah pemikiran Barat selepas Abad Pertengahannya, telah 
merupakan suatu penduaan faham dan cara, dengan ratio 
mengambil keutamaan mutlak sehingga lambat-laun, menurut 
kaedah bawaan maksudnya, menimbulkan suatu falsafah ilmu 
pengetahuan yang menjelmakan sains sekular dan menetapkan 
arahan pemikiran sekular serta mewujudkan pensekularan dunia 
masakini. 

§71 Dalam risalah ini telah berkali-kali kusebut perkataan 
‘sekular’ dan ‘pensekularan’ tanpa memerincikan maksud 
fahaman yang merujuk kepadanya. Maka dari itu perlu rasanya 
kini untuk menghuraikan dengan ringkas faham-faham yang 
memaksudkannya itu. Mengenai fahaman yang disebut sekular 
itu maka dia berasal dari perkataan Latin saeculum, yang 
bermaksud pada ma‘na masa dan keadaan dunia di mana masa 
itu berlaku. Ya‘ni dia memaksudkan masakini di sini, masakini 
bermaksud kepada kenyataan masa sekarang, dan di sini 
bermaksud kepada dunia ini. Jadi faham sekular itu merujuk 
kepada ma‘na kedisinikinian. Dengan ini sahaja harus tampak 
bagaimana fahaman sekular ini memang sudah mengandungi 
bibit faham perubahan dan keduniaan; perubahan yang senantiasa 
berlaku pada dunia dan dalam dunia. Ini juga membayangkan 
kesimpulan bahawa perubahan yang dimaksudkan itu merujuk 
kepada perubahan dalam pemikiran manusia menurut perubahan- 
perubahan yang berlaku di alam sekeliling, ya‘ni perubahan nilai 
serta kepercayaan dan ilmu, yang terus-menerus akan berlaku 
sebagai suatu evolusi. Mengenai pensekularan pula, maka dia 
menayangkan maksud keadaan sekular, atau gerak-daya yang 
sedang berlaku yang mengisbatkan yang sekular. Ciri-ciri utama 
pensekularan merupakan tiga kenyataan yang bersangkut-paut: 

(1) Pertama, apa yang dianggap sebagai pengosongan 

alam tabii dari jiwa atau nyawa atau dewa-dewa, atau 
sebarang kesimpulan yang merujuk kepada perkara 
ruhani\ ya‘ni pengusiran dari dalam akal dan 
tanggapan fikiran terhadap segala faham yang 
merujuk kepada adanya dalam alam tabii itu nyawa 
atau jiwa atau dewa-dewa, atau sebarang ma ‘na yang 
membawa kesimpulan ruhani, sehingga alam tabii itu 
terlihat hanya sebagai merupakan benda belaka, tanpa 
lain-lain ma‘na. 

(2) Kedua, penafian tentang pengesahan kepimpinan 
manusia yang dikuatkuasakan oleh kepercayaan yang 
berdasar pada perkara ruhani, seperti kepimpinan 
manusia-manusia yang mengaku sebagai keturunan 
dewa-dewa, atau yang mengaku bahawa 
kepimpinannya berdasarkan penganugerahan serta 
pengesahan tauliah dari alam ghaib atau Tuhan, seperti 
Anbiya dan Mursalin. Ini berma‘na bahawa dari segi 
faham politik, tiap manusia berkebebasan untuk 
memegang tugas pimpinan tanpa kewibawaan dari 
alam ruhani. 

(3) Ketiga, penafian tentang kesucian serta kekekalan 
nilai-nilai hidup. Ini berma‘na bahawa tiada ada nilai- 
nilai suci dan kekal untuk seluruh masa, melainkan 
bahawa nilai-nilai itu senantiasa akan menempuh 
penyemakan semula serta perubahan mengikut zaman. 

Pensekularan berma‘na penolehan pandangan daripada alam- 
alam lain yang ghaib kepada alam tabii belaka, dan khususnya 
kepada dunia ini sahaja. Dia berma‘na penghapusan segala faham 
dalam bahasa manusia yang merujuk kepada alam ghaib dan 
kepada agama sehingga bahasa itu, dan seterusnya akal manusia 
yang menggunakannya, akan ‘terbebas’ dari faham-faham yang 
dianggapnya membelenggu manusia kepada kepercayaan tahyul. 
Dia berma‘na suatu gerak-daya yang membawa manusia dari 
peringkat ‘kebudak-budakan’ sehingga sampai ke peringkat 
‘kedewasaan’ dan ‘kewarasan fikiran’. Dia berma‘na pengulang- 
kajian, penyemakan semula, dan penggantian segala nilai 

mengikut keadaan zamannya. Dia berma‘na perubahan ‘evolusi’ 
manusia yang menuju ke arah kedewasaan, dan dia menganggap 
sejarah sebagai suatu ‘evolusi’ perubahan masharakat dari taraf 
kuno ke taraf moden. Dia berma‘na penghapusan kuat kuasa 
agama sebagai lambang penyatupaduan kebudayaan. Dia me- 
rupakan suatu gerak-daya sejarah yang lambat-laun tetapi pasti 
akan ‘membebaskan’ masharakat dan kebudayaan daripada 
terikat pada kawalan agama dan pandangan alam yang 
‘tertutup’—ya‘ni yang mempakan yang lengkap serta tetap dan 
kekal. Dia mempakan ‘perkembangan’ serta ‘pembangunan’ ke 
arah ‘pembebasan’, dan perjalanan sejarah itu tiada lain 
kononnya dari gerak-daya pensekularannya. Jadi sejarah insan itu 
justem pensekularannya jua. Yang mempakan gerak-dasar bagi 
pensekularan insan dan alam tabii itu—seperti yang telah tadi 
disebut—berkisar pada punca tiga kejadian yang memang telah 
dialami dan berlaku dalam kehidupan serta sejarah pemikiran 
orang Barat. Pertama, pada pengosongan alam tabii dan akal 
insani dari sebarang ma‘na mhani, sehingga memperpisahkan 
alam tabii itu dari Tuhan, dan memperbezakannya dari insan 
agar dapat kononnya insan meniliknya bukan lagi sebagai alam 
yang mempunyai hubungan ma‘nawi dengan Tuhan, nescaya 
dapat dia setemsnya bebas berleluasa mempergunakan alam itu 
menumt kehendak rencana serta keperluannya. Dengan demikian 
pula dapat dia mewujudkan pembahan sejarah yang membawa 
‘perkembangan’ dan ‘pembangunan’. Kedua, pada penafian 
segala pengesahan terhadap kekuasaan dan kewibawaan politik 
yang berdasarkan sumber-sumber mhani dan agama, sehingga 
penafian itu dapat mempakan suatu prasharat bagi menimbulkan 
pembahan politik, dan setemsnya pembahan masharakat, yang 
membolehkan timbulnya gerak-daya pembahan sejarah. Ketiga, 
pada pengenaan nilaian nisbi, yang senantiasa akan bembah, 
terhadap segala ciptaan kebudayaan dan tiap rencana-bentuk 
penilaian, termasuk rencana-bentuk penilaian agama dan 
pandangan alam yang mempunyai tujuan akhir yang tetap dan 
ma‘na-hidup yang mu‘tamad, sehingga dengan demikian 
kononnya dapat sejarah dan masa hadapan itu ‘terbuka’ bagi 
pembahan, dan dapat insan itu ‘bebas’ untuk membuat pembahan 

sekehendak hasratnya, serta dapat dia memesrakan dirinya 
dengan perubahan itu sebagai menunaikan gerak-daya ‘evolusi’. 
Sikap terhadap nilai hidup serta ma‘na-hidup demikian ini 
menghendaki bagi penganutnya adanya kesedaran dalam diri 
manusia sekular akan keinsafan tentang tiada sahnya nilaiannya 
sendiri sebagai yang benar dan kekal, kerana dia harus insaf-sedar 
bahawa nilai hidupnya sendiripun bersifat nisbi dan fani jua, dan 
akan menempuh nasib perubahan abadi. Dia juga harus insaf- 
sedar akan penerimaan ma‘na-hidupnya demikian itu bahawa 
segala peraturan akhlakiah serta undang-undang dan hukum yang 
menjelma dari keadaan serta ciptaannya sendiri itu, dan yang 
merencana serta mengawal dan mengarahkan hidupnya, semua 
akan menempuh perubahan menurut perubahan zaman dan 
keturunan pula. Sikap seperti ini menghendaki suatu kesedaran 
serta keinsafan bagi yang menganuti faham sekular akan apa 
yang digelamya sebagai ‘kedewasaan diri’, dan dari itu maka 
pensekularan itu mempakan suatu gerak-daya evolusi, kononnya, 
perihal kewaspadaan insan yang sedar akan pembahannya 
meningkat dari taraf ‘kebudak-budakan’ naik ke taraf 
‘kedewasaan’. Gerak-daya evolusi inilah yang difahamkan 
sebagai penyingkiran dari dalam peribadi tiap lapisan masharakat 
akan sikap ‘kebudak-budakan’ yang zahir sebagai sikap 
bersandar kepada agama dan kepada hal-hal mengenai hakikat 
mhaniah, sehingga dapat dia berdikari menerima tanggungjawab 
‘kedewasaan’. Pensekularan kononnya mencarakan perjalanan 
batin ‘evolusi’ insan. Mereka yang menganuti faham ini percaya 
bahawa hidup insan itu telah menempuh ‘evolusi’ dari cara hidup 
purbakala, ke cara hidup bersuku-suku puak, ke cara hidup 
berdusun berkampung, seterusnya berbandar, berkota, 
berbandaraya, meningkat naik mengikut peringkatnya—dari 
golongan bermasharakat yang berbentuk sederhana ke kumpulan 
masharakat jelata yang berbentuk mmit. Dan ditilik dari keadaan 
hidup insani menumt peringkat evolusinya, pembahan dari 
peringkat hidup purbakala ke peringkat hidup masakini itu 
bersamaan keadaannya dengan ‘perkembangan’ insan dari 
peringkat ‘kebudak-budakan’ ke peringkat ‘kedewasaan’. 
Keadaan hidup dalam bandar itu merupakan rangka yang 

dalamnya berlaku ‘kedewasaan’ insan; rangka yang dalamnya 
berlaku pensekularan, yang mencarakan corak tamadun itu serta 
juga dicarakan olehnya. Maka keadaan di mana pensekularan itu 
berlaku merujuk kepada tiga tempat dan mauduk: pertama, dia 
berlaku di bandar-bandar; kedua, dia berlaku di dalam akal; 
ketiga, dia berlaku dalam bahasa. Yang mereka maksudkan 
dengan kedewasaan itu justeru tiada lain dari keberanian 
menghadapi serta menghidupi hayat yang dianggapnya 
terangkum dalam hakikat penilaian nisbi; yang senantiasa 
berubah dan harus menempuh perubahan, dan yang harus pula 
dirobah serta direlai perubahannya. ‘Kedewasaan’ bererti 
kesanggupan menempuh penafian segala nilai yang dianggap 
memberi ma‘na pada diri; dia juga pemujaan nasib manusia yang 
melakoni lakonan tragedi. 

§72 Ta‘rif mengenai faham sekular dan kejadian pensekularan 
yang benar-benar memperikan sifatnya bagi kefahaman kita ini 
memang tepat sekali bersesuaian dengan apa yang sedang berlaku 
dalam kehidupan ruhani dan akali dan jasmani dan zahiri orang 
Barat dan kebudayaan serta tamadun Barat. Dan justeru ianya 
hanya betul benar sebagai kenyataan yang hak apabila kita 
kenakan kejadiannya semata-mata sebagai memperikan sifat serta 
keadaan hidup kebudayaan dan tamadun Barat jua. Sanya 
sesungguhnya benarlah memang pensekularan itu adalah hasil 
dari sejarah pengalaman lama orang Barat menghidupi 
ketegangan antara falsafah dan agama—antara pandangan alam 
yang semata-mata berdasar pada tayangan akal jasmani, dan 
pandangan alam yang semata-mata berdasar pada tayangan 
indera khayali. Ketegangan yang teijelma dalam jiwa Barat 
akibat hidup berwaswas antara dua pandangan alam yang 
bertentangan itu sudah mulai nyata di Yunani Purbakala kira-kira 
enam ratus tahun sebelum zaman Nabi ‘Isa, ‘alayhi’l-salam: dari 
zaman Milesia dan Samos dan Elea terus ke zaman Sufasta dan 
Socrates; dan dari zaman para failasuf Megara sampai ke zaman 
Plato dan Aristotle; dan kemudian terus pula ke zaman Hellenista 
yang menjelmakan falsafah golongan Stoa dan Epicuria, 
kemudian Neo-Platonisme dan agama Kristian. 

§73 Dari sejak terjelmanya agama Kristian, maka kebudayaan 
Rumawi telah mengenakan pengaruhnya mendalam ke dalam 
jiwa dan tubuhnya; dan telah mengalirkan pengaruhnya itu ke 
seluruh nadi anggotanya sehingga segala ma‘na serta faham yang 
merencanakan tanggapan akalnya dan rekaan teologinya tercara 
dalam bahasa Latin. Menerusi bahasa Latin juga diserapkan 
masuk ke dalam jiwanya mesra falsafah serta pandangan alam 
yang ditayangkan oleh pemikiran Aristotle dan lain-lain anasir 
kebudayaan Barat, yang mengosongkan alam tabii secara yang 
sedemikian menyeluruhnya dari sebarang ma‘na ruhani sehingga 
dia dipandang sebagai benda belaka. Pengosongan alam tabii 
daripada kandungan sebarang sifat ruhaniah itulah sesungguhnya 
yang mempakan unsur utama yang memulakan gerak ke arah 
pensekularan agama Kristian dan dunia Barat. Agama Kristian 
tiada terdaya menahan kemasukan pengaruh-pengaruh itu, dan 
gagal dalam segala usaha bagi mengkristiankan anasir luar yang 
menyerapkan diri ke dalamnya. Dengan tiada disedarinya—dan 
kemudian apabila disedarinya justem tiada dimampui pula 
penolakannya—maka agama Kristian membiarkan sahaja 
perkembangan pensekularan itu menjangkit ke seluruh 
anggotanya tanpa menginsafi bahawa segala gejala asing yang 
sedia terpendam dalam sanubarinya sendiri itu nantinya akan 
merebak membiak merosak diri. Apabila akibat pensekularan itu 
teijelma dalam falsafah dan teologi dan metafizika dan sains, 
merajalelai segala wajah kehidupan Barat sambil menularkan 
racunnya ke dunia raya, maka nyaris-nyarislah terlambat tibanya 
kesedaran serta keinsafan—yang baham kini mengejutkan agama 
Kristian—akan gentingnya peristiwa yang telah menimpa dirinya 
dan dunia Barat. Akibat rasionalisme serta pensekularan ilmu- 
ilmu yang tersebut itu bukan sahaja menerapkan faham 
kebendaan dalam tanggapan orang Barat terhadap alam tabii, 
bahkan dia juga telah melenyapkan kemhanian sifat insan itu 
sendiri, sehingga insan tertampak hanya sebagai haiwan yang 
berakal jasmani melulu tanpa kaitan dengan sebarang hakikat 
mhani. Maka insan telah dijatuhkan dari kemumian sifatnya yang 
asal, dan ditumnkan ke dunia hina di mana nasib dan dirinya 
hidup menetap, di mana dia akan tems terbelenggu pada alam 

benda yang dipercayai sebagai satu-satunya alam yang hakiki. 
Pengosongan alam tabii, termasuk alam insam, dari unsur-unsur 
ruhaniah telah juga mengakibatkan pemisahan yang mutlak 
antara alam tabii yang zahir sebagai alam jasmani, dan alam 
ruhani; dan dengan pemisahan itu maka yang diberi keutamaan 
dalam perhatian serta penelitian hanyalah alam jasmani jua. Alam 
ruhani semakin dipencilkan keluar dari alam tabii, dan sesudah 
dikeluarkan maka diteledorkan sehingga akhimya diabaikan 
langsung dan dianggap sebagai tiada berwujud hakiki. Pemisahan 
kedua alam ini, yang tadinya memang dianggap bersatu, dan yang 
gerak ke arahnya sudah mulai sekurang-kurangnya enam ratus 
tahun sebelum timbulnya agama Kristian seperti yang tadi telah 
disebut, lambat-laun menimbulkan falsafah penduaan yang 
digelar dualism\ falsafah penduaan yang menjelmakan sifat- 
sifatnya sejati pada abad ketujuhbelas dengan terserapnya 
pengaruh Descartes ke dalam falsafah Barat. Alam benda telah 
dipisahkannya putus dan alam ruh dengan sedemikian cara 
sehingga tabiat semesta jadi terdedah bagi pemeriksaan serta 
penelitian sains sekular yang lantas bertindak terhadapnya tanpa 
takut dan waswas, tanpa tergendala oleh sebarang pantang. 
Dengan itu maka telah disediakan pentas bagi lakonan drama di 
mana insan merasa dirinya tinggal sebatang kara dalam alam ini, 
dan tiada yang lain beserta dengannya; tiada Dalang di balik layar 
yang memainkan Wayang Agung ini; tiada Tuhan di balik tabir 
Pameran Tabii ini yang mengatur serta mengawal segala 
peristiwanya, melainkan bahawa nasib alam itu terletak dalam 
tangannya sendiri jua. Perkembangan falsafah Barat berarak 
lancar mengikut perkembangan sainsnya yang mensekularkan 
semua. Insan semakin dipandang dari segi keutamaan 
kemanusiaannya dan keperibadiannya dan kebebasan serta 
kemerdekaannya sebagai diri haiwani. Jikalau dahulu dia telah 
menghapuskan pupus para dewata di alam purba dengan serangan 
akal hayawam sehingga alam itu jadi benda biasa bagi tindakan- 
nya leluasa, maka kini dengan bantuan falsafah dan sains sekular 
dia harus pula mendesakkan diri merebut kebebasan serta kemer- 
dekaannya sekalipun dan Tuhan Sarwa Alam, agar dapat dia 
benar-benar bebas bertindak terhadap alam yang menghadapinya. 

Sedangkan pada abad ketujuhbelas dan abad kedelapanbelas para 
failasuf Kristian masih percaya akan kemungkinan merencanakan 
suatu metafizika, suatu ilmu bagi membukti serta mentafsirkan 
kewujudan hakikat ruhaniah termasuk Tuhan dan ruh dan alam 
ghaib, namun demikian, cara-gaya yang sekular yang dianutinya 
serta gaya-fikir yang mengalir darinya telah lama diserapkan 
masuk ke dalam jiwa Kristian—sekurang-kurangnya sejak abad 
ketigabelas seperti yang disebut di perenggan 70—sehingga 
mahu tiada mahu pemikiran mereka tetap menuturi nasib yang 
membawanya ke arah pensekularan jua. Justeru sesungguhnya 
pada abad kelimabelas dan abad keenambelas, pada zaman dalam 
sejarah Barat yang digelar zaman Renaissance, orang Barat sudah 
mulai hilang minat terhadap agama Knstian. Mereka telah 
menumpukan segala usahanya terhadap mengejar ilmu 
pengetahuan dan menghidupkan semula tamadun Yunani dan 
Rumawi purba, yang telah lama mereka lupakan dan yang pada 
masa itu sedang mereka ingati dan kenali semula. Mereka telah 
lupa akan tamadun purba itu sebab sudah terputus dari sumber- 
sumber aslinya; dan menjelmanya agama Kristian di kalangan 
mereka telah membantu membawa kealpaan yang pada zaman 
Renaissance itu dianggap sebagai Zaman Kegelapan dalam 
sejarah dan tamadun Barat. Dengan terdapatnya semula sumber- 
sumber purba yang begitu disanjung keutamaannya, maka 
penerimaan segala nilai ukuran serta cara-gaya dan gaya-fikir 
falsafah Kristian Abad Pertengahan telah ditolak, dan 
kewibawaannya telah dipersoalkan. Pandangan alam yang 
ditayangkan di hadapan renungannya oleh sumber-sumber purba 
itu sangat mengharukan cita dan rasa seolah-olah dunia dan insan 
yang tertanggap pada akalnya semata-mata yang baharu belaka; 
dan teologi serta metafizika Kristian tiada lagi menarik baginya 
untuk mentafsirkan hakikat semesta, dan hanyalah ilmu yang 
baharu itu, yang modem, yang diterima baik sebagai ganti bagi 
mentafsirkan hakikat semesta dengan cara dan gaya sains. Justeru 
nama gelaran renaissance itu sebenamya bererti lahir semula, 
dengan maksud menjelma ke dalam keadaan baharw, dan ma‘na 
ini tentulah membayangkan suasana akali zaman itu, di mana 
orang Barat merasai dirinya lahir semula ke dalam dunia baharu 

dan kemungkinan hidup yang baharu serta keinsafan baharu akan 
kuasa serta kelengkapan yang ada padanya. Zaman Penjelmaan 
Baharu ini demikian mengandung erti pada Kebudayaan Barat 
sehingga arusnya menerus dalam sejarah kebudayaannya 
berabad-abad, dan menimbulkan pula pada abad ketujuhbelas 
hingga abad kesembilanbelas suatu zaman Kecerahan di Eropah 
yang mashhur dengan gelaran European Enlightenment. Ciri 
utama yang mensifatkan zaman Kecerahan di Eropah itu 
merupakan suatu semangat yang sangat kuat bagi menjelmakan 
insan yang dicita-citakan, yang akan membina suatu masharakat 
yang diidamkan dalam cita jua, atas dasar kebendaan dan 
pensekularan. Para failasuf ilmu alam tabii giat menulis 
menyebarkan fahamannya tentang undang-undang alam tabii dan 
agama tabii, dan menitik-beratkan kenyataan perihal kemanu- 
siaan, kebebasan, kemerdekaan dan keadilan. Faham-faham 
mereka itu membenih menjelma sebagai hakikat nyata di 
Amerika, di mana dia dijadikan falsafah dasar bagi Kemer- 
dekaan. Jikalau renaissance bererti lahir semula, maka 
enlightenment atau kecerahan merujuk kepada ‘kecerahan akal’ 
yang mencirikan kedewasaan’ orang Barat, orang yang tadinya 
menganggap dirinya dalam keadaan kebudak-budakan dan yang 
dalam keadaan itu perbuatan dan tindakan serta pemikirannya 
bersandar pada agama dan lain-lain sepertinya yang dijadikan 
sandaran, dan yang kini pula menyedari dirinya sebagai sudah 
dewasa dan waras dan berdaya berdiri sendiri tanpa sebarang 
sandaran untuk mara mencapai nasib. Jadi sedangkan para 
failasuf Kristian masih berusaha mencuba mendirikan suatu ilmu 
metafizika, ilmu mengenai hakikat semesta, mereka 
sesungguhnya hanyalah membawa ilmu rekaannya itu ke arah 
menghadapi ajalnya justeru kerana kekaratan ilmiah sudah 
merosakkannya dari dalam; kekaratan yang menjangkiti seluruh 
akalnya akibat racun unsur-unsur sekular yang telah beratus-ratus 
tahun menyerapi tiap susunan dan kaedahnya. Akhimya agama 
Knstian dituduh sebagai menghilangkan kepercayaan orang 
Barat akan agama dan tanzil. Pada abad kedelapanbelas, sesudah 
tersebamya pengamh pemikiran Kant, maka ilmu metafizika itu 
dianggap sebagai tiada lagi perlu, bahkan sebagai pandu yang 

memperdayakan hakikat dan kebenaran, dan yang harus 
ditinggalkan oleh semua orang yang berakal dan berwaras fikiran, 
kerana telah dipertunjukkan dengan tegasnya oleh falsafah 
bahawa sebarang hakikat serta kebenaran ruhaniah itu tiada dapat 
diketahui dan diperbuktikan, dan bahawa tiada seorangpun yang 
dapat meyakini wujudnya. Maka jelasnya iaitu bahawa aliran 
pemikiran falsafah dan sains sekular telah mendorong orang 
Barat ke arah kepercayaan akan evolusi insan dan perubahannya 
mengikut perubahan sejarah. Kini, pada zaman kita ini, 
kepercayaan itu, disertai oleh pensekularan alam tabii dan alam 
insani, telah hampir-hampir mengambil-alih tempat agama 
Kristian dalam kalbu dan akal orang Barat. Pengosongan alam 
tabii dari sebarang ma‘na ruhani telah memperbendakan tabiat 
semesta dan menganggapkannya hanya sebagai benda yang 
ma‘na serta nilainya terletak pada guna dan pergunaannya bagi 
sains dan teknologi dan bagi insan; dan pengosongan alam insan 
dari sebarang ma‘na ruhani telah memperduniakan insan dan 
memutuskannya dari sifat luhuran asali; maka yang dititik- 
beratkan hanyalah kemanusiaan serta kejasmaniannya, 
keilmuannya yang sekular, kekuasaan serta kebebasannya. 
Tanggapan demikian terhadap insan membawa ke arah pemujaan 
serta pendewaannya, dan seterusnya ke arah rasa percaya akan 
kemampuan akalnya untuk menyelami masalah asal-usul serta 
nasibnya terakhir, dan akan ilmu yang diperolehinya menerusi 
tanggapan itu, dan hanyalah diri serta ilmunya itu yang kini 
dijadikan nilai ukuran yang tunggal bagi mempertimbangkan 
kebenaran atau kepalsuan pendapatnya sendiri. 

§74 Pengosongan alam tabii dari sebarang ma‘na ruhani, 
sebagaimana yang kita fahami telah berlaku dalam 
perkembangan sejarah falsafah dan sains sekular di Barat, serta 
pengaruhnya terhadap agama dan teologi Kristian seperti yang 
telah diringkaskan di perenggan 73, telah menghapuskan dari 
alam tabii itu pesonanya yang dahulu memikat akal insani dan 
yang kini terlihat sebagai benda biasa tanpa keistimewaan selain 
dari yang nyata pada pancaindera. Alam yang teijelma pada 
tanggapan akali setelah pensekularan seperti yang dialami oleh 

Kebudayaan Barat ini tentulah bercanggah dengan pandangan 
alam yang ditayangkan oleh Islam. Kenyataan Al-Qur’anu’l- 
Karim jelas menerangkan dengan kata-kata yang yakin bahawa 
seluruh alam ini seakan-akan Kitab Agung yang terbuka, yang 
ayat-ayatnya harus ditafsir serta dita’wilkan. Dan hanyalah 
mereka di kalangan bangsa insani yang empunya kefahaman 
akliah sejati, penilikan batin serta pengenalan dan ilmu yang 
benar sahajalah yang mengetahui ma‘na ayat-ayat Kitab Agung 
alam tabii ini; justeru kerana Tabiat semesta umpama Kitab yang 
memberitahu tentang Penciptanya, yang seolah-olah berkata-kata 
sebagai kenyataan Tuhan Sarwa Alam. Dengan memperikan 
segala perkara yang mencarakan alam tabii dan alam insani pada 
zahir-batinnya sebagai ayat-ayat atau kata-kata dan pelbagai 
kalimat dan tanda yang merupakan perlambangan yang merujuk 
kepada Hakikat serta Kebenaran, maka Al-Qur’anu’l-Karim telah 
menegaskan bahawa alam dan insan itu mengandung ma‘na yang 
bersifat ruhani jua (sila lihat perenggan 48). Tabiat Semesta, 
termasuk insan, mengandung ma‘na yang menyimpulkannya 
dengan Penciptanya Tuhan Sarwa Alam; dan oleh kerana itu 
maka alam seluruhnya harus dimuliakan dengan pandangan yang 
menghargainya, dan harus dihampiri secara yang tiada gegabah. 
Insan telah dianugerahi kemuliaan istimewa di kalangan makhluk 
jelata dengan perlantikannya oleh Allah, Subhanahu wa Ta‘ala, 
sebagai Khalifah, sebagai wakilNya bagi mengawal serta 
mempergunakan dan memerintah kerajaan alam tabii dengan 
adil. Perlantikan ini tiada pula bermaksud memberi ma‘na 
bahawa insan harus menganggap dirinya sebagai ‘bersekutu’ 
dengan Tuhan dalam perkara mencipta sesuatu, sehingga dia 
boleh berleluasa mempergunakan alam sesuka hatinya, 
sebagaimana yang dida‘wa oleh setengah golongan failasuf dan 
ahli teologi Kristian yang beraliran baharu. Dia harus berlaku adil 
terhadap alam, dan harus mencapai kesaksamaan yang mesra 
dengannya. Kerajaan alam tabii itu sebenamya bukan milik insan, 
tetapi hanyalah diamanahkan kepadanya sejauh mana yang 
terdaya baginya oleh Yang memiliki Semua; maka dia harus 
memelihara alam dan mempergunakannya dengan cara yang 
diredai Allah Pemilik Semesta Sekalian; dan tiada pula harus dia 

bergegabah terhadapnya, menyalahgunakannya sehingga 
menyebarkan huru-hara dalamnya. Sanya sesungguhnya, jikalau 
Tabiat Semesta merupakan suatu Kitab Agung yang terbuka, 
maka insan harus mempelajari pelbagai ma‘na ayat-ayat yang 
terkandung dalamnya nescaya dapat dia memahami maksudnya 
yang zahir mahupun yang batin; harus dia menyelaraskan diri 
dengan maksud yang dikehendaki oleh pelbagai ma‘na itu, serta 
mengamalkan telatahnya sehingga tercapai olehnya pengenalan 
serta pengakuan akan kasih sayang yang telah dilimpahkan 
kepadanya oleh Penciptanya Yang Mahabijaksana lagi 
Mahamurah, Yang Munazzah dari sebarang sekutu dan banding. 
Alam itu lambang yang menyatakan Penciptanya. Pengosongan 
alam dari sebarang ma‘na ruhani, sebagaimana yang telah 
dilakukan oleh Kebudayaan Barat dan agama Kristian, telah 
menafikan hubungan ma‘nawinya dengan Tuhan, dan telah 
menghapuskan sifatnya sebagai lambang kenyataanNya. Yang 
demikian telah juga menghilangkan penghargaan terhadap alam 
sehingga dilakukan terhadapnya tindakan sewenang-wenang, 
yang merosakkan kesaksamaan mesra yang sedia ada antara alam 
dan insan. Pemutusan insan pula dari hubungannya dengan ma‘na 
ruhani telah mengakibatkan pembelengguannya pada dunia 
jasmani; kemudian pensekularannya serta penjelmaannya sebagai 
bersifat benda jasmani yang merupakan hakikat kemanusiaan 
belaka—ini semua telah menyebabkan orang Barat menyangkal 
kesucian nilai-nilai insaniah, yang mendorongnya ke arah sikap 
mempertuhankan manusia dan memanusiakan Tuhan. Kemudian 
manusia, yang sebenamya tiada memiliki kewibawaan yang 
disifatkan padanya itu, diberi peranan sebagai ‘pencipta baharu’, 
dan dalam memainkan peranan itu dia telah menzalimi alam, 
mahupun dirinya sendiri, pada zahir-batinnya. Sesungguhnya Al- 
Qur’anuT-Karim juga telah melakukan tindakan ‘pengosongan’ 
terhadap alam tabii justeru pada saat mulanya ia ditanzilkan. 
Akan tetapi yang dikosongkan dari alam tabii bukan sebarang 
ma‘na ruhani; bukan semua yang bersifat ruhaniah itu diusir 
keluar dari alam; hanyalah yang menyaru sebagai hakikat 
ruhaniah sahajalah yang dikeluarkan dari alam sehingga alam itu 
menjadi kosong darinya semua. Yang diusir keluar dari alam 

hanyalah tuhan-tuhan palsu seperti dewa-dewa yang dipuja oleh 
manusia purba dan yang dipercayai mensifatkan hakikat 
ruhaniah, dan juga pelbagai jiwa pujaan yang dianggap orang 
mendiami alam tabii, seperti yang dianut dalam faham animisme 
dan lain-lain kepercayaan karut yang ditayangkan oleh 
pandangan tahyul. Itulah semua yang dikosongkan dari alam; dan 
pengosongan alam tabii dari ma‘na ruhani yang karut itu 
memanglah sewajamya, kerana bukan haknya bagi mengisi 
mendiami alam justeru sebab para dewa dan jiwa pujaan itu 
semua hanyalah nama yang kosong belaka—kosong dari 
sebarang ma‘na hakiki. Justeru tindakan Islam perihal 
mengosongkan alam tabii dari sebarang ‘ma‘na ruhani’ yang 
memang kosong pada pihak zatnya itu sebenamya membebaskan 
alam dari yang batil, dan memperlihatkan haknya seperti adanya. 
Jadi Islam tiada sehabis-habisnya mengosongkan alam tabii dari 
sebarang ma‘na mhani, kerana dalam menilik hakikat semesta 
dilihatnya bahawa Ciptaan Raya dalam segala wajahnya—bumi 
berlapis dan langit berganda dan segala yang di antaranya; 
mentari dan bulan dan bintang dan pergantian malam dan siang; 
angin yang meniup membiak tumbuhan dan hujan yang 
menghidupi bumi nan mati; langit bertanda yang luas 
mengambang dan laut terhampar yang bergulungkan gelombang; 
gunung agung dari sungai berkelang dan padang berwarna lebar 
membentang; padi-padian dan buah-buahan dan haiwan berbagai 
dan pohon dan logam; gaya wujudnya zahir dan batin dan kuasa 
ghaib yang mengawal alam; insan berpasangan dan cinta-sayang 
yang timbul antaranya; kejadian insan dan pengeluaran zuriatnya 
dan binaan dan kapal dan pelbagai rekaannya; ini semua dan yang 
tiada terduga dari saujana teijauh dan dalam diri insan sendiri— 
tiadalah lain melainkan Tanda-tanda Ilahi jua. Maka perwujudan 
Islam dan kesannya mendalam pada sejarah kebudayaan serta 
tamadun dunia itu telah membawa akibat pengosongan yang 
sewajarnya terhadap alam tabii dari unsur-unsur yang 
mempesonakannya secara tahyul. Begitu juga perihal penafian 
terhadap kuasa politik yang menda‘wa kewibawaannya 
mendatang dari alam ghaib, dari hakikat ruhaniah yang telah 
melantiknya sebagai kuasa yang sah bagi memerintah serta 

membimbing masharakat insani, seperti yang telah disebut di 
perenggan 71 bahagian 2—Islam tiada sehabis-habisnya 
menafikan sebarang kuasa politik yang berdasarkan pengesahan 
dari alam ruhani, sebagaimana yang dinafikan oleh Kebudayaan 
Barat. Islam hanya menafikan da‘waan yang batil perihal 
kewibawaan politik yang berdasar pada pengesahan dari alam 
ghaib; dan Islam mengisbatkan pula yang hak yang nyata pada 
hakikat Islam itu sendiri, justeru kerana Islam sendiri berdasar 
pada Kewibawaan Ilahi dan kewibawaan suci yang terjelma pada 
diri Rasulu’Llah, salla’Llahu ‘alayhi wa sallam, yang sebenamya 
mencerminkan Kewibawaan Ilahi jua, dan berikut seterusnya 
pada kewibawaan mereka yang membayangkan tauladan Baginda 
itu. Maka tiap diri seorang Muslim, dan gabungan diri-diri 
Muslim sebagai masharakat dan bangsa dan Ummah, semuanya 
hanya sanya menafikan kesucian kuasa serta kewibawaan politik 
yang diakui sah oleh tiap seseorang atau kerajaan serta 
pemerintah, atau sesuatu negara, yang tiada mematuhi sunnah 
Rasulu’Llah, salla’Llahu ‘alayhi wa sallam, dan yang tiada 
menuturi titah serta larangan Hukum dan Undang-undang Suci 
yang ditanzilkan oleh Allah. Sanya sesungguhnya, orang Islam 
itu pada hakikatnya tiada terhutang diri kepada sesiapapun— 
sekali pun kepada negara dan rajanya yang sah—dan dari itu 
maka negara dan raja itu tiada pula harus dijadikan sasaran segala 
kepatuhan dan tumpuan taat-setianya, kecuali apabila negara dan 
raja itu mematuhi dan menyetiai perintah serta larangan Tuhan 
Yang Hak dan NabiNya yang Terpilih. Maka dengan ini, yang 
sebenamya dipatuhi serta ditaati oleh orang Islam itu akhimya 
tiada lain daripada Tuhan dan NabiNya jua. Justeru penafian yang 
dilakukan oleh Islam itu penafian terhadap kuasa politik yang 
membuat pengakuan palsu tentang kesucian kewibawaan yang 
ada padanya; dan penafian seperti yang demikian memang 
sewajamya kerana kewibawaan yang benar-benar suci itu adalah 
yang berdasar pada pengesahan Ilahi, bukan pada pengesahan 
hukum dan undang-undang manusia serta negara dan masharakat 
rekaannya, yang semuanya terlibat dalam peristiwa penyemakan 
serta penggantian demi menepati kehendak pembahan. 

